DOCUMENTE 
SPIRITUALE 


YI KING 


Cartea 
Transformărilor 


Yi King, Cartea Transformărilor 


Versiunea electronică reproduce ediţia tipărită în 1994. 
Poate fi descărcată de la: 
http://www.tititudorancea.com/z/biblioteca.htm 


Consultare online: 
http://www.tititudorancea.com/z/yi_king_ching.htm 


CARTEA TRANSFORMĂRILOR 


Documente spirituale 


CARTEA TRANSFORMĂRILOR 


Tehnoredactare computerizată: 
BOGDAN FLORIN PAUL 


Editori: 
e Societatea Informaţia, 
Căsuţa poștală 66-27, București 


° Alfa Sirius Impex Srl, Bucureşti 
° Devadata Primex Srl, Bucureşti 
* Informația Srl, Ploiești 


© Copyright Titi Tudorancea 
© Copyright 1994. Toate drepturile pentru această ediţie rezervate 
Societăţii Informaţia Srl, București 


ISBN 973-95438-4-7 


YI KING 


Cartea 
Transformărilor 


Editie realizată de 
TITI TUDORANCEA 


Documente spirituale 


CUPRINS 


CELE ȘAIZECI ȘI PATRU DE HEXAGRAME 


1. CREATORUL neoane aaa 17 
2. RECEPTIVUL ......mceeceenceenne nenea 24 
3. DIFICULTATEA INIȚIALĂ ......eneence nenea 31 
4. NEBUNIA TINEREASCĂ .......cneeneee nenea 37 
5. AȘTEPTAREA... „maneaua 43 
6. CONFLICTUL... anna nenea 48 
7. OȘTIREA....mcneeeneee nenea 53 
8. SOLIDARITATEA... 58 
9. PUTEREA DE ÎMBLÎNZIRE 

A CELUI MIC „nenea 64 
10. COMPORTAMENTUL... 69 
11. PACEA. nenea eee eee 73 
12. STAGNAREA o.e 78 
13. COMUNIUNEA CU OAMENII... 83 
14. MAREA AVERE... nenea 88 
15. UMILINȚA nenea 92 


16. ENTUZIASMUL... nenea seaca 97 
17. URMAREA „ieren 102 
18. LUCRUL ASUPRA 

A CEEA CE ESTE CORUPT .... enescu 107 
19. APROPIEREA -arn 112 
20. CONTEMPLAREA ...... nenea caen 11€ 
21. MUŞCĂTURA PĂTRUNZĂTOARE ............... 121 
22. GRAȚIA oisein 126 
23. EXPLOZIA ae 130 
24. REVENIREA... anna aaa 135 
25. INOCENȚA eee 140 
26. PUTEREA DE A ÎMBLÎNZI 

PE CEL MARE... neant caca 144 
27. HRĂNIREA neee oranan 148 
28. PREPONDERENȚA CELUI MARE... 153 
29. INSONDABILUL eee eee, 158 
30. CEEA CE SE ALIPEȘTE.........meeceee eee neenaeaoea 163 
31. INFLUENȚA... eee 168 
32. DĂINUIREA.... eeren 173 
33. RETRAGEREA erreneren 178 
34. PUTEREA CELUI MARE... 183 
35. PROGRESUL... a aaa. 188 
36. VĂTĂMAREA LUMINII .... ceeace aaa 193 
37. FAMILIA... aaa ca 197 
38. OPOZIȚIA „eeose 202 
39. OBSTACOLUL nenea nn aaa aaa 207 
40. ELIBERAREA -o.an 212 
41. DIMINUAREA -oner 217 
42. CREŞTEREA -oair 222 


43. STRĂPUNGEREA ......ue ceea en a en naneee 227 
44. A VENI ÎN ÎNTÎMPINARE .... eee neeeeeee 233 
45. ADUNAREA ... eee ceea nene 238 
46. CREȘTEREA ÎN SUS... nenea 243 
47. ISTOVIREA...... en enene e en ea aa ne 247 
48. FÎNTÎNILE eee neant caace e aaeaee 252 
49. REVOLUȚIA nenea nenea eneeenaaeee 257 
50. CEAUNUL nenea enceeaueneneeaeaanaee 262 
51. CEL CARE TREZEȘTE „o.e 267 
52. ÎNCREMENIREA ceea nenea nene 272 
53. PROGRESUL TREPTAT... eee nneneeaaee 277 
54. MIREASA ceeace cane aaa 283 
55. ABUNDENȚA ...maneneeneneee nenea nenea 288 
56. CĂLĂTORUL eee nenea nenea aceea ee 293 
57. CEL BLÎND....nene nenea nenea caen eaaaea ee 298 
58. CEL VOIOS... nenea aaa caca 303 
59. DISPERSAREA ........mceeee nenea acea caca 307 
60. LIMITAREA ......een eee nenea eneaeeeaaeea 312 
61. ADEVĂRUL INTERIOR... ceeace 317 
62. PREPONDERENȚA CELUI MIC cecene 323 
63. DUPĂ ÎMPLINIRE mono eee 329 
64. ÎNAINTE DE ÎMPLINIRE -oieee 335 
Modul de folosire... eee eee eee eee ee eneoee 341 
CATALOG nana aan camee ea 351- 


PROLOG 


Pentru a veni în ajutorul puterilor 
de lumină într-un chip de taină, 
înțelepții de altădată au orînduit 
pentru Cer numărul trei, 

iar pentru pămînt numărul doi. 
S-au adîncit în contemplarea 
schimbărilor din lumină și ale celor 
din întuneric, împlinind 

apoi celelalte numere, 

și alcătuind semnele cu șase linii. 
Cercetînd cu grijă și pînă la capătul 
capătului ordinea lumii, și cercetînd 
apoi și legea propriei lor firi pînă 

la sîmburele ei cel mai ascuns, 

au ajuns la înțelegerea sorții. 

Așa au alcătuit Cartea Transformărilor. 


Cuvînt înainte 


Citeşte, recitește, roagă-te, 
și vei afla! 


Divinitatea nu se exprimă niciodată direct asupra 
celor care privesc destinul oamenilor, în scurta lor trecere 
pe pămînt; între Cer şi Pămînt, succesiunea secretă a 
evenimentelor, situaţia în care te afli și transformările 
acesteia, ceea ce a fost, și ceea ce te așteaptă, apare mai 
întîi la nivelul semnelor. 

Pentru cel care înţelege acest limbaj, nimic nu mai 
poate fi secret. El cunoaște ordinea lumii, cele ce-au fost şi 
cele ce vor veni, și-și înţelege Rostul. Înţelegîndu- şi Rostul 
își înțelege Calea, drumul care trebuie parcurs; acela pe 
care mergînd, oriunde îl va ajunge sfîrșitul, îl va găsi 
împăcat cu sine însuși, adăstînd liniștit lîngă urna sorții. 
Și aceasta este suprema înţelepciune. 

O astfel de Învăţătură zidește în om Cartea 
Transformărilor, pentru că, oricît ar părea de ciudat, nu 
avem în față o carte, în sensul obișnuit al cuvîntului, ci o 
alcătuire de imagini și sfaturi menite a pune omul faţă în 
față cu destinul său și, printr-un dialog continuu cu acesta, 

a-l conduce spre Împlinire. 

Devine astfel clar că, oricît reducționism am face, 

Cartea Transformărilor nu este un oracol, chiar dacă este 


13 


Cuvînt înainte Cartea 


mai precisă decît un oracol, şi nici o metodă de ghicit, chiar 
dacă este mai precisă decît orice metodă de ghicit. Aceste 
afirmaţii se sprijină pe un fapt ușor demonstrabil celui 
care împlinește ritualul consultării cărții. 

Astfel, dacă metodele oraculare pun consultantul în 
postura dea accepta desfășurarea implacabilă a destinului, 
el neavînd altceva de făcut decît să aștepte împlinirea 
evenimentelor prezise, Cartea Transformărilor oferă un 
dialog cu soarta; evenimentul este văzut în germenele său, 
el producîndu-se sau nu, în funcție de atitudinea mentală 
aplicată asupra lui. 

Consultantul are posibilitatea de a alege. Dacă face 
` într-un fel, ajunge într-o anume situaţie și i se va întîmpla 
un anumit eveniment, iar dacă face altfel, un alt eveniment. 
Lăsînd posibilitatea opțiunii, Cartea Transformărilor 
devine o Cale, spre modelarea propriului destin. Ori, nici 
un oracol și nici o metodă de ghicit, oricare ar fi ea, nu lasă 
omului această posibilitate. 

Dialogul este viu, asemănător aceluia dintre un 
discipol și Învățătorul său, ori, mai bine zis, dintre un om 
și Îngerul lui păzitor. 


STRUCTURA EDIŢIEI 


Pornind de la aceasta, am alcătuit cartea în așa fel 
încît consultantul, pe de o parte, să se poată vedea pe sine 
din afară, detașat de obiectul acţiunilor sale, iar pe de altă 
parte - prin sfaturile date -, să poată ști ce-l așteaptă, în 
cazul unei hotărîri sau alta, să poată ști deci, încotro va 
înclina balanța destinului. 

Transformărilor Cuviînt înainte 


De aceea, atît pentru descrierea situaţiei în care se 
află consultantul, cît şi pentru indicarea succesiunii de 
evenimente care-l așteaptă, am păstrat limbajul alegoric 
potrivit unui astfel de text, deși el este mai puţin obișnuit 
veacului nostru; acolo unde a fost necesar am încercat o 
explicitare a lui, prin comentarii, încercare dificilă, pentru 
că un text, cu cît este mai explicitat, cu atît pierde mai mult 
din profunzime. 

În acest context, am evitat tot ceea ce ar duce la 
creșterea inutilă a dificultăților pe care le-ar putea avea 
cel care, frămîntat de o anume problemă, ar dori un 
răspuns clar la aceasta. Majoritatea edițiilor europene 
care ne-au stat la dispoziție, asamblînd laolaltă texte 
chineze din diferite perioade istorice și uneori chiar din 
școli diferite de interpretare a Yi King-ului, sfirşesc prin a 
oferi mai mult o analiză a figurilor, respectiv a mișcării 
liniilor în interiorul figurilor și mai puţin o cale de urmat 
într-o anume situaţie, printr-o raportare naturală la simbol. 

Evitînd o astfel de analiză scolastică, ediția de față, 
prima și singura în limba română, oferă o metodă celui 
care, în dificultate, se reculege interior și, nemaiavînd o 
altă soluţie, plin de umilință, cere sprijinul Divinităţii. 

Fie ca acestora, atunci cînd, împreună, sufletul și 
mintea nu mai pot răzbate interior către Divinitate, 
Cartea Transformărilor să le fie sprijin în regăsirea 
propriului Drum. 


TITI TUDORANCEA 

Creatorul 1 


CREATORUL 


Deasupra cerului, cerul: 
imagine a CREATORULUI 


Mișcarea cerului este puternică. 
Asemănător, și tu devii puternic și 
neobosit. 


Întrucît nu există decît un singur cer, dublarea 
imaginii care corespunde acestuia înseamnă mișcarea lui. 
O rotaţie completă a cerului constituie o zi. Dublarea 
trigramei are semnificația că fiecare zi este urmată de o 
alta. Astfel se naşte ideea de timp. În afară de aceasta, cum 
cerul este cel care se mișcă, apare și altă idee: cea a duratei 
în timp, a unei mișcări care nu încetează vreodată, așa 
cum o zi urmează fără greș alteia. Această dăinuire în 
timp, este imaginea forței care trebuie să fie socotită drept 
proprie creatorului. Înțeleptul împrumută de la această 


*Hexagrama este formată din șase linii continue corespunzătoare 
forței primare, yang, care este luminoasă, puternică, spirituală, 
activă. Hexagrama este uniform de puternică și are forța drept 
însușire. 

La interpretarea ei trebuie luat în considerare întotdeauna un dublu 
- 


17 


] Creatorul Cartea 


imagine modelul de cum să se zidească pe sine pentru a 
exercita o acțiune durabilă. Trebuie să caute să devină 
puternic, înlăturînd conștient toate elementele vulgare 
sau degradante. Astfel reușește să ajungă neobosit, cali- 
tate pe care o dobîndește limitîndu-și cîmpul de activitate. 


Situaţia în care te afli: 


CEL CARE ESTE CREATOR făurește 
o reușită minunată 

creînd ceea ce corespunde firii 

și favorizînd perseverenta. 


Cel care obține acest răspuns va avea parte de un 
succes venind din profunzimile Universului; totul depinde 
de faptul că, perseverînd pe calea cea dreaptă, el nu caută 
propria fericire ci pe a celorlalți. 

Începutul tuturor lucrurilor se găsește în lumea de 
dincolo, sub formă de idei care trebuie să prindă viaţă. Dar, 
în ceea ce este creator se află și puterea de a da formă 
acestor arhetipuri: este ceea ce se exprimă prin cuvîntul 
„reușită“. 

Aplicate în domeniul omului, aceste atribute arată 


sens; cel divin și cel al acţiunii în lumea oamenilor. Aplicat 
evenimentelor Universului, acest semn exprimă puterea creatoare 
a Divinităţii. În lumea oamenilor, desemnează acţiunea creatoare 
a sfinţilor, înțelepților, a suveranului sau, mai concis spus, a celui 
ce conduce oamenii și care, prin puterea sa, trezește și dezvoltă 
natura lor superioară. 

Această hexagramă este atribuită celei de-a patra luni (mai-iunie), 
în cursul căreia puterea luminoasă e la apogeu, înainte de solstițiu, 
de cînd începe declinul anului. 

Transformărilor ] 
calea reușitei pline de glorie: «Întrucât vede limpede cauzele 
cele dintîi și efectele lor, el împlinește la vreme potrivită 
cele șase trepte și se urcă pe ele spre cer ca pe șase 
dragoni». Cele şase trepte sînt cele șase poziții diferite din 
interiorul hexagramei, reprezentate mai departe sub ima- 
ginea dragonilor. Ceea ce este desemnat aici ca drum al 
reușitei este cunoașterea și realizarea Căii, care în cali- 
tatea sa de Lege, străbătînd începutul și sfîrşitul, produce 
toate fenomenele condiționate de timp. Deci, fiecare treap- 
tă atinsă înseamnă în acelaşi timp pregătirea următoarei, 
iar timpul nu mai este un obstacol, ci un mijloc. 
Creatorul dă formă ființelor schimbîndu-le pînă 
cînd fiecare își atinge condiția sa naturală, aceea căreia îi 
este sortită. În planul omenesc, vedem prin aceasta modul 
în care conferă un înțelept pace și siguranţă lumii prin 
lucrarea sa ordonatoare: «În timp ce se înalță dominînd 
mulțimea, toate ținuturile se reunesc în pace». 


Transformările situaţiei: 


——_= 


Nouă la început înseamnă: 


Dragon ascuns. Nu intra în acțiune. 


În China dragonul simbolizează forța care se mani- 
festă în furtună. Iarna, această forță se retrage în pămînt; 
ea reintră în acţiune la începutul verii și apare în cer sub 
forma fulgerului și tunetului. Aceste fenomene sînt ur- 
mate de ploaie, care face să recoboare în pămînt calitățile 
cerești. 

Aici forţa creatoare rămîne ascunsă în interiorul 
pămîntului și nu exercită nici un fel de acțiune. Aplicată 

1 Creatorul Cartea 


situațiilor omenești, aceasta înseamnă că un om remarca- 
bil este încă necunoscut. Rămînînd fidel lui însuși și 
nelăsîndu-se influențat de succesul sau de eșecul exterior, 
puternic și senin, îşi așteaptă ceasul. 

Se cuvine deci să aștepți liniștit împlinirea vremii 
tale și să nu te temi că nu vei reuși să te impui. De ase- 
menea, este important să eviţi orisipă prematură a puterii 
tale și să nu doreşti să obţii cu sila ceva pentru care încă 
n-a sosit ceasul. 


—O— 


Nouă la al doilea loc înseamnă: 


Dragon apărînd în cîmpie. 

Este avantajos să vezi omul de 

seamă. 

Aici efectele puterii luminoase încep să se mani- 
feste. Aplicat lucrurilor omenești aceasta descrie apariția 
unui om însemnat de Divinitate. Nu ocupă deocamdată un 
loc predominant dar ceea ce îl distinge totuși de ceilalți 
este felul său serios, firea sa demnă de o încredere fără 
rezerve, înrîurirea pe care o exercită fără efort asupra 
anturajului său. Un astfel de om e destinat să dobîndească 
o mare influență și să pună lumea în ordine. De aceea este 
avantajos să-l vezi. 


Nouă la al treilea loc înseamnă: 


Depui o activitate creatoare 
în fiecare zi. 
Pînă și seara ești plin de griji. 

Transformărilor Creatorul o 1 


Primejdie. Fără învinuiri. 

Reputația ta începe să se răspîndească. Mulți alear- 
gă către tine. Forța interioară, se găsește la nivelul acțiu- 
nii exterioare în creștere. Posibilităţi și perspective ţi se 
oferă din plin și chiar seara, cînd alţii se odihnesc, ești 
copleșit de planuri și de griji. Dar trecerea de la o poziție 
inferioară la una înaltă este plină de primejdii. Nu un 
singur om mare s-a pierdut pînă acum pentru că masele 
aleargă către el și vor să-l tîrască pe drumul lor. Deşi 
ambiția ţi-a distrus puritatea interioară, tentațiile n-au 
reușit încă să întineze adevărata măreție. Dacă vei fi 
destul de prudent și vei rămîne în legătură directă doar cu 
germenii vremurilor noi și doar cu exigenţele noii epoci, vei 
evita rătăcirile și vei rămîne fără pată. 


—>— 


Nouă la al patrulea loc înseamnă: 


Zbor ezitant pe deasupra 

profunzimilor. Fără învinuiri. 

Aici este locul de trecere, locul acţiunii libere. Te 
găseşti în fața unei duble alternative; fie să joci un rol 
determinant în viața lumii, fie să te retragi și să-ţi cultivi 
în liniște spiritualitatea: calea eroului, sau calea sfintului. 
Nu există regulă generală pentru a decide care este cea 
mai potrivită cale. Va trebui să hotărăști liber, urmînd 
legea cea mai intimă a firii tale. Dacă acționezi într-adevăr 
sincer și consecvent, vei găsi drumul care ţi se potriveşte. 


—2— 


Nouă la al cincilea loc înseamnă: 

1 Creatoru Cartea 


Dragon zburînd în cer. 
Este avantajos să vezi omul 
de seamă. 


Cel nobil a ajuns în sfera naturilor celeste. Influ- 
ența lui se extinde pînă departe, vizibil, asupra întregii 
lumi. Oricine-l vede se poate socoti plin de fericire. 

Confucius spune despre aceasta: «Lucrurile care au 
afinități în esenţa lor intimă se caută și se întorc unul spre 
celălalt. Apa curge spre ceea ce este umed, focul se întoarce 
spre ceea ce este uscat. Norii (respirația văzduhului) 
urmează dragonul, vîntul (respirația pămîntului) însoțește 
tigrul. Tot așa se înalță înțeleptul și toate ființele își întorc 
ochii spre el. Ceea ce este născut din cer se simte pe sine 
înrudit cu cele de sus. Ceea ce este născut din pămînt se 
simte pe sine înrudit cu cele de jos. Fiecare își urmează 
natura sa». 


Nouă sus înseamnă: 


Dragon orgolios ce va să se căiască. 


Cînd un om vrea să se ridice atît de sus încît pierde 
legătura cu ceilalți oameni, ajunge izolat și asta îl duce în 
mod fatal la eşec. Este un avertisment contra aspirației de 
titan care merge dincolo de puterile tale. Urmarea va fi o 
cădere brutală și adîncă. 


Dacă seobțin numai cifre de nouă, aceasta înseamnă: 


Apare în zbor un cîrd de dragoni 
avînd capetele ascunse: noroc. 

Transformărilor l Creatorul O 1 


Cînd toate liniile sînt numai cifre de nouă, întreaga 
hexagramă se pune în mișcare și se preface în semnul 
numit receptivul, al cărui caracter este supunerea cu 
deplină autoabandonare. Forța creatorului se unește cu 
blîndeţea receptivului. Forţa este indicată de zborul dra- 
gonilor, iar blîndeţea de capetele ascunse. Aceasta vrea să 
spună că blîndețea, unită cu forța deciziei este sursa 
norocului. 

2 -~ Receptivul ` Cartea 


Deasupra pămîntului, pămîntul: 
imagine a RECEPTIVULUI 


Fii inimă largă 

şi suportă lumea exterioară. 

În timp ce în prima hexagramă, hexagrama ceru- 
lui, dublarea semnului traduce durata în timp, în a doua, 
hexagrama pămîntului, dublarea semnifică extinderea în 
spațiu și fermitatea cu care pămîntul poartă tot ceea ce 
viețuiește și se mișcă pe el. Așa cum pămîntul suportă atît 
binele cît și răul fără deosebire, tot aga, și tu să-ți dezvolți 
un caracter larg, solid, rezistent, în stare să îndure și să 
poarte povara oamenilor și a lucrurilor. 


* Această hexagramă este compusă în întregime din linii întrerupte. 
Liniile întrerupte corespund forței primare yin, care este întunecată, 
receptivă. Proprietatea hexagramei este supunerea devenită 
dăruirea de sine, iar imaginea ei este pămîntul. Este complementul 
creatorului; complementul și nu opusul său, pentru că nu luptă 
împotriva lui ci îl completează. Este Natura în fata Spiritului, 
pămîntul în fața cerului, spațialul în fața temporalului, femininul 
matern în fața masculinului patern. Aplicat situațiilor umane, principiul 
acestei complementarități nu se întilnește numai în relaţiile dintre 

- 

Transformărilor Receptivul 2 


Situaţia în care te afli: 


RECEPTIVUL făurește o izbîndă 

minunată, favorizînd printr-o tărie 

ca a iepei. 

Dacă vrei să întreprinzi ceva 

și să te pui în frunte, te vei rătăci, 

dar dacă vii în urmă, 

găsești un drum. 

Este folositor să ai prieteni 

la apus și la miazăzi 

și să te lași de prieteni la răsărit 

și miazănoapte. 

O stăruinţă liniștită aduce norocul. 

Perseverenţa este definită aici ca fiind asemănă- 
toare cu aceea a unei iepe. Aceasta datorită următoarei 


semnificaţii: calul aparţine pămîntului așa cum dragonul 


aparține cerului; termenul de „iapă“ este ales pentru că 


bărbat și femeie, ci și în raporturile dintre prinț și dregătorul său, 
dintre tată și fiu și chiar înlăuntrul fiecărei persoane, în coexistența 
dintre raționalitate și sensibilitate. 

Nu se poate vorbi totuși de un dualism veritabil, pentru că între cele 
două hexagrame există o relaţie ierarhică clară. Receptivul în sine, 
firește, este tot atît de important ca și creatorul, dar atributul de 
„dăruire de sine“ definește locul pe care această calitate primordială 
îl ocupă față de prima. Ea trebuie să fie așezată sub conducerea 
creatorului pentru că atunci produce rezultate fericite. Dar dacă își 
părăsește locul și vrea să meargă alături de creator, la egalitate cu 
el, atunci, între cele două aspecte se naște o luptă care produce 
efecte nefaste atît pentru unul cît și pentru celălalt. 

unește forța și agerimea calului cu blîndeţea şi supunerea 
vacii. 

Aplicată la conduita omului, hexagrama indică 
necesitatea de a te comporta în conformitate cu situaţia. 
Cel ce consultă oracolul nu se găsește într-o poziție inde- 
pendentă, ci activitatea sa este asemănătoare aceleia a 
unui asistent. Rolul său nu este de a conduce, pentru că 
n-ar face decît să se rătăcească, ci de a se lăsa condus. Dacă 
ştie să adopte o atitudine de acceptare a destinului, poate 
fi sigur că va găsi o îndrumare corespunzătoare. Dacă ştie 
să se lase condus și nu se repede orbește, va învăţa de la 
împrejurări ceea ce se cere de la el. 

Întrucît trebuie îndeplinită o sarcină, e nevoie de 
ajutor la ceasul de muncă și strădanie care urmează clipei 
în care gîndurile ce trebuiesc înfăptuite au fost ferm 
precizate. Timpul de muncă și de efort este exprimat prin 
apus și miazăzi, pentru că acolo lucrează receptivul pentru 
creator (la fel ca natura vara și toamna). Dacă nu-ţi aduni 
toate forțele, nu ajungi la capătul muncii. Iată de ce „a 
avea prieteni“ înseamnă a-ți realiza însărcinarea. 

Dar, în afară de muncă şi de efort, există, de 
asemenea, o vreme pentru planuri și ordine: de aceea este 
necesară singurătatea. Răsăritul simbolizează locul de 
unde se primesc poruncile Învăţătorului, iar miazănoap- 
tea locul unde dai seama de cele pe care le-ai săvîrşit. Acolo 
este necesar să fii singur și obiectiv. În ceasul acela sacru, 
trebuie să te ferești de orice tovărășie, pentru ca puritatea 
să nu fie întinată. 


Transformările situaţiei: 

— X — 
Sase la început înseamnă: 


Dacă a căzut chiciura, nici înghețul 
nu-i departe. 


Aşa cum forța luminoasă reprezintă viața, forța 
întunecată semnifică moartea. Toamna, atunci cînd vine 
primul îngheț, puterea întunericului și a frigului abia 
începe să se desfășoare. După primele semne, mani- 
festările morţii se înmulțesc treptat, urmînd legi bine 
determinate, pînă în momentul în care se aşterne iarna cu 
toată puterea ei. 

Exact așa este și în viață. De îndată ce anumite 
semne abia perceptibile ale declinului și-au făcut apariția, 
mişcarea se accentuează pînă cînd, în cele din urmă, se 
instalează decrepitudinea. Dar în viaţă este posibil să 
previi decadenţa fiind atent la aceste semne și înfruntîn- 
du-le la momentul oportun. 


— X — 
Şase la al doilea loc înseamnă: 


Direct, pătrat, mare. 
Deşi fără un plan anume, totuşi nu 
rămîne nimic nefavorizat. 


Forma pătrată este atributul fundamental al pămîn- 
tului; un pătrat se dezvoltă plecînd dela o linie dreaptă, iar 
un cub plecînd de la un pătrat. Urmînd însușirile creatoru- 
lui, receptivul și le orînduiește pe ale sale. Avem aici pura 
supunere la legea creatorului; iată de ce receptivul nu are 
nevoie nici de planuri, nici de efort deosebit, și totuși, totul 
merge foarte bine. 

Natura zămisleșşte ființele fără ipocrizie; ea este 
pașnică și liniștită. Măreţia ei constă în aceea că nu refuză 
susținerea nici unei ființe. De aceea atinge fără șiretlicuri 
şi fără un plan anume binele pentru toate lucrurile. În ceea 
ce-l privește pe om, el ajunge la suprema înțelepciune 
atunci cînd toate faptele sale se dovedesc a fi tot așa de uşor 
de înțeles prin ele însele, așa cum este și natura. 


— X — 
Şase la al treilea loc înseamnă: 


Chip ascuns; rămîi perseverent. 

Dacă te afli în slujba unui împărat, 

nu căuta noi și noi munci, ci 

desăvîrșește ceea ce ți s-a încredințat 
deja. 

Un om lipsit de vanitate este în stare să-și ascundă 
trăsăturile de caracter, și astfel, să nu atragă prea de 
timpuriu atenția asupra sa. Poate astfel să se zidească pe 
sine însuși în pace. Iar dacă împrejurările o cer, va fi în 
stare să se pună în evidenţă, dar și atunci cu rezerve. 
Înţelept, el va lăsa de bună voie celorlalţi gloria și nu va 


cauta să obțină rezultate imediate, ci va împlini faptele î în 
așa fel încît să aducă roade în viitor. 


— X — 

Şase la al patrulea loc înseamnă: 
Sac legat la gură. 

Fără învinuiri. Fără laude. 


Atitudinea desemnată aici este cea a extremei 

reticenţe, a rezervei maxime. Ceasul este primejdios; orice 
mișcare înainte va conduce fie la ostilitatea adversarilor 
mai puternici, dacă vrei să lupţi, fie la o falsă recunoștință, 
întemeiată pe o neînțelegere, dacă te arăţi conciliant. Este 
deci convenabil să rămîi rezervat, fie că te găsești în 
singurătate, fie că te afli în agitația lumii, pentru că și 
acolo te poți ascunde atît de bine încît să nu te găsească 
nimeni. 


— X — 
Şase la al cincilea loc înseamnă: 


O lenjerie galbenă aduce mare noroc. 


Galbenul este culoarea pămîntului și a căii de 
mijloc, simbol a ceea ce este demn de încredere și autentic. 
Lenjeria este împodobită fără prea multă strălucire, semn 
al rezervei specifice unui spirit nobil. Dacă cineva este 
adus într-un loc de frunte, dar nu încă într-o situaţie 
independentă, adevăratul succes se sprijină pe o discreție 
desăvîrşită. 


— X — 
Șase sus înseamnă: 


Dragoni luptîndu-se pe pajiște. 
Sîngele lor este negru și galben. 


Sus de tot, întunericul trebuie să cedeze locul 
luminii. Dacă el ţine să se menţină într-o poziţie care nu 
este a sa, să comande în loc de a sluji, atrage asupra lui 
mânia celui puternic. Ca urmare se dă o bătălie în care se 
prabușește, nu fără pagube de ambele părți. 

Albastrul închis este culoarea cerului, galbenul 

este culoarea pămîntului. Prin urmare atunci cînd curge 
sînge negru și galben, este semn că lupta este păgubitoare 
pentru ambele puteri fundamentale”. 


Dacă nu apar decit cifre de șase, aceasta înseamnă: 


Statornicia neabătută este cu folos. 


Semnul receptivului se transformă în cel al crea- 
torului. El dobîndește astfel puterea duratei ţinîndu-se cu 
fermitate de ceea ce este drept. 


“Linia superioară a acestei hexagrame evocă mitul despre 
Lucifer care se ridică împotriva Divinităţii supreme. 

DIFICULTATEA INIȚIALĂ” 


Nori și tunete: 
imagine a DIFICULTĂȚII INIȚIALE 


Acţionează în acest chip, desciîlcind 

și făcînd ordine. 

În haosul dificultății iniţiale, ordinea este deja 
prezentă. Trebuie să ordonezi abundența confuză din 
momentele de la început, așa cum se descurcă firele de 
mătase ale unui ghem încîlcit. Pentru a te putea regăsi 
trebuie să distingi și să unești. 


*Numele hexagramei desemnează propriu-zis un fir de iarbă 
care dă de un obstacol, de o „dificultate inițială“ în efortul lui de a 
ieși din pămînt. Altfel spus, hexagrama indică modul în care cerul 
și pămîntul produc ființele. Primul lor demers este însoțit de 
dificultăți. Trigrama inferioară are ca imagine tunetul, cel care 
trezește, iar mișcarea sa este dirijată în sus; trigrama superioară 
are ca imagine ploaia, insondabilul, primejdiosul, iar miscarea sa 
este în jos. Prin urmare situaţia descrie ceva dens și haotic. Tunetul 
și ploaia umplu văzduhul. Dar haosul se limpezește: în timp ce 
insondabilul se scufundă, mișcarea dirijată în sus se degajează în 
cele din urmă de primejdie. Tensiunile se descarcă în furtună și 
toate ființele respiră, ușurate. 

Situația în care te afli: 


DIFICULTATEA INIȚIALA pregătește 

o reușită minunată, favorizînd 

perseverenta. 

Nu întreprinde nimic. 

Este avantajos să angajezi ajutoare. 

Epocile de geneză sînt înconjurate de dificultăți. E 
vremea naşterii dintîi. Dar aceste dificultăți provin din 
bogăția factorilor care luptă pentru a dobîndi o formă. 
Situația este în mișcare; iată de ce, cu toată primejdia 
momentană, există perspectiva unui mare succes dacă se 
perseverează. Atunci cînd destinul se prezintă purtînd 
chipul unor asemenea momente, totul rămîne încă inform 
și adumbrit. Trebuie să aștepți, pentru că orice gest 
prematur poate conduce la eşec. Este, de asemenea, de o 
foarte mare importanţă să nu rămii singur pentru că ai 
nevoie de ajutoare ca să biruiești haosul. Dar aceasta nu 
înseamnă că trebuie să rămii pasiv, contemplînd eveni- 
mentele. Este necesar să intervii direct, revărsînd pre- 
tutindeni un șuvoi de încurajări şi directive. 


Transformările situaţiei: 
——= 


Nouă la început înseamnă: 


Ezitare și obstacole. 
Este avantajos să perseverezi. 
Este avantajos să-ţi iei ajutoare. 


Atunci cînd, la începutul unei întreprinderi oare- 

care, te izbești de o piedică, nu te strădui să înaintezi cu 
orice preț; fii prudent și fă o pauză. Aceasta nu înseamnă 
să dezarmezi în fața obstacolului; trebuie să păstrezi în 
fața ochilor scopul urmărit și să cauţi un sprijin convena- 
bil. Acest sprijin nu-l vei găsi decît dacă în legăturile tale 
cu oamenii rămîi modest și te ferești de mîndrie. Numai în 
acest fel reușești să aduni în jurul tău pe cei de al căror 
ajutor ai nevoie pentru a înlătura dificultățile. 


Transformărilor 


— X — 
Șase la al doilea loc înseamnă: 


Dificultăţile se înmulţesc. 

Calul și căruţa își schimbă direcţia. 

Nu este un tîlhar! 

Vei cere cînd va veni vremea. 

Fata este castă, nu se făgăduiește 

nimănui zece ani; ea își dă cuvîntul. 

Te afli în mijlocul dificultăților și de aceea te izbești 
mereu de cîte ceva. În această situaţie intervine brusc o 
schimbare, ca atunci cînd cineva dă o aşa de surprinză- 
toare direcție unei căruţe cu cal încât pare că a furat-o. Dar 
încet, încet, bagi de seamă că nu are intenții rele, că este 
prietenos și își oferă sprijinul. Dar oferta nu poate fi 
acceptată pentru că ea vine dintr-o direcție nepotrivită. 
Așteaptă să se împlinească vremea, asemănător unui 
ciclu rotund de zece ani. Condiţiile normale vor reveni 
atunci de la sine și vei putea din nou să te însoțești cu cel 
sortit. 

Cu imaginea logodnicii care, în ciuda numeroșilor 
pretendenți rămîne credincioasă celui pe care-l iubește, 

hexagrama dă un sfat pentru o anumită situaţie din viață: 
dacă în vreme de dificultăți, cînd totul pare că ţi se 
împotrivește, ţi se oferă pe neașteptate o usurare dintr-o 
direcţie cu care nu ai nici o legătură, trebuie să rămii 
prudent și să nu-ți asumi nici oobligație decurgînd dintr-un 
asemenea ajutor. Altfel îți va fi lezată libertatea de decizie. 
Însă, dacă aștepți momentul potrivit, vremurile bune se 
vor reîntoarce și vei ajunge la cele nădăjduite. 


— X — 
Şase la al treilea loc înseamnă: 


Cine vînează cerbul fără pădurar 

nu face decît să se rătăcească în 

codru. 

Intelege semnele timpului 

și înfrînează-te! 

Dacă continui, 

vei obţine doar umilinţă. 

Cînd vrei să vînezi fără călăuză într-o pădure 
necunoscută, te rătăcești. Nu dori o evadare din difi- 
cultăţile în care te afli fără o cercetare a cauzelor lor şi fără 
un sfat înțelept. Soarta nu se lasă păcălită. Eforturile 
premature fără îndrumarea necesară conduc la insucces 
sau dezonoare. lată de ce, recunoscînd germenii eveni- 
mentelor care se anunţă, este de preferat să renunti la o 
dorință, decît să-ți atragi asupra ta rușinea, căutînd să 
obţii cu orice preţ împlinirea ei. 


— X — 


Sase la al patrulea loc înseamnă: 

Calul și căruța se despart. 
Urmărește unirea. 

A pleca aduce noroc. 
Totul este avantajos. 


Te afli într-o situație în care datoria îți cere să 
acţionezi, dar îți lipseşte puterea. Va apare însă o ocazie 
pentru a stabili anumite legături și nu trebuie să o scapi. 
Nu trebuie să te lași reținut de o rezervă excesivă sau de 
o mândrie deplasată. A te hotărî să faci primul pas este un 
semn de claritate lăuntrică, chiar dacă un astfel de gest 
comportă o anumită renunțare. Într-o situaţie dificilă nu 
este dezonorant să ceri ajutorul, pentru că atunci cînd 
găsești concursul potrivit totul merge bine. 


—0— 


Nouă la al cincilea loc înseamnă: 


Necazuri în binecuvîntare. 

Un pic de perseverenţă aduce noroc. 
Prea multă perseverenţă 

aduce nenoroc. 


Te afli în situaţia în care nu ai nici o posibilitate de 
a-ți exprima bunele intenții în așa fel încât ele să poată să 
se manifeste în mod real și să și fie înțelese. Se interpun 
alte persoane și deformează ceea ce faci. Trebuie să fii 
prudent şi să avansezi pas cu pas. Nu dori să ajungi cu 
orice preț la capătul unei întreprinderi importante, pentru 
că oastfel de acțiune nu reușește decît atunci cînd te bucuri 
deja de încrederea generală. Dar cu preţul unei munci 
constante și cu seninătate, poți acționa încetul cu încetul 

astfel încît, situațiile să se limpezească și să depășești 
obstacolele. 


— X — 
Șase sus înseamnă: 


Calul și căruța se despart. 
Curg lacrimi de sînge. 


Există oameni pentru care dificultăţile începutului 
sînt prea grele. Ei rămîn prizonierii acestor dificultăţi fără 
să mai poată ieși din ele. Își lasă brațele să cadă renunțând 
la luptă. O astfel de resemnare nu poate aduce decât 
mâîhnire. De aceea, Confucius face următorul comentariu: 
«Curg lacrimi de sînge; dar nu trebuie persistat într-o 
astfel de atitudine». 

NEBUNIA TINEREASCĂ* 


Izvor la picioarele muntelui: 
imagine a TINEREȚII - 


Desăvîrșește-ţi caracterul, fiind 
profund în ceea ce faci. 


Izvorul reușește să curgă și să triumfe asupra 
imobilității muntelui umplînd toate scobiturile din calea 
lui. La fel, calea de urmat pentru dezvoltarea caracterului 
este profunzimea, seriozitatea care nu neglijează nimic, ci, 
ca și apa, umple progresiv toate golurile și fără odihnă își 
urmează înaintarea. 


“Ideea de tinereţe și de nebunie este sugerată de imaginea 
muntelui, corespunzătoare trigramei superioare și de cea a apei 
corespunzătoare trigramei inferioare. Izvorul care iese la piciorul 
muntelui este simbolul tinereții fără experienţă. Atributul semnului 
superior este imobilitatea, cel al semnului inferior, primejdia. A te 
opri plin de dezorientare în fața unui abis primejdios este, de 
asemenea, un simbol pentru nebunia tinerească. Dar cele două 
trigrame cuprind și calea care permite depășirea acestei nebunii: 
la început cînd țișnește, izvorul nu știe încotro va să meargă. Dar 
prin curgerea sa neîncetată umple adînciturile care împiedică 
înaintarea. Și atunci succesul este obținut. 

Situaţia în care te afli: 


NEBUNIA TINEREASCĂ poartă 

cu sine reușita. 

Nu eu îl caut pe tînărul nebun, 

ci el mă caută pe mine. 

La prima întrebare răspund, 

dar este o necuviinţă să fiu întrebat 
de două sau de trei ori. 

Astfel că, dacă-i pisălog, 

nu mai răspund. 

Perseverenţa este avantajoasă. 


La o fiinţă tînără nebunia nu este ceva neapărat 
rău. Uneori s-ar putea chiar să trezească simpatie și să 
reușească. Trebuie doar să găsească un învăţător cu 
experiență şi să aibă față de el purtarea cuvenită. Adică, 
înainte de toate, tînărul trebuie să aibă el însuși conștiința 
propriei sale lipse de experienţă și să caute un învățător. 
Doar această modestie și acest interes garantează exis- 
tenţa acelei deschideri de spirit exprimate în respectuoasa 
acceptare a unui învăţător. 

lată de ce, învățătorul trebuie să aștepte liniștit să 
fie căutat. În nici un caz nu trebuie să se ofere el însuși, 
pentru că numai în acest fel învățătura va aduce roade la 
vremea potrivită și în chip cuvenit. 

Răspunsul dat de învățător întrebărilor discipolului 
trebuie să fie clar şi precis, asemănător celui pe care-l 
așteaptă acela care consultă un oracol. Dar, o dată dat, 
răspunsul trebuie să fie acceptat ca o definitivă rezolvare 
a îndoielilor și ca o decizie. Întrebări suplimentare provocate 

de neîncredere, sau de lipsa de reflexie, nu fac decît să-l 
deranjeze pe învățător. Cel mai bine va fi să le trecem sub 
tăcere, așa cum și oracolul nu dă decît un singur răspuns 
şi refuză să se lase antrenat de întrebări născute din 
îndoieli. 

Cînd la toate acestea se adaugă o perseverență care 
nu slăbește înainte de a se fi asimilat rînd pe rînd diferitele 
aspecte, atunci reușita e sigură. Așadar sfatul hexagramei 
se adresează atît învățătorului, cât și discipolului. 


Transformările situaţiei: 
— X — 
Șase la început înseamnă: 


Dacă vrei să-mpingi spre bine pe 

omul fără minte, 

o mare severitate este necesară; 

trebuie înlăturate obstacolele. 

A continua să acţionezi în acest fel îţi 

va aduce umiliri. 

Începutul educaţiei se află în lege. Tinereţea este 
ispitită, în lipsa ei de experienţă, să ia totul drept un joc, 
fără să-şi facă prea multe griji. Trebuie să-i fie arătată 
seriozitatea vieţii. Altfel, jocul de-a viața nu duce nicio- 
dată la nimic. Un anumit fel de a pune problema, o 
disciplină fermă, iată lucruri bune. Dar disciplina nu 
trebuie să degenereze în dresaj, pentru că un dresaj 
continuu are drept rezultat umilința și paralizarea forțelor. 

—o— 


Nouă la al doilea loc înseamnă: 


A îndura cu blîndeţe pe cei 

nechibzuiţi este ceva aducător 

de noroc. 

A ști cum să te porţi cu femeile este 

ceva care aduce bogăţie. 

Fiul poate acum să-și asume grija 

casei. 

Aici este vorba de un om care, deși nu are putere 
exterioară, dispune de forța spirituală necesară pentru a 
purta responsabilitatea care îi revine. El este înzestrat cu 
superioritate și robusteţe lăuntrică care îl fac în stare să 
îndure lipsurile legate de nebunia omenească. Aceeași 
aptitudine este de mare preţ în relațiile cu femeile; trebuie 
să știi „cum să le iei“ și să fii grijuliu faţă de ele, dovedind 
o anumită indulgență cavalerească. Numai unind forța 
interioară și rezerva exterioară se poate asuma responsa- 
bilitatea conducerii cu real succes a unui mare organism 
social. 


— X — 
Șase la al treilea loc înseamnă: 


Nu trebuie să iei o fetișcană 
care atunci cînd zărește un om 
de aramă, 

nu rămîne stăpînă pe ea însăși. 
Nimic nu este avantajos. 

Un om slab, neexperimentat, care depune eforturi 
pentru a se ridica, uită cu ușurință propria individualitate 
atunci cînd vede o personalitate puternică, pe care o imită 
servil. Este ca o fetișcană care cedează de îndată ce 
întîlnește un bărbat. E bine să nu încurajăm o astfel de 
purtare; așa cum o fată este datoare, față de propria ei 
demnitate, să fie cerută în căsătorie, asemănător, este 
nedemn să imiţi servil pe cineva sau să încurajezi un astfel 
de comportament din partea altcuiva. 


— X — 
Şase la al patrulea loc înseamnă: 


O nebunie tinerească limitată aduce 

umiliri. 

În nebunia tinereții, atitudinea care lasă cele mai 
puține speranțe este cea în care te cufunzi în mrejele unor 
închipuiri găunoase. Cu cît te cufunzi cu mai multă 
încăpățânare în astfel de visări străine de realitate, cu atît 
e mai sigur că îţi vei atrage asupra-ți tot felul de umilințe. 
Adesea, în fața acestei atitudini, învățătorul nu are altă 
posibilitate, decît aceea de a lăsa omul în voia lui un timp, 
şi deci de a nu-l mai feri de umilirile sigure care-l așteaptă. 
De multe ori aceasta este singura cale de salvare. 


— X — 
Șase în locul al cincilea înseamnă: 


Nebunia copilărească aduce noroc. 


Un om cu experiență care caută învățătură într-un 
mod copilăresc și nepretențios acţionează corect. Pentru 
că, cel ce se pune sub autoritatea unui învățător, re- 

nunțînd la orice aroganță, va avea în mod sigur de cîștigat. 


— = 


Nouă sus înseamnă: 


Atunci cînd pedepsești nebunia, 
nu face exces de zel. 

Singurul lucru avantajos este 
excluderea abuzului de putere. 


Se ajunge cîteodată și în situaţia în care un zănatic 
incorigibil trebuie pedepsit, pentru că cine nu vrea să 
asculte de vorbă bună va afla același lucru cu usturimea 
pielii lui. Însă nu te lăsa stăpînit de mînie atunci cînd 
pedepsești. Fii obiectiv și evită orice exces nejustificat. 
Pedeapsa nu este un scop în sine; țelul ei este î însușirea 
unui comportament corespunzător. 

Acest sfat se adresează atunci cînd este vorba de 
educaţia cuiva, dar și atunci cînd un guvern este silit să ia 
măsuri împotriva populaţiei vinovate de anumite excese. 
Intervenţia autorităţii trebuie să fie preventivă și să aibă 
drept scop instalarea liniștii publice. 

AȘTEPTAREA! 


Nori urcînd pe cer: 
imagine a AȘTEPTĂRII 


Măniîncă și bea, 
. . A s . 
fii voios și bine dispus. 


Cînd norii se îngrămădesc pe cer, e semn că va 
ploua. Atunci nu mai e nimic altceva de făcut, decît să 
aștepți să cadă ploaia. La fel este și în viață cînd un destin 
se află în desfășurare. Dacă nu s-a împlinit încă vremea, 
n-are rost să-ţi faci griji și să te silești să-ţi modelezi 
viitorul; mai potrivit este să-ţi aduni puterile trupului, 
mîncînd și bînd și pe cele ale spiritului, fiind bine dispus. 
Soarta vine de la sine și în momentul acela trebuie să fii 
gata. 


Situaţia în care te afli: 


AȘTEPTAREA. 
Dacă ești sincer, ai atunci și lumină 


“în fața primejdiei, forța nu se grăbește, ci știe să aștepte, în timp 
ce slăbiciunea cade în agitaţie. 

și izbîndă. 

Statornicia e aducătoare de noroc. 
Este avantajos să traversezi 
marile ape. 


Așteptarea nu e speranţă zadarnică, ci este certitu- 
dine interioară. Această certitudine lăuntrică îţi dă lumi- 
na care conduce la reușită și te determină să perseverezi 
cu acea tenacitate care aduce norocul și dăruiește puterea 
de a străbate marile ape. 

Ai în față un pericol ce trebuie depășit. Slăbiciunea 
și nerăbdarea sînt neputincioase. Numai dacă ești puter- 
nic o vei scoate la capăt, numai așa te poți ține tare pînă 
la sfîrșit; iar această tărie ţi-o dă siguranţa interioară şi 
sinceritatea cu tine însuți. Cînd ești în stare să priveşti 
lucrurile așa cum sînt (fără iluzii și fără autoînselare) din 
evenimente se revarsă o lumină grație căreia poți găsi 
calea succesului. Aceasta trebuie urmată de o acțiune 
hotărîtă şi perseverentă, pentru că doar atunci cînd în- 
frunți decis destinul îl poți birui. Atunci poți străbate apele 
cele mari, adică poți lua deciziile care se impun și poți ține 
piept pericolelor. 


Transformările situatiei: 
Nouă la început înseamnă: 


Aşteptare pe pajiște. , 
Este avantajos să rămîi în ceea ce 
durează. 

Nici o învinuire. 

Primejdia este încă departe, iar situaţia este, pen- 
tru moment, limpede. E totuşi ceva în aer, ceva care va să 
vină. Pe cît posibile bine deci să-ţi păstrezi un ritm regulat 
de viaţă. Doar așa vei evita orice risipire prematură a 


forțelor şi vei rămîne liber de obligațiile sau de greșelile 
care ar constitui o slăbiciune mai tîrziu. 


—O— 


Nouă la al doilea loc înseamnă: 


Așteptare pe nisip. 

Un pic de flecăreală. 

Sfîrșitul aduce noroc. 

Primejdia se apropie încet, încet. Nisipul se află pe 
malul fluviului, iar fluviul simbolizează primejdia. Încep 
să se facă simţite anumite neplăceri. În astfel de momente 
uşor ia naştere o stare de nemulțumire generală, în care 
oamenii dau vina unii pe alţii. Cel care își abandonează 
atunci voința Cerului va avea parte numai de bine pînă la 
urmă; detractorilor cărora nu li se va face plăcerea de a li 
se răspunde, vor sfîrși în cele din urmă prin a tace. 


Nouă la al treilea loc înseamnă: 


Așteptarea în mocirlă 
provoacă năvala dușmanului. 


Mocirla, care este ceva deja îmbibat cu apa fluviu- 
lui, nu este un loc bun pentru așteptare. În loc să-ți aduni 
propriile forțe pentru a trece apa dintr-o dată, ai făcut o 

încercare prematură al cărei rezultat nu te-a dus mai 
departe de mlaștină. O situaţie atît de neplăcută atrage 
dușmanii care, firește, vor căuta să o exploateze. Dar cu 
seriozitate și prudență va fi posibil să te pui la adăpost de 
orice pagubă. 


— X — 
Sase la al patrulea loc înseamnă: 


Așteptare în sînge. 

Ieşi din groapă. 

Situaţia este extrem de gravă. A ajuns la cel mai 
înalt grad de periculozitate: este o problemă de viaţă și de 
moarte. Trebuie să te aștepți la o vărsare de sînge dintr-un 
moment într-altul. Nu se mai poate înainta, dar nici 
retragerea nu mai e cu putință; ca atunci cînd te afli într-o 
groapă. Nu-ţi rămîne decît să reziști și să lași destinul să-și 
urmeze cursul. Această atitudine, care evită o agravare a 
situației prin acţiuni personale, este singurul mijloc de a 
ieși din pericol. 


—O9— 


Nouă la al cincilea loc înseamnă: 


Așteptare cu vin și cu bucate. 
Statornicia aduce noroc. 


Chiar și în mijlocul primejdiilor, se ivesc clipe de 
odihnă, cînd lucrurile merg mai bine. Dacă există putere 
lăuntrică, asemenea răstimpuri de calm pot fi exploatate 
pentru fortificarea propriei fiinţe, în vederea noilor lupte. 


Te poți bucura de momentul de liniște, fără însă să uiţi de 
țel numai pentru atît; a rămîne victorios înseamnă a fi 

perseverent. 

La fel este și în viața publică. Nu poți dobîndi totul 
dintr-o dată. Suprema înțelepciune constă în a da poporu- 
lui momente de odihnă, momente ce sînt necesare pentru 
a putea duce munca la bun sfîrșit. 


— X — 
Sase sus înseamnă: 


Cazi în groapă. 

Apar trei oaspeți care nu erau 
invitați. 

Cinstește-i și, în cele din urmă, 
vei avea noroc. 


Așteptarea s-a terminat; pericolul nu mai poate fi 
ocolit. Vei cădea în groapă și inevitabilul va trebui să se 
producă. Totul îţi va părea atunci că a fost zadarnic. Dar 
tocmai în aceste momente de dezastru va interveni o 
întorsătură neprevăzută. Fără să fi acţionat tu însuţi, va 
avea loc o intervenţie exterioară prin care vei ieși din 
primejdie și totul va merge bine. Chiar și schimbările 
fericite se prezintă adesea sub o formă care pare ciudată 
la prima vedere. 

CONFLICTUL: 


Cerul și apa merg în sensuri opuse: 
= imaginea CONFLICTULUI 


In tot ceea ce faci, 
să ai în vedere începutul. 


Cauzele profunde ale unui conflict sînt latente în 
tendințele opuse ale celor două părți aflate faţă în față. 
Cînd există astfel de tendințe divergente, conflictul se va 
naște în mod sigur. Deci, pentru a-l preveni, trebuie luat 
în considerare, de la bun început, fiecare element care 
intervine în situație. Astfel, drepturile și datoriile părţilor 
trebuie stabilite cu mare precizie; aplicată unui grup, 
imaginea sugerează că, pentru evitarea conflictului, se cer 
armonizate tendințele individuale și eliminată astfel cau- 
za profundă care opune părțile una alteia. 


Situaţia în care te afli: 


CONFLICTUL: ești sincer și 


“Atributul a ceea ce este creator este forța, iar a ceea ce este 
insondabil, pericolul, perfidia. Acolo unde perfidia are în față 
violența, se naște conflictul. 

6 


întîlneşti împotrivire. 

De te oprești prudent la mijlocul 

drumului, ai noroc. 

De duci afacerea pînă la capăt, 

ai ghinion. 

Este folositor să vezi omul de seamă. 

Nu e bine să traversezi marile ape. 

Cînd ești implicat într-un conflict, singurul mijloc 
de salvare se află în prudenţă şi în forța lăuntrică grație 
cărora ești tot timpul dispus să realizezi un compromis 
parcurgînd tu jumătate din drum. A te lăsa implicat 
într-un conflict pînă la amara lui concluzie are consecințe 
rele, chiar dacă ai dreptate. Într-un astfel de caz este 
important să vezi un om nepărtinitor, a cărui autoritate 
este îndeajuns de puternică pentru a realiza un aranja- 
ment sau a hotărî tranșant, dar cu dreptate. În altă ordine 
de idei, în vremuri tulburi trebuie să te ferești „de a 
traversa marile ape“, adică este preferabilă evitarea unor 
întreprinderi primejdioase, a căror reuşită ar impune o 
concentrare a forțelor. Conflictul paralizează forța și o 
împiedică să învingă pericolul din afară. 


Transformările situaţiei: 

— X — . 

Șase la început înseamnă: 
Dacă nu prelungești 


nedefinit afacerea, 
parlamentările vor fi mai puține. 

La sfîrşit, noroc. 


Cît timp conflictul este abia la începuturile sale, cel 
mai bine este să-i grăbești rezolvarea. Mai ales dacă 
adversarul este mai puternic decât tine! 


— = 


Nouă la al doilea loc înseamnă: 


Nu poţi lupta; cedează 

și întoarce-te acasă. 

Oamenii din orașul tău, 

trei sute de case, vor fi feriți. 

Într-o luptă împotriva unui adversar superior, re- 
tragerea nu este dezonorantă. Cînd te retragi la timp eviți 
consecințele neplăcute. Dacă, mînat de un greșit senti- 
ment al onoarei, ai provoca o luptă inegală, ţi-ai atrage 
asupra ta întreaga nenorocire. Într-o astfel de situație, a 
ceda cu înțelepciune este un lucru bun pentru întreaga 


comunitate, pentru că în acest fel ea nu este antrenată în 
conflict. 


— X — 
Şase la al treilea loc înseamnă: 


A te hrăni din virtutea celor 
de demult, aduce statornicie. 
Primejdie. La sfîrşit, noroc. 
Dacă întîmplarea face să te afli 
în slujba unui împărat, 

nu căuta noi și noi munci. 

Este un avertisment împotriva primejdiilor pe care 
le aduce tendința de expansiune. Doar ceea ce a fost 
cîştigat în mod cinstit rămîne al tău în mod durabil. Fără 
îndoială, și acest lucru poate fi contestat, dar fiind 
într-adevăr al tău nu-ţi poate fi răpit. Pentru că nu poți 
pierde ceva ce îți aparține prin puterea ființei tale. Dacă 
intri în slujba unui personaj important, fereşte-te să cauţi 
activități pentru tine însuți. Munca să-ți fie suficientă; 
onorurile lasă-le pentru alții. 


—>— 


Nouă la al patrulea loc înseamnă: 


Nu poţi lupta! 

Întoarce-te și supune-te destinului. 

Schimbă-ţi purtarea și-ţi vei afla 

liniștea în neabătută statornicie. 

Noroc. 

Neliniștea este dominanta sentimentelor tale inte- 
rioare. Nu te simţi bine acolo unde te afli și ai vrea să 
dobîndești un loc mai bun protestînd. Ai de-a face cu un 
adversar mai slab şi deci ai putea reuși, dar nu vei lupta, 
pentru că nu vei găsi siguranţa și justificarea interioară 
necesară. De aceea, vei renunța și te vei supune sorții. 
Făcînd aceasta îţi vei schimba starea sufletească și vei 


găsi pacea în armonia legii eterne. Ceea ce-ţi va aduce 
noroc! 


—O9— 


Nouă la al cincilea loc înseamnă: 


A lupta în fața lui aduce noroc. 

Puternic și drept, cel care mediază conflictul are 
puterea de a asigura dreptatea. I te poți supune cu toată 
încrederea, astfel că, prezentîndu-i problema, dacă ai 
dreptate, cîștigul va fi de partea ta. 


— >= 


Nouă sus înseamnă: 


Chiar dacă, din întîmplare, 

vei primi cu împrumut 

o curea de piele, 

la sfîrșitul dimineţii, 

z A e d bd Lă bad 

de trei ori îți va fi răpită. 

Ai dus conflictul pînă la sfîrşit și ai obținut cîştig de 
cauză. Dar norocul, în acest caz, este de scurtă durată, 


pentru că ești atacat din nou și din nou, fără încetare, ceea 
ce generează lupte fără de sfîrşit. 

OȘTIREA 


În mijlocul pămîntului, apa: 
imagine a OȘTIRII 


Mărește-ţi popularitatea 
prin generozitate faţă de cei care 
constituie poporul tău. 


Apa din adîncuri este prezentă, dar nu este vizibilă 
la suprafaţa pămîntului. Tot așa, puterea războinică a 
unui neam sălăşluieşte nevăzută în mulțimea fiilor lui; la 
vreme de primejdie, orice ţăran se preface în soldat, pentru 
ca la sfârșitul bătăliei să se reîntoarcă la coarnele plugului. 
Cel care se dovedeşte generos față de poporul său îi cîștigă 
dragostea, iar un popor care trăiește sub un regim moderat 
devine puternic şi energic. Doar o națiune prosperă din 
punct de vedere economic poate constitui o forță armată 
considerabilă. Puterea ţării trebuie deci cultivată prin 
favorizarea relaţiilor economice ale populaţiei și prin 
exercitarea binevoitoare a autorității. Numai această le- 
gătură nevăzută între stăpînire și popor face posibilă 
biruinţa într-un război. 

Situaţia în care te afli: 


OȘTIREA are nevoie de tenacitate 
şi de un om puternic. 
Succes fără învinuiri. 


O armată este o masă de oameni care doar organi- 
zată devine cu adevărat o armată. Fără o disciplină fermă 
nu se poate ajunge la nimic. Dar ea nu poate fi impusă prin 
constrîngere și violență; e nevoie de un om puternic, de un 
comandant abil, către care să se îndrepte toate inimile, 
care să trezească entuziasmul și care să ţină armata în 
ascultare. Însă, pentru a-şi putea desfășura talentul, și el 
are nevoie de încrederea fără rezerve a suveranului care 
trebuie să-i cedeze întreaga autoritate pe toată durata 
războiului. 

Dar un război este totdeauna ceva primejdios și de 
aceea nu trebuie pornit cu ușurință, ci utilizat doar atunci 
cînd nici un alt mijloc nu mai este cu putință. Un conducă- 
tor cu experiență va lămuri poporul asupra dreptăţii 
cauzei comune, și-i va pune în faţă un scop limpede și lesne 
de înțeles. Doar atunci cînd există un țel precis, pentru 
care poporul se poate expune conștient, se nasc unitatea și 
forţa ce duc la victorie. 


Transformările situației: 
— X — 
Şase la început înseamnă: 


In armată trebuie 
să domnească ordinea. 

Dacă aceasta nu este satisfăcătoare, 

urmează dezastrul. 

La începutul unei întreprinderi războinice trebuie 
să domnească ordinea. Este nevoie de o cauză dreaptă, și 


pornind de la aceasta, coordonarea trupelor trebuie să fie 
temeinic organizată, altfel eșecul va fi inevitabil. 


—0— 


Nouă la al doilea loc înseamnă: 

În mijlocul oștirii. 

Noroc. Fără învinuiri. 

Împăratul acordă o întreită 

decorație. 

Comandantul trebuie să se găsească în mijlocul 
armatei sale, să fie în contact direct cu ea, să împartă cu 
oamenii pe care îi conduce toate cele bune și cele rele. 
Numai în acest chipva fi la înălțimea grelelor responsabili- 
tăţi care apasă asupra lui. La toate acestea, el are nevoie 
de încuviințarea și de sprijinul suveranului. Distincţiile pe 
care le primeşte de la acesta sînt legitime și nu constituie 


doar un privilegiu acordat persoanei sale ci, prin el, este 
onorată întreaga armată în mijlocul căreia se află. 


— X — 
Șase la al treilea loc înseamnă: 


Armata transportă la întîmplare 
cadavre într-un car. Nenoroc. 


` Dacă autoritatea şi-au arogat-o alții și nu mai 
emană de la cel care a fost chemat să o exercite, aceasta 

duce la nenoroc. Aceasta se întîmplă atunci cînd cineva se 
amestecă la comandă în locul șefului desemnat sau, și mai 
rău, atunci cînd în oștire mulțimea se preface în șef. 


— X — 
Şase la al patrulea loc înseamnă: 


Armata bate în retragere. 

Fără învinuiri. 

Atunci cînd te afli în fața unui inamic superior și 
lupta cu el este fără speranță, o retragere în bună rîn- 
duială este singura hotărîre potrivită, căci fereşte armata 
de pierderi și chiar de risipire. Să angajezi cu orice preţ o 
bătălie fără sorți de izbîndă, nu este deloc semn de putere 
și nici măcar de curaj. 


— X — 
Şase la al cincilea loc înseamnă: 


E vînat pe cîmp și e folositor 

să fie prins. Fără învinuiri. 

Cel mai experimentat, să conducă 

oastea; cel mai neexperimentat, 

să care morții. 

Altfel, în ciuda perseverentei, nu vei 

avea parte decît de nenorocire. 

Vînatul şi-a părăsit adăpostul obișnuit, pădurea, şi 
dă năvală în cîmp, devastîndu-l. Această imagine evocă o 
invazie a inamicului. În acest caz lupta și pedeapsa 


energică sînt perfect legitime. Totuși, războiul trebuie dus 
conform regulilor şi nu ca o încăierare brutală, unde 

fiecare se bizuie doar pe el însuși, pentru că, în acest caz, 
în ciuda perseverenţei şi curajului, nu ar conduce decît la 
nenorocire. Armata să fie orînduită de un comandant cu 
experiență, iar războiul ţinut în frîu cu fermitate. Nu 
trebuie ca gloata să ucidă și să căsăpească tot ce-i cade în 
mînă, fiindcă paguba va fi atît de mare, încît te va 
amenința dezastrul. 


— X — 
Șase sus înseamnă: 


Marele domnitor împarte porunci, 
ctitorește ţări, dăruiește pămînturi. 
Dar nu urcă oameni de rînd în 
scaune de cinste. 

__ Războiul a avut un sfîrșit fericit, s-a cîștigat victo- 
ria. Împăratul împarte credincioșilor lui averi și domenii. 
Dar cînd face aceasta este important să nu aducă la putere 
oameni de rînd; lor li se poate plăti serviciul cu bani. Dar, 


pentru a evita riscul unor abuzuri, să nu li se acorde 
pămînturi sau privilegii. 

SOLIDARITATEA 


Apa se află pe pămînt: 
imagine a SOLIDARITĂȚII 


Astfel și împărații de odinioară 
au dăruit ţinuturi întregi și 
prieteșug au legat cu ceilalţi 
domnitori. 


Așa cum apele aflate pe suprafața pămîntului își 
unesc firele de îndată ce o pot face, așa cum cei slabi se 
unesc pentru a se întrajutora și așa cum, uniţi fiind, se 
supun voinței unei personalități puternice graţie căreia își 
găsesc o împlinire a propriei lor naturi, la fel, orice organi- 
zare socială, din antichitate și pînă astăzi, se bazează pe 
acest principiu al uniunii între vasali şi suzerani. Comu- 
nitatea de interese face ca diverșşii indivizi să se simtă 
membrii unui tot unic. Puterea centrală a acestui tot 
trebuie să vegheze ca fiecare membru al lui să-și găsească 
un loc și un interes real în uniune, așa cum era cazul în 
relaţiile dintre împărații Chinei antice și vasalii lor. 


Situaţia în care te afli: 

SOLIDARITATEA aduce cîştig. 

Mai cercetează încă o dată oracolul, 
ca să afli dacă vei avea parte 

de măreție, trăinicie, și statornicie; 
atunci nu va fi nimic de învinuit. 
Cei nesiguri se apropie încet-încet. 
Cine vine prea tîrziu dă de necaz. 


Oamenii trebuie să se asocieze între ei pentru a se 
completa reciproc şi pentru a fi de folos unii altora. O astfel 
de uniune impune prezenţa unui centru în jurul căruia 
aceștia să se grupeze. Dar a deveni un centru pentru 
oameni este un lucru deosebit de serios și plin de respon- 
sabilitate. Impune măreție interioară, logică și forță. De 
aceea, dacă vrei să-i unești pe ceilalți în jurul tău, cercetea- 
ză-te mai întîi pe tine însuți și află dacă ești la înălțimea 
dorinţei tale. Altfel, dacă vei voi să-i aduni pe ceilalți fără 
să ai pecetea vocației, vei provoca mai multă confuzie şi 
tulburare decît dacă nu ar fi avut loc nici o unire. 

Dar, acolo unde există un autentic punct de adu- 
nare, poți vedea cum cei șovăitori se apropie de la sine, 
puțin cîte puţin, chiar dacă la început mai ezită. Iar aceia 
care sosesc prea tîrziu... vor simţi singuri dezavantajele. 
Relaţiile se leagă și se întăresc urmînd legi interne precise. 
Se consolidează experiențe comune. Iar cine întârzie prea 
mult și nu mai poate avea parte de aceste experienţe de 
început, va avea de pătimit atunci cînd va da de uși 
închise. 

Pe de altă parte, cel care a recunoscut necesitatea 
unei regrupări, dar nu simte în el forța de a acţiona în 
calitate de centru de uniune, are datoria să se alăture unui 

grup organic constituit. 


Transformările situației: 

— X — 

Șase la început înseamnă: 

ŢȚine-te alături de el, dar cu inimă 

deschisă și cu bună credinţă. Nu este 

nimic rău în aceasta. 

Adevărul este ca strachina plină. 

În cele din urmă norocul vine din 

afară. 

Deplina sinceritate este baza potrivită pentru a 
lega relaţii cu o altă persoană. Această dispoziție sufle- 
tească, asemănătoare unei strachini pline, în care conținu- 
tul este totul, iar forma goală nimic, se 'exprimă prin 
putere lăuntrică, nu prin cuvinte abile. lar această putere 
este atît de mare încât atrage norocul din afară. 


— xX — 

Șase la al doilea loc înseamnă: 
Fii din suflet alături de el. 
Statornicia aduce noroc. 


Atunci cînd răspunzi în mod potrivit și statornic 
poruncilor și îndemnurilor stăpînului tău, relaţiile tale cu 
ceilalți se interiorizează, și nu te pierzi pe tine însuți. Dar, 


*«Țintește totdeauna spre Tot; iar dacă nu poți fi tu însuţi un tot, 
alătură-te unuia spre a-l sluji». 

dacă vei căuta alianțe cu ceilalți, mînat de ambiţii fără 
scrupule, îți vei pierde demnitatea și aceasta nu va face 
nimic altceva decît să te înjosească. 


— X — 
Şase la al treilea loc înseamnă: 


Te alături acelora 

care nu sînt ceea ce trebuie. 

Te afli alături de oameni care nu împărtășesc ideile 
şi preocupările tale. Într-o asemenea situație trebuie să ai 
grijă ca puterea obișnuinței să nu te împingă la o prea 
mare familiaritate cu ei. Altfel, urmările vor fi dintre cele 
mai supărătoare. Singura purtare potrivită față de ei este 
cea de sociabilitate fără intimitate. Doar așa îţi vei păstra 
libertatea necesară viitoarelor relaţii cu cei egali ţie. 


— X — 

Șase la al patrulea loc înseamnă: 
Arată că ești alături de el. 
Stăruinţa aduce norocul. 


Relaţiile tale cu un om care este centru de raliere 
sînt deja solid constituite, Se poate, și chiar trebuie, să îţi 
arăţi dependența față de el în mod deschis „public chiar. Fii 
ferm pe poziţie și nu te lăsa indus în eroare de nimic. 


Nouă la al cincilea loc înseamnă: 


Manifestare a solidarităţii. 
Împăratul aflat la vînătoare 

hăituiește vînatul doar din trei laturi 
şi renunță la vînatul 

care fuge în față. 

Cetățenii nu au nevoie de 
avertismente. Noroc. 


Era obiceiul în vechea Chină ca, la vînătorile organi- 
zate pentru împărat, să se hăituiască vînatul doar din trei 
părți. Animalele gonite puteau fugi pe latura a patra. Cele 
care nu o luau într-acolo, trebuiau să se strecoare printr-un 
fel de poartă în spatele căreia le pîndea împăratul, gata să 
tragă. Doar acele animale erau ucise. Celelalte erau lăsate 
să se ducă. Acest obicei corespundea purtării împăratului: 
el nu voia să transforme vînătoarea în masacru; ucidea 
doar jivinele care, într-un fel, se ofereau singure. 

Asemănător este descrisă aici o persoană cu o 
influență deosebit de puternică, spre care se îndreaptă 
oamenii. Dacă cineva vine spre el, îl primește; dacă nu, îl 
lasă să se ducă. Nu roagă pe nimeni, nu lingușeşte pe 
nimeni; toți vin de bunăvoie, absolut de bună voie. În acest 
fel se stabilește o subordonare liber consimțită a celor care 
se îndreaptă spre el. 

Oamenii nu trebuie constrînși, ci lăsaţi să își ex- 
prime liber propriile sentimente. lar pentru aceasta nu e 
nevoie de organizare politică. Supușii sînt sincer devotați 
stăpînului lor. Această libertate a alegerii trebuie culti- 
vată în general și în viaţă. Nu e nevoie să vînezi favoarea 
` oamenilor. Dacă dezvolţi în tine însuţi puritatea și forța 
necesară pentru a crea un centru de uniune, oamenii 
care-ţi sînt sortiţi, ți se vor alătura de la sine. 

— X — 

Șase sus înseamnă: 

Nu ai disponibilitatea de a sta umăr 
lîngă umăr cu ceilalți. 

Nenoroc. 


Cînd ai ratat începutul și rămii ezitant și temător 
în fața perspectivei unei dăruiri de sine veritabile și fără 
rezerve, vei avea de regretat mai tîrziu. 

PUTEREA DE ÎMBLÎNZIRE A 
CELUI MIC" 


Sus pe cer se rostogolește vintul: 
—— — imaginea PUTERII DE ÎMBLÎNZIRE 
A CELUI MIC 


Rafinează-ţi aspectul exterior 

al fiinţei tale. 

Vîntul îngrămădește norii pe cer, dar nu este îndea- 
juns de puternic pentru a-i face să slobozească ploaia. 
Asemănător, în vremurile cînd o acțiune exterioară însem- 
nată nu este posibilă, nu-ţi rămîne altceva de făcut decît 
să-ţi rafinezi expresia fiinţei proprii, împlinind lucruri 
mărunte. 


Situaţia în care te afli: 


PUTEREA DE ÎMBLÎNZIRE A CELUI 
MIC poartă în sine reușita. 
Nori groși, dar nu vine nici o ploaie 


*Hexagrama prezintă o situaţie în care, grație blîndeții, un 
element slab ţine în frîu, trecător, un element tare. 

dinspre ţinutul nostru 
de la soare-apune. 


Comparaţia este luată din situaţia Chinei în timpul 
unui împărat care, deşi originar din apus, se afla în răsărit, 
la curtea unui tiran puternic. Ceasul marilor acțiuni nu 
venise încă. Putea doar să-l țină în frîu pe tiran, pînă la un 
anumit punct, cu sugestii purtînd pecetea blîndeţii. De aici 
şi imaginea norilor vălătuciți urcînd spre cer, dar care, 
pentru moment, nu slobozesc ploaia. Totuși, situația nu e 
defavorabilă, ci lasă să se întrevadă succesul final. Dar 
mai sînt piedici în cale, și de aceea se poate lucra doar prin 
umilul mijloc al sugestiilor pline de duhul blîndeţii. 


Transformările situaţiei: 


— = 


Nouă la început înseamnă: 


Revenire pe drum. Cum să fie ceva 

de învinuit în asta? 

Noroc. 

Stă în natura ființei strădania de a înainta. Dar 
procedînd astfel, se lovește de obstacole. Revine deci pe 
drumul ce corespunde situaţiei sale, drum pe care se simte 
liberă să meargă înainte sau să se retragă. E lucru bun și 
cuminte să nu cauţi să dobîndești nimic cu de-a sila, 
pentru că o astfel de purtare e aducătoare de noroc. 


—9— 


Nouă la al doilea loc înseamnă: 

Se lasă dus spre drumul 
de întoarcere. 
Noroc. 


Ți-ar place să mergi înainte. Dar, înainte de-a 
avansa, observă mai întîi ce se întîmplă cu alți oameni, 
avînd aceeași fire sau situaţie cu a ta. Dacă efortul de 
înaintare nu este convenabil pentru moment, un om 
inteligent și hotărît nu va risca un usturător eșec, ci se va 
retrage. Gest plin de foloase, pentru că nu-ţi pierzi stăpîni- 
rea de sine. 


—2— 


Nouă la al treilea loc înseamnă: 


Sar spiţele de la roata carului. 
Bărbatul și femeia se încruntă 
unul către celălalt. 


Se încearcă din răsputeri o înaintare mizîndu-se pe 
faptul că forța de obstrucţie este încă mică. Dar această 
tentativă de atac prin surpriză este sortită eșecului. Cir- 
cumstanțele exterioare împiedică progresul, așa cum un 
car nu va putea înainta dacă spițele roţilor lui se rup una 
cîte una. Firește, nu este o situaţie favorabilă; chiar dacă, 
profitînd de circumstanţe, ai putea reuși, prea multe 
dificultăţi vor fi de întîmpinat, pentru ca rezultatul în 
ansamblu să poată fi favorabil. Într-un asemenea caz nici 
măcar o persoană puternică nu-și poate utiliza energia 
pentru a exercita o influenţă asupra anturajului său. Ar 
avea de îndurat o respingere jignitoare tocmai acolo unde 
conta pe o victorie facilă. Un pas greșit, datorat nesu- 
punerii la semnele destinului. 

— X — 
Sase la al patrulea loc înseamnă: 


Dacă ești sincer, sîngele dispare 

și teama se îndepărtează. 

Fără învinuiri. 

Dacă te afli în poziţia dificilă şi plină de responsa- 
bilităţi a unui sfetnic alături de un personaj puternic, 
trebuie să-l dirijezi într-un mod care să conducă la trium- 
ful dreptăţii. Treci printr-o mare primejdie, asemănătoare 
aceleia care duce la vărsare de sînge. Totuși, puterea 
adevărului și a sincerităţii eliberate de interesul personal, 
impresionează atît de mult, încît strădaniile își ating țelul 
şi orice pericol sau temere se risipesc. 


—>— 


Nouă la al cincilea loc înseamnă: 

Dacă te simţi sincer și din inimă 
legat de cineva, 

ești bogat întru semenul tău. 


Loialitatea conduce la legături solide, pentru că 
persoanele respective se completează una pe alta. La 
partenerul mai slab, loialitatea se traduce prin devota- 
ment, iar la cel mai puternic prin fidelitate. Această 
completare conduce la adevărata bogăţie care se mani- 
festă prin aceea că nu o păstrezi egoist, doar pentru tine 
însuți, ci în comun cu aproapele tău. Bucuria împărtășită 
este bucurie înmiită. 

Nouă sus înseamnă: 


Vine ploaia, vine odihna. 

Virtutea firii a făcut totul. 

Pe femeia trufașă o paște pierzania. 
Luna e aproape plină. 

Dacă continui drumul, nenoroc. 


Bătaia vîntului a adus ploaia; atingîndu-ţi țelul 
urmărit ai ajuns într-o situaţie stabilă. Dă-ţi seama că 
aceste rezultate au fost obținute pas cu pas, printr-o 
acumulare progresivă de mici acţiuni născute din respec- 
tul purtat unui caracter înalt și că un astfel de succes, 
clădit piatră cu piatră, impune multă prudenţă. Să nu te 
lași pradă iluziei că te poţi baza pe el. Cel care a dobîndit 
victoria, nu trebuie să se laude cu ea, pentru că aceasta-i 
aduce tot felul de primejdii. Și Luna plină se menţine în 
opoziţie directă cu Soarele, iar declinul ei este inevitabil. 
În astfel de situaţii, mulțumește-te cu rezultatul obţinut. 
A merge mai departe, înainte de vremea potrivită, ţi-atrage 
nenorocul. 

COMPORTAMENTUL 


Sus cerul, jos lacul: 
imaginea pentru COMPORTAMENT 


Fă deosebire între sus și jos 

și întărește astfel spiritul poporului. 

Între cer şi pămînt se manifestă o diferență de 
înălțime care ţine de însăși natura lor şi deci nu poate 
împinge la nici un fel de invidie. Analog, deosebirile de 
valoare între oameni sînt inevitabile. O egalitate generală 
este imposibil de realizat, important este ca diferențele de 
nivel din societatea omenească să nu fie arbitrare sau 
nedrepte pentru că, într-un astfel de caz, invidia și lupta 
sînt consecinţe inevitabile. Dimpotrivă, cînd diferențele 
vizibile sînt justificate prin valori interioare, iar meritul 
personal este regula care determină rangul exterior, oa- 
menii își regăsesc repede calmul, iar ordinea se restabi- 
lește în societate. 


Situaţia în care te afli: 


Mergi pe coada tigrului 
și nu te mușcă. Succes. 

Situația este cu adevărat dificilă. Puterea cea mai 
mare și slăbiciunea cea mai mare sînt în contact direct. Cel 
slabîl urmărește îndeaproape pe cel puternic şi îl tot sîcîie. 
Dar cel puternic nu o ia în nume de rău, nu ripostează cu 
duritate, pentru că relația este veselă și nu rănește. 
Situația corespunzătoate în societatea omenească este 
aceea în care ai de-a face cu oameni nesociabili și chiar 
inaccesibili. O conduită frumoasă și agreabilă duce la 
succes, chiar și cu oamenii uşor iritabili. 


Transformările situaţiei: 


—9— 


Nouă la început înseamnă: 


Mergi fără dificultate. 

Inaintezi fără învinuiri. 

Te găsești în situaţia în care nu ai încă obligaţii 
sociale. Dacă comportamentul este simplu, rămii liber de 
astfel de obligaţii și-ţi poţi urma în liniște înclinațiile 
inimii pentru că există forța interioară care garantează 
succesul, în ciuda unei situaţii de început foarte umile. 

Atunci cînd ești mulțumit cu simplitatea vieţii, se 
poate înainta fără teama de a fi învinuit în vreun fel. Dar 
atunci cînd cineva nu se simte satisfăcut cu o situație 
modestă și caută să iasă din condiția în care se găsește, 
fără a urmări un ideal nobil, devine în mod fatal arogant 
și iubitor de lux dacă-și atinge scopul. Iată de ce progresul 
aceluia poartă stigmatul blamului. Dimpotrivă, omul vir- 
tuos este satisfăcut de acțiunea săvîrşită cu simplitate; iar 
dacă prin aceasta își realizează scopul, împlinește o operă 
valoroasă și totul este bine. 

—O— 


Nouă la al doilea loc înseamnă: 


Mergi pe drum tare și întins. 
Statornicia unui om neînsemnat 
aduce noroc. 

Aici este indicată situația unui înțelept solitar. El 
se ține departe de agitația lumii, nu caută nimic, nu 
dorește nimic de la nimeni și nu se lasă orbit de scopuri 
seducătoare. Este consecvent cu el însuși și pășește pe un 
drum ferm, fără să sufere asalturile lumii. Fiind mulțumit 
în el însuși și neprovocînd destinul, rămîne ferit de compli- 
cații. 

— xX — 

Șase la al treilea loc înseamnă: 


Chiorul poate vedea, șchiopul poate 

merge. 

Calci pe coada tigrului și acesta 

te mușcă. Ghinion. 

Numai un războinic lucrează astfel 

pentru prințul său. 

Desigur, vede şi cel cu un singur ochi sănătos, dar 
nu îndeajuns de bine; merge și cel șchiop, dar nu ca să 
ajungă în frunte. Dacă un om suferind de astfel de infir- 
mităţi se crede la fel de tare ca unul sănătos, se expune 
pericolelor de tot felul și atrage asupra lui nenorocirea. A 
înfrunta ceva peste puterile tale, sau fără să-ți socotești 
propriile posibilități, se poate admite numai în cazul unui 
războinic care se bate pentru prințul său. 

— = 


Nouă la al patrulea loc înseamnă: 


Calcă pe coada tigrului. 

Prudenta conduce la succes. 

Este vorba de o întreprindere riscantă. Forța lăun- 
trică necesară există. Dar ea trebuie dublată de o atitu- 


dine exterioară prudentă pentru a birui primejdia, mergînd 
înainte pînă la atingerea ţelului. 


— = 


Nouă la al cincilea loc înseamnă: 


Mergi hotărît; perseverenta să aibă 

conștiința clară a primejdiei! 

Eşti obligat la un mers hotărît. Dar făcînd aceasta 
trebuie să fii conștient tot timpul de primejdia legată de o 


asemenea atitudine. Doar conștiința primejdiei face posi- 
bil succesul. 


—>— 


Nouă sus înseamnă: 


Caută cu grijă la drumul tău 

şi cercetează semnele favorabile. 

Noroc, atunci cînd totul este gata. 

Ceea ce aveai de făcut a ajuns la capăt. Ca să afli 
rezultatul, fă o analiză retrospectivă pentru că nimeni nu 
se cunoaște pe sine însuși. Doar consecințele activităţii și 
roadele faptelor tale îți vor permite o apreciere corectă 
asupra posibilităților pe care poți conta. 

PACEA’ 


== Cerul şi pămîntul se unesc: 
imaginea PĂCII 


Astfel suveranul împarte 

şi desăvîrşeşte cursul cerului 

și al pămîntului, 

înlesnind și orînduind darurile, 

și ajutînd astfel poporul. 

Cerul și pămîntul își unesc influențele, ceea ce 
produce o epocă de înflorire şi de prosperitate generală. 
Omul împarte timpul și spaţiul în anotimpuri și puncte 
cardinale limitînd şi stăpînind astfel abundența feno- 


menelor. Această acțiune asupra naturii se întoarce spre 
binele omului. 


Situaţia în care te afli: 


PACEA. Cel mic pleacă, 


“Această hexagramă este asociată primelor luni ale anului 
chinezesc (februarie-martie), în cursul cărora puterile naturii 
pregătesc o nouă primăvară. 

cel mare vine. 
Noroc. Succes. 


Este epoca cînd cerul și pămîntul își unesc puterile 
și calitățile într-o intimă armonie. lar din aceasta se naște 
pacea şi binecuvîntarea pentru toate fiinţele. 

În lumea oamenilor este un moment al înțelegerii 
sociale. Cei mari se apleacă spre cei umili, iar cei umili şi 
neînsemnați nutresc sentimente prietenești pentru cei 
mari; fiecare dintre cele două părți primeşte ceea ce i se 
cade, în așa fel încît orice ostilitate se risipește. Atunci cînd 
în societate cei buni ocupă un loc central și ţin frîiele 
puterii, chiar și cei răi ajung sub influența lor şi se fac mai 
buni. Cînd într-un om domnește spiritul care coboară din 
cer, chiar natura trece sub influența lui și-și reia locul ce-i 
aparține. 

Altfel spus, lucrurile rele se pregătesc să plece, iar 
cele bune intră în scenă; aceasta aduce noroc și succes. 


Transformările situaţiei: 


— = 


Nouă la început înseamnă: 


Dacă smulgi o mînă de iarbă, tragi cu 

ea și o bucată de pămînt. 

Fiecare cu neamul lui. A întreprinde 

ceva este aducător de succes. 

La vreme de belșug, orice om de valoare chemat la 
ofuncție de conducere atrage spre el pe cei ce-i împărtășesc 


opiniile, la fel ca atunci cînd tragi un smoc de iarbă: se 
trage întotdeauna şi pămîntul din jur din cauza rădă- 

cinilor întrețesute ale ierburilor alăturate. În astfel de 
momente, în care o acţiune pe scară mare devine posibilă, 
este bine să ieși pe scena vieţii și să săvîrșeşti acolo o mare 
lucrare. 


— = 


Nouă la al doilea loc înseamnă: 


Îndură cu blîndeţe pe cei neciopliţi, 
treci cu hotărîre fluviul, 

nu neglija ceea ce este departe 

și nu lua seama la cei din jur. 

Vei reuși astfel să mergi pe 

calea de mijloc. 


În epocile de prosperitate, este important, în primul 
rînd, să ai măreția sufletească de a suporta chiar și pe cei 
nedesăvîrșiți. Într-adevăr, pentru un mare maestru nu 
există nimic din care el să nu poată aduce ceva la lumină. 
Dar această mărinimie nu înseamnă deloc delăsare sau 
slăbiciune. Tocmai la vreme de spor si belșug trebuie să fii 
gata de mari şi primejdioase întreprinderi, cum ar fi 
traversarea unui fluviu. Nu este bine să neglijezi cele ce 
sînt departe, ci să ai grijă de tot. Păzește-te în special de 
facțiuni și de influenţe de gașcă sau de clan. Chiar dacă 
punctele de vedere ale unei familii sînt, în general, aceleași 
cu ale membrilor ei, ele nu trebuie să constituie un bloc 
ostil altora; există o datorie de împlinit pentru fiecare. 


—O— 


Nouă la al treilea loc înseamnă: 

Nu există cîmpie care să nu ajungă 
la un țărm, 

nici dus care să nu fie urmat 

de întors. 

Fără de pată este cel neclintit 

în primejdii. 

Nu te întrista în fata unui astfel 

de adevăr, ci bucură-te de fericirea 
pe care o ai încă. 


Tot ceea ce este pămîntesc este supus schimbării. 
Aceasta este legea eternă pe pămînt. Fără îndoială, răul 
poate fi înăbușit, dar nu poate fi definitiv înlăturat: el 
revine. O astfel de observaţie i-ar putea provoca melan- 
colia, dar nu trebuie să fie aşa. Ea trebuie doar să te 
împiedice de a te lăsa orbit de fericire sau bunăstare. Dacă 
îți păstrezi vie în minte ideea pericolului, vei rămîne 
netulburat si nu vei comite greșeli. Atît timp cît ființa 
lăuntrică se păstrează mai puternică și mai bogată decît 
bunăstarea exterioară, atît timp cît vei rămîne lăuntric 
superior destinului, fericirea îți va fi fidelă. 


— X — 

Șase la al patrulea loc înseamnă: 

Se coboară bătînd din aripi, 
fără a se făli cu bogăţia sa, 

în unire și în înțelegere 

cu vecinul său, candid și sincer. 


În perioadele de încredere mutuală cei mari devin 
foarte prietenoși şi comunică direct cu cei simpli. Această 

purtare nu este provocată de împrejurări exterioare, ci 
corespunde unei dispoziții intime. Atunci contactul se 
stabileşte fără nici o constrîngere, pentru că se sprijină pe 
o convingere profundă. 


— X — 
Șase la al cincilea loc înseamnă: 


Suveranul Yi își dă fiica în căsătorie. 

Acest fapt aduce binecuvîntare 

și noroc suprem. 

Suveranul Yi este cel care hotărîse că prințesele 
imperiale, deşi superioare în rang soților lor, trebuie să li 
se supună la fel ca toate soțiile. Și în aceasta este o aluzie 


la adevărata unire dintre sus și jos, unire ce aduce binecu- 
vîntare şi fericire. 


— X — 
Sase sus înseamnă: 


Zidul cade înapoi în groapă: 

nu folosi arma ta acum. 
Vesteşte-ți poruncile în cetate. 
Perseverenţa îți va aduce umilire. 


Schimbarea a început. Zidul cetăţii cade la loc, în 
groapa de unde a fost înălțat. Asumă-ţi destinul și nu 
încerca să-l stăvilești printr-o rezistență violentă. Tot ceea 
ce-ţi rămîne de făcut este să te menții într-un cerc cît mai 
restrîns. Dacă ai vrea să te opui cu tenacitate răului cu 
mijloacele obişnuite, atunci prăbușirea ar fi și mai teribilă, 
iar consecința directă, umilința. 

STAGNAREA" 


Cerul și pămîntul nu se unesc: 
== == imaginea STAGNĂRII 


Pentru a scăpa de necazuri, 
retrage-te în intimitatea valorii tale 
și nu te lăsa cumpărat. 


Atunci cînd neîncrederea domnește în viața publi- 
că, urmare a influenţei exercitate de oamenii vulgari, orice 
activitate benefică este imposibilă, pentru că bazele sînt 
greșite. În asemenea circumstanţe nu te lăsa sedus de 
propuneri strălucitoare ce te invită să participi la afacerile 
cetăţii: sînt propuneri primejdioase pentru tine, pentru că 
nu-ți vei putea însuşi modul meschin de comportament al 
celorlalți. Iată de ce trebuie să-ţi ascunzi valoarea şi să te 
retragi la loc de taină. 


Situaţia în care te afli: 
STAGNARE. Oamenii răi nu-ţi 


*Hexagrama corespunde lunii a șaptea (august-septembrie), 
perioada încare anulatrecut de punctul său culminant și pregătește 
veștedul toamnei. 

favorizează tenacitatea. 

Cel puternic pleacă, cel mic vine. 

Cerul și pămîntul, cele de sus şi cele de jos nu mai 
au legături reciproce; toate lucrurile încremenesc, iar 
confuzia și dezordinea domnesc pe pămînt. Înăuntru se 
află întunericul, afară lumina; înăuntru slăbiciunea, afară 
tăria; la interior, vulgaritatea, la exterior, fiinţele pline de 
noblețe. Puterea vulgului este în creștere, iar cea a fi- 
ințelor nobile în descreștere. Dar cei nobili nu se lasă 
abătuţi de la principiile lor. Dacă nu mai au posibilitatea 
de a acţiona, consecvenți principiilor lor, se retrag la 
adăpostul tainei. 


Transformările situaţiei: 

— X — 

Șase la început înseamnă: 

Dacă smulgi un smoc de iarbă, tragi 
cu el și o bucată de pămînt. 


Fiecare cu spita lui. 
Perseverenţa aduce noroc și succes. 


Înțelegînd necesitatea de a te retrage la timp, 
atunci cînd posibilitățile de a acționa au dispărut, te cruţi 
de umiliri și dobîndești succes, pentru că ai știut să te pui 
la adăpost, în căușul propriei tale valori. 

— xX — 

Șase la al doilea loc înseamnă: 


Cei de rînd suportă și tolerează; 


79 


| 2 o Stagnarea Cartea 


Și pentru ei aceasta înseamnă noroc. 
Stagnarea servește succesului 
marelui om. 

Oamenii de rînd sînt gata să lingușească slugarnic 
conducătorii. Dar ei s-ar acomoda și cu un om de caracter, 
dacă acesta i-ar ajuta să-și înlăture confuziile. Dar tu 
trebuie să înduri în liniște urmările stagnării, și să nu te 
amesteci deloc cu vulgul. Nu acolo e locul tău. Acceptînd să 
suferi direct, îţi asiguri succesul principiilor tale. 


— X — 

Șase la al treilea loc înseamnă: 

Ei îndură rușinea. 

Oamenii vulgari, care s-au ridicat folosind mijloace 
necinstite, nu pot fi la înălţimea responsabilității pe care 
şi-au atribuit-o. La început, fără să o recunoască pe față, 
încep să se simtă umiliți. Este începutul unei schimbări în 
bine. 


—2— 


Nouă la al patrulea loc înseamnă: 


Cel care lucrează la porunca 

Celui-prea-înalt, rămîne fără pată. 

Fiinţele cu firi asemănătoare 

se bucură de binecuvîntare. 

Cel care vrea să restabilească ordinea, trebuie să 
aibă această chemare şi să fie întărit cu autoritatea 


necesară. Atunci va fi favorizat de condiţiile respectivei 
perioade și binecuvîntarea de deasupra lui se va revărsa 

asupra tuturor celor care-i împărtășesc opiniile. Însă cel ce 
vrea să se erijeze în reformator cu de la sine putere, s-ar 
putea să comită tot felul de greșeli și să sufere eșecuri după 
eşecuri. 


—— 


Nouă la al cincilea loc înseamnă: 


Încremenirea se aproprie de sfîrșit. 
Pentru cel mare, destin norocos. 
«Dar dacă totul se duce de rîpă! Dar 
dacă totul se duce de rîpă!» 

De aceea îl leagă de un rug de mure. 


Vremurile se schimbă. Omul capabil să restabileas- 
că ordinea a apărut. De acolo acel „destin norocos“. Dar 
tocmai în astfel de epoci de tranziţie trebuie să fii circum- 
spect. Succesul nu poate fi consolidat decît printr-o ex- 
tremă prudenţă; cea care-și zice neîncetat: «Dar dacă totul 
se duce de rîpă!». Cînd tai un rug de mure, din rădăcini 
răsar din nou lăstari foarte rezistenți. De aceea succesul 
adevărat este simbolizat cu imaginea a ceva legat de tufa 
de mure. 

La acest punct Confucius spune: «Primejdia apare 
atunci cînd te simţi prea sigur pe locul tău. Declinul apare 
acolo unde cauţi cu tot dinadinsul să-ţi păstrezi situația. 
lar confuzia se naşte atunci cînd cineva își are toate 
afacerile în ordine. Iată de ce nu trebuie să uiţi de pericole 
atunci cînd te afli în siguranţă, atunci cînd situaţia ta este 
stabilă, ci să te gîndești mereu la încurcături, atunci cînd 
treburile îţi sînt în bună orînduială». 


81 


1 2 __ Stagnarea Cartea 


— = 


Nouă sus înseamnă: 


Lincezeala ia sfîrșit. 
La început batem pasul pe loc, 
apoi șanse bune. 


Stagnarea nu durează veșnic, dar nu se sfirșește de 
la sine; e nevoie de un om în stare să-i pună capăt. În 
aceasta constă deosebirea între pace și încremenire. Con- 
solidarea păcii cere un efort permanent. Lăsată să evolu- 
ezefără nici ointervenţie, pacea s-ar transforma în stagnare 
și decadență. Epoca decadenței nu se preface însă spontan 
în pace și prosperitate, ci sînt necesare eforturi pentru așa 
ceva. Dacă vrem să domnească în lume ordinea, nu ne 
putem lipsi de efortul creator al omului. 

COMUNIUNEA CU OAMENII 


Cerul unit cu focul: 
= —— Imaginea COMUNIUNII CU OAMENII 


Orînduiește familiile 

şi rostuiește fiecare lucru. 

Cerul se mișcă în aceeași direcție ca focul și totuși 
„ este distinct de acesta. La fel cum aștrii luminoși de pe cer 
slujesc la împărţirea timpului, comunitatea omenească 
trebuie să fie împărțită în mod organic. Ea nu poate fi un 
amestec de indivizi și lucruri - ar fi un haos, nu o comuni- 
tate - ci o multiplicitate organizată. 


Situaţia în care te afli: 


COMUNIUNEA CU OAMENII în 
plină zi. Succes. 

Este avantajoasă străbaterea 
marilor ape. 

Binefăcătoare este puterea 
celui nobil. 


Adevărata comuniune cu oamenii trebuie să fie 

stabilită pe baza unui interes cosmic. Nu obiectivele 
egoiste ale unui „eu“ oarecare produc o comuniune dura- 
bilă între oameni ci țelurile privind întreaga umanitate. 
De aceea s-a spus: «Comuniunea cu oamenii la lumina zilei 
este încununată de succes». Atunci cînd domnește o astfel 
de înțelegere, întreprinderi primejdioase și dificile, cum ar 
fi traversarea unor ape mari, pot fi duse la bun sfîrșit. 
Totuși, pentru a realiza o astfel de comuniune este nevoie 
de un conducător perseverent și luminat, avînd țeluri 
frumoase, care trezesc entuziasm, țeluri pe care acesta 
ştie să le urmărească energic”. 


Transformările situației: 


—0— 


Nouă la început înseamnă: 

Comuniune cu oamenii la poartă. 

Fără învinuiri. 

O reuniune de oameni trebuie să înceapă în fața 
ușii. Toţi sînt la fel de aproape unii de alţii. Încă nu există 
țeluri divergente și încă nu s-au comis greșeli. Bazele 
oricărei uniuni trebuie să fie egal accesibile tuturor partici- 
panților; aranjamentele secrete aduc nenorociri. 

— X — 

Șase la al doilea loc înseamnă: 


Comuniune cu oamenii în cadrul 


*Trigrama interioară are ca sens claritatea, trigrama exterioară, 
forta. 

unui clan. Umilire. 


Te paşte pericolul unei înțelegeri restrînse, bazată 
pe interese personale și egoiste. Astfel de clanuri, care sînt 
închise şi nu se deschid tuturor, care trebuie să respingă 
o parte din oameni pentru a putea grupa pe ceilalți, dau 
naștere la motivații josnice, și, prin urmare, pe termen 
lung, conduc la umilire. 


—0— 


Nouă la al treilea loc înseamnă: 


Ascunde arme în desiș 

și urcă pe dealul înalt din față. 

Timp de trei ani nu se mai ridică. 

Se întind în secret curse şi din această cauză ești 
mereu la pîndă. Ai de-a face cu un adversar dur, dar nueste 
indicat să ai gînduri ascunse și să cauţi să iei pe altul prin 
surprindere. Un astfel de comportament presupune ace- 
leaşi viclenii la adversar și te depărtezi mereu de adevăra- 
ta comuniune. Şi cu cît se prelungește această situație, cu 
atît te îndepărtezi mai mult. 


—9— 


Nouă la al patrulea loc înseamnă: 


Urcă pe zid; nu poate ataca. Noroc. 


Se apropie reconcilierea de după dezbinare. Mai 
sînt încă ziduri care despart cele două părți dar difi- 
cultăţile sînt prea mari pentru a nu se ajunge într-o 
situație critică și din aceasta la rațiune; și tocmai pe 
aceasta se bazează șansa cea bună. 

—O— 


Nouă la al cincilea loc înseamnă: 


La început, oamenii reuniți într-o 
comuniune se vaită și plîng, 

dar mai tîrziu rîd. 

După lupte mari, reușesc să se 
întîlnească unul pe altul. 


Este vorba de două fiinţe separate exterior, dar 
unite cu inima. Împrejurările vieții le ţin departe una de 
alta. Între ele se înalță multe obstacole şi piedici care le fac 
să plîngă. Dar ele nu se lasă despărțite de nici o împotrivire 
și rămîn fidele una alteia. Deși trebuie să plătească scump 
triumful asupra obstacolelor, totuși vor învinge, și tris- 
tețea lor se va preface în bucurie atunci cînd vor putea să 
se reîntîlnească. 

Confucius spune despre acest subiect: «Viața îl 
conduce pe om pe un drum foarte întortocheat. Cursul ei 
este cîteodată simplu, alteori plin de piedici. Aici, un gînd 
plin de miez se răsfiră falnic și liber în cuvinte, dincolo 
cunoașterea trebuie să se zăvorască-n tăcere. Totuși, cînd 
două ființe sînt unite în intimitatea inimii lor, ele frîng 
chiar și tăria fierului. Iar atunci cînd două fiinţe se înțeleg 
întru totul în adîncul inimii lor, cuvintele le sînt blînde și 
puternice, ca un parfum de orhidee». 


—O— 


Nouă sus înseamnă: 


Comuniune cu oamenii pe pajiște. 
„Fără remușcări. 

Lipsește aici acel atașament cald al inimilor. Sîn- 
tem efectiv în afara comuniunii sufletești cu ceilalți, dar ne 
aliem totuși cu ei. Comunitatea nu cuprinde pe toată 
lumea, ci doar pe aceia care locuiesc împreună, în afara 
zidurilor cetăţii, de aceea scopul ultim al uniunii nu a fost 
încă atins. Dar nu trebuie să-ţi faci reproșuri, aliază-te 
comunităţii fără scopuri egoiste. 

MAREA AVERE" 


— > Foc sus pe cer: 
imagine a MARII AVERI 


Reprimă răul și favorizează binele, 
ascultînd astfel de voința cerului. 


Soarele care, de sus din înălțimea cerului, luminea- 
ză toate cele pe pămînt, este imaginea marii avuţii. Dar o 
astfel de avere trebuie să fie bine administrată. Soarele 
aduce la lumină, în plină zi, și binele și răul. Pe de o parte, 
trebuie să combaţi și să alungi răul, iar pe de alta, să 
favorizezi binele. Numai așa împlinești voința Divinităţii. 


Situaţia în care te afli: 


MAREA AVERE: reușită minunată. 


Adevărata avere este cea decisă prin destin și de 
aceea ceasul este atît de favorabil. Forţă la interior, 
claritate la exterior, aceasta aduce o reușită minunată. 


“Cel care, ocupînd un loc înalt, este totuși umil și biînd, vede 
venind spre el toate lucrurile. 

Transformările situaţiei: 


—O— 


Nouă la început înseamnă: 


Fără legături cu ceea ce este 

vătămător nu va fi nimic de învinuit. 

Cît nu uiţi de greutăți, vei fi ferit 

şi de blamare. 

Cît timp nu faci nici o greșeală nu ești nici învinuit, 
şi cîtă vreme rămîi conștient de numeroasele dificultăți pe 


care le ai de trecut, ești ferit și de riscul mîndriei și de cel 
al risipei; depășești astfel orice motiv de blamare. 


—O9— 


Nouă la al doilea loc înseamnă: 


Un car mare de încărcat. 
Poţi întreprinde ceva. Fără reproș. 


Marea avuţie nu constă numai în abundența de 
bunuri de tot felul, ci și în utilitatea lor practică. Atunci pot 
fi folosite în diverse întreprinderi și sînt evitate încurcă- 
turile și greșelile. Imaginea carului mare, unde se pot 
îngrămădi atîtea lucruri și cu care se poate călători pînă 
departe, se referă la ajutoare de nădejde, oameni aflați la 
înălțimea rolului ce le este încredinţat; pot fi încărcați cu 
responsabilităţi grele, lucru absolut necesar în marile 
întreprinderi. 


—O— 


Nouă la al treilea loc înseamnă: 

Un prinţ oferă marea avere Fiului 

Cerului. 

Un om mărunt nu o poate face. 

Este calitatea deosebită a omului mărinimos a nu 
considera bunurile ca pe o proprietate personală, ci de a le 
pune la dispoziția suveranului, pentru a fi folosite, de fapt, 
de colectivitate. Un om meschin în sufletul său este cu 
totul incapabil de astfel de sentimente. Pentru un astfel de 
om, o mare avere se transformă în pagubă, degenerează, 
pentru că în loc de a o oferi, vrea să o păstreze numai 
pentru el. 


—O9— 


Nouă la al patrulea loc înseamnă: 


El face deosebire între el 

şi aproapele său. 

Fără învinuiri. 

Dacă ai vecini bogați și puternici, aceasta îți poate 
crea probleme. De aceea este bine să nu te uiţi prea mult 
în dreapta și în stînga și să eviţi eforturile de a-i concura. 
Această atitudine te va feri de greșeli. 


— X — 
Şase la al cincilea loc înseamnă: 
Omul cu inima deschisă și prietenos, 


dar care își păstrează totuși 
demnitatea, este norocos. 


Situaţia este deosebit de favorabilă. Fără nici o 
constrîngere exterioară, ci pur și simplu datorită unei 

atitudini firești, ajungi foarte apropiat de oameni, cu care 
vei avea relaţii cu adevărat sincere. Totuşi, din momentul 
prezenței unei mari averi, doar bunăvoința nu mai este 
suficientă, deoarece poate fi însoţită de insolență, iar 
aceasta din urmă trebuie ţinută în frîu de demnitate. 


—0O0— 


Nouă sus înseamnă: 


Este binecuvîntat de cer. Noroc. 
Nimic care să nu fie avantajos. 


Este respectat cu venerație înțeleptul care se ţine 
departe de agitația lumii și cel care, în plină putere și 
bogăție, rămîne un om modest. Cei ce fac așa sînt favori- 
zaţi de cer și totul le merge bine. 

Confucius spune referitor la aceasta: «A binecuvîn- 
ta înseamnă a ajuta. Cerul ajută ființa abandonată Lui; 
oamenii îl ajută pe cel sincer. Cel ce s-a abandonat Cerului, 
care merge pe calea sincerităţii, care respectă oamenii 
merituoși, acela este binecuvîntat. El va avea noroc şi 
nimic dezavantajos nu va fi în acel noroc». 

UMILINȚA 


= == În mijlocul pămîntului se află un munte: 
= == imaginea UMILINȚEI 

Micșorează ce este prea mult 

și sporește ceea ce lipsește. 

Apoi cumpănește lucrurile 

și fă-le egale; 

Pămîntul în care stă ascuns un munte nu lasă să se 
vadă bogăția sa, pentru că înălțimea muntelui slujește la 
a echilibra adîncimea pămîntului; astfel, înălțimea și 
adîncimea se compensează reciproc. La fel, dacă vrei să 
instalezi ordinea pe pămînt trebuie să netezești opoziţiile 
sociale, surse de nemulțumire, și să creezi situații drepte 
şi echitabile. 


Situaţia în care te afli: 
UMILINȚA făurește izbînda. 
Cel nobil duce lucrul la bun sfîrșit. 


Cînd soarele a ajuns la zenit, el trebuie, după legea 
cerească, să se îndrepte spre apus, iar atunci cînd se află 

în locul cel mai adînc, sub pămînt, se îndreaptă spre un nou 
răsărit. Urmînd aceleași legi, luna începe să descrească 
atunci cînd a ajuns plină, iar cînd și-a pierdut toată 
strălucirea, reîncepe să crească. Această lege a cerului se 
regăsește și în destinele oamenilor. 

Acestea urmează legi fixe ale căror efecte se impun 
cu necesitate. Totuși, stă în puterea omului de a-și modela 
propriul destin după cum se supune, prin purtarea sa, 
forțelor distrugerii, sau se aşează sub oblăduirea celor 
constructive. Cînd un om ocupă un loc proeminent, dar se 
dovedește a fi plin de umilință, atunci strălucește în 
lumina înțelepciunii. lar atunci cînd se găsește într-o 
situaţie umilă și se poartă corespunzător, nu va fi deloc 
disprețuit sau dat la o parte. Astfel, ai putea și tu să-ți duci 
la bun sfîrşit activitatea, fără să te împăunezi cu ceea ce 
faci. 


Transformările situației: 
Șase la început înseamnă: 


Cel nobil, umil în smerenia sa, 
poate străbate marile ape. 
Noroc. 


O întreprindere primejdioasă, așa cum este traver- 
sarea unui mare cursdeapă, este făcută însă și mai dificilă 
atunci cind intră în joc tot felul de pretenţii. Dimpotrivă, 
ea este facilitată atunci cînd se execută repede și simplu. 
Iată de ce o atitudine modestă, fără pretenţii, permite 
ducerea la bun sfîrșit chiar a acțiunilor dificile, pentru că 

nu ridică pretenţii, ci lucrează cu suplețe și ușurință. Iar 
acolo unde nu se ridică pretenţii, nu se mai ivesc nici 
rezistențe. 


— X — 

Şase la al doilea loc înseamnă: 

Umilinţă care se exteriorizează. 

Statornicia aduce norocul. 

Dacă ajungi atît de evoluat lăuntric încît umilința 
ta se manifestă și în conduita exterioară, aceasta va fi 
pentru tineizvor de bine și reușită. Pentru că, în acest chip, 


se naște de la sine posibilitatea de a exercita o influență 
durabilă și care nu poate fi nimicită. 


—O— 


Nouă la al treilea loc înseamnă: 


Modest în vrednicia ta, 

vei duce lucrurile spre bine. 

Noroc. 

Prin acțiuni mari, deosebite, vei cîştiga curînd un 
renume considerabil. Dar dacă te vei lăsa orbit de glorie, 
criticile nu vor întîrzia să apară, iar după ele, dificultățile. 
Dar dacă, dimpotrivă, rămîi modest deși ai merite reale, te 


faci iubit și cîştigi sprijinul absolut necesar pentru a duce 
la bun sfîrșit opera pe care o întreprinzi. 


— X — 
Șase la al patrulea loc înseamnă: 


Nimic care să nu fie cu folos 


94 


Transformărilor _Umilinţa D 15 


pentru umilința lucrătoare. 


Orice lucru are dreapta sa măsură; un colaborator 
merituos, jos, şi un stăpîn binevoitor, sus, iată o echipă 
ideală. Într-o astfel de situaţie nu trebuie să abuzezi de 
încrederea superiorului și nici să ascunzi meritul inferi- 
orului. Fără îndoială, există funcționari care nu se disting 
prin nimic. Ei se ascund după litera ordinelor și refuză 
orice responsabilitate; acceptă o retribuţie fără să asigure 
serviciul corespunzător, și poartă un titlu pe care nu-l 
justifică nici o realitate. Umilinţa de care este vorba aici 
este la opusul unei astfel de purtări. Modestia se arată și 
prin interesul față de munca sau activitatea ta. 


-a X —— 
Sase la al cincilea loc înseamnă: 


Este avantajos să ataci cu putere. 

Nimic care să nu fie avantajos. 

Să nu te lauzi față de aproapele 

cu propria avutie. 

Umilința nu trebuie să fie confundată cu bunătatea 
dusă pînă la slăbiciune, cea care lasă totul să treacă. Cînd 
te afli într-un post cu înaltă responsabilitate se poate 
întîmpla ca, în unele împrejurări, să trebuiască să intervii 
cu energie. Dar nu-ți impune autoritatea cu lăudăroșenii; 
măsurile luate trebuie să fie obiective și să nu cuprindă 
nimic din cele ce ar putea jigni pe cineva. Prin aceasta, 
umilința se manifestă și în momentele de severitate. 


—Xx— 
Șase sus înseamnă: 

Umilinţă care se exteriorizează. 
Este avantajos să-ţi pui în mișcare 
armata spre a-ţi pedepsi propria 
cetate. 


Dacă ești într-adevăr consecvent în umilința ta 
trebuie să veghezi ca ea să se manifeste în realitate. 
Aceasta nu înseamnă că, atunci cînd, dintr-un motiv sau 
altul, într-oproblemă care nu merge se dă nejustificat vina 
petine, să te simţi ofensat și să te închizi în tine crezîndu-te 
plin de umilință numai pentru că nu te aperi. Adevărata 
umilință se arată atunci cînd te implici energic spre a 
întrona ordinea și atunci cînd începi a fi deosebit de sever 
cu tine însuți și cu cei din imediata ta apropiere. Nu vei 
realiza ceva cu adevărat important decît dacă ai curajul 
să-ţi îndrepți armata împotriva ta însuți. 

ENTUZIASMUL 


Tunetul iese bubuind din pămînt: 
imagine a ENTUZIASMULUI 


Vechii împărați își puneau 
muzicanții să cînte 

în onoarea oamenilor merituoși, 
și îi puneau 

în fața măreției dumnezeiești, 
invitînd și strămoșii 

la ceremonie. 


La începutul verii, cînd tunetul iese mugind din 
pămînt și prima furtună răcorește firea, o îndelungată 
tensiune ia sfîrşit, instaurînd limpezimea și veselia. La fel 
și muzica are puterea de a risipi încordarea din inimi, efect 
al sentimentelor întunecate. Entuziasmul inimii se ex- 
primă spontan prin cîntec, dans, mișcări ritmice ale corpu- 
lui. Dintotdeauna virtutea exaltantă a sunetelor care 
emoționează și uneşte inimile oamenilor a fost resimțită 
ca ceva enigmatic. Suveranii foloseau această înclinație 
naturală pentru muzică, muzică ce era privită ca un lucru 
serios și sfint, ce trebuia să slujească la purificarea inimi- 

lor oamenilor. Era destinată celebrării virtuții eroilor și 
lansării unei punți spre lumea nevăzută. lar în templu, 
oamenii se apropiau de Divinitate acompaniindu-se de 
muzică și pantomimă (ceea ce, ulterior a dat naștere 
teatrului). 

Sentimentele religioase faţă de Creatorul lumii 
erau purificate prin sentimentele omenești cele mai sfinte, 
veneraţia față de strămoși. Aceștia erau invitaţi la servi- 
ciile divine atît în calitate de oaspeţi ai Domnului cerului, 
cît și de reprezentanţi ai umanităţii în fața divinului. 
Reunind trecutul omenesc și Divinitatea în momente 
solemne, de emoție religioasă, se pecetluia legătura între 
divin și uman. Suveranul, care onora Divinitatea în stră- 
moșii săi, era Fiul Cerului în care lumea cerească și cea 
pămîntească intrau în contact mistic. Referitor la marele 
sacrificiu în cursul căruia se împlineau aceste ritualuri, 
Confucius a spus: «Cel ce înțelege pe deplin această jertfă, 
va putea cîrmui lumea așa de ușor, ca atunci cînd arjuca-o 
în podul palmei». 


Entuziasmu. Cartea 


Situaţia în care te afii: 


ENTUZIASMUL. Este folositor 

să angajezi ajutoare și să pui în 

mișcare armatele. 

Ceasul entuziasmului este adus de prezența unui 
om remarcabil aflat în rezonanță cu sufletul poporului și 
care acționează în acord cu el. De aceea întîlnește pretutin- 
deni ascultare liber consimțită. Deci, pentru a trezi entuzi- 


asmul, este necesar să-ți conformezi ordinele cu firea celor 
pe care-i guvernezi. Legile naturale sînt de neînfrînt, 

pentru că au la temelie regula mișcării după linia minimei 
rezistențe. Aceste legi nu sînt exterioare lucrurilor, ci 
constituie armonia lor interioară. De aceea nu se abat din 
drumul lor aștrii, și de aceea orice fenomen natural se 
realizează cu o regularitate de ceasornic. La fel si în 
societatea omenească: legile care-și au rădăcinile în inima 
poporului sînt îndeplinite, iar cele care îi sînt contrare nu 
suscită decît nemulțumire. 

Mai mult, entuziasmul permite să-ţi angajezi aju- 
toare pentru o lucrare oarecare, fără a te teme de opoziții 
nemărturisite. Tot entuziasmul este cel ce permite uni- 
formizarea mișcării maselor, mai ales în timpul războiu- 
lui, astfel încât să se obţină victoria. 


Transformările situației: 

— X — 

Șase la început înseamnă: 

Un entuziasm care se exteriorizează 

aduce ghinion. 

Eşti într-o situație inferioară. Ai relaţii bune, ceea 
ce te bucură pînă la exaltare și de care ești foarte mîndru. 
Această aroganță atrage asupra ta, în mod fatal, nenoro- 
cirea. Entuziasmul nu trebuie să fie niciodată un senti- 


ment egoist; el nu-și are justificarea decît ca o stare de 
spirit care te uneşte cu celălalt. 


— X — 
Sase la al doilea loc înseamnă: 


Tare ca piatra. Nici o zi întreagă. 

Perseverenţa aduce succesul. 


Estebinesă nu te lași înșelat de nicio iluzie. În timp 
ce alții vor fi orbiţi de entuziasm, tu recunoaște cu deplină 
limpezime primele semne ale timpului. Nu-i flata pe cei 
care sînt deasupra ta și nu-i neglija pe cei inferiori. Fii 
ferm, tare ca piatra. De îndată ce apare primul semn de 
dezacord, trebuie să știi să baţi în retragere; nu întîrzia 
nici măcar cu o singură zi. Perseverenţa într-un astfel de 
mod de a acționa aduce succesul. 

Confucius spune despre acest subiect: «A recu- 
noaște germenii este fără îndoială ceva divin. Un om 
adevărat nu-și lingușește superiorii și nu este arogant cu 
inferiorii. În mod sigur el cunoaște germenii, impercepti- 
bilul prim început al mișcării, ceea ce se manifestă în 
primul rînd ca purtător de noroc. Atunci cînd vede germe- 
nii reacționează imediat. Nu stă să aștepte nici măcar o zi. 
Scris este în Cartea Transformărilor: „Tare ca piatra. Nici 
o zi întreagă. Perseverența aduce norocul“. 


— X — 
Şase la al treilea loc înseamnă: 
A ezita aduce remuşcări. 


Dacă vei ezita prea mult timp te aşteaptă re- 
mușcările. Trebuie exploatat momentul prielnic. Doar așa 
acționezi cum trebuie. 


—9— 


Nouă la al patrulea loc înseamnă: 


Izvorul entuziasmului. El atinge 
[culmea] măreției. 

Nu te îndoi. 

Aduni prieteni în jur, 

așa cum un ac de păr strînge coafura. 

Prin siguranța ta, prin libertatea de gîndire, prin 
faptul că nu ai tot felul de îndoieli și ești cu desăvîrșire 
sincer atragi oamenii, le dai încredere și îi cîştigi astfel 
pentru o entuziastă colaborare. Așa cum un ac de păr 
strînge șuvițele laolaltă, unești tu oamenii în jurul tău. 


— X — 
Şase la al cincilea loc înseamnă: 


Mereu și mereu bolnav și totuși nu 

moare, 

Te găsești sub o presiune constantă care nu-ţi 
permite să respiri liber. Dar și ea își are partea bună. Eşti 
ferit de a-ți epuiza forțele într-un entuziasm găunos. 
Presiunea constantă poate deci servi foarte bine pentru a 
ţine pe cineva în viață. 


— X — 
Şase sus înseamnă: 


Entuziasm orbitor. 

Dar te schimbi de îndată ce trece 

înflăcărarea, nu va fi loc de-nvinuiri. 

Este rău să te lasi orbit de entuziasm. Dar cînd 
această orbire a fost și ea depășită și mai ești în stare 
să-ţi schimbi atitudinea, scapi de dojeni. Să te trezești din 
beţia unui entuziasm deplasat este un lucru perfect posibil 
și deosebit de folositor. 

URMAREA" 


În mijlocul lacului se află tunetul: 
== —— imaginea pentru URMAREA [cuiva] 

La căderea nopții, 

înțeleptul se cufundă în liniște 

și odihnă. 

Tunetul în mijlocul lacului trebuie înțeles ca ima- 
gine a tunetului în repausul său hibernal și nu a tunetului 
în mișcare. Urmarea cuiva rezultă din această asemănare, 
în sensul adaptării la exigenţele epocii respective. Tunetul 
în mijlocul lacului indică vremea întunericului și a odih- 
nei. Adesea, înțeleptul, după ce a lucrat creator întreaga 
zi, își îngăduie odihnă atunci cînd cade noaptea. O situație 
nu poate deveni bună decît dacă știi să te adaptezi la ea și 
nuteconsumi într-orezistență deplasată, lipsită de măsură. 


Situaţia în care te afli: 


URMAREA dobîndește o minunată 
reușită. 


*Veselia unită cu mișcarea te determină să urmezi ceva, [sau pe 
cineva]. 

Perseverenţa este avantajoasă. 

Fără învinuiri. 

Numai servind pe alţii ajungi să-i comanzi, pentru 
că doar astfel se poate obține acordul lor bucuros, acord 
necesar pentru a fi urmat. Acolo unde trebuie să-i forțezi 
să te însoțească, uzînd de viclenie, de violență, sau de spirit 
partizan, totdeauna apare o rezistență care împiedică 
libera adeziune. 

Dar o mișcare exuberantă poate duce și la rezultate 
supărătoare. De aceea se adaugă condiția: „Perseverența 
este avantajoasă“, adică o perseverenţă în bine, absența 
învinuirilor. Tot așa cum nu-ți poți crea un grup care să te 
urmeze decît cu această condiţie, tot așa, doar cu această 
condiţie poți urma tu însuţi pe alții fără pagubă. 

Ideea de a-ţi forma oameni care să te urmeze prin 
adaptarea ta la exigenţele momentului, este o idee mare 
şi importantă; de aceea aprecierea asociată ei este atît de 
favorabilă. 


Transformările situaţiei: . 


—9— 


Nouă la început înseamnă: 


Măsura lucrurilor se schimbă. 
Perseverenţa aduce norocul. . 

leșind la poartă într-o bună 
companie împlinești lucruri mari. 
Există situaţii excepţionale în care atitudinea celui 


care conduce și aceea a celui condus se schimbă. Din prea 
multă accesibilitate cel care trebuie să conducă se lasă 

determinat de punctele de vedere ale subordonaţilor lui. 
Făcând aceasta, el trebuie totuși să aibă principii ferme, 
spre a nu fi șovăitor acolo unde nu e vorba decît de niște 
opinii trecătoare. Din moment ce ești gata să asculți și 
părerile altora, nu trebuie să te mulţumeşti să întâlneşti 
doar pe cei cu opinii asemănătoare tie, ci trebuie „să ieși 
la poartă“ și să te întreţii fără rezerve cu tot felul de 
oameni, prieteni sau neprieteni. Doar aşa duci la bun 
sfîrşit un lucru! 


— X — 
Şase la al doilea loc înseamnă: 


Dacă te atașezi de cel slab, 

pierzi pe cel puternic. 

În prietenie, ca și în raporturile strînse cu cineva, 
trebuie făcută o alegere prudentă. Te vei înconjura fie de 
o companie bună, fie de una rea. Nu le poți avea pe 
amîndouă deodată. Atunci cînd te însoțeşti cu oameni 
nedemni, pierzi comuniunea cu oamenii de mare valoare 
spirituală, singurii care te pot influența în bine. 


— X — 
Şase la al treilea loc înseamnă: 
Lasă pe cel slab și atașează-te de cel 


puternic; astfel vei găsi ceea ce cauţi. 
Este avantajos să rămii perseverent. 


Atunci cînd ai realizat legătura cu oamenii de 
valoare, trebuie să te desparţi de ființele inferioare şi 
superficiale. Ai acum ceea ce cauţi și ceea ce ai nevoie 

pentru dezvoltarea ta. Important este să rămii ferm. 
Trebuie să ştii ce vrei și să nu te lași amăgit de înclinații 
trecătoare. 


—9— 


Nouă la al patrulea loc înseamnă: 


A asculta și a urma făuresc izbînda. 

Perseverențţa aduce nenoroc. 

A merge pe drumul tău, cu bună 

credinţă, îţi aduce limpezire. 

Cum ar putea fi în acestea 

ceva de dojenit? 

Dacă ai o anumită influență asupra celor din jur, 
este uneori folositor să-ţi formezi adepți arătîndu-te con- 
descendent faţă de ei. Dar, oamenii care ți se alătură nu 
sînt animați de intenţii oneste. Ei își urmăresc doar 
interesul personal și caută să se facă indispensabili prin 
linguşeală şi slugărnicie. Dacă te obișnuiești cu astfel de 
susținători pînă la a nu te mai putea lipsi de ei, te paște 
nenorocirea. Doar atunci cînd ești eliberat de propriul tău 
ego şi iei în considerare ceea ce este drept și obiectiv, 
dobîndești claritatea necesară pătrunderii unor astfel de 
oameni, fiind astfel ferit de critică. 


Nouă la al cincilea loc înseamnă: 


Sinceritate. Noroc. 


Orice om trebuie să aibă ceva de care ascultă și pe 
care-l urmează ca pe o stea călăuzitoare. Cel ce urmează 

cu convingere binele și frumosul poate găsi încurajare şi 
întărire în acest cuvînt. 


— X — 
Şase sus înseamnă: 


Are parte de poruncă hotărîtă 

si rămîne în ascultare. 

Impăratul îl prezintă 

muntelui de la soare-apune. 

Este vorba de un om care, în ceea ce privește propria 
persoană, a lăsat deja în urmă tulburările lumii; un mare 
înțelept deci. Dar iată că în apropierea lui apare cineva 
care-i solicită sprijinul și, prin aceasta, nu-l lasă să se 
retragă. Și atunci înțeleptul revine în lume, și-l ajută pe 
acela; ia astfel naștere o legătură veşnică. 

LUCRUL ASUPRA 
A CEEA CE ESTE CORUPT 


=== La poalele muntelui bate vintul: 
—— imaginea CORUPERII 


Pune în mișcare poporul 

și întărește-i spiritul. 

Cînd bate vîntul la poalele muntelui, se produc 
vîrtejuri, iar vegetația are de suferit. La fel și cu înclinați- 
ile și modele de prost gust: introduc în societatea umană 
corupția și descompunerea. Pentru a înlătura acest rău, 
trebuie reînnoită societatea zdruncinînd opiniile curente 
(aşa cum acționează vîntul scuturînd pomii), atunci carac- 
terul poporului se întărește și se linişteşte (așa cum oferă 
muntele adăpost și hrană tuturor fiinţelor care cresc în 
jurul lui). 


*Pictograma chinezească atașată acestei hexagrame reprezintă 
o farfurie cu mîncare plină de viermi. Este reprezentarea a ceea ce 
este corupt [descompus]. Pentru că te găsești aici în faţa unei stări 
de lucruri ce iasă de dorit, situația cuprinde totodată și ceea ce este 
necesar pentru a-i pune capăt. De aceea, hexagrama nu semnifică 
numai „ceea ce este corupt“ ci și „acţiunea asupra a ceea ce este 
corupt“. 

Situaţia în care te afli: 


LUCRUL ASUPRA A CEEA CE ESTE 
CORUPT are asigurat un succes 
deosebit. 

Este avantajos să traversezi 

marile ape. 

Înainte de plecare, trei zile. 

După plecare, trei zile. 


Ceea ce a fost corupt din greşeala oamenilor poate 
fi îndreptat prin munca lor. Nu este un destin irevocabil, 
ci doar consecința unei rele folosiri a libertăţii. Șansele de 
reușită sînt mari, pentru că ele sînt în armonie cu posibili- 
tăţile momentului. Trebuie doar să nu dai înapoi, speriat 
. de muncă și pericole, ci să le iei cu hotărîre în piept. Totuși, 
reușita are drept condiţie prealabilă o gîndire corectă. 
Aceasta se exprimă prin cugetarea: «Înainte de plecare, 
trei zile. După plecare, trei zile.»Trebuie să cunosti mai 
întîi cauzele care au provocat stricăciunea pentru a o 
putea remedia: de unde, atenţie la timpul care a precedat 
punctul de pornire! Trebuie, pe de altă parte, cînd te 
angajezi pe noua cale, să eviţi o altă cădere: de aceea, 
atenție și după momentul de plecare! Indiferenţei şi iner- 
ției care au provocat degradarea, substituie-le hotărîrea și 
energia, pentru ca, în cele din urmă, să apară un nou 
început. 


Transformările situației: 
— X — 
Şase la început înseamnă: 

A repara ceea ce a fost stricat de tată. 

Cînd este prezent un fiu, 

nici o învinuire nu rămîne asupra 

tatălui defunct. 

Primejdie, dar, la sfîrșit, noroc. 

Rigiditatea în ceea ce a fost realizat a avut drept 
urmare stricăciunea. Dar aceasta nu este încă prea adînc 
înrădăcinată și de aceea este uşor de reparat. Dar nici nu 
trebuie luate lucrurile prea uşor. Cînd faci o reformă, 


lucrurile se termină cu bine numai dacă ești conștient de 
toate primejdiile legate de ea. 


—O— 


Nouă la al doilea loc înseamnă: 


A repara ceea ce a fost stricat 

de mamă. 

Nu trebuie să fii prea perseverent. 

Este vorba de o greșeală în care stricăciunea a fost 
provocată deo slăbiciune, simbolizată în text prin expresia 
„ceea ce a fost stricat de mamă“. Pentru a o înlătura însă 
nu te arăta prea tăios și nu brusca lucrurile. 


Nouă la al treilea loc înseamnă: 


A repara ceea ce a fost stricat de tată, 
va provoca și un pic de remușcare; 
dar nu prea grele dojeni. 


Aici este descris cel care procedează cu prea puțină 

hotărîre atunci cînd vindecă rănile trecutului. În mod 
sigur vor apărea cînd și cînd mici neplăceri și dezacorduri. 
Dar mai bine un exces decît un minus de energie. Chiar 
dacă te veijena puţin în acest caz, vei rămîne în afara unor 
învinuiri într-adevăr serioase. 


— X — 

Șase la al patrulea loc înseamnă: 

Suporti ceea ce a fost stricat de tată. 
Continuînd așa, ajungi la umilire. 


Din slăbiciune, nu te opui alterării situaţiei care, 
deși rod al trecutului, se manifestă abia acum, lăsînd-o 
să-și urmeze cursul. Dacă vei continua astfel, umilirea 
este inevitabilă. 


— X — 

Șase la al cincilea loc înseamnă: 

Repari ceea ce a fost stricat de tată 
și ai parte de elogii. 


Te afli în fața unei stricăciuni născute din negli- 
jența epocilor trecute. Nu ai puterea necesară pentru a o 
remedia de unul singur. Totuși întîlnești ajutoare de 
nădejde cu sprijinul cărora poți desfăşura, dacă nu chiar 
o reînnoire creatoare, măcar o reformă de mai mici dimen- 
siuni, ceea ce este tot atît de demn de laudă. 


— > 


Nouă sus înseamnă: 


Nu slujește nici pe regi, 

18 


nici pe prinți. 
El își fixează țeluri superioare. 


Nu tuturor oamenilor li se poate cere să se amestece 
în treburi lumești. Sînt şi dintre aceia care au ajuns la acel 
nivel de evoluţie interioară care le dă dreptul de a lăsa 
universul să-și urmeze cursul, fără ca ei să se amestece în 
viața publică pentru a o reforma. Atunci cînd înțeleptul se 
ţine deoparte de agitaţiile cotidiene, el continuă să creeze 
incomparabile valori umane pentru viitor. 

Apropierea Cartea 


APROPIEREA 


—— Deasupra lacului este pămîntul: 
—— imaginea APROPIERII 


Fii inepuizabil în Învăţătură 
şi fără limite în a suporta 
și proteja poporul. 


Pămîntul mărginește de sus lacul; este imaginea 
aproprierii și înțelegerii binevoitoare a omului superior 
față de cel care se află mai jos, la baza societății. Așa cum 
lacul indică o adîncime inepuizabilă, înțeleptul este neo- 
bosit în munca sa de a învăța oamenii; şi la fel cum 
pămîntul este larg și fără margini, suportînd toate crea- 
turile, tot așa înțeleptul îndură oamenii, fără a exclude pe 
cineva, indiferent de criteriul avut în vedere. 


*Este vorba de apropierea de ceea ce este puternic, de ceea ce 
este superior, prin raportare la ceea ce este jos. Sensul este 
referitor ia condescendenţa unui om superior faţă de popor și la cel 
al punerii pe picioare a unei afaceri. Hexagrama este asociată celei 
de a douăsprezecea luni (ianuarie-februarie), pentru că, după 
solstițiul de iarnă, forța luminoasă este în ascensiune. 

19 


Situaţia în care te afli: 


APROPIEREA dă o reușită minunată. 
Perseverenţa este avantajoasă. 
Cînd vine luna a opta dai de ghinion. 


Este vorba de o epocă plină de progres, de speranță 
şi de bucurie. Primăvara este foarte aproape. Veselia și 
buna dispoziţie apropie unul de altul ceea ce este sus și 
ceea ce este jos. Succesul este asigurat de caracterul 
favorabil al momentului. Dar primăvara nu e veșnică. 
Peste numai opt luni, situația se va inversa și este bine să 
te gândeşti din timp la această răsturnare. Dacă vei 
preveni răul înainte ca el să se manifeste și chiar înainte 
de a începe să încolțească, atunci vei deveni stăpîn pe el. 


Transtormările situaţiei: 


—D— 


Nouă la început înseamnă: 


Apropiere în comun. Perseverenţa 

aduce succesul. 

Binele începe să răzbată și găseşte o bună primire 
în locurile influente. Drept urmare, caută să-și croiască 
drum spre oamenii de valoare. Te poți alătura atunci 
mersului înainte. Trebuie doar să veghezi să nu te pierzi 
în șuvoiul vremii și să rămii constant în direcția bună; 
aceasta aduce succes. 


—0— 


Nouă la al doilea loc înseamnă: 

Apropiere în comun. Noroc. Totul 

este avantajos. 

Te găsești în situaţia de a fi invitat de sus să te 
apropii şi, pentru că ai în tine forța și înțelegerea ce nu mai 
au nevoie de alte îndemnuri, dobîndești succesul. Nici 
viitorul nu trebuie să-ți provoace îngrijorare. Știi prea 
bine că tot ceea ce este pămîntesc este şi trecător, și că orice 
suiș este urmat de mersul la vale; dar nu te lăsa dezorien- 
tat de aceasta. Totul este avantajos; de aceea, îndrăznește! 


— X — 
Șase la al treilea loc înseamnă: 


Apropiere comodă. Nimic care 

să nu fie avantajos. 

Dacă ajungi să fii mîhnit, 

vei scăpa de învinuiri. 

Pășind cu veselie înainte ajungi puternic și influ- 
ent. Dar, încrezător în situaţia dobîndită vei avea tendința 
dea te relaxa și vei lăsa să transpară în raporturile tale cu 
oamenii senzaţia de confort și nepăsare. Este ceva supără- 
tor din toate punctele de vedere. Totuși, ți se va oferi 
posibilitatea unei schimbări sufletești; aceasta va avea loc 
atunci cînd vei simţi amărăciune pentru purtarea ta și va 
renaște sentimentul responsabilități. 


— X — 
Şase la al patrulea loc înseamnă: 
Apropiere desăvîrsită. Fără critică. 


Un om superior se apropie fără prejudecăţi de un 

om de talent, pe care-l atrage în sfera sa, fără să țină 
seama de pretenţiile de castă. Aceasta este foarte favora- 
bil. 


Transformărilor Apropier 


— X — 
Șase la al cincilea loc înseamnă: 


Apropiere înţeleaptă. Este bine 
pentru un mare prinț. 
Noroc. 


Cineva care ocupă o poziţie de conducere trebuie să 
aibă înţelepciunea de a atrage în jurul său oameni de 
valoare; înțelepciunea lui constă atît în a ști să-și aleagă 
oamenii care-i trebuie, cât şi în a-i lăsa să acţioneze pe cei 
pe care i-a ales fără să se mai amestece în treburile lor. 
Într-adevăr, numai printr-o astfel de conduită, va găsi 
persoanele în stare să facă față tuturor împrejurărilor. 


— X — 
Șase sus înseamnă: 


Apropiere generoasă. Noroc. 
Fără blam. 


Un înţelept care a biruit lumea și care, lăuntric, a 
murit pentru ea, poate fi determinat, în unele cazuri, să se 
reîntoarcă. Este un mare noroc pentru oamenii cărora le 
oferă învățătura și ajutorul său. Iar în ceea ce-l priveşte pe 
el însuși, această coborîre mărinimoasă nu poate duce la 
nici un fel de învinuire. 

CONTEMPLAREA"* 


——  Viîntulbate pe pămînt: 
== imaginea CONTEMPLĂRII 


Împărații din vechime, 

cercetau tărîmurile lumii, 

și dădeau învățătură poporului. 

Atunci cînd vîntul bate pe pămînt, prezența lui se 
face resimțită pretutindeni și iarba trebuie să se plece sub 
puterea sa. Aceste două fapte își găsesc confirmarea în 
hexagramă. Cele două imagini simbolizează felul în care 
acționau împărații din antichitate: prin călătorii regulate, 


*Hexagrama poate însemna, pe de o parte, contemplarea, iar pe 
de alta faptul de afi privit, dea fi un model. Aceste idei sînt sugerate 
de aceea că hexagrama poate fi înțeleasă ca imaginea unui turn 
fortificat, așa cum existau în mare număr în China antică. Pe de o 
parte, de la înălțimea acestor turnuri, se putea vedea pînă departe 
în jur, iar pe de altă parte, un astfel de turn aflat pe vîrful muntelui 
era vizibil de la mare distanţă. Deci, hexagrama arată un suveran 
care contemplă sus legea cerului și jos datinile poporului și care 
constituie, datorită guvernării sale bune, o pildă minunată pentru 
mulțime. Acest semn este asociat celei de-a opta luni (septembrie- 
octombrie). 

ei își asigurau cunoașterea supușilor lor ațît de bine încît 
nici un obicei respectat de popor nu le putea scăpa; drept 
urmare, își exercitau și propria lor influență grație căreia 
erau modificate uzanţele nepotrivite. 

Ansamblul indică puterea personalităţii superi- 
oare. Un astfel de om va avea o vedere de ansamblu a 
marilor mulțimi și a adevăratelor lor înclinații, în așa fel 
încît nu va putea fi păcălit; totodată își va exercita influ- 
ența asupra acestora prin simpla lui existență, astfel încît 
mulțimea se va orienta după el ca iarba după vînt. 


Situaţia în care te afli: 


CONTEMPLAREA. 

Purificarea rituală a avut loc, 

ofranda încă nu. 

Plini de încredere, 

ei își înalță ochii spre el. 

În China, ritualul sacrificiului începea printr-o 
curăţire rituală; abia după aceea se oferea jertfa. Inter- 
valul de timp dintre aceste două acțiuni este sacru; este 
momentul supremei reculegeri interioare. Atunci cînd 
pietatea este inspirată de credinţă și este sinceră, contem- 
plarea spectacolului oferit de ea îi transformă pe cei de față 
şi le inspiră respect. 

Tot așa natura poate oferi spectacolul unei realități 
pline de gravitate și sfințenie, prin regularitatea derulării 
tuturor fenomenelor. Contemplarea sensului divin aleveni- 
mentelor universului pune în mîinile celui chemat să 
acționeze asupra oamenilor mijlocul de a exercita aceleași 
efecte. Pentru aceasta trebuie o reculegere interioară 

asemănătoare celei produse prin contemplarea religioasă 
la oamenii înzestrați cu o credinţă puternică. Drept ur- 
mare din privirile lor iradiază o misterioasă putere spiritu- 
ală care acționează asupra oamenilor și îi supune, fără ca 
ei să fie conștienți de modul în care se petrece acest lucru. 


Transformările situaţiei: 
— X — 
Şase la început înseamnă: 


Contemplarea unui copilaș. 
Pentru un om obișnuit 

nu e nimic de dojenit; 

pentru cel nobil înseamhă umilire. 


A 


Aici este vorba de o contemplare fără înţelegere și 
de la distanță. Cineva acționează, dar faptele aceluia nu 
sînt înțelese de oamenii obișnuiți. Asta nu are importanță 
pentru gloate: fie că ele înțeleg, fie că nu, acţiunile guver- 
nanților sînt considerate a fi spre binele lor. Dar pentru un 
om superior așa ceva ar fi o rușine. El nu are voie să se 
mulțumească cu o percepție mărginită și lipsită de 
înțelegere a celor făptuite de cîrmuitori, ci trebuie să le 
vadă coerent, căutînd să le sesizeze sensul. 


— X — 
Şase la al doilea loc înseamnă: 


Contemplarea prin gaura cheii 
este folositoare doar pentru 
strădania unei femei. 

Prin gaura cheii nu ai decît o vedere limitată. 
Privești de la interior spre exterior. Lumea contemplată 
este limitată subiectiv. Raportezi totul la tine însuţi, dar 
nu știi să te pui în locul celorlalți și să pătrunzi pînă la 
ţelurile lor. E ceva convenabil pentru o bună gospodină 
pentru că ea nu are nevoie să înțeleagă problemele mari 
ale lumii. Dar pentru un om care trebuie să activeze în 
viaţa publică, o astfel de contemplare limitată este, fireşte, 
rea. 


— xX — 
Sase la al treilea loc înseamnă: 


Cercetarea propriei tale vieţi 
hotărăște asupra înaintării 
sau a retragerii. 


Aici este punctul de tranziție. Nu mai privești spre 
exterior spre a culege imagini mai mult sau mai puțin 
limitate ori confuze, ci îți orientezi contemplarea spre tine 
însuți spre a găsi o direcţie. Această interiorizare a con- 
templării este de fapt o victorie asupra egoismului nativ, 
cel care observă totul din punctul său de vedere. Ajungi la 
reflecţie şi astfel, la obiectivitate. Totuși, cunoașterea de 
sine nu este examenul propriei tale gîndiri, ci al actelor pe 
care le înfăptuieşti. Numai și numai acțiunile vieții tale 
alcătuiesc o imagine ce-ţi dă posibilitatea să decizi asupra 
înaintării sau retragerii. 


— X — 
Șase la al patrulea loc înseamnă: 


Contemplarea luminii împărăției. 

Este avantajos să acţionezi 
ca un oaspete de împărat. 


Aici este prezentat un om care a aflat secretul grație 
căruia devine posibilă realizarea prosperității în împărăție. 
Un astfel de om trebuie să fie investit cu o autoritate în 
virtutea căreia să poată acționa. E bine să fie tratat ca un 
oaspete; altfel spus, trebuie să poată lucra liber, nu utilizat 
ca o curea de transmisie. 


— >= 


Nouă la al cincilea loc înseamnă: 


Contemplarea propriei tale vieţi. 

Eşti fără pată. 

Un om aflat într-un post de conducere, spre care 
ceilalți își ridică ochii, trebuie să fie gata întotdeauna să se 
cerceteze pe el însuși. Maniera corectă de a te autoexami- 
na nu constă totuși în a reflecta asupra ta fără să şi 
acționezi, ci în a cerceta roadele pe care le dai. Doar dacă 
acestea sînt bune și cu influență asupra celorlalți, contem- 
plarea propriei tale vieți îți va aduce ferirea de erori. 


—>— 

Nouă sus înseamnă: 
Contemplarea vieţii lui. 
Eşti fără de pată. 


Este vorba de un înțelept care, aflat în afara agi- 
tației lumii și eliberat de ego-ul său, contemplă legea vieţii 
și recunoaște că binele suprem constă în a şti cum să rămii 
ferit de orice învinuiri. 

MUȘCĂTURA PĂTRUNZĂTOARE:' 


Tunet și trăznet: 
imagine a MUȘCĂTURII PĂTRUNZĂTOARE 


N 


Vechii împărați întăreau legile, 

cu pedepse limpezi. 

Pedepsele sînt aplicări individuale ale legilor. Iar 
limpezimea domnește atunci cînd în stabilirea sancțiu- 
nilor se disting pedepse mai ușoare și pedepse mai grele, 
după natura greșelii. Neavînd importanță prin ele însele, 
pedepsele clare, fixe şi prompte sînt singura modalitate de 
a consolida legile. Altfel, acestea, aplicate neglijent sau 
neclar definite, nu ar duce decît la mărirea greutăților 
oamenilor în viața socială. 


Situaţia în care te afli: 


MUȘCĂTURA PĂTRUNZĂTOARE are 
succes. : 


*Hexagrama reprezintă o gură deschisă avînd ceva între dinți. 
Acest obiect împiedică buzele să se unească. Ca să le închidem, 
trebuie mușcat puternic. 

Este avantajos 

să intre în acțiune justiția. 

Atunci cînd un obstacol se opune reunirii, a mușca 
energic și adînc asigură succesul; lucru valabil în atîtea 
situaţii, dar mai ales în toate cazurile în care unitatea nu 
poate fi realizată deoarece este împiedicată de acţiunea 
unui calomniator, a unui trădător lucrînd ca piedică. 
Într-o asemenea situaţie trebuie „mușcat cu putere“ pen- 
tru a evita un prejudiciu de durată. Astfel de obstacole 
conștiente nu dispar de la sine. Este nevoie de judecată și 
pedeapsă, fie pentru a le intimida, fie pentru a le înlătura. 

Dar, pe de altă parte, trebuie procedat cu multă 
corectitudine. Duritatea și iritarea, ele singure, sînt prea 
violente în administrarea unei pedepse. Claritatea şi 
suplețea, ele singure, sînt prea slabe. Reunite însă, aceste 
însușiri realizează dreapta măsură. Este important ca 
omul căruia îi aparține decizia să aibă o fire blîndă, dar să 
inspire respectul datorită poziției pe care o deţine. 


Transformările situaţiei: 


— >= 


Nouă la început înseamnă: 


Zăvorit în fiare încît să nu i se vadă 

degetele de la picioare. 

Fără învinuiri. 

Atunci cînd cineva este pedepsit pentru prima sa 
tentativă de a face rău, pedeapsa rămîne uşoară. Vino- 


vatul are doar degetele de la picioare prinse în obezi. În 
felul acesta este împiedicat să mai facă greșeli și va fi ferit 

de noi învinuiri; ca un avertisment de a se opri la timp din 
calea răului. 


Transformărilor Mușcătura pătr 


— X — 
Şase la al doilea loc înseamnă: 


Musti din carnea fragedă, 

de nu ţi se mai vede nasul. 

Fără învinuiri. 

Dreptatea și nedreptatea se deosebesc cu ușurință; 
ca atunci cînd se mușcă dintr-o carne fragedă. Dar dăm de 
un păcătos înrăit și sub imperiul mîniei mergem prea 
departe cu supărarea. Faptul că nasul dispare cînd muști, 
înseamnă că, lăsîndu-te stăpînit de furie, pierzi intuiţia. 
Totuşi, paguba nu este prea mare, pentru că pedeapsa în 
sine este dreaptă. 


— X — 
Sase la al treilea loc înseamnă: 


Musti dintr-o carne veche și uscată 
și dai de o bucată otrăvită. 
O mică umilire. Fără de blam. 


În acest caz, pedeapsa trebuie să fie aplicată de 
cineva care nu are puterea și autoritatea necesară pentru 
aceasta; de aceea, vinovaţii nu i se supun. Este vorba de un 
proces vechi, simbolizat printr-un vînat pus la saramură, 
situaţie în care te lovești de dificultăți. Faptul de a te ocupa 
de această poveste îţi atrage o ură otrăvită și ajungi astfel 
într-o situaţie cam umilitoare. Dar cum vremurile au vrut 
așa, rămîi totuși fără pată. 

— >= 


Nouă la al patrulea loc înseamnă: 


Muști dintr-o carne cu zgîrciuri 

și uscată. 

Capeţi săgeți de fier. 

Este avantajos să reflectezi la 

dificultăți și să fii stăruitor. Noroc. 

Sînt dificultăţi foarte mari de biruit. Trebuie pedep- 
siți adversari puternici. Este penibil și totuși o vei scoate 
la capăt. Dar pentru a triumfa, trebuie să fii tare ca oţelul 
și ațintit ca săgeata în zborul ei. Dacă înţelegi dificultăţile 
și perseverezi, dobîndești succesul. În cele din urmă deli- 
cata misiune este dusă la bun sfîrşit. 


— X — 
Şase la al cincilea loc înseamnă: 


Muști din carne vînoasă și uscată. 

Primești aur galben. 

Fii conștient de primejdie în mod 

constant. Fără învinuiri. 

Ai de rezolvat un caz care, chiar dacă nu este ușor, 
este totuși clar. Dar avînd o fire înclinată spre indulgență, 
trebuie să fii totuși, precum aurul galben”, imparţial. Doar 
rămînînd tot timpul conștient de primejdiile ce decurg din 
responsabilitatea pe care ţi-ai asumat-o reușești să rămii 
scutit de greșeli. 


*Galbenul este culoarea căii de mijloc. 

—9— 


Nouă sus înseamnă: 


Este prins de gît în jug de lemn 

de nu i se mai văd urechile. 

Nenorocire. 

Este vorba de un om incorigibil. Ca pedeapsă el 
poartă un jug de lemn care îi strînge gîtul. Dar urechile îi 
dispar și ele înlăuntrul jugului. Nu mai aude mustrările 
prevenitoare, ci rămîne surd la ele. Împietrirea aceasta 
duce la nenorocire. 

GRAȚIA' 


== == La poalele muntelui, focul: 
=== imaginea GRAȚIEI 


Acesta este modul în care 
trebuie să acționezi, 
atunci cînd limpezești 
treburile obișnuite; 

dar marile probleme 

nu pot fi rezolvate astfel. 


Focul a cărui strălucire luminează muntele și-l 
îmbracă în farmec nu răzbate prea departe. Deci, forma 
gingașă trebuie să însuflețească și să limpezească afaceri 
mărunte; marile întrebări nu pot fi tranșate în acest mod. 
Ele cer ceva serios. 


*Hexagrama reprezintă un foc care iese din străfundurile tainice 
ale pămîntului și ale cărui flăcări, înălțindu-se, iluminează muntele, 
înălțimea celestă, îmbrăcînd-o în frumuseţe. Este frumusețea 
formei, absolut necesară armoniei acesteia. Este pacea contemplării 
pure. Cînd dorinţele tac, cînd voinţa intră în repaus, Universul se 
revelează ca Idee în mijlocul aparenţelor. Este lumea artei în care 
frumusețea nu va fi fost decît un moment de exaltare trecătoare. 
lată de ce nu aceasta este adevărata cale a mîntulirii. 

Situatia în care te afli: 


GRAȚIA are succes. 
În lucrurile mici, este avantajos 
să întreprinzi o acțiune. 


Pe cer, natura arată puterea luminoasă a soarelui; 
pe ea se întemeiază viața lumii. Dar această limpezime 
puternică, esențială, este înconjurată de lună și de stele, 
lumi care se cheamă una pe alta. Contemplarea formelor 
cerești conferă înțelegerea vremurilor şi exigențelor lor 
schimbătoare. În viața oamenilor, farmecul personal aduce 
succes. Totuși, el nu este esenţial, ci doar o podoabă, și de 
aceea trebuie folosit doar în lucruri mici. Contemplarea 
formelor în viața omenească dă posibilitatea de a modela 
lumea. 


Transformările situaţiei: 


— = 


Nouă la început înseamnă: 


Iţi împodobești degetele 

de la picioare. 

Părăsești carul și mergi. 

Faptul că ești la început, și într-o poziţie de subor- 
donat, te obligă să iei asupra ta oboseala mersului pe jos. 
Ai avea totuși şi posibilitatea să-ţi asiguri o oarecare 
ușurare (reprezentată de imaginea carului), dar un om 
plin de hotărîre ca tine disprețuiește astfel de facilităţi. Ți 
se pare mai elegant să mergi pe jos, decît să călătorești în 
car fără să ai acest drept. 

— xX — 
Șase la al doilea loc înseamnă: 
Îţi împodobești barba. 


Barba este un ornament superfluu, și nu ceva de 
sine stătător, pentru că nu poate fi mișcată decît o dată cu 
bărbia. A o îngriji în mod deosebit pentru ea însăși, fără a 
te gîndi la valorile lăuntrice față de care este doar o 
podoabă, iată un semn de vanitate. Deci, imaginea oferită 
de comentariu semnifică faptul că forma nu este conside- 
rată decît rezultat al conţinutului. 


—O— 


Nouă la al treilea loc înseamnă: 


Graţios și umed. 
Perseverenţa de lungă durată 
aduce succes. 

Este un moment din viaţă plin de farmec. Ești 


înconjurat de frumuseţe și strălucire, de unde şi îndemnul 
de a persevera. 


— X — 

Șase la al patrulea loc înseamnă: 

Farmec sau simplitate? 

Un cal alb vine de parc-ar avea aripi. 
Nu e un tîlhar, o va cere 

cum se cuvine la timpul potrivit. 


Te afli într-o situaţie în care începi să te întrebi dacă 
trebuie să continui a căuta farmecul strălucirii interioare, 
sau dacă nu ar fi mai bine să revii la simplitate. Răspunsul 

se află deja în întrebare. În plus, ai ṣi o confirmare din 
exterior: „se apropie ca un cal alb înaripat“. Culoarea albă 
indică simplitatea. Chiar dacă, în primul moment, te va 
încerca un sentiment de decepţie, trebuind să renunțţi la 
comodităţile de pînă acum, te vei regăsi în liniștea legătu- 
rii sincere cu un prieten care te caută. 


— X — 

Şase la al cincilea loc înseamnă: 

Graţie pe dealuri și în grădini. 

Valul de mătase este sărăcăcios 

şi subțire. 

Umilire, și totuși, 

în cele din urmă, noroc. 

Părăsind oamenii de rînd care nu caută decît strălu- 
cire și lux şi retrăgîndu-te în solitudinea munților, vei găsi 
acolo un om spre care îţi vei înălța ochii, și pe care vei vrea 
să ţi-l faci prieten. Însă darurile pe care i le-ai putea oferi 
sînt prea sărăcăcioase, aşa că tevei simţi umilit. Totuși, nu 
cadourile contează, ci intenţiile reale. De aceea, pînă la 
urmă totul va merge bine. 


—O— 


Nouă sus înseamnă: 

Graţie simplă. Fără învinuiri. 

La nivelul cel mai de sus renunți la orice farmec 
exterior. Forma nu mai disimulează conţinutul, ci îl pune 
în valoare. Supremul farmec, grația cea mai înaltă, nu 


constă în împodobirea exteriorului, ci în a-i da o formă 
simplă şi practică. 

EXPLOZIA" 


Muntele stînd pe pămînt: 
imagine a EXPLOZIEI 


Astfel superiorii nu-și pot asigura 

poziţia decît prin daruri bogate 

către inferiori. 

Dacă muntele aşezat pe pămînt este povîrnit, fără 
temelie largă, se va nărui. Dar dacă se înalță pe pămînt 
întins, atunci locul său este sigur. Asemănător, guver- 
nanțţii se spijină pe temelia largă a poporului și la rîndul 
lor trebuie să dea dovadă de largheţe sufletească. Atunci 
își vor face situația sigură ca liniștea muntelui. 


Situaţia în care te afli: 
EXPLOZIA. Nu este avantajos 
să te duci în nici un loc. 


Este o epocă în care oamenii vulgari și obscuri fac 


*Hexagrama reprezintă imaginea unei case. Linia de sus este 
acoperișul care, o dată spart, casa se prăbușește. Acest semn este 
asociat lunii a noua (octombrie-noiembrie). 


130 


Transformărilor Explozia Oo 23 


presiuni și se pregătesc să elimine și ultima ființă nobilă. 
Deci, avînd în vedere că această situație este determinată 
de cursul vremurilor, pentru tine nu este avantajos să 
întreprinzi ceva în astfel de momente. Conduita de adop- 
tat, atît de constrîngătoare, trebuie dedusă din propri- 
etăţile hexagramei: trigrama inferioară reprezintă pămîn- 
tul, ale cărui atribute sînt docilitatea şi autoabandonarea; 
trigrama superioară semnifică muntele a cărui caracte- 
ristică este liniștea. Aceasta sugerează sfatul de a te 
conforma liniștit vremurilor rele, deoarece nu este vorba 
de acţiuni ale oamenilor, ci de condiţionări ale timpului 
care, urmînd legile cerului, manifestă alternativ perioade 
de creștere și de declin. Astfel de condiții vremelnice nu-ţi 
permit nici un fel de reacţie. De aceea, nu este lașitate, ci 
înțelepciune în a te adapta la ele și a evita acțiunea. 


Transformările situaţiei: 
— X — 
Şase la început înseamnă: 


Piciorul patului se face țăndări. 
Cei ce perseverează sînt nimiciţi. 
Nenoroc. 


Oamenii vulgari înaintează în taină și încep pe 
ascuns munca lor distructivă, pentru a mina locul pe care 
se află cel nobil. Cei aflați de partea suveranului și care-i 
rămîn fideli, sînt distruși prin intrigi și calomnii. Situaţia 
este dintre cele mai nefaste. Nu-ţi rămîne nimic altceva de 
făcut decît să aștepți. 

— X — 
Șase la al doilea loc înseamnă: 


Marginea patului se face ţăndări. 

Cei ce perseverează sînt nimiciți. 

Nenoroc. 

Puterea vulgului creşte. Pericolul s-a apropiat deja; 
apar semne fără echivoc. Liniştea este tulburată. În 
această situație primejdioasă, ești fără nici un ajutor și 
fără vreun semn prietenesc venind fie de sus, fie de jos. 
Într-o astfel de izolare se impune o extremă prudență. 
Trebuie să te adaptezi exigențelor momentului și să te 
eschivezi la momentul oportun. Dacă ai vrea să-ți menții 
situația rămînîndinflexibil, aceasta ar conducela prăbușire. 


— X — 

Șase la al treilea loc înseamnă: 

Zboară în ţăndări cu ei cu tot. 

Fără învinuiri. 

Te afli într-o companie rea de care depinzi foarte 
mult, dar ai totuși o legătură cu un om superior. Dobîn- 
dești astfel o stabilitate interioară care-ţi permite să te 
eliberezi din prizonieratul psihic al celor care te încon- 
joară. Fără îndoială, vei ajunge astfel în opoziţie cu ei, dar 
nu e nimic de învinuit în aceasta. 

— xX — 

Șase la al patrulea loc înseamnă: 

Patul zboară în ţăndări. Pînă la piele. 

Nenoroc. 

Nenorocirea atinge aici şi trupul, nu numai locul 
unde el se odihnește. E culmea nenorocirii: nu mai poate 
fi ocolită. 


— X — 
Sase la al cincilea loc înseamnă: 


Un banc de pești. Favoarea vine 

prin doamnele de la curte. 

Totul este avantajos. 

Principiulinferior se transformă sub influența prin- 
cipiului superior, puternic și luminos. Întunericul nu se 
mai opune prin intrigile sale luminii, ci se supune acesteia, 
așa cum o prințesă își conduce doamnele de onoare, ca pe 
un banc de pești în fața soțului ei, dobîndindu-i astfel 
bunăvoința. Supunîndu-se liber celui superior, inferiorul 
își găsește locul, iar cel superior primește ceea ce i se 
cuvine. De aceea, totul este avantajos. 


—9— 


Nouă sus înseamnă: 


Mai este încă acolo, un fruct mare ce 

nu a fost mîncat. 

Nobilul primeşte un car. 

Casa omului de rînd zboară în 

ţăndări. 

Este sfîrşitul exploziei. Cînd nenorocirea și-a epu- 
izat răutatea, vin timpuri mai bune. Sămînța binelui încă 
mai există şi asemănător fructului căzut pe pămînt, așa 
răsare iar binele din sămînţa sa. Nobilul își regăsește 

influența și posibilitatea de a acționa ca atunci cînd ar 
primi în dar un car. Vulgul este pedepsit de propria lui 
răutate; casa lui se face țăndări, împlinind o lege a firii: 
răul, corupătorul binelui, se distruge în cele din urmă el 
însuși. Pentru că răul, care înseamnă numai și numai 
negaţie, nu poate subzista în sine. De aceea, pentru omul 
de rînd cea mai bună situație este aceea în care este ţinut 
sub control de cel nobil. 


Explozia Cartea 

REVENIREA" 


Tunetul în mijlocul pămîntului: 
imagine a REVENIRII 


Astfel vechii împărați închideau 

locurile de trecere la vremea 

solstițiului. 

Neguţătorii și străinii nu drumețeau 

și nici suveranul nu călătorea 

prin ţară. 

Solstiţiul de iarnă a fost sărbătorit dintotdeauna în 
China ca un moment al odihnei, obicei care s-a perpetuat 
pînă în prezent prin repausul respectat cu ocazia Anului 
Nou. larna, puterea vitală, simbolizată de tunet, „cel care 
trezeşte“, se află încă sub pămînt. De aceea, ea trebuie 
fortificată prin odihnă, și nu risipită înfruptîndu-ne din ea 
înainte de vreme. Această povaţă se potrivește în toate 
situaţiile asemănătoare. Sănătatea care revine după o 
boală, buna înţelegere renăscînd după o dezbinare etc., 


“Timpul întunericului a trecut. Solstiţiul de iarnă aduce biruința 
luminii. Hexagrama este asociată celei de-a unsprezecea luni, 
decembrie-ianuarie. 

totul trebuie tratat la început cu delicateţe și menaja- 
mente. 


Situaţia în care te afli: 


REVENIREA. Succes. 

Plecare și reîntoarcere fără greșeală. 

Vin prieteni fără de pată. 

Cărarea se duce și vine. 

In a șaptea zi survine reîntoarcerea. 

Este avantajos să ai unde te duce. 

Timpul decăderii se duce. Lumina, gonită pînă 
acum, reapare; este o mișcare naturală, care se naște 
spontan. De aceea, schimbarea lucrurilor vechi este foarte 
ușoară, corespunzătoare momentului și deci lipsită de 
tulburare. Se formează grupuri între fiinţe animate de 
aceleași sentimente, iar legăturile se săvîrșesc la lumina 
zilei, excluzînd orice egoism. De aceea, nu trebuie să 
grăbești nimic în mod artificial. Totul se produce spontan 
cînd a venit momentul. Aceasta este Calea cerului și a 
pămîntului. 


Transformările situaţiei: 


—9— 


Nouă la început înseamnă: 


Reîntoarcere după un drum scurt. 
Fără remușcări. Mare succes. 


Micile abateri de la ceea ce este bine sînt inevitabi- 

le. Trebuie doar să revii la timp, înainte de a fi ajuns prea 
departe. De aceea orice gînd rău, care se ivește în tine, 
trebuie înlăturat de îndată, pînă nu te pătrunde prea tare. 
Atunci nu vei fi cuprins de remușcări și succesul nu este 
greu de obținut. 


— xX — 
Șase la al doilea loc înseamnă: 


Reîntoarcere liniștită. Noroc. 


Revenirea impune totdeauna o decizie; ca act de 
stăpînire de sine este mult mai uşor de făcut atunci cînd te 
găsești într-o companie bună. Cînd ești în stare să te supui 
unui om superior și să te îndrepți după el, aceasta îţi aduce 
noroc. 


— X — 
Şase la al treilea loc înseamnă: 


Revenire repetată. Primejdie. 

Fără învinuiri. 

Există fiinţe, marcate de o instabilitate interioară, 
care simt nevoia să-și schimbe mereu direcția. Zace un 
mare pericol în aceste neîncetate schimbări şi reveniri 
datorate dorințelor necontrolate. Totuși, pentru că în a- 
cest mod nu se produce o înrădăcinare în rău, nu este 
exclusă nici posibilitatea unei tendințe generale de cori- 
jare a propriilor defecte. 


— X — 
Șase la al patrulea loc înseamnă: 

Mergînd în mijlocul celorlalţi, 

te întorci din drum singur. 

Te afli în tovărășia unor oameni de rînd, dar lăun- 
tric ești legat de un prieten bun și puternic. Drept urmare, 
te vei întoarce singur. Deşi comentariul nu face nici o 
aluzie la vreo recompensă sau pedeapsă, situaţia este în 
mod sigur favorabilă, fiindcă o astfel de hotărîre de în- 
toarcere spre ceea ce este bine, poartă în sine recompensa. 


— X — 
Șase la al cincilea loc înseamnă: 


Reîntoarcere măreaţă și generoasă. 

Fără remușcări. 

Trebuie să dai seamă, să nu te ascunzi după jus- 
tificări meschine, să reintri în tine însuţi şi să te cercetezi. 
Și, de îndată ce-ai descoperit greşeala, să o și mărturiseşti 
deschis. Nu-ţi va părea rău că ai urmat acest sfat. 


— X — 
Şase sus Înseamnă: 


Revenire ratată. Nenoroc. 
Nenorocire înăuntru și în afară. 
Dacă așa sînt mînate armatele, 
pînă la urmă vei suferi 

o înfrîngere dezastruoasă. 

Zece ani de acum înainte nu vei mai 
fi în stare să pornești vreun atac. 


Cînd lași să treacă pe lîngă tine vremea reîntoarce- 

rii, cazi în braţele necazurilor. Cauza lăuntrică a nenoroci- 
rii este atitudinea greșită față de lume luată ca întreg. lar 
nenorocirea de la exterior este urmarea acestei poziţii 
greșite. Hexagrama descrie în această situație împietri- 
rea și ceea ce urmează după ea. 


Transformărilor Reveni 

INOCENȚA: 


Sub cer se preumblă tunetul, 
și toate lucrurile ating naturala INOCENȚĂ 


Împărații din vechime, 

bogați în virtuți 

și ascultînd glasul timpurilor, 

îngrijeau și hrăneau toate ființele. 

Cînd, primăvara, forţa vitală se pune iar în miş- 
care, ființele primesc de la fire nevinovăția esenței prima- 
re. Tot așa lucrau printre oameni domnitorii cei buni: 
revărsînd bogăția lăuntrică a firii lor, luau sub ocrotire 
orice viață, săvîrşind la vreme toate cele de trebuință 
pentru întreţinerea și propășirea ei. 


Situaţia în care te afii: 
INOCENȚŢA. Reușită minunată. 


*Este starea curată, firească, netulburată de gînduri ascunse. 
Altfel, oriunde există ceva plănuit, adevărul și nevinovăția naturii se 
pierd. Pornind de la ceea ce este natural, asociația de idei merge 
mai departe și hexagrama implică, de asemenea, neprevăzutul, 
neașteptatul. 

25 


Perseverenţa este avantajoasă. 

Dacă cineva nu este ceea ce trebuie 

să fie, se alege cu nenorociri, 

și nu este bine să întreprindă nimic. 

Omul a primit de la Divinitate bunătatea care să-l 
conducă în toate mișcările lui. Apropiindu-și acest princi- 
piu divin, el atinge acea stare în care, fără să se gîndească 
la recompense sau interese, poate făptui ceea ce este drept, 
cu o simplitate şi cu o siguranţă instinctivă. Aceasta 
conduce la o admirabilă reușită, favorizată de stăruință. 
Totuşi, nu tot ceea ce este instinctiv este natural, ci doar 
ceea ce este drept și potrivit cu voința cerului. Lipsită de 
acest adevăr, activitatea instinctivă necugetată duce doar 
la nenorocire. 


Transformările situației: 


—— 


Nouă la început înseamnă: 

Purtarea întru nevinovăție 

aduce norocul. 

Primele elanuri ale inimii sînt totdeauna bune, în 
așa măsură încît le poţi urma cu încredere; ai șansa de 
partea ta si îţi vei atinge scopul. 

— X — 

Sase la al doilea loc înseamnă: 

Dacă muncind, nu te gîndești 

la cules și dacă desțelenind, 

nu te gîndești la folosul ce-ţi va 
aduce bucata de pămînt, 

atunci e bine să te apuci de treabă. 
Orice lucrare trebuie săvîrșită în felul în care o cer 


locul şi timpul ei, fără a pîndi după rezultate. Atunci ea 
reușește și tot ceea ce întreprinzi va fi încununat de succes. 


— X — 
Şase la al treilea loc înseamnă: 


Nemeritat. Insucces. 

Vaca ce ai priponit-o, 

a luat-o un trecător, iar stăpînu-i 

păgubit. 

Dobîndești cîteodată ceva nemeritat, cuvenit altu- 
ia, așa cum este atunci cînd un om trece pe drum și ia cu 
sine o vacă legată acolo. Ceea ce este cîştig pentru el, este 
pagubă pentru proprietar, de aceea, în toate, chiar și în 
cele mai inocente treburi, este necesar să te conformezi 
exigențelor momentului. 


—>— 


Nouă la al patrulea loc înseamnă: 


Cel ce este în stare să fie perseverent, 

Rămîne în afara oricărei critici. 

Nu poţi pierde ce-ţi aparține cu adevărat, chiar 
dacă te-ai lepăda de acel ceva. De aceea, nu trebuie să te 


neliniștești. Veghează doar să rămii fidel naturii tale 
proprii, propriei firi, și nu asculta pe alții. 

—O9— 


Nouă la al cincilea loc înseamnă: 


Pentru o boală nemeritată 

nu e nevoie de leacuri; 

va trece curînd, de la sine. 

Dacă, întîmplător, survine din exterior un rău 
neașteptat, care nu-și are cauza și punctul de sprijin în 
firea ta, să nu recurgi la mijloace exterioare pentru înlă- 
turarea lui, ci să-l lași să-și urmeze în liniște cursul, 
lucrurile se vor îndrepta de la sine. 


—O— 


Nouă sus înseamnă: 


Activitate ce aduce necazuri. 

Nimic nu e avantajos. 

Cînd te afli într-o situaţie sau într-o perioadă nefa- 
vorabilă, este important să aștepți liniștit și fără gînduri 
ascunse. A acţiona fără judecată împotriva destinului, nu 
are sorți de izbîndă. 

PUTEREA DE A ÎMBLÂÎNZI 
PE CEL MARE 


Cerul în mijlocul muntelui: 
imagine a PUTERII DE A ÎMBLÎNZI 
PE CEL MARE 


Învață să cunoști 

multe cuvinte din vechime 
și fapte din trecut, 

pentru a-ți zidi firea. 


Cerul în mijlocul muntelui ne amintește de comori 


ascunse. Astfel, cuvintele și faptele de demult poartă în ele 
o comoară ascunsă ce poate fi folosită spre a-ţi întări 
caracterul. Acesta este și modul corect de a studia: nu 
trebuie să te limitezi la cunoașterea istorică, ci fă neîncetat 
din istorie, o realitate a prezentului. 

Situaţia în care te afli: 


PUTEREA DE A ÎMBLÂÎNZI PE CEL 
MARE. Stăruinţa aduce folos. 
A nu mînca acasă aduce noroc. 


Transformărilor Puterea dea îmblînzi pe celmare 26 


Este avantajos să traversezi 

marile ape. 

Pentru a concentra și stăpîni marile forțe crea- 
toare, așa cum este cazul în hexagrama de faţă, este nevoie 
de un om puternic şi luminat. Dar pentru că oamenii de 
merit sînt onoraţi, aşa cum este situația celui căruia 
suveranul îi încredinţează guvernarea, estebinesă nustai 
retras, ci să preiei o sarcină oficială, de natură publică. Te 
găsești astfel în armonie cu cerul și, de aceea, vei reuși 
chiar și în întreprinderi dificile şi primejdioase, cum ar fi 
trecerea marilor ape. 


Transformările situaţiei: 


—0— 

Nouă la început înseamnă: 

Eşti faţă în față cu primejdia 

și este bine să te ţii departe de ea. 


Ai dori să mergi viguros înainte, dar împrejurările 
se opun. Dacă vrei să înaintezi în ciuda tuturor piedicilor, 
dai de belea. De aceea, este mai bine să te stăpînești și să 
aștepți ca forțele acumulate să-și croiască drum. 


Nouă la al doilea loc înseamnă: 


Au fost luate osiile de la car. 


Progresul este aici frînat pentru că obstacolul este 
mai puternic; deci nu este-loc pentru luptă. Adaptează-te 
la situaţie și începe să scoţi osiile de la propriul car, adică, 

pentru moment, mulțumește-te să aștepți. În acest fel, 
forța se acumulează şi conduce ulterior la un progres 
energic. 


—9— 


Nouă la al treilea loc înseamnă: 


Un cal bun merge în urma altui cal. 

Conștiinţa pericolului 

și perseverenta sînt avantajoase. 

Zilnic să te exersezi în conducerea 

carului și mînuirea armelor. 

Este avantajos să ai unde te duce. 

Obstacolul fiind înlăturat, drumul devine liber. 
Eşti sprijit de o forță puternică, care acționează în aceeași 
+ direcție cu tine. Înaintezi ca un cal de nădejde, ce urmează 
unui alt cal de nădejde. Dar încă mai ameninţă primejdia 
și trebuie să fii deplin conştient de aceasta. Vei rămîne 
astfel ferit de orice atac neprevăzut. 


— X — 
Șase la al patrulea loc înseamnă: 


Pavăza de la fruntea tăurașului. 
Mare noroc. 


Înainte să-i crească coarnele, tăurașului i se leagă 
pe frunte o bucată de lemn, ca să nu poată vătăma pe 
nimeni mai tîrziu. Cît timp o fire sălbatică nu a început să 
se manifeste, este mai bine să încerci o îmblînzire a ei, decît 
să i te opui mai tîrziu. Pe această cale norocul apare cu 
ușurință. 

— xX — 
Sase la al cincilea loc înseamnă: 
Colţii mistrețului jugănit. Noroc. 


Comentariul se referă la o situație în care un iureș 
năvalnic a fost domolit pe o cale ocolită. Colții mistrețului, 
ca atare sînt periculoși, dar cînd firea mistrețului a fost 
schimbată, ei își pierd caracterul primejdios. Asemănător 
și în relațiile dintre oameni; nu trebuie să combati direct 
o fire sălbatică, ci să-i smulgi rădăcinile. 


Nouă sus înseamnă: 


Răzbatem la cărarea spre cer. Succes. 


Timpul piedicilor a trecut. Forţa blocată timp înde- 
lungat de obstacole, își croiește drum și repurtează un 
mare succes. Un înțelept este onorat de către suveran, 
înțelepciunea lui se impune şi modelează lumea. 

HRĂNIREA: 


La poalele muntelui, tunetul: 
imagine a HRĂNIRII 


Fii atent la vorbele pe care le rostești 

și cumpătat atunci cînd mănînci 

și bei. 

La începutul primăverii, cînd seminţele cad în 
brazdă, toate lucrurile sînt pregătite. Este modelul hrăni- 
rii. lar înțeleptul vede în aceasta modelul de urmat în 
hrănirea şi cultivarea caracterului său. Cuvintele sînt o 
mișcare dinspre interior spre exterior. Mîncatul și băutul 
sînt o mișcare de la exterior spre interior. Cele două feluri 
de mișcare pot fi domolite prin calm. Calmul face ca 
vorbele ce ies pe gură să nu fie necumpătate și nici 
mâncarea ce intră în gură să nu fie peste măsură. Așa se 
cultivă caracterul. 


Situaţia în care te afli: 


*Hexagrama este imaginea unei guri deschise: de unde ideea de 
alimentare a propriei persoane, atit în ceea ce privește trupul, cît 
și în ceea ce privește spiritul. 

HRĂNIREA. Perseverența 
aduce noroc. 

Observă cum se hrăneşte 
și ce caută cineva, 

pentru a-și umple gura. 


Cînd ai grijă de alimentaţie, este important să te 
preocupi de persoanele care o merită si să fii atent să te 
hrăneșşti tu însuţi așa ctim se cuvine. Dacă vrei să cunoști 
firea cuiva, este deajuns să observi încotro își îndreaptă cel 
mai mult grija, și ce parte din propria persoană o cultivă 
şi o întreține în mod deosebit. Natura hrănește toate 
ființele; ia exemplu, și hrănește şi ocrotește pe cei valoroși, 
ca prin intermediul acestora să poţi avea grijă de toți 
oamenii. 

Mencius spune referitor la acest subiect: «Dacă vrei 
să știi despre cineva, de este om de valoare sau nu, nu-ţi 
trebuie decât să descoperi ce parte din elo consideră ca fiind 
cea mai importantă. Trupul are părți importante și, mai 
puţin importante. Nu trebuie vătămat ceea ce este impor- 
tant din slăbiciune pentru ceea ce este secundar, nici ceea 
ce este nobil, pentru ceea ce este vulgar. Cel ce își cultivă 
părţile vulgare, este un om vulgar. Iar cel ce-şi cultivă 
părţile nobile ale ființei sale este un om nobil». 


Transformările situaţiei: 


—0— 


Nouă la început înseamnă: 


Lași să-ţi plece broasca vrăjită 
și te uiţi la mine, cu buzele umflate. 

Nenoroc. 


Broasca țestoasă vrăjită nu are nevoie de mîncare 
de pe pămînt; puterea ei magică îi dă posibilitatea să 
trăiască numai cu aer. Imaginea arată pecineva care, prin 
firea și prin poziția pe care o ocupă, ar putea trăi total 
independent, pe baza propriilor sale resurse. Dar, în loc de 
aceasta, el renunță la o asemenea autonomie lăuntrică 
şi-şi ridică ochii plini de invidie spre alţii care par mai bine 
situaţi ca el. Gelozia aceasta meschină nu trezeşte decît 
dispreţ și ironie, iar rezultatele sînt dintre cele mai rele. 


— X — 
Şase la al doilea loc înseamnă: 


Te îndrepți spre culmi după hrană 

și părăsești cărarea, pentru a lua 

mâncarea venind dinspre deal. 

Dacă continui tot așa, aceasta îţi va 

aduce nenoroc. 

Purtarea corectă este să te îngrijești tu însuţi de 
propria hrană, sau să o faci prin cei ce au datoria să 
vegheze la aceasta. Dar cînd, din slăbiciune lăuntrică, nu 
ești în stare să-ţi asiguri propria subzistență, se instalează 
rapid o stare de neliniște, deoarece, în căutarea acesteia, 
lași superiorii să ţi-o acorde, ca o favoare. Este ceva 


nedemn, pentru că te îndepărtezi de propria-ţi natură. Pe 
termen lung, această purtare îți va aduce nenoroc. 


— X — 
Șase la al treilea loc înseamnă: 

Te îndepărtezi de hrană 

și perseverența în aceasta 

aduce nenoroc. 

Nu acționa așa timp de zece ani; 

nimic avantajos. 

Cel ce caută alimente care nu hrănesc trece de la 
amețeală la poftă, dela poftă la plăcere, iar în plăcere fiind, 
suspină nepotolit după alte pofte. O goană oarbă după 
satisfacţiile simţurilor care nu duce nicăieri. Nu acționa 
astfel (zece ani înseamnă un ciclu complet de timp) pentru 
că nu iese nimic bun. 


— X — 
Șase la al patrulea loc înseamnă: 


De te îndrepţi spre culme pentru a 

obţine hrană vei avea noroc. 

De pîndești cu ochi străpungători, ca 

un tigru cu o dorinţă de nestins 

vei fi fără învinuiri. 

Linia reprezintă pe cineva care, de la nivelul pozi- 
ţiei sale înalte, caută să răspîndească lumina cu carea fost 
dăruit. Dar pentru aceasta are nevoie de ajutor, căci 
singur nu-și poate atinge înaltele-i țeluri. Plin de dorință, 
ca un tigru înfometat, este mereu la pîndă spre a găsi 
oamenii potriviţi. Și totuși nu de sine se îngrijește, ci de 
obşte și de aceea, o astfel de rîvnă este fără pată. 


— X — 


Șase la al cincilea loc înseamnă: 

Abate-te din drum, dar 
rämîi stăruitor; aceasta aduce noroc. 
Nu trebuie să traversezi marile ape. 


Eşti conștient de propriile lipsuri. Ar trebui să te 
îngrijești de hrana celorlalţi, dar nu ai destulă putere 
pentru aceasta. Trebuie deci să te abaţi din drum și să ceri 
sfat și ajutor de la un om lipsit de strălucire exterioară, dar 
foarte elevat spiritual. Dacă vei cultiva cu perseverență 
această dispoziție, vei avea noroc. În toată această situ- 
ație, important este să rămîi conștient de propria-ți de- 
pendenţă care nu-ți permite să ieși în față și să întreprinzi 
acțiuni dificile, cum ar fi traversarea apelor mari. 


— == 


Nouă sus înseamnă: 


Eşti sursă de alimentare. 
Conștiinţa primejdiei aduce 
succesul. 

Este avantajos să traversezi 
marile ape. 


Eşti asemănător unui înțelept de cea mai înaltă 
clasă, unul dintre aceia de la care iradiază toate influ- 
ențele ce îi hrănesc pe ceilalți. O astfel de poziție creează 
o grea responsabilitate. Dacă rămîi conștient de ea, vei 
avea noroc și vei putea întreprinde cu încredere opere 
însemnate şi dificile, cum este, de pildă, traversarea 
marilor ape. Aceste opere aduc un bine general, de care te 
vei bucura împreună cu ceilalți. 


152 


Transformărilor Preponderența celui mare 2 S 


PREPONDERENȚA CELUI MARE” 


— — Lacul se înalță deasupra arborilor: 
imagine a PREPONDERENȚEI CELUI 
MARE 


Nu fi neliniștit 

atunci cînd ești singur 

și nici descurajat atunci cînd trebuie 

să renunti la lume. 

Vremurile excepționale, cînd predomină cel mare, 
se aseamănă unei inundaţii în care apa se ridică deasupra 
copacilor. Dar asemenea situații sînt trecătoare, de aceea 
hexagrama indică comportarea potrivită în astfel de mo- 
mente: arborele se ţine bine chiar şi atunci cînd este 
singuratic, iar seninătatea voioasă nu se descurajează 
nicicînd, nici chiar atunci cînd trebuie să renunțe la lume. 


Situaţia în care te afli: 


PREPONDERENȚA CELUI MARE. 


*Hexagrama reprezintă o bîrnă groasă, grea la mijloc, dar subțire 
la capete. Această situaţie nu este durabilă; trebuie să treacă, să 
se transforme, altfel te ameninţă nenorocirea. 


153 


2 g Preponderențta celui mare Cartea 


Bîrna acoperişului se încovoaie. 
Este avantajos să ai unde te duce. 
Succes. 


Greutatea a ceea ce este mare este excesivă. Sarci- 
na este prea grea pentru puterile celui care trebuie s-o 
ducă. Grinda de coamă, pe care se reazemă întreg acoperi- 
şul, se încovoaie, pentru că are capetele prea slabe față de 
încărcătură. Ora și locul sînt excepționale și, în consecință, 
reclamă măsuri extraordinare, dacă vrei să birui. Intrînd 
în acţiune este necesar să găsești cît mai repede o cale de 
tranziție şi succesul va fi aproape asigurat. Dar nu prin 
măsuri violente care nu duc la nimic bun. Trebuie să 
desfaci nodurile, pătrunzând blînd şi liniștit sensul situ- 
ației; atunci vei reuși trecerea la alte condiții. Aceasta însă 
sub rezerva unei reale superiorității; de aceea, timpul cînd 
ceea ce este mare predomină este o epocă importantă. 


Transformările situației: 
— X — 
Şase la început înseamnă: 


A aşterne trestie albă. Fără învinuiri. 


Cînd ești nevoit să întreprinzi ceva în timpuri 
excepționale trebuie să uzezi și de precauții extraordinare, 
ca un om care se pregătește să așeze ceva mare pe pămînt, 
şi, precaut, întinde pe jos un strat de trestie ca să nu se 
rupă nimic. Poate părea excesivă o astfel de prudenţă, dar 
nu este o greșeală. O întreprindere ieșită din comun nu 
poate reuși decît cu ajutorul unei extreme prudențe de la 
bun început și menținută apoi, ca principiu, în continuare. 

—O— 


Nouă la al doilea loc înseamnă: 


Un plop uscat dă un lăstar. 

Un om în vîrstă își ia o soție tînără. 

Totul este avantajos. 

Copacul se află pe malul apei; de aici, imaginea 
plopului bătrîn din care dă un lăstar. Este o reînsuflețire 
excepțională a procesului de creștere. O situație tot atît de 
excepțională se prezintă şi atunci cînd un om deo anumită 
vîrstă ia de soție o tînără care îi place. Cu tot caracterul 
neobișnuit al acestei situaţii, totul merge bine. 

Deci, în circumstanțe excepționale, este avantajos 
să tratezi cu oameni de condiție modestă, pentru că tocmai 
în ei rezidă posibilitatea unei reînnoiri. 


— = 


Nouă la al treilea loc înseamnă: 


Bîrna acoperișului se rupe. Nenoroc. 


Dacă, într-o epocă în care domină ceea ce este mare, 
vrei să răzbaţi cu orice preț și nu asculți de sfatul altora, 
nici ei nu vor fi dispuși să te protejeze. De aceea, greutatea 
va crește pînă la punctul în care totul se va frînge. În 
vremuri primejdioase, acţiunea personală nu face decît să 
grăbească prăbușirea. 


—0— 
Nouă la al patrulea loc înseamnă: 


Bîrna acoperișului a fost proptită. 
Noroc. 


155 


2 g Preponderența celui mare Cartea 


Dacă există gînduri ascunse, 

este umilitor. 

Pentru tine, om încărcat cu responsabilităţi, rapor- 
turile amicale cu superiorii îți permit să fii stăpîn pe 
situaţie. Dar dacă ai vrea să abuzezi de relațiile tale 
pentru a cîştiga putere personală în loc de a veghea la 
mântuirea tuturor, aceasta va fi sursă de umiliri. 


—>— 


Nouă la al cincilea loc înseamnă: 


Un plop veșted înflorește; 

o femeie în vîrstă se căsătorește. 

Fără blam, fără laude. 

Un plop veşted care înfloreşte își epuizează forțele 
şi-şi grăbeşte sfîrșitul. O femeie care, deși în vîrstă, se 
mărită nu produce nici o înnoire. Totul rămîne sterp. 
Astfel că, deşi toate se petrec sub o formă onorabilă, 
nefirescul dăinuie. 

În ceea ce te privește, dacă în timpurile nesigure 
renunțţi să te aliezi cu cei inferiori ţie, creezi o situaţie care 
nu va fi durabilă. 


— X — 
Șase sus înseamnă; 
Trebuie să treci apa, 


și e mai sus decît capul! 
Nenoroc. Fără învinuiri. 


Situaţia indicată aici este cea în care extraordi- 
narul ajunge la culme. Eşti curajos și vrei să ajungi cu orice 

preț la țintă. Dar te pui în primejdie și vei fi acoperit de apă. 
Totuși, a sacrifica propria viaţă pentru a face să triumfe 
binele, nu atrage după sine oprobiul. Există şi lucruri mai 
importante decît viața! 

INSONDABILUL' 


Apa curge urmîndu-și natura: 
imagine a INSONDABILULUI 


Pășește întru statornică virtute 
împlinindu-ţi chemarea 
de a da Învăţătură. 


Apa își atinge țelul curgând fără încetare. Urmîndu-și 
cursul, ea umple toate adînciturile. Este bine să faci la fel; 
binele să ajungă o însușire solidă a caracterului, să nu 
rămînă cumva rezultatul de moment al întîmplării. Aceas- 
ta este valabil și atunci cînd îi instruiești pe alţii; totul 


“Este una dintre hexagramele duble, semnificînd o scufundare 

bruscă. Are drept imagine apa venind de sus și străbătînd pămîntul 
prin rîuri și fluvii și fiind astfel izvorul vieții pe pămînt. 
Aplicată oamenilor, reprezintă inima, sufletul conținînd viața în- 
chisă în trup, lumina în mijlocul tenebrelor, rațiunea. Hexagrama 
fiind dublă, are sensul suplimentar de „repetare a primejdiei“. Se 
vrea deci o desemnare a situaţiei obiective la care trebuie să te 
acomodezi și nu o dispoziție subiectivă care ar însemna temeritate 
sau perfidie. De aceea pericolul este reprezentat printr-o vale 
muntoasă îngustă, în care te afli precum apa într-un defileu, și din 
care scapi la fel ca și ea, dacă adopti conduita potrivită. 

depinde de spiritul de continuitate. 


Situatia în care te afli: 


INSONDABILUL repetat. 

Dacă eşti sincer, 

dobîndești succes în inima ta 

și reușești în încercarea ce-ţi stă 
înainte. 


Repetarea primejdiei face pe om să se obișnuiască 
cu ea. Apa este un exemplu în astfel de împrejurări. Ea 
curge neîncetat şi umple toate cotloanele pe unde trece, nu 
o înspăimîntă nici un loc periculos, nici o cascadă și nimic 
nu o poate face să-și piardă natura sa esenţială. Rămîne 
egală cu ea însăși în toate împrejurările. Astfel acționează 
și sinceritatea: în adîncul inimii pătrunzi sensul situaţiei 
respective și din clipa în care devii lăuntric stăpîn pe ea, 
rezultatul firesc este că acțiunile exterioare sînt încunu- 
nate de succes. Ceea ce contează este profunzimea morală 
care săvîrşeşte efectiv tot ceea ce trebuie înfăptuit, da- 
torită căreia nu te vei lăsa înfrînt de primejdiile care 
stăruie asupra ta. 

Dar, pericolul poate fi și o foarte bună măsură de 
protecţie. Cerul, de exemplu, este protejat de ameţitoarea 
sa înălțime, iar pămîntul are munţii și apele ce despart 
țările una de alta; asemănător, și suveranul folosește 
pericolul ca măsură de protecţie pentru a se feri de orice 
atac din afară și de orice agitație dinăuntru. 


Transformările situaţiei: 

— X — 
Sase la început înseamnă: 


Repetarea insondabilului. 

În abis fiind, cazi într-un hău. 

Nenoroc. 

Obişnuirea cu primejdia face ca omul să ajungă 
repede la situația în care aceasta face parte din el însuși. 


A te familiariza cu răul înseamnă pierderea drumului bun 
şi nenorocirea este consecința firească acestei situații. 


—9— 


Nouă la al doilea loc înseamnă: 


Abisul este primejdios. 

Străduiește-te să dobîndești 

doar lucruri mici. 

Dintr-o situaţie primejdioasă nu trebuie să încerci 
să scapi cu orice preț ci, mai întîi, să fii cît se poate de 
mulțumit dacă nu vei fi înfrînt de primejdii. Observă cu 
calm împrejurările momentului și mulțumește-te cu lu- 
cruri mai mici, pentru că nu poți obține un mare succes. 
Izvorului care, la început, este un firicel, îi trebuie mult 
timp să-și croiască drum spre lărgime şi libertate. 


— X — 
Şase la al treilea loc înseamnă: 


Înainte şi pe urmă, genune peste 
genune. 
Intr-o astfel de primejdie fiind, 

Transformărilor 


înainte de toate, stai locului, 

altfel, în abis fiind, 

vei cădea într-un hău. 

Să nu acţionezi așa! 

Orice pas, înainte sau înapoi, te pune în pericol. Nici 
nu poţi visa la o scăpare. De aceea, nu te lăsa influențat 
spre acţiune, fiindcă te afunzi și mai tare. Oricât de 
neplăcut ar fi să rămii într-o astfel de situaţie, trebuie mai 
întîi să stai pe loc pînă cîndva începe să se zărească oieșire. 


— X — 
Șase la al patrulea loc înseamnă: 


Un ulcior cu vin, 

cu un blid de orez alături, 

străchini de pămînt 

întinse cu simplitate prin fereastră. 
Cu siguranţă 

nimic de dojenit în toate acestea. 


La ceas de primejdie, formele ceremonioase dispar. 
Esenţialul este o dispoziție lăuntrică plină de sinceritate. 
Este obiceiul ca, înainte de angajare, slujbașul să aducă 
daruri şi să prezinte recomandări. Dar aici, totul este 
simplificat pînă la extrem. Cadourile sînt anemice; nimeni 
nu este prezent pentru a recomanda pe candidat. Acesta 
se înfăţişează singur, dar nu are de ce să roșească dacă are 
în vedere scopul, ajutor mutual în caz de primejdie. Mai 
este sugerată şi o altă idee: fereastra este locul prin care 
pătrunde lumina în casă. Dacă vrei să oferi cuiva aflat 
într-osituaţie dificilă, o clarificare din partea ta, trebuie să 

începi cu ceea ce este perfect limpede și să continui cu 
simplitate pornind de pe această bază. 


—9— 


Nouă la al cincilea loc înseamnă: 


Abisul nu a fost umplut 

pînă la a se revărsa, 

ci doar pînă la margini. 

Fără învinuiri. 

Primejdia se trage din aceea că vrei să ajungi prea 
sus. Apa nu se adună în defileu, ci, pentru a putea ieși, urcă 
doar pînă la punctul cel mai înalt al crestei. În primejdii 
deci, trebuie să avansezi pe linia de minimă rezistență; de 
aceea în astfel de perioade nu pot fi duse la bun sfîrșit 
acţiuni de mare amploare. Este destul dacă reușești să 
scapi. 


— X — 
Şase sus înseamnă: 


Legat cu funii și cu lanțuri, 

închis între pereţii colțuroși 

ai unei temnițe. 

Timp de trei ani nu-ţi poţi găsi 

un drum. Nenoroc. 

Un om care și-a pierdut libertatea în mijlocul unui 
pericol foarte mare și care, înlănțuit de păcatele sale, nu 
are nici o perspectivă de a scăpa din primejdioasa lui 
situaţie, seamănă cu un criminal în lanțuri, aflat în 
închisoare, în spatele zidurilor pline de vîrfuri ascuțite. 

CEEA CE SE ALIPEȘTE 


——— Lumina se înalță de două ori: 
—— —— imagine a FOCULUI 


Luminează cele patru colțuri 

ale lumii, 

perpetuînd limpezimea. 

Ambele hexagrame, reprezentînd soarele într-un 
ciclu diurn, descriu o mișcare repetată a lui. Este indicată 
astfel acţiunea în timp a luminii. Asemănător trebuie să 
continui și tu opera naturii în lumea oamenilor. Graţie 
limpezimii ființei tale, să faci ca lumina să se răspîndească 
tot mai mult, și să pătrundă tot mai departe, în firea 
semenilor tăi. 


Situaţia în care te afli: 


CEEA CE SE ALIPEȘTE. 
Perseverenţa este avantajoasă 
și aduce succes. 


*Hexagrama este dublă și înseamnă „a te atașa de ceva“, „a fi 
condiționat“, „a sta pe ceva“, „claritate“. 

A îngriji vaca aduce noroc. 


Ceea ce este întunecat se alipește de ceea ce este 
luminos, desăvîrşindu-se. Un corp luminos, care împrăștie 
lumină în jur, are nevoie înăuntrul său de ceva dăinuitor, 
pentru a nu se consuma cu totul; toate cîte scînteiează pe 
lumea asta depind de un element de care se alipesc, ca să 
poată străluci un timp mai îndelungat. 

Astfel, soarele și luna sînt legate de cer; grînele, 
iarba, copacii, de pămînt. La fel, omul ales se atașează de 
ceea ce este drept, ca să poată modela lumea. Cînd un om 
care se găsește într-o situație condiționată și nu au- 
tonomă, recunoaște clar această dependenţă, el se supune 
astfel puterilor universului și obține succesul dorit. Vaca 
este simbolul extremei docilități. Cultivînd în el această 
supunere și dependență de bunăvoie, omul ajunge la 
lumină fără să se înflăcăreze peste măsură găsindu-și 
locul menit lui în lume. 


Transformările situației: 


—B— 


Nouă la început înseamnă: 


Urmele pașilor se încrucișează. 

Dacă rămîi serios, 

nici un motiv de dojană. 

Eşti în primul ceas al dimineţii. Începe munca. 
După răstimpul în care sufletul se află izolat de lumea 
exterioară în somn, relațiile cu ea încep să se restabileas- 
că. Domnesc activitatea și graba. Este important să-ți 
păstrezi acum reculegerea interioară, să nu te lași an- 

grenat în agitația vieții. Cît timp rămîi meditativ, do- 
bîndești limpezimea necesară spre a înfrunta impresiile 
care te asaltează. Tocmai la început este importantă o 
astfel de gravitate și reculegere, fiindcă începutul poartă 
în sine germenii a tot ceea ce urmează. 


Transformărilor 


— X — 
Şase la al doilea loc înseamnă: 


Lumină aurie. Suprem noroc. 


Ai ajuns la amiază. Soarele străluceşte cu o lumină 
aurie. Auriul este culoarea mijlocului și a măsurii. Deci, 
lumina aurie este imaginea civilizației şi a artei realizate 
într-o supremă armonie. 


—9— 


Nouă la al treilea loc înseamnă: 


În lumina soarelui de la asfințit 
oamenii, fie bat în tingiri și cîntă, 
fie pling cu glas tare 

apropierea bătrîneţii. 

Nenoroc. 


Iată sfârșitul zilei. Lumina amurgului amintește cît 
de strîmtorată și de trecătoare este viața. În această stare 
de dependență exterioară, oamenii își pierd cel mai adesea 
şi libertatea lor interioară. Natura trecătoare a existenței ` 
fie că îi incită la o veselie fără frîu, ca să se bucure de viață 
cît o mai au încă, fie îi determină să se lase pradă 
deznădejdii și îşi risipesc timpul, atît de prețios, lamentîn- 
du-se la gîndul apropiatei bătrîneți. Amîndouă purtările 

sînt greșite. Tie trebuie să-ţi fie totuna de-i moartea 
aproape sau departe. Cultivă-ți mintea și sufletul și adastă 
liniștit lîngă urna sorții, zidindu-ți astfel un destin temei- 
nic. 


— >= 


Nouă la al patrulea loc înseamnă: 


Neașteptată este sosirea lui. 
Se înflăcărează, moare, este respins. 


Inteligența are aceleași raporturi cu viața precum 
focul cu lemnul. Focul se prinde de lemn, dar îl și consumă 
totodată. Limpezimea inteligenței își are rădăcina în 
viață, dar poate să și consume viața. Cu o fire iritabilă și 
neliniștită te ridici cu repeziciune, dar nu lași urme dura- 
bile; este greşit deci să te consumi ca o stea căzătoare. 


— X — 

Șase la al cincilea loc înseamnă: 

Plîngi cu rîuri de lacrimi, 

gemi și te vaiţi. 

Noroc. 

Este culmea vieții. Dacă nu ai fi prevenit, în această 
poziție te-ai consuma ca un foc de paie. Dar, cînd în loc de 
aceasta, renunțînd la teamă și la speranță, contempli 
neantul tuturor lucrurilor, silindu-te să-ți păstrezi limpe- 


zimea lăuntrică, tristețea se preface în noroc. Este vorba 
deci de o schimbare veritabilă și nu de una efemeră. 

—2— 


Nouă sus înseamnă: 


Împăratul îl folosește pentru corpul 

de gardă și pentru cel de pedeapsă. 

Este mai bine să ucizi căpeteniile, 

iar pe ceilalţi să-i faci prizonieri. 

Fără învinuiri. 

Scopul pedepsei este să disciplinezi și nu să provoci 
suferințe oarbe. Răul trebuie vindecat pornind de la 
rădăcină și de aceea este important în viața cetăţii să te 
debarasezi de capii comploturilor, dar să-i cruți pe to- 
varășii lor. În opera de perfecţionare de sine, este impor- 
tant să extirpi obiceiurile rele, dar să le tolerezi pe cele 


inofensive. Pentru că o asceză prea aspră, ca şi o pedeapsă 
prea crudă nu duce la nimic bun. 

INFLUENȚA: 


Pe munte, un lac: 
z= Z imaginea INFLUENȚEI 


Înțeleptul și-i apropie pe toți 
cu inima sa larg primitoare. 


Muntele în vîrful căruia se află un lac este stimulat 
de umiditatea acestuia. El datorează acest avantaj faptu- 
lui că vîrful lui nu este ascuțit, ci scobit. Imaginea te 
sfătuieşte să rămii, lăuntric, umil și liber pentru a fi 
receptiv la bunele poveţe. Oamenii renunță repede să-l 
sfătuiască pe cel căruia i se pare mereu că se pricepe la 
toate mai bine ca alții. 


Situaţia în care te afli: 


INFLUENȚA. Succes. 
Perseverenţa este avantajoasă: 


*Numele hexagramei înseamnă „universal“, „general“ şi în sens 
figurat „a influența“, „a ațița“. Este reprezentată astfel atracţia 
firească între sexe. În acest domeniu, bărbatul trebuie să aibă 
inițiativa și să ceară femeia în căsătorie. 

A lua de soţie o fată tînără 
aduce noroc. 


Elementul slab este deasupra, elementul puternic 
dedesubt, ele se atrag reciproc pînă ajung să se unească. 
Aceasta aduce succes. Într-adevăr, orice reușită se spri- 
jină pe acţiunea atracţiilor reciproce. Aceasta constituie o 
lege a naturii. Cerul și pămîntul se atrag reciproc și toate 
fiinţele vin în existență. Înțeleptul lucrează asupra inimii 
oamenilor cu ajutorul unei atracții asemănătoare și co- 
boară acolo pacea. Se poate recunoaște natura oricărui 
lucru din cer sau de pe pămînt după atracțiile pe care le 
exercită. 


Transformările situației: 

— xX — 

Șase la început înseamnă: 

Influenţa se manifestă în degetul 
mare de la picior. 


Înaintea realizării unei mișcări ea se manifestă 
mai întâi în degetul mare de la picior. Ideea influenței este 
deja prezentă, chiar dacă la început ea nu este sesizabilă 
pentru ceilalți. Cît timp intenţia nu a produs încă efecte 
vizibile, ea nu prezintă importanţă pentru lumea exteri- 
oară și nu împinge pe nimeni nici spre bine, nici spre rău. 


— X — 
Sase la al doilea loc înseamnă: 


Influența se manifestă în gambe. 

Nenoroc. 
A zăbovi aduce noroc. 


Gamba urmează piciorul în mişcare. Ea nu poate 
înainta singură și nici rămîne singură pe loc. O mişcare 
neautonomă deci, şi din această cauză aducătoare de 
neplăceri. Trebuie să aștepți în linişte pînă ce vei fi sub o 
influență eficace. În acest fel vei fi ferit de necazuri. 


—2— 


Nouă la al treilea loc înseamnă: 


Influenţa se manifestă în coapse. 
Te ţii de alai. 
A continua este umilitor. 


Orice pornire a inimii incită la mișcare. Încotro 
mînă dorința din inimă, într-acolo aleargă fără zăbavă şi 
coapsele; ele sînt în directă legătură cu inima și o urmează. 
Aplicînd ideea la viața omului, a te pune imediat în 
mișcare, sub influența dispoziţiei de moment, nu este cea 
mai potrivită purtare; cu timpul ea duce la umilințe. 
Învățătura decurgînd din toate acestea are trei aspecte: 
nu trebuie să alergi după cei asupra cărora dorești să-ți 
exerciți influența; nu trebuie să cedezi pe loc în faţa 
oricăror capricii ale oamenilor în serviciul cărora te afli, şi, 
în sfârșit, în ceea ce privește dorințele propriei tale inimi, 
nu trebuie să pierzi din vedere posibilitatea de înfrînare, 
posibilitate pe care se întemeiează libertatea omului. 


—D— 


Nouă la al patrulea loc înseamnă: 

Perseverența aduce noroc, 

și remușcările dispar. 

Dacă ești agitat, . 

și gîndurile îți zboară 

încolo și-ncoace, 

te vor urma doar cei 

spre care îţi îndrepţi gîndurile 

conștiente. 

Impulsul ieșit din inimă este cel mai important, de 
aceea veghează cu grijă ca influenţa să fie bună și con- 
stantă; atunci, cu toată primejdia pe care o naște marea 
mobilitate a inimii omenești, nu vor apare remușcări. Cînd 
forța liniștită a personalității unui om se află în acțiune, 
efectele produse sînt normale, oamenii fiind deosebit de 
receptivi. Dar influența asupra altora nu trebuie să ia 
forma unei acţiuni conștiente și voluntare cu scopul ma- 
nipulării lor. O astfel de agitație conștientă provoacă o 
stare de emoție și de uzură, ca urmare a oscilaţiei continue 
între sentimente, iar efectele sînt limitate la cercul re- 
strîns al celor spre care-ţi îndrepți gîndul în mod conștient. 


—0O— 


Nouă la al cincilea loc înseamnă: 


Influența se manifestă în ceafă. 

Fără remuşcări. 

Ceafa este partea cea mai puțin mobilă a corpului. 
Cînd influența se manifestă acolo, voința rămîne fermă și 


nu conduce la confuzie. De aceea, nu poate fi vorba aici de 
remuşcări. Ceea ce se produce în profunzimile ființei, nu 

poate fi nici provocat, nici împiedicat conștient. Dar tot atât 
de adevărat este că, dacă cineva rămîne de neinfluențat, 
atunci nici el nu poate influența lumea exterioară. 


Influența Cartea 


— X — 
Șase sus înseamnă: 


Influenţa se resimte în fălci, în obraji 

și în limbă. 

Cel mai superficial mod prin care ai putea să-ți 
exerciți influența asupra celorlalți este vorbăria goală, în 
spatele căreia nu se află nimic. Astfel de îndemnuri 
produse doar de mișcările organelor vorbirii rămîn, desi- 
gur, lipsite de însemnătate. De aceea, comentariul tradițio- 
nal nu indică nimic referitor la succes sau insucces, noroc 
sau nenoroc. 

DĂINUIREA: 


——  Tunetșivînt: 
=== imaginea DĂINUINRII 


Păstrează o atitudine fermă 

și nu-ţi schimba direcţia. 

Se rostogolește tunetul și bate vîntul. Și unul și 
celălalt reprezintă fenomene extrem de mobile, și aceasta 
într-o măsură atît de mare, încît aparent ele sînt opusul 
dăinuirii. Totuși, apariția și desfășurarea lor, mișcarea lor 
de apropiere sau de îndepărtare, ascultă de legi durabile. 
Deci, dăinuirea nu constă în rigiditate și imobilitate, ci în 
a asculta pulsul vremurilor și a te transforma odată cu ele. 
Ceea ce dăinuie este direcția fermă, legea lăuntrică a 
ființei tale care-ţi determină toate faptele. 


Situaţia în care te afli: 


DĂINUIREA. Succes. Fără învinuiri. 


*Hexagrama, aplicată raporturilor sociale, indică prezența 
instituției matrimoniale ca uniune durabilă între sexe. În căsnicie, 
bărbatul se găsește la exterior, furnizînd direcţie și impuls, în timp 
ce femeia rămîne înăuntru, tandră și ascultătoare. 

Perseverenţa este avantajoasă. 
Este folositor să ai unde te duce. 


Dăinuirea este o situaţie în care mișcarea nu este 
anihilată de obstacole. Nu este o stare de repaus, pentru 
că imobilitatea pură înseamnă a da înapoi. Dăinuirea este 
mai curînd mișcare săvîrșită după legi precise, închisă în 
ea însăși, reînnoindu-se fără încetare, o mișcare a unui tot 
organizat și puternic, centrat pe el însuși, omișcare în care 
orice sfîrşit este urmat de un nou început. Țelul este atins 
prin mișcarea spre interior, faza de inspiraţie a ciclului 
respirator, concentrarea. Această mișcare se preface într- 
un nou început în care ea este îndreptată spre exterior: 
este expiraţia, expansiunea. 

În acest chip își realizează corpurile cerești drumul 
lor pe cer și pot să strălucească durabil. Anotimpurile se 
succed ascultînd o lege fixă a schimbărilor și, ca urmare a 
acestui fapt, pot să aibă efecte durabile. 

Ascultînd această chemare, vei întrupa o semnifi- 
caţie trainică prin felul tău de a trăi și de a privi lumea ca 
o formă. Constatînd din ce își trag lucrurile puterea lor de 
dăinuire poți recunoaște natura tuturor ființelor din cer și 
de pe pămînt. 


Transformările situaţiei: 
= X— 
Șase la început înseamnă: 


A voi prea repede dăinuirea 
aduce nenoroc. 
Nimic care să fie folositor. 

Nu se poate crea ceva durabil decît printr-o muncă 
îndelungată și printr-o meditație stăruitoare. Lao Tse 
spune în această privință: «Dacă vrei să comprimi ceva, 
mai întîi trebuie să-l lași să se dilate cum se cade». Cel care 
cere prea mult din prima clipă dovedeşte o grabă nechib- 
zuită; și pentru că vrea să aibă prea mult, în cele din urmă 
nu obţine nimic. 


—O— 


Nouă la al doilea loc înseamnă: 


Regretele dispar. 


Situaţia este anormală. Forța interioară este mai 
mare decît puterea materială de care dispui. Și din această 
cauză este de temut că te-ai putea lăsa antrenat într-o 
acţiune peste puterile tale; dar, cum este vremea dăinuirii, 
vei reuși să-ți stăpînești energia interioară și vei evita 
orice exces. Dispare astfel și ocazia ce ar duce la remușcări. 


— = 


Nouă la al treilea loc înseamnă: 


Dacă nu dai caracterului tău 

trăinicia dăinuirii 

te paște nenorocirea. 

Umilire de durată. 

Dacă ești mînat înlăuntrul tău de sentimente prove- 
nind din lumea exterioară, făurite din teamă și speranţă, 
îți vei altera natura ta interioară. O astfel de incon- 


secvenţă conduce pe termen lung la experiențe dureroase. 
Astfel că umilirile vor sosi adesea de unde nici nu te 

aștepți. Dar ele nu vor fi reacţii din lumea exterioară, ci 
consecințele instabilității propriei tale firi. 


—>— 


Nouă la al patrulea loc înseamnă: 


Nu-i vînat în cîmp. 

La vînătoare, dacă vrei să lovești ținta, trebuie să 
începi cum se cuvine. De pildă, dacă te încăpățînezi să 
alergi după vînat într-un loc unde nu-i nici urmă de așa 
ceva, poți alerga mult și bine. Durata căutării nu-i îndea- 
juns. Dacă nu cauţi cum trebuie, zadarnică este căutarea, 
nu vei găsi nimic. 

— X — 

Şase la al cincilea loc înseamnă: 


A da trăinicie caracterului tău 

prin perseverență 

este izvor de noroc pentru femeie 

și de nenoroc pentru bărbat. 

O femeie trebuie să urmeze toată viața un bărbat, 
iar bărbatul trebuie să-și facă datoria clipă de clipă. Dacă 
vrea să-şi orienteze constant conduita pentru a fi pe plac 
femeii este o greșeală pentru el. Femeia trebuie să păs- 
treze obiceiurile și tradițiile moștenite, iar bărbatul trebuie 
să fie gata să se adapteze la situaţiile ce apar și să nu se 
lase condus decît de cele pe care le impune datoria sa. 


— xX — 
Șase sus înseamnă: 

Graba ca stare durabilă aduce 

nenoroc. 

Nu permanentiza starea de grabă sau de nerăbdare 
astfel încît odihna interioară să nu mai fie posibilă. Graba 
nu numai că-ţi va împiedica orice profunzime interioară, 
dar va deveni curînd o primejdie, dacă se va înstăpîni ca 
forţă diriguitoare. 

3 3 „Retragerea Cartea 


RETRAGEREA" 


Sub cer se află muntele: 
= = imagine a RETRAGERII 


Ţine vulgul la distanță fără mînie. 

Muntele se înalță sub cer, dar stă în firea lucrurilor 
ca înălțarea lui să aibă o măsură. În același timp, cerul se 
retrage spre înălțimi, așa că rămîne intangibil. Este 
imaginea purtării celui nobil față de cel necioplit care 
parvine,; se retrage din fața lui și se reculege în el însuși. 
Nu-l urăște, pentru că ura este o legătură cu obiectul pe 
care-l urăște. În ceea ce te privește, dovedește putere 
ținînd pe cel vulgar la distanţă prin purtarea ta rezervată. 


Situaţia în care te afli: 


RETRAGEREA. Succes. 
Este avantajoasă perseverenţa 
în lucrurile mărunte ale vieţii. 


“Puterea întunericului este aici în ascensiune. Lumina se retrage. 
Nu este vorba de o acţiune determinată de voința omului, ci de o lege 
naturală. De aceea, în acest caz, a te retrage constituie modul 
corect de a acţiona, pentru că nu macină forţele. 

Transformărilor 


Te afli în situaţia în care forțele ostile avansează, 
favorizate de actualul moment. În acest caz, retragerea 
este atitudinea corectă și tocmai prin ea vei dobîndi 
succesul. Dar, retragerea nu trebuie confundată cu fuga, 
în care fiecare se zbate să scape pe cont propriu. Retrage- 
rea este un semn de forță și nu trebuie scăpat momentul 
favorabil atât timp cît îţi poți păstra forțele și poziția. În loc 
să angajezi o luptă disperată, pe viaţă şi pe moarte, 
interpretează la timp semnele vremurilor şi pregătește-ți 
o retragere provizorie. În acest fel nu abandonezi pur și 
simplu cîmpul de bătaie în favoarea adversarului, ci îi faci 
înaintarea dificilă acţionînd din puncte de rezistență izolate. 
Pregăteșşti deci o contraofensivă chiar în timpul retragerii. 
Nu este uşor de înțeles o astfel de retragere activă pentru 
că semnificaţia cuprinsă într-un atare moment este im- 
portantă. 


Transformările situaţiei: 

— X — 

Șase la început înseamnă: 

Aflîndu-te la coadă în timpul 

retragerii este primejdios 

să întreprinzi ceva. 

În cursul retragerii este mai bine să fii printre 
primii. Dar aici te afli la urmă, în contact direct cu 
urmăritorii. Atenţie deci la primejdii! În astfel de împre- 
jurări riscante nu este indicat să întreprinzi ceva. Abținîn- 


du-te, ai mai multe șanse să scapi de pericolul care 
ameninţă. 

3 3 ___ Retragerea Cartea 


— X — 
Șase la al doilea loc înseamnă: 


Te ţine bine cu o curea galbenă 
din piele de bou 

și nimeni nu-l poate face 

să-i scape prada. 


Galbenul este culoarea căii de mijloc. El indică ceea 
ce este corect, corespunzător datoriei. Pielea de bou este 
solidă și nu se sfișie. 

Te retragi urmărit de cei josnici, iar unul dintre 
aceștia s-a agăţat atît de ferm de tine încît nu mai reușeşti 
să te debarasezi de el. Și pentru că ceea ce dorește este 
drept şi este foarte hotărît, își atinge scopul. Se confirmă 
astfel interpretarea de la început: «În lucrurile mici, 
(adică, aici, „pentru oamenii de rînd“) perseverența este 
avantajoasă». 


—O— 


Nouă la al treilea loc înseamnă: 


O retragere întreruptă este penibilă 

și primejdioasă. 

A păstra oameni ca valeţi 

și cameriste aduce noroc. 

Cînd a venit momentul retragerii și ești totuși 
reținut, te afli într-o situație supărătoare și plină de 
pericole, pentru că ți se răpește libertatea de acţiune. 
Într-un astfel de caz, singura soluție constă în a lua în 
serviciul tău (sub o formă sau alta) chiar pe cei care nu te 
lasă să pleci; vei putea păstra astfel inițiativa într-o 

oarecare măsură şi nu vei ajunge fără apărare în fața lor. 
Totuși, chiar avînd această ieșire, situația nu are nimic 
plăcut în ea. Fiindcă ce poți face cu astfel de servitori? 


—9— 


Nouă la al patrulea loc înseamnă: 


Transformărilor Retragerea 


Retragerea de bună voie îi aduce 
celui nobil noroc, 
iar celui de rînd, ruina. 


Cînd trebuie să se retragă, omul elevat se străduie 
să accepte despărţirea cu inimă ușoară și cu prietenie. De 
altfel, lui nu-i vine greu să se adapteze lăuntric acestei 
situaţii, pentru că nu acționează împotriva propriilor sale 
convingeri. Singurul care are de suferit în asemenea ocazii 
este omul vulgar, de care se distanțează, și care, lipsit de 
îndrumările lui, va merge din rău în mai rău. 


—0— 


Nouă la al cincilea loc înseamnă: 


Retragere amicală. 
Stăruinţa aduce noroc. 


Este de datoria ta să recunoști la timp vremea 
retragerii. Cînd vine momentul potrivit, totul se poate 
săvîrşi prieteneșşte, fără explicaţii jenante. Dar, deși este 
absolut necesară respectarea unor forme exterioare, se 
impune cu fermitate a nu te lăsa influențat de tot felul de 
considerente nepotrivite. 

Cartea 


Nouă sus înseamnă: 


Retragere veselă. Totul este 
avantajos. 


Situaţie fără echivoc. Detaşarea interioară este un 
fapt împlinit. Ai deci libertatea de a pleca. Cînd vezi 
drumul în fața ta atît de limpede, neîndoielnic, în suflet ţi 
se instaurează o bucurie liniştită care alege ce e drept fără 
alt zbucium. O astfel de cale, clar trasată, conduce totdea- 
una la bine. 

Transformărilor uterea celui mare 


PUTEREA CELUI MARE 


= Tunet sus, în ceruri. 
imagine a PUTERII CELUI MARE 


Să nu mergi pe cărări ce nu sînt 

conforme ordinii cosmice. 

Tunetul, forța electrică, se înalță la început de an. 
Această mișcare este în armonie cu mișcarea cerului care 
produce marea putere. Dar veritabila măreție constă în 
deplinul acord cu ceea ce este drept. De aceea, într-o epocă 
a marii puteri trebuie să eviţi să faci ceva care să nu fie în 
armonie cu ordinea cosmică. 


Situaţia în care te afli: 
PUTEREA CELUI MARE. 
Perseverenţa este folositoare. 


Este epoca în care valoarea interioară face o ascen- 


*Cel care creează este puternic, cel ce trezește invită la mișcare. 
Uniunea dintre mișcare și forță dă sensul de „putere a ceea ce este 
mare“. Această hexagramă este asociată lunii a doua (martie- 
aprilie). 

Cartea 


siune viguroasă și ajunge la putere. Dar forţa a depășit 
deja mijlocul; de aceea te ameninţă primejdia de a te bizui 
numai pe forțele tale, fără a te mai întreba, clipă de clipă, 
care este binele, precum şi aceea de a dori să acționezi fără 
să mai aștepți momentul oportun. Forța cu adevărat mare 
este tocmai cea care nu degenerează în pură violență, ci 
rămîne legată interior de principiile de drept şi de drep- 
tate. Dacă înţelegi că măreția și dreptatea trebuie să fie 
inseparabile, înţelegi adevăratul rost a tot ceea ce se 
petrece în cer și pe pămînt. 


Transformările situaţiei: 


—0— 


Nouă la început înseamnă: 


Putere în degetele mari 

de la picioare. 

A continua aduce nenoroc. 

Aceasta este în mod sigur adevărat. 

Degetele picioarelor sînt jos de tot și ele sînt gata de 
mers. Deci, o putere mare, aflată într-o poziţie inferioară, 
tinde să provoace cu forța o mișcare înainte. Dar, dacă se 
continuă în acest chip, aceasta va duce cu certitudine la o 


nenorocire. De aceea se adaugă și un avertisment ca sfat 
suplimentar. 


— = 


Nouă la al doilea loc înseamnă: 


Stăruința aduce noroc. 

Rezistenţa începe să slăbească și se întredeschid 
porţile succesului. Mergînd puternic înainte, se cade foarte 
ușor într-o stare de înfumurare. De aceea afirmaţia că 
stăruința - adică echilibrul interior fără uzul exclusiv al 
forței - va aduce norocul. 


—— 


Nouă la al treilea loc înseamnă: 


Transformărilor Puterea celui mare 


Nu acţiona, ca un om vulgar, 

folosind forţa. 

A continua este primejdios. 

Un tap se izbește de un gard 

de mărăcini, 

și-și prinde coarnele acolo. 

A te făli cu puterea ta duce la complicaţii, așa cum 
i se întîmplă ţapului care se repede cu coarnele într-un 
mărăciniș și rămîne încurcat acolo. În timp ce omul dejos, 
care ajunge la putere, se lasă îmbătat de norocul său, tu 
nu trebuie să faci așa ceva. Trebuie să rămîi conștient de 
pericolul aflat în dorința de a merge neapărat înainte, 
oricare ar fi împrejurările, şi să renunțţi la timp să-ți 
desfășori pe față toată puterea. 


—9— 
Nouă la al patrulea loc înseamnă: 


Perseverența aduce noroc; 
remușcarea scade. 
Mărăcinișul se dă la o parte, 
fără complicații. 

34 ~ Puterea celui mare Cartea 


Puterea odihnește 

pe osiile unui car mare. 

Cînd, pentru a înlătura obstacolele lucrează o per- 
severență calmă, în cele din urmă acestea cedează şi 
prilejul părerilor de rău, aduse de folosirea excesivă a 
forței, dispar. Forța nu se manifestă la exterior, dar ea este 
capabilă să miște greutăţi însemnate, ca un car mare, a 
cărui putere stă în osiile lui. Cu cît foloseşti mai puţin forța 
în afară, cu atât sînt mai mari efectele ei. 


— X — 

Șase la al cincilea loc înseamnă: 

Pierde ţapul cu ușurință. 

Fără învinuiri. 

Țapul se caracterizează prin robusteţe exterioară, 
unită cu slăbiciuni interioare. În situația prezentată nu 


există nici o rezistență. Poţi deci să renunţi la pornirile 
belicoase, de țap, și nu vei mai avea de ce să roșești. 


— xX — 

Şase sus înseamnă: 

Un țap se repede în mărăciniș. 

Nu poate da înapoi, 

nu poate răzbi înainte. 

Nimic nu este avantajos. 

Dacă remarci dificultatea, aceasta 
aduce succes. 


Dacă te aventurezi prea departe, ajungi la un punct 

mort, de la care nu mai poți nici să înaintezi, nici să te 
retragi, și orice gest nu face decît să încurce și mai mult 
lucrurile. O astfel de încăpățînare duce la dificultăți im- 
posibil de depășit. Dar, dacă îţi dai seama de împrejurări, 
şi te hotărăști să nu mai continui așa, atunci, cu timpul, 
situaţia se îndreaptă spre bine. 


Transformărilor Puterea celui mare 

Cartea 


PROGRESUL; 


Soarele se înaltă deasupra pămîntului: 
imagine a PROGRESULUI 


Să faci să strălucească 

firea ta luminoasă! 

Pe măsură ce Soarele urcă pe bolta cerească, el 
revarsă tot mai mult puritatea luminii sale. Asemănător, 
adevărata natură a omului este bună la origine, dar se 
întunecă prin unirea cu elementul terestru, și trebuie să 
fie curăţită spre a străluci iar cu limpezimea dintru 
început. 


Situaţia în care te afli: 


PROGRESUL. Puternicului voievod 
îi sînt dăruiți o mulţime de cai. 
Într-o singură zi 

este primit de trei ori în audienţă. 


Pentru ilustrarea situației în care te găseşti, îți este 


*Hexagrama reprezintă soarele care se înaltă deasupra pămîn- 
tului; este imaginea progresului rapid și sigur. 

Transformărilor l Progresul p 35 


oferită imaginea unei epoci în care, un feudal puternic 
adună pe toți ceilalți în jurul suveranului, într-o atmosferă 
de ascultare și de pace; acesta din urmă îi oferă atunci 
daruri bogate şi-l atrage în anturajul său imediat. 

Ideea are două mari aspecte. Impulsul care deter- 
mină progresul pornește de la un om aflat într-o situație 
de subordonat, ceilalți văd în el egalul lor, și- | urmează de 
bună voie. Acest conducător are destulă clarviziune inte- 
rioară pentru a nu abuza de marea influență pe care o 
exercită şi pentru a o utiliza în folosul stăpînului său. Dar 
şi acesta, la rîndul său, e lipsit de orice sentiment de 
invidie; el îi oferă recompense generoase acestui om de 
seamă, și-l atrage în anturajul său. Un stăpîn binevoitor, 
şi un slujitor ascultător, iată condiţiile pentru un mare 


progres. 


Transformările situaţiei: 

— X ————— 

Şase la început înseamnă: 

Progresînd, dar respins. 
Perseverența aduce norocul. 

Chiar dacă nu întîlnești încredere, 
rămiîi lăuntric disponibil.” 

Nici o greșeală. 

Într-o perioadă în care totul împinge spre progres, 


te găsești încă într-o stare de incertitudine, neștiind dacă, 
progresînd, nu riști să fii zvîrlit înapoi. Este important să 


*În sensul că trebuie să rămii disponibil lăuntric, „lăsîndu-te în 
voia Cerului“. 

35 -~ Progresul Cartea 


continui cu simplitate mersul în direcția bună: în cele din 
urmă aceasta va aduce noroc. Se poate întîmpla să nu ai 
parte de încrederea semenilor. În acest caz, nu te sili să fii 
recunoscut cu orice preț, ci rămii lăuntric disponibil, fără 
să te lași cuprins de mînie. Astfel vei fi ferit de greșeli. 


— X — 
Șase la al doilea loc înseamnă: 


Progresînd cu tristețe. 

Perseverența aduce norocul. 

Dobîndeşti o mare fericire din partea 

unui strămoș. 

Ești împiedicat în a te uni cu un personaj investit cu 
autoritate, cu care ai relaţii bune. Aceasta este cauza ce 
determină tristețea. Rămiîi perseverent, pentru că acea 
persoană, cu o tandrețe de-a dreptul maternă, teva face să 
trăieşti o mare bucurie. Bucuria aceasta se apropie şi este 
meritată, pentru că atracţia naturală nu are la bază 
motive egoiste, ci principii ferme şi corecte. 


— xX —— 

Șase la al treilea loc înseamnă: 

Toţi sînt de acord. Remușcările 
dispar. 


Faci efortul de a înainta, și aceasta împreună cu 
alții, care te susțin. Dispare astfel ocazia unor regrete 
legate, eventual, de faptul că nu ai independenţa necesară 
ca să poți ţine singur piept sorții potrivnice. 

Transformărilor „Progresul 39 


—2— 


Nouă la al patrulea loc înseamnă: 


Progresînd ca o cîrtiță. 

Perseverenţa aduce primejdie. 

Într-o epocă de progres, oamenii puternici, care nu 
se află într-un loc pe măsura posibilităților lor, pot să 
adunecu ușurință mari cantități de bunuri. Dar o astfel de 
purtare este plină de surprize. Și cum epocile de progres 
sînt totdeauna și vremuri în care soarele luminează tene- 
brele, a te încăpăţîna să procedezi așa va duce în mod sigur 
la tot felul de primejdii. 


— X — 
Sase la al cincilea loc înseamnă: 


Remuşcările scad. 

Nu pune la inimă nici cîștigul 

și nici pierderea. 

A întreprinde ceva aduce norocul. 

Nimic care să nu fie avantajos. 

Te afli într-o funcţie cu autoritate și rămii totuși 
blînd și rezervat. Ţi-ai putea reproşa că nu ai folosit 
îndeajuns şansa și nu ţi-ai asigurat toate avantajele 
posibile dintr- o atare situaţie. Dar acest regret seva risipi. 
Nu trebuie să pui la suflet nici pierderea, nici cîștigul. Sînt 
lucruri secundare. Mai important este să-ți fi asigurat 
posibilitatea de a împlini opere adevărate. 


—0— 


Nouă sus înseamnă: 

Nu-ţi este-ngăduit să năvălești 

cu coarnele-nainte, 

decît cînd vrei să pedepsești 

pe cineva de acasă. 

Conștiinţa pericolului aduce noroc. 

Fără învinuiri. 

Perseverenţa aduce umilire. 

A înainta cu coarnele coborîte, adică agresiv, este o 
manieră pe care nu trebuie să o adopţi, în momentele de 
care e vorba aici, decît față de greșelile celor apropiaţi ţie. 
Astfel de abordări agresive sînt totdeauna purtătoare de 
primejdii. Vei evita astfel greșelile pe careriști să le corhiți, 
şi îţi vei atinge scopurile. Dar dacă, dimpotrivă, vei stărui 
în această atitudine prea energică, mai ales față de per- 
soane care nu fac parte din cercul tău apropiat, vei ajunge 
să fii umilit. 

Transformărilor 


VĂTĂMAREA LUMINII 


== Lumina s-a ascuns sub pămînt: 
—— imaginea VĂTĂMĂRII LUMINII 


Asemănător trebuie să trăiești 

faţă de marea mulțime. 

Să îţi ascunzi strălucirea, 

dar să rămîi totuși luminos. 

La vremea întunericului este important să rămii 
prudent și rezervat. Să nu-ţi atragi degeaba dușmănii 
printr-o purtare nesăbuită. Fără îndoială că, în asemenea 
epoci, nu trebuie să-ţi însușești purtările oamenilor, dar 
nici să-i luminezi cu observaţiile tale. În astfel de vremuri 
nu e bine nici să-ți dorești să ai o legătură prea strînsă cu 
ei. Multe trebuie să le lași să zacă așa cum sînt, dar fără 
să te lași înșelat de ele! 


Situaţia în care te afli: 


VĂTĂMAREA LUMINII. 
Perseverează în adversitate. 


*Litt.: «a răni ceea ce este luminos». 

Cartea 


Cînd ai lumină interioară și ești și îngăduitor, nu 
trebuie să te lași înfrînt fără împotrivire de împrejurări 
nefavorabile, sau zdruncinat în hotărîrile tale. Chiar și cea 
mai dură împotrivire se dă bătută în fața unei asemenea 
atitudini. Este adevărat că, în anumite cazuri, trebuie 
să-ţi ascunzi lumina ca să poți triumfa asupra dificultăților 
izvorîte din anturajul imediat. Perseverenţa trebuie să 
dăinuiască în stratul cel mai profund al conștiinței și să nu 
se manifeste la exterior. Doar în acest chip îţi poți păstra 
voința intactă în mijlocul greutăților. 


Transformările situaţiei: 
— X — 
Șase la început înseamnă: 


Vătămarea luminii în zbor. 

Coboară aripile. 

De mergi undeva, 

nu vei mînca timp de trei zile, 

iar gazda o să-ţi pună multe-n cîrcă. 

Cu o hotărîre eroică, vrei să treci dincolo de toate 
obstacolele printr-o singură lovitură de aripi. Dar te iz- 
bești de o soartă potrivnică, baţi în retragere și te eschi- 
vezi. Clipa e grea. Fără încetare trebuie să treci grăbit 
dintr-un loc în altul, fără să poţi rămîne nicăieri. Dacă nu 
vrei să faci compromisuri cu tine însuți și dacă voiești să 
rămii fidel principiilor tale, vei suferi multe privaţiuni. Ai 
totuși un ţel precis spre care tinzi, chiar dacă oamenii 
printre care trăiești nu te înțeleg, și te vorbesc de rău. 

— X — 
Şase la al doilea loc înseamnă: 


Vătămarea luminii te rănește 
la coapsa dreaptă. 
Ajută-i cu o vigoare de cal. Noroc. 


Lumina se află aici într-o situație subordonată. 
Este rănită de întuneric. Dar rana nu-i pune viața în 
primejdie,ci îi produce doar o ușoară incomoditate. Scăpa- 
rea mai este încă posibilă. Iar cel rănit nu se gîndește la el 
însuși, ci doar la salvarea celorlalți, și ei tot atît de 
ameninţaţi. Caută deci, cu toată puterea, ceea ce trebuie 
salvat. În această activitate conformă cu datoria se află 
norocul. 


—0— 


Nouă la al treilea loc înseamnă: 


Vătămarea luminii 

în timpul vînătorii de la miazăzi. 
Este prinsă marea lor căpetenie. 

Nu încerca prea multă perseverență 
înainte de vreme. 


Separecă întîmplarea este la lucru. În timp ce omul 
puternic și loial se străduiește să instaureze ordinea du- 
cînd o activitate plină de zel fără nici cel mai mic gînd 
ascuns, el dă, aparent cu totul întîmplător, de căpetenia 
forțelor dezordinii și-l face prizonier. Victoria este astfel 
cîștigată. Dar nu trebuie pusă prea multă grabă în eradi- 
carea abuzurilor. Ar fi o greșeală, pentru că nedreptăţile 
s-au înstăpînit de prea mult timp. 

— xX — 

Șase la al patrulea loc înseamnă: 

Pătrunde în partea stîngă a burţii, 

în miezul vătămării luminii; 

Părăsește ușile și curtea ei. 

Te afli în imediata apropiere a căpeteniei întuneri- 
cului și descoperi astfel gîndurile lui cele mai ascunse. Îţi 


dai seama că nu mai este nădejde de îndreptare și că,trebuie 
să părăsești locul nenorocirilor înainte ca ele să se reverse. 


— X — 

Șase la al cincilea loc înseamnă: 

Vătămarea luminii ca la prințul Ki. 
Stăruinţa este avantajoasă. 

Dacă în timpuri întunecate nu ai cum să-ţi aban- 


donezi postul, trebuie să ai o prudenţă înzecită în relațiile 
cu lumea pentru a scăpa de primejdie. 


— X — 
Şase sus Înseamnă: 


Intunericul s-a înălțat la început 

pînă la cer; dar apoi, s-a prăbușit 

în străfundurile pămîntului. 

Forța întunecată s-a ridicat la început atît de sus, 
încît putea răni toate puterile bune; pînă la urmă însă, a 
pierit prin propria-i întunecime, întrucît prăbușirea rău- 
lui trebuie să se producă chiar în clipa în care el învinge 
complet binele, cînd consumă deci energia căreia îi datora, 
pînă în acel moment, existența sa. 

FAMILIA 


— Vîntul purcede din foc: 
— — imagine a FAMILIEI 


Tot așa și cuvintele tale trebuie să 
aibă temeinicie, iar comportarea, 
tărie. 

Căldura creează forța: aceasta este semnificația 
vîntului care iese din foc sub forma flăcării. Este o influ- 
ență dinăuntru spre înafară. Aceeași atitudine este nece- 
sară și în conducerea familiei. Pentru a fi posibilă o astfel 
de acţiune, trebuie ca vorbele să posede forță, iar pentru 
aceasta ele trebuie să se sprijine pe ceva real. Vorbele 
rostite au influență doar atunci cînd sînt potrivite și se 
raportează clar la situația respectivă. Discursurile şi 
avertismentele generale rămîn fără efect. În afară de 
aceasta, cuvintele trebuie să fie susținute de întreaga 
conduită, pentru că doar o activitate fermă și consecventă 


*Hexagrama reprezintă legile care domnesc în interiorul familiei, 
legi care, dacă sînt aplicate și la lumea exterioară, mențin în ordine 
cetatea și întreg Universul. influenta care se exercită din interiorul 
familiei spre exterior este reprezentată prin imaginea vîntului care 
este născut de foc. 

va face impresie asupra celorlalți, care i se pot conforma și 
orienta după ea. Dacă faptele nu sînt potrivite vorbelor, 
acestora din urmă le va lipsi orice putere de înrîurire. 


Situația în care te afli: 


FAMILIA. 
Statornicia femeii este folositoare. 


Familia are drept temelie relațiile dintre soț şi soție 
iar liantul care menține unitatea este fidelitatea și perse- 
verența femeii. Bărbatul si femeia se conformează marilor 
legi ale Naturii ocupîndu-și locurile corespunzătoare. Fa- 
milia are nevoie de o autoritate fermă, aceea a părinţilor. 
Cînd tatăl este cu adevărat tată și fiul cu adevărat fiu, cînd 
fratele mai mare este frate mai mare, iar mezinul, mezin, 
cînd soțul este cu adevărat soț și soția cu adevărat soție, 
atunci familia se află în bună orînduială. Iar atunci cînd 
familia este în ordine, toate relaţiile sociale se ordonează 
la rîndul lor: respectul afectuos pe care-l nutrește fiul se 
transferă asupra stăpînului sub forma fidelității față de 
datorie; afecțiunea care domneşte între frați trece asupra 
prietenului sub forma loialității etc. 


Transformările situaţiei: 


— = 


Nouă la început înseamnă: 


Netă separație în interiorul familiei. 
Remușcările dispar. 

Familia trebuie să constituie o unitate clar definită, 
în interiorul căreia fiecare dintre membrii ei să-și cu- 
noască bine locul. Copii să fie obișnuiți de la bun început 
cu reguli precise, înainte ca voința lor să fi luat altă 
direcţie. Dacă se începe prea tîrziu cu instaurarea ordinii, 
copiii au luat deja obiceiuri proaste, iar pasiunile și în- 
clinaţiile de tot felul creează deja motive de păreri de rău. 
Desigur, şi atunci cînd faci ordine la timpul potrivit se ivesc 
împrejurări care pot fi motive de păreri de rău; viața de 
fiecare zi le face inevitabile. Dar regretul se risipește de 
fiecare dată și totul se linişteşte. 


Transformărilor Familia 


— X — 
Şase la al doilea loc înseamnă: 


Ea nu trebuie să-și facă toate 
chefurile, ci trebuie să aibă grijă 
înăuntru. 

Statornicia aduce noroc. 


Femeia trebuie să-și aleagă purtarea ținînd seama 
de voinţa stăpînului casei, tată, soț sau fiu ajuns la vîrsta 
maturității. Locul ei este în mijlocul căminului. Acolo 
trebuie să vegheze la hrănirea familiei și la ofrandele 
destinate sacrificiilor religioase devenind astfel centrul 
vieţii sociale și religioase. Statornicia în locul acesta 
atrage norocul asupra întregii familii. 

Aplicată conduitei în general, povața dată este 
aceea de a nu căuta niciodată să dobîndești ceva prin 
mijloace violente, ci să te mulțumești cu împlinirea dato- 
riilor existente. 

Nouă la al treilea loc înseamnă: 


Cînd se încing pasiunile 

înăuntrul familiei, 

părerile de rău vin 

în urma unei prea mari asprimi. 

Cînd femeile și copii 

se hîrjonesc și rîd, 

se ajunge în cele din urmă la umiliri. 

În familie trebuie să existe o dreaptă cumpănire 
între rigiditate și relaxare. Dacă înalți stavile, lasă în 
interiorul lor și loc pentru libertatea fiecărui individ. 
Totuși, în cazurile deosebite, o asprime mare, care asigură 
păstrarea disciplinei, în ciuda multor note discordante, 
este preferabilă unei slăbiciuni care ar conduce la umi- 
linte. 


— X — 

Şase la al patrulea loc înseamnă: 
Ea este bogătia casei; 
mare noroc. 


Stăpîna casei este persoana de care depinde prospe- 
ritateă familiei. Atunci cînd cîștigurile și cheltuielile se 
compensează mulțumitor, domnește bunăstarea. În do- 
meniul vieții publice, ideea se aplică administratorului 
cinstit, ale cărui măsuri favorizează binele general. 


— = 


Nouă la al cincilea loc înseamnă: 

Ca un împărat, așa se apropie 

de familie. Nu te teme. 

Noroc. 

Împăratul este imaginea pentru un om înzestrat cu 
o mare bogăţie lăuntrică. Deci nu poate fi vorba de a 
încerca frică în faţa lui, ci întreaga familie trebuie să aibă 
încredere în el, pentru că iubirea cîrmuiește legăturile de 
familie şi înrîurește spontan prin ea însăși. 


—D— 


Nouă sus înseamnă: 


Munca lui impune respect, 

și în cele din urmă, noroc. 

Buna rînduială din familie se bizuie pe stăpînul 
casei. Dacă el se impune prin forța adevărului interior, 
totul merge bine în familie. În viaţa publică, cînd ocupi un 
post de conducere, trebuie să-ți asumi fără șovăire și toate 
responsabilităţile care decurg din această situaţie. 

OPOZIȚIA" 


= == Sus focul, jos lacul: 
= imagine a OPOZIȚIEI 


În orice companie te-ai afla, 

păstrează-ţi propria individualitate. 

Cele două elemente, focul şi apa nu se amestecă, și 
chiar puse împreună își conservă natura; la fel, nici tu nu 
trebuie să te schimbi spre a ajunge asemănător celorlalți 
oameni, chiar dacă ai relaţii apropiate cu ei sau interese 
comune, ci păstrează-ţi propria individualitate în orice 
comunitate te-ai găsi. 


Situaţia în care te afli: 


OPOZIȚIA. În cele mici, noroc. 


Cînd oamenii se află mereu în divergență este 
imposibil de realizat în comun ceva de seamă; tendinţele 
diferă prea mult între ele. În astfel de cazuri, este impor- 


*Hexagrama este formată din trigrama superioară, flacăra, care 
pîlpîie spre înălțimi, și trigrama inferioară, lacul, care se infiltrează 
spre adînc. Aceste mișcări sînt dirijate în sensuri opuse. 

tant să nu procedezi direct, cu bruschețe, fiindcă nu vei 
face decît să accentuezi opoziția; trebuie să te limitezi la 
acţiuni bine dozate, treptate, asupra unor aspecte mai 
mărunte. Poți spera totuși în succes în această direcție, 
pentru că situația este de așa natură încît opoziția nu 
exclude și posibilitatea de înțelegere. 

Deși la prima vedere opoziția pare a fi o obstrucţie, 
totuși, în cadrul unui ansamblu care o înglobează, ea își 
are funcţia sa bine precizată. De exemplu, opoziții ca 
acelea dintre cer și pămînt, Spirit şi Natură, bărbat și 
femeie, realizează prin echilibrul lor creația și zămislirea 
vieţii. În lumea celor văzute, opoziţia face posibilă diferen- 
ţierea pe specii, grație căreia se instaurează ordinea lumii. 


Transformările situației: 


—>— 


Nouă la început înseamnă: 


Remușcările dispar. 

Dacă îți pierzi calul, nu alerga după 

el; se va întoarce singur. 

Dacă dai de oameni răi, păzește-te 

să nu cazi în greșeală. 

Cînd întîmpini opoziţie, nu urmări înlăturarea ei cu 
forţa. Nu vei obţine decît rezultatul contrar, așa cum se 
întîmplă și în cazul în care vrei să prinzi un cal: dacă alergi 
după el, se îndepărtează tot mai mult. Dacă este calul tău 
poți foarte liniștit să-l lași să se ducă, pentru că se va 
întoarce singur. Tot așa și cu un om care i-a fost apropiat; 
dacă s-a îndepărtat momentan datorită unei neînțelegeri, 


203 


3 8 sa Opoziţ ia , Cartea 


lasă-l în pace și se va întoarce. Pe de altă parte, este bine 


. sjt A e. 


drum pînă la tine, nu-i alunga cu forța, căci nu vei face 
decît să le stîrnești ostilitatea; suportă-i cu răbdare, în 
curînd se vor retrage din proprie inițiativă. 


—0— 

Nouă la al doilea loc înseamnă: 

Îţi întîlnești Învățătorul 

pe o uliţă îngustă. 

Fără învinuiri. 

Ca urmare a unor neînțelegeri, oameni sortiți unul 
altuia, nu reuşesc să se alieze pe deplin. O întîlnire 
întîmplătoare, într-un cadru neceremonios, ilustrat aici 


de o uliţă îngustă, poate fi în acest caz întîlnirea sorții, din 
moment ce există acea afinitate lăuntrică. 


— X — 
Șase la al treilea loc înseamnă: 


Vedem carul tras îndărăt, 

boii opriți, omul, cu părul 

și nasul tăiat. 

Nu-i un început bun, 

dar va fi bun sfîrşitul. 

Cîteodată, parcă totul conspiră împotriva ta. Te 
vezi frînat și chiar oprit din drumul ascendent, insultat și 
rănit (tăierea părului și a nasului constituie o pedeapsă 
gravă şi dezonorantă). Totuși, să nu te lași zdruncinat; în 
ciuda tuturor contrariilor trebuie să rămii alături de omul 

de care te simți legat. Astfel, cu tot începutul rău, sfîrșitul 
va fi bun. 


— >= 


Nouă la al patrulea loc înseamnă: 


Transformărilor 


Izolat datorită opoziţiilor, 

întîlnești un om cu gîndirea 

asemănătoare ţie și în care poţi 

avea încredere. 

Cu tot pericolul, 

ești ferit de învinuiri. 

În compania în care te afli descoperi dintr-o dată cât 
de izolat ești. Dacă, atunci cînd te afli într-o astfel de 
situaţie, întîlnești un om care este de aceeași factură 
spirituală cu tine și căruia îi poți dărui întreaga ta încre- 
dere, birui asupra singurătăţii. Voința ta dobîndește fina- 
litate și vei fi ferit de greşeli. 


— xX — 

Șase la al cincilea loc înseamnă: 

Dispar remușcările. 

Prietenul își croiește drum 
înlăturînd aparențele 

și de vei merge spre el, cum ar putea 
fi aceasta o greșeală? 

Întîlnești un om loial, pe care, din cauza vervei tale, 


nu-l recunoști ca atare de la început. Dar el își face drum 
spre tine înlăturînd aparențele. Dacă îţi arată adevărata 

fire, este o datorie să-i vii în întîmpinare și să conlucrezi cu 
el. 


Cartea 


—0— 


Nouă sus înseamnă: 


Izolat datorită opoziţiei, 

îţi vezi prietenul 

ca porcul înglodat în noroi, 

apoi ca un car plin de duhurile rele. 
La început încordezi arcul 

împotriva lui, apoi lași arcul jos. 

Nu este un tîlhar, va spune ce se cade 
la timpul potrivit. 

Pe drum fiind, cade ploaia; noroc. 


Izolarea este produsă aici de neînțelegeri; nu pro- 
vine din circumstanțe exterioare, ci din dispoziţii interi- 
oare. Nu-ţi cunoști cel mai bun prieten, şi-ţi închipui că cel 
care se apropie detine este un porc murdar, mînjit de noroi, 
periculos ca un car plin de duhuri rele; de aceea, adopţi o 
atitudine de apărare. Totuși, descoperi confuzia, laşi armele 
jos şi îți dai seama că celălalt se apropie cu cele mai bune 
intenţii. Drept urmare, încordarea se risipește. Unirea 
face să dispară opoziţia, aşa cum alungă ploaia căldura 
înăbușitoare de dinaintea furtunii. Totul merge bine, 
pentru că tocmai în momentul în care ajungi în punctul 
critic opoziția se preface în contrariul său. 

OBSTACOLUL;' 


Pe munte apa: 
imagine a OBSTACOLULUI 


Intoarce-te spre propria persoană 

și zidește-ţi firea. 

Dificultăţile și necazurile îl împing pe om spre el 
însuși. Și în timp ce vulgul caută vina în afară, la ceilalți 
oameni, plîngîndu-se de soartă, omul superior se cercetea- 
ză pe sine pentru a găsi greșeala și, grație acestei intro- 
specţii, piedica din afară se va preface pentru el în prilej de 
zidire lăuntrică. 


Situaţia în care te afli: 


OBSTACOLUL. Sud-vestul este 
avantajos. 
Nord-estul nu. 
*Hexagrama reprezintă un abis primejdios care ţi se deschide 
brusc în față, în timp ce în spate îţi stă un munte abrupt și 
inaccesibil. Hexagrama reprezintă obstacolele care apar de-a 


lungul timpului, dar care pot și trebuie să fie depășite. De aceea, 
toate sfaturile se referă la modurile de a birui împotrivirile. 

Este folositor să vezi omul de seamă. 
Statornicia aduce noroc. 


Sud-vestul este ținutul retragerii, nord-estul cel al 
înaintării. Te găsești în fața unor obstacole care nu pot fi 
învinse direct. Înţelept este, în acest caz, să te oprești și să 
o iei înâpoi; o asemenea retragere nu face decît să 
pregătească biruinţa viitoare. Este important să te asoci- 
ezi cu prieteni avînd aceleași idealuri cu tine și să te pui 
sub îndrumarea unui om aflat la înălțimea situației. Vei 
reuși astfel să înlături obstacolele. Dar se impune perse- 
verență chiar și în momentele cînd ești obligat să faci ceva 
ce pare a te îndepărta de ţel, pentru că direcţia neabătută 
trebuie să fie în primul rînd în interiorul tău. Aceasta este 
aducătoare de noroc. În ceea ce privește obstacolul, care de 
altfel nu durează decît un timp, el îţi conferă rezistență la 
vitregiile sorții. 


Transformările situaţiei: 
— X — 
Șase la început înseamnă: 


A te duce, spre piedici te-ndreaptă; 
a veni, spre elogiu. 


Cînd ești față în față cu un obstacol, important este 
să reflectezi la modul în care vei putea cel mai bine să-l 
depășești. Nu trebuie să mergi orbește înainte, vei avea de 
întîmpinat numai complicaţii. Cea mai potrivită atitudine 
este să baţi mai întîi în retragere, nu pentru a renunța la 
luptă, ci pentru a aștepta momentul cel mai favorabil de 
a porni. 

— X — 
Șase la al doilea loc înseamnă: 


Slujitorul împăratului întîlneşte 

numai obstacole, 

dar nu din vina sa. 

De obicei, cel mai bine este să socotești cum poți 
învinge obstacolul pe linia de minimă rezistenţă. Există 
totuși și un caz în care trebuie să-l înfrunți direct, chiar 
dacă piedicile se înmulţesc: atunci cînd datoria îţi interzice 
să acţionezi așa cum i-ar fi convenabil și te obligă să 
înfrunți direct primejdia, punîndu-te în serviciul unei 
cauze superioare. Poţi atunci să o faci cu toată seni- 
nătatea, pentru că nu din vina ta te afli în mijlocul 
dificultăților. 


—0—_— 


Nouă la al treilea loc înseamnă: 


A pleca duce la piedici. De aceea, 

întoarce-te! 

Chiar dacă ai fi avut disponibilitatea să te arunci în 
vîltoarea pericolelor, tot ar fi fost în zadar, cei pe care îi 
ocrotești nu ar fi putut să-și continue drumul singuri. De 
aceea, bate în retragere și întoarce-te la ai tăi; te vor primi 
plini de bucurie. 


— X — 
Sase la al patrulea loc înseamnă: 


A pleca duce spre piedici, 
a veni duce spre unire. 

Situaţiei în care te afli acum, nu-i poți face față de 
unul singur, și de aceea drumul drept nu este și cel mai 
scurt. Dacă vei încerca să înaintezi fără pregătirile nece- 
sare, nu vei găsi sprijinul necesar și vei băga de seamă 
prea tîrziu că ţi-ai greșit calculele; condiţiile pe care contai 
se vor dovedi insuficiente. De aceea, este mai bine în 
asemenea cazuri să începi prin a face o pauză și prin a 
aduna în jurul tău prieteni de nădejde pe care să te poți 
bizui în a birui obstacolele. 


— = 


Nouă la al cincilea loc înseamnă: 


In mijlocul celor mai mari piedici, 

apar prieteni. 

Chiar dacă dificultățile se îngrămădesc primejdios 
în jurul tău, nu ai dreptul de a abandona lupta cu ele. Ai 
într-adevăr vocație superioară, iar forţa spiritului tău este . 
îndeajuns de puternică pentru a atrage spre tine oameni 
gata de a te ajuta; munca tuturor acestora, bine condusă, 
va permite trecerea obstacolelor. 


— X — 
Șase sus înseamnă: 
A te duce înseamnă drum spre 


piedici, a veni aduce mare noroc. 
Este cu folos să vezi omul de seamă. 


Pentru că ai lăsat deja în urmă lumea și frământările 
ei, la vremea dificultăţilor soluția cea mai simplă ar fi de 
a părăsi pur și simplu veacul și deate refugia în lumea de 

dincolo. Dar această cale îți este interzisă. Nu vei putea fi 
fericit de unul singur şi nu vei putea să-i părăsești pe toți 
în nenorocire. Datoria te cheamă încă o dată în agitația 
acestui veac. Tocmai datorită experienţei și libertăţii tale 
eşti capabil să făurești ceva mare. De aceea, este folositor 
să vezi omul în compania căruia vei putea să desăvîrșești 
opera de salvare. 

ELIBERAREA" 


Tunete și ploaie: 
imagine a ELIBERĂRII 


Iartă și tu greșelile și păcatele. 


Furtuna curăță atmosfera. La fel face şi omul plin 
de noblețe față de greșelile și păcatele generatoare de 
tensiuni. Punînd defectele în lumină, nu întârzie asupra 
lor, ci trece pur și simplu peste erorile şi încălcările de lege 
involuntare, la fel cum apa le curăţă pe toate de noroi. 


Situaţia în care te afli: 


ELIBERAREA. Sud-vestul este 
avantajos. 

Cînd nu mai ai nici un loc unde 
trebuie să te duci, 

reîntoarcerea este izvorul norocului. 
Cînd mai ai un loc unde trebuie 


*Hexagrama sugerează faptul că obstacolul este înlăturat, 
dificultăţile fiind în curs de soluţionare. Deși nu s-a realizat încă 
eliberarea, ea începe și diferitele ei stadii sînt arătate în hexagramă. 

să te duci, atunci graba este izvorul 
norocului. 


Este vorba de o epocă în care tensiunile și compli- 
caţiile încep să se rezolve. În astfel de momente, este 
important să revii cît mai repede la condiţiile obișnuite”. 
Astfel de perioade de reviriment sînt deosebit de impor- 
tante, fiind asemănătoare ploii, care pune capăt încordării 
din atmosferă şi exercită asupra vieţii o acțiune de descă- 
tușare și de stimulare. Dar, atenție la un lucru important: 
în astfel de clipe nu te îmbăta de victorie și nu te aventura 
mai departe decît este necesar! De îndată ce s-a obținut 
eliberarea, revenirea la ordinea vieții este izvor de noroc. 
Dar dacă mai rămîn resturi ce ar trebui măturate, termină 
cu ele cît mai repede, curăţă locul, și nu-ți permite nici o 
întârziere. 


Transformările situaţiei: 

— X — 

Șase la început înseamnă: 

Fără învinuiri. 

Refă-ţi calm forțele și stai liniștit. Este purtarea 
normală după depăşirea unor dificultăți. 

—O— 

Nouă la al doilea loc înseamnă: 

Ucizi trei vulpi în pădure 

şi capeți o săgeată galbenă. 


*Aceasta este semnificația sud-vestului. 

Statornicia este izvorul norocului. 


Imaginea sugerată este împrumutată de la vînă- 
toare. Vînătorul prinde trei vulpi viclene și primește ca 
recompensă o săgeată galbenă. Obstacolele din viața 
publică sînt vulpi ce trebuie înlăturate, dar nu duce 
această luptă cu arme nepotrivite! Îndemnul este dat de 
culoarea galben evocată aici, culoare ce indică echilibrul și 
măsura, necesare atunci cînd înaintezi asupra inamicului, 
iar săgeata indică direcţia bună. Cînd te dedici din tot 
sufletul eliberării, capeți din propria corectitudine interi- 
oară o astfel de putere, încît poţi acţiona prin ea împotriva 
a tot ceea ce este fals și vulgar. 


— X — 
Şase la al treilea loc înseamnă: 


Dacă ţii un sac greu în spinare, 
deși faci drumul stînd în car, 
vei atrage hoţii. 

Perseverenţa duce la umilire. 


Ieșit dintr-o stare mizerabilă, și ajuns într-o situ- 
ație comodă, te vei trezi slobod de toată grija. Dar dacă vei 
face cum fac toţi parveniţii şi nu te vei sinchisi de nimic, vor 
năvăli asupra ta tilharii, iar dacă vei continua așa, fără 
îndoială că umilința îţi va bate la ușă. 

Confucius spune în această privință: «A căra o 
greutate în spate este o treabă de om de rînd. Iar carul este 
proprietatea unui om de vază. Cînd un om de rînd se 
folosește de bunurile unui om de vază, hoţii caută să i le 
răpească. 

—9— 


Nouă la al patrulea loc înseamnă: 


Scapă-te de degetul mare 

de la picior; 

atunci prietenul se apropie 

și poți să te bizui pe el. 

În perioadele de mare mobilitate, se întîmplă ca 
oamenii de rînd să se atașeze de un om superior și, ca 
urmare a contactului zilnic şi a obișnuinței astfel create, 
să pătrundă în intimitatea lui și să se facă de neînlocuit, 
așa cum este, de pildă, degetul mare de la picior pentru 
mersul normal. Dar cînd se apropie vremea slobozeniei, cu 
marea ei chemare la săvîrşirea de fapte însemnate, trebuie 
neapărat să te debarasezi de acești oameni întîlniți din 
întîmplare, de care nu te leagă afinități interioare reale. 
Altfel, prietenii ce-ţi împărtășesc sentimentele, în care te 
poţi încrede cu adevărat, și în compania cărora ai putea 
realiza lucruri mari, vor sta deoparte, bănuitori. 


— X — 
Șase la al cincilea loc înseamnă: 


Eliberîndu-te singur, vei avea noroc 

și vei arăta astfel celui necioplit, 

cît de serioasă este hotărîrea ta. 

Momentul eliberării reclamă hotărîre interioară. 
Oamenii de rînd nu trebuie înlăturați prin interdicții. 
Dacă vrei să te debarasezi de ei, trebuie să te desprinzi mai 
întîi lăuntric; vor remarca singuri că lucrurile sînt serioase 
și se vor retrage. 

— X — 
Şase sus înseamnă: 


Prințul ţintește spre șoimul de sus, 

de pe metereze și îl doboară. 

Totul este avantajos. 

Șoimul de pe un zid înalt este imaginea omului de 
rînd ajuns la putere și împiedicînd eliberarea. El se opune 
prin acţiunea sa interioară, împietrit fiind în carapacea 
micimii lui. Trebuie îndepărtat cu energie și hotăriîre, și 
aceasta impune mijloace pe măsură. 

DIMINUAREA* 


Sub munte, lacul: 
imagine a DIMINUĂRII 


Stăpînește-ţi mînia 

și înfrînează-ți instinctele. 

Laculseevaporă la poalele muntelui. Else micşorea- 
ză astfel în folosul muntelui, care este aici imaginea forței 
încăpăținate ce se poate transforma în furie. Lacul este 
imaginea veseliei entuziaste, nestăpînite, care poate de- 
genera în patimă, mergînd pînă la ruina forțelor vitale. 
Este important deci ca mînia să fie atenuată și oprită, iar 
patimile înfrînate. Graţie acestei diminuări a celor inferi- 
oare, sufletul se va regăsi îmbogăţit. 


“Trigrama inferioară se diminuează în favoarea celei superioare. 
Este pur și simplu o reducere: dacă se diminuează baza unui 
edificiu și se întăresc zidurile, ansamblul pierde din soliditate. La fel 
se întîmpiă și cu prosperitatea unui popor atunci cînd trece în 
profitul guvernantilor; este o slăbire, pur și simplu. Hexagrama 
arată modul în care această deplasare de prosperitate poate fi 
totuși realizată fără ca resursele ei, aflate în popor și în straturile lui 
inferioare, să sece din această cauză. 

Situația în care te afli: 


DIMINUAREA asociată cu 

sinceritatea conduce la 

supremul noroc; 

poți persevera în aceasta. 

Este avantajos să întreprinzi ceva. 

Cum pui aceasta în practică? 

Folosind două mici cupe pentru 

sacrificiu. 

Descreșterea nu constituie neapărat ceva supără- 
tor. Creşterea și descreșterea vin fiecare la vremea lor. 
Ceea ce trebuie să faci este să înţelegi semnele timpului și 
să nu dorești să ascunzi sărăcia sub o falsă aparenţă. Dacă 
un adevăr lăuntric își găsește exprimarea tocmai într-o 
perioadă cu resurse exterioare diminuate, nu trebuie să 
roşești pentru simplitatea sa și nu trebuie să te umpli de 
amărăciune dacă strălucirea exterioară a civilizaţiei, sau 
chiar împlinirea ritualurilor religioase, suportă rigorile 
simplităţii. Suplinește lipsurile exterioare cu forța senti- 
mentului interior. În faţa lui Dumnezeu, falsa strălucire 
este inutilă. 


Transformările situaţiei: 


—S— 


Nouă la început înseamnă: 


O dată terminată treaba, 
nu ți se poate reproşa nimic dacă 
pleci în grabă. 

Trebuie totuşi să te întrebi 
pînă unde se cuvine să diminuezi 
ajutorul pentru ceilalți. 


Este o purtare frumoasă și lipsită de egoism atunci 
cînd, după ce te-ai achitat de obligațiile imediate, îți pui 
forțele în serviciul celorlalți și vii în ajutor cu promtitu- 
dine, acolo unde este nevoie, fără să te lauzi cu aceasta și 
fără să cauţi foloase personale. 

Dar dacă ești situat într-o poziție importantă și ești 
ajutat din această cauză, trebuie să te gîndești bine pînă 
la ce punct ai dreptul să accepţi acest ajutor, pentru a nu 
provoca vreun prejudiciu esenţial slujitorului sau prie- 
tenului tău. 

Acolo unde există o astfel de finețe a sentimentelor, 
şi cel care se dăruiește, și cel care primește darul, o pot face 
în întregime, fără ezitare. 


—O9— 


Nouă la al doilea loc înseamnă: 


Perseverenţa este avantajoasă. 

A întreprinde ceva este fără noroc. 

Poţi mări pe alţii 

fără să te micșorezi pe tine. 

O conștiință de sine nobilă, o seriozitate plină de 
logică şi lipsa compromisurilor este starea sufletească 
absolut necesară atunci cînd vrei să slujești celorlalți. Cel 
care se slăbește pe sine, arareori îl poate ajuta temeinic pe 
celălalt. Nu e bine! A sluji fără a te slăbi pe tine este o primă 
condiţie pentru a face oamenilor servicii durabile. 

— X — 
Șase la al treilea loc înseamnă: 


Cînd trei călătoresc împreună, 

numărul lor scade cu unul. 

Cînd unul călătorește singur, 

își găsește tovarăș. 

Cînd sînt trei oameni împreună, izbucnește gelozia 
și atunci unul dintre ei trebuie să plece. O unire strânsă nu 
este posibilă decît între doi oameni. Dar cînd cineva este 
singur, își va găsi întotdeauna un însoțitor care să-l 
completeze. 


— X— 
Șase la al patrulea loc înseamnă: 


Cînd scapi de patimi, 

îi faci pe ceilalți să vină în grabă 

și să se bucure. 

Fără învinuiri. 

De cele mai multe ori, propriile tale defecte sînt cele 
care îi împiedică pe ceilalţi, chiar bine intenţionaţi, să se 
apropie de tine. Iar aceste defecte sînt în multe cazuri 
întărite și agravate de anturajul în care te complaci. Dar 
dacă, printr-o victorie asupra ta, îţi vii în fire și te dezlegi 
de legături, prietenii se vor grăbi să ţi se alăture, într-un 
elan de bucurie comună. 


— X — 
Şase la al cincilea loc înseamnă: 

Fără îndoială, cineva te ajută 

să sporești, astfel că nici zece perechi 

de țestoase nu i se pot împotrivi. 

Suprem noroc. 

Cînd soarta hotărăște norocul pentru cineva, aces- 
ta se realizează fără ca să-l mai poată împiedica ceva; în 


fața bunăvoinţei sorții să nu te temi de nimic, pentru că o 
voință supremă a decis pentru tine. 


—D— 


Nouă sus înseamnă: 


Sporești fără ca ceilalți 

să fie diminuaţi, 

și deci fără învinuiri. Perseverența 

aduce norocul; 

este avantajos să întreprinzi ceva. 

Dobîndești servitori, 

dar nu vei mai avea casă separată. 

Sînt oameni născuţi pentru binele întregii lumi. 
Orice creștere a puterii lor, orice mărire de care au parte, 
se întoarce spre toți ceilalți. 

Dacă printr-o muncă perseverentă și plină de zel 
ajungi la succes și găsești ajutoarele de care ai nevoie, ceea 


ce vei realiza nu este pentru vreun avantaj personal, ci 
pentru binele tuturor. 

CREȘTEREA! 


Vînt și tunet: 
imagine a CREȘTERII 


Dacă vezi binele, caută să-i semeni, 

dacă vezi răul, dezbară-te de el. 

Observînd felul în care tunetul și vîntul se întăresc 
unul pe celălalt, înveți cum să-ţi îmbunătățești propriul 
caracter. Dacă descoperi ceva bun la ceilalți, să-i semeni, 
iar dacă descoperi în tine însuți ceva rău, debarasează-te 
de el. Te eliberezi astfel de răutate. Această schimbare în 
planul moral este cea mai importantă creștere a ființei 
umane. 


Situaţia în care te afli: 


CREȘTEREA. Este avantajos să 
întreprinzi ceva. 
Este avantajos să traversezi 


“Un sacrificiu făcut de o ființă superioară, spre a realiza o 
creștere a celei inferioare, indică spiritul, singurul în măsură să 
ajute lumea. 

marile ape. 


Sacrificiul făcut de fiinţele superioare pentru ridi- 
carea celor inferioare dă naștere unui sentiment de bucu- 
rie și de recunoștință deosebit de prețios pentru înflorirea 
comunității respective. Cînd oamenii se atașează în acest 
fel de cei care îi conduc, se pot întreprinde multe lucruri, 
chiar dificile și riscante. Iată de ce, în astfel de perioade de 
ascensiune, este indicat să prinzi momentul favorabil. 
Acest răstimp se aseamănă cu cel al mariajului dintre cer 
și pămînt, cînd acesta participă la puterea cerului, mode- 
lînd și făurind fiinţele vii. Timpul creșterii nu durează, 
deci trebuie folosit din plin. 


Transformările situaţiei: 


— D= 


Nouă la început înseamnă: 


Este avantajos să realizezi 

acţiuni mari. 

Suprem noroc, fără învinuiri. 

Cînd te simți încurajat de sus, trebuie să foloseşti 
această creștere a forțelor pentru a săvîrşi o faptă de 
seamă, faptă pentru care poate nu ai fi avut altfel, nici 
forța necesară, nici gustul pentru asumarea unei astfel de 


responsabilități. Neavînd ambiţii personale, norocul va fi 
mare și vei fi ferit întru totul de învinuiri. 


— X — 
Şase la al doilea loc înseamnă: 

Nu mai încape nici o îndoială, cineva 

te ajută să crești. 

Zece perechi de țestoase nu i se pot 

opune. 

O stăruință neclintită aduce norocul. 

Împăratul te înfățișează celui de sus. 

Noroc. 

Adevărata creștere survine atunci cînd omul reali- 
zează în el însuși condiţiile pe care aceasta le cere: disponi- 
bilitate și dragoste de bine. Ceea ce dorește se va adăuga 
apoi de la sine, cu forța necesității determinată de o lege 
naturală. Acolo unde creșterea se află în acord cu legile 
supreme ale universului, nici o constelație potrivnică nu o 
poate împiedica. Doar un singur lucru este important: 
fericirea neașteptată să nu te facă să-ţi pierzi capul, astfel, 
vei fi cel prin care se realizează voința Divinităţii, vei fi 
luat în seamă de oameni, și ceea ce vei săvîrși va fi spre 
binele tuturor. 


— X — 
Şase la al treilea loc înseamnă: 


Te vei îmbogăți din experiențe 
nefericite; dar dacă ești sincer, nu te 
va învinovăţi nimeni. 

Mergi pe calea de mijloc 

și dă prințului un răvaș pecetluit. 
Influenţa perioadei de creștere este atît de puter- 


nică în efectele ei, încît pînă și evenimente care, altfel, ar 
fi fost dezastruoase, sînt spre binele celor care trec prin ele. 

Ajungi să fii ferit de învinuiri datorită faptului că acționezi 
în spiritul adevărului, ceea ce duce la o asemenea autori- 
tate lăuntrică, încît influența pe care o exerciți pare 
întărită cu peceţi și înscrisuri împărătești. 


— X — 

Șase la al patrulea loc: 

Dacă mergi pe calea de mijloc 

şi dai un sfat prințului, 

el îl va urma. 

Este avantajos să fii folosit 

pe vremea mutării capitalei. 

Este important să existe oameni cu rol de interme- 
diari, între cei care conduc și cei care sînt conduși. Ei 
trebuie să fie fără egoism, şi aceasta mai ales în epocile de 
creştere, cînd folosul pornește de la cel care conduce și se 
îndreaptă spre popor. Un astfel de mediator, care înseam- 
nă totodată şi o influenţă bună asupra conducătorului, 
este deosebit de important atunci cînd este vorba de 
inițiative de anvergură, decisivepentru viitor, iniţiative ce 
reclamă asentimentul interior al tuturor. 


Nouă la al cincilea loc înseamnă: 


Nu întreba, dacă ai inima 

cu adevărat bună, 

căci binele va fi recunoscut drept 
virtutea ta. 


Binele adevărat nu măsoară și nu cercetează meri- 

tul și recunoştinţa, fiindcă el lucrează ascultînd de o 
poruncă interioară. O astfel de inimă, cu adevărat bună, 
sesimte răsplătită prin simplul fapt că este recunoscută ca 
atare, și astfel, influența ei binefăcătoare se va revărsa 
fără nici o piedică. 


—2— 


Nouă sus înseamnă: 


Nu aduci sporire nimănui 

şi, în mod sigur, vei fi lovit de cineva. 
Cînd nu-ţi păstrezi inimă statornic 
hotărîtă, nenorocul bate la ușă. 


Cel superior ar fi trebuit să asigure creșterea celor 
inferiori lui, prin renunțare de sine. Cînd această datorie 
este neglijată, nu foloseşti nimănui, ieși totodată și de sub 
influența binefăcătoare a cerului, și te vezi curînd izolat! 
Îţi atragi asupra ta tot felul de atacuri. O dispoziţie 
interioară care nu se află în armonie cu exigenţele vre- 
murilor este însoţită în mod inevitabil de multe necazuri. 

Cu privire la aceasta Confucius spune: «Cel nobil, 
înainte de a acționa, își acordă un repaus. Își reculege 
spiritul înainte de a vorbi Și își consolidează relaţiile 
înainte de a cere ceva. Punînd în ordine aceste trei aspecte, 
se află în perfectă siguranță. Dar dacă cineva este smucit 
în mișcări, ceilalți nu vor coopera cu el. Dacă este agitat în 
vorbe, acestea nu-și vor găsi ecou în inima oamenilor. lar 
dacă cere ceva fără să fi înnodat relaţiile cuvenite, nu 
primește nimic. Și dacă nimeni nu este alături de el, cei ce 
vor să-i facă rău se vor apropia». 

STRĂPUNGEREA" 


Lacul se ridică spre cer. 
imagine a STRĂPUNGERII 


Revarsă bogăţie 
peste cei mai jos decît tine 
și teme-te de a nu deveni încrezut. 


Cînd apa lacului s-a ridicat spre cer, ne putem teme 
că va urma o rupere de nori. Vezi în aceasta un avertis- 
ment şi previno la timp o prăbușire brutală. Dacă dorești 
să îngrămădeşti bogății doar pentru tine, fără să te gîn- 
desti și la alţii, vei suferi o prăbușire. Pentru că orice 
acumulare este urmată de o risipire. lată de ce, trebuie să 
împarți încă din momentul în care te străduiești să aduni. 
Asemănător să faci și în ceea ce privește educarea propriu- 
lui tău caracter, veghează ca el să nu se împietrească și 


*Hexagrama semnifică pe de o parte o străpungere care inter- 
vine după o tensiune îndelung acumulată, asemănătoare unei 
breșe pe care o face un fluviu prin diguri, sau unei ruperi de nori. 
Este vorba de epoca în care oamenii de rînd sînt pe cale de 
dispariţie. influenţa lor descrește, iar o acţiune hotărită face ca 
schimbarea condiţiilor să ducă la străpungere. Acest semn este 
asociat lunii a treia (aprilie-mai). 

caută să rămii receptiv la bunele impresii, printr-un 
constant și riguros examen asupra ta însuți. 


Străpungerea Cartea 


Situaţia în care te afii: 


STRĂPUNGEREA. 

Lucrul trebuie făcut cunoscut cu 
hotărîre la curtea împăratului. 
Trebuie anunţat în conformitate cu 
adevărul. Primejdie. 

Trebuie să-ţi anunți și propria cetate. 
Nu este cu folos să recurgi la arme. 
Este avantajos să întreprinzi ceva. 


Chiar dacă între fruntașii unei cetăți mai este doar 
un singur om de rînd, aceștia pot fi vexaţi de el. Tot așa, 
dacă o singură patimă rămîne adăpostită în inima ta, ea 
îți poate întuneca dreapta judecată. Patima și rațiunea nu 
pot trăi împreună şi de aceea, lupta fără milă este de 
neînlăturat, dacă vrei să instaurezi domnia binelui. 

În lupta binelui împotriva răului există însă reguli 
precise, care nu trebuie pierdute din vedere dacă vrei să 
reușești. 1. Decizia trebuie să se sprijine pe uniunea dintre 
forță și bunăvoință. 2. Un compromis cu ceea ce este rău 
nu este posibil; răul trebuie combătut deschis în orice 
împrejurare. Nici patimile sau defectele personale nu 
trebuie să fie înfrumusețate. 3. Lupta nu trebuie dată pe 
calea violenţei. Acolo unde răul este stigmatizat, el caută 
să recurgă la arme și, dacă îi faci plăcerea de a-i răspunde 
cu lovitură contra lovitură, de fiecare dată cazi mai jos 
decit el, fiind tu însuți implicat în ură și patimă. 

De aceea este atît de important să începi cu tine 
însuţi și să iei seama la defectele pe care chiar tu le-ai 
înfierat. În acest fel, armele răului se tocesc de la sine, 
negăsindu-şi adversar. Dar nici chiar propriile tale defecte 
nu este bine să le înfrunţi direct. Cît timp luptăm cu ele, 
rămîn biruitoare. Cea mai bună metodă de a combate răul 
este un progres energic în bine. 


Transformărilor 


Transformările situaţiei: 


—2— 


Nouă la început înseamnă: 


Puternic în degetele mari de la 

picioare care merg înainte. 

Dar dacă mergi înainte 

și nu ești la înălțimea situației, 

faci o mare greșeală. 

În perioadele de înaintare hotărită, primele mo- 
mente sînt deosebit de dificile. Te simţi plin de elan pentru 
o înaintare viguroasă dar rezistența întîmpinată este încă 
foarte puternică. Este important să-ţi cîntărești bine 
forțele şi să nu te angajezi dincolo de punctul în care poți 
fi sigur de succes. A păși orbește înainte este rău, pentru 
că șocul unor dificultăţi neașteptate tocmai la început are 
urmări dintre cele mai nefaste. 


—9— 


Nouă la al doilea loc înseamnă: 


Strigăt de alarmă. Arme, seara 

şi noaptea. 
Nu te teme. 


Totul e să fii pregătit. Hotărîrea şi prevederea sînt 
de nedespărțit. Cînd ești cu băgare de seamă și cu jude- 
cată, nu mai ajungi să te-nspăimînți. Cînd ești mereu 
treaz, apropierea primejdiilor te găsește gata înarmat și 
nu ai de ce te teme. Continuu vigilent față de cele ce încă 
nu se văd și atent la cele ce deocamdată nu se aud poţi 
rămîne în mijlocul greutăților ca și cînd n-ar exista. Dacă 
cineva își cultivă firea, ceilalți se atașează spontan de el. 
Iar atunci cînd triumfă rațiunea, patimile se retrag de la 
sine. A fi circumspect și a nu-ţi uita armura, iată un drum 
străbătut în deplină siguranţă. 


— D= 


Nouă la al treilea loc înseamnă: 


A fi puternic în oasele pomeţilor 

aduce nenoroc. 

Ferm hotărît, mergi de unul singur și 

întîlnești ploaia; 

ești stropit și oamenii murmură 

împotriva ta. 

Fără învinuiri. 

Te afli într-o situație ambiguă. În timp ce toată 
lumea este angajată într-o luptă hotărîtă împotriva vulgu- 
lui, tu ești singurul care ai relaţii cu acesta. Dar dacă ai 
vrea să arăţi lumii că ești puternic și să te întorci împotriva 
lui înainte de a fi venit vremea, n-ai face decît să în- 
răutățești lucrurile, fiindcă acei oameni de rînd cu care eşti 

în relaţii, ar recurge și ei la măsuri precipitate. Sarcina ta 
este deci, una dintre cele mai dificile. Rezolvarea ei vine 
însă din forul tău interior, unde trebuie să începi să te ţii 
departe de orice participare la vulgaritate. Altfel relaţiile 
tale cu vulgul te vor întina din ce în ce mai mult în ochii 
celorlalți, care îţi vor întoarce spatele murmurînd deza- 
probator. Dar va trebui să înduri această neînțelegere și 
vei fi fără pată, pentru că vei rămîne fidel ţie însuţi. 


—9— 


Nouă la al patrulea loc înseamnă: 


Nu ai piele pe coapse 

şi drumul se dovedeşte chinuitor 

de greu. 

Dacă te-ai lăsa mînat ca o oaie 

ruşinea s-ar mai micşora. 

Dar chiar de auzi aceste vorbe, 

tot nu le vei crede. 

Atît de mult suferi din pricina unor frămîntări 
sufletești, încît nu poți sta locului. Dorești să înaintezi cu 
orice preț și întîmpini obstacole de nebiruit. De aceea ai 
ajuns într-o stare de conflict interior cu propria-ţi situație. 
Dacă te-ai analiza puţin, ai constata că aceasta provine 
din înverșunarea cu care ai vrea să-ți realizezi hotărîrea. 
Dacă ai lăsa încăpățînarea deoparte, totul ar merge bine. 
Dar acest sfat, ca atîtea sfaturi bune, nu-l vei asculta: 
încăpăţînarea degeaba are urechi, că nu aude cu ele. 


—O— 


Nouă la al cincilea loc înseamnă: 

Cu buruiana trebuie 
să fii neînduplecat. 
Drumul de mijloc rămîne fără pată. 


Buruienile cresc repede și-s anevoie de stîrpit. Tot 
așa, războirea cu oameni fără rușine, aflați în locuri de 
frunte, cere o neclintită hotărîre. Fiindcă ești î în legătură 
cu ei există pericolul de a renunța la luptă, crezînd că ar 
fi fără nădejde. Dar trebuie să continui cu îndîrjire și să nu 
te lași abătut din drum. Numai astfel vei rămîne fără pată. 


— X — 
Şase sus înseamnă: 


Fără chemare. 
La sfîrșit vine nenorocirea. 


Victoria pare deja dobîndită. Rămîne doaro rămășiță 
a răului care trebuie dezrădăcinată și ea, aşa cum o cer 
vremurile. Totul pare a fi uşor de făcut, dar tocmai în 
aceasta se ascunde primejdia. Dacă ești cu mare grijă, răul 
își croiește drum pe ascuns şi de îndată ce scapă la larg, noi 
necazuri se nasc din sămînța care a supraviețuit, căci răul 
nu dispare cu ușurință. La fel, trebuie să întreprinzi ceva 
radical și împotriva răului care zace în propriul tău carac- 
ter. Dacă din neglijență omiți vreun aspect oarecare, o 
nouă răutate va încolţi acolo. 

A VENI ÎN ÎNTÎMPINARE* 


Vînt sub cer: 
== imagine pentru A VENI ÎN ÎNTÎMPINARE 


Cînd îţi vestești poruncile, 

să baţi spre cele patru colțuri 

ale lumii. 

Vîntul bate de sus și pătrunde peste tot; aceasta 
indică influența pe care o exercită suveranul prin ordinele 
sale. Cerul este departe de cele ce sînt pe pămînt, dar el le 


mișcă prin vînt; suveranul este departe de popor, dar el îl 
cîrmuiește prin porunci, expresie a voinței sale. 


Situaţia în care te afli: 


A VENI ÎN ÎNTÎMPINARE. 
Fata e puternică. 


*Hexagrama indică o situaţie primejdioasă și defavorabilă prin 
consecinţele posibile pe care le poate avea, și este important să fie 
sesizată la timp, și desigur, blocată. Acest semn este legat de luna 
a cincea (iunie-iulie), pentru că o dată cu solstițiul de vară, principiul 
întunecos își reîncepe, puțin cîte puțin, ascensiunea. 

Cu-așa fată, să nu te-nsori! 


Ascensiunea omului de rînd este reprezentată prin 
imaginea tinerei nerușinate care se vinde cu ușurință, 
cîștigînd astfel influență și preluînd conducerea. Așa ceva 
nu ar fi cu putință dacă, în ceea ce îl privește, principiul 
luminos și puternic nu i-ar fi venit și el în întîmpinare, 
acceptînd-o. Omul vulgar pare atît de inofensiv și plin de 
blîndețe, încît îl iei drept prieten. Îţi pare atât de mic și de 
slab, încît crezi că poţi glumi cu el fără grijă. Însă cel 
necioplit nu parvine decît atunci cînd cel nobil îi acordă 
încredere. Dacă i s-ar rezista de la bun început, n-ar reuși 
niciodată să dobîndească influență. 

Dar epoca în care se vine în întîmpinare mai prezin- 
tă și un alt aspect ce merită să fie cercetat. Dacă cerul şi 
pămîntul vin unul în întîmpinarea celuilalt, toate creatu- 
rile prosperă. Cînd prințul și sfetnicul său se apropie unul 
de celălalt, ordinea se instaurează pe lume. Este absolut 
necesar ca principiile destinate unul altuia să vină unul 
către altul. Trebuie doar ca acest demers să nu fie grevat 
de gînduri ascunse. 


Transformările situaţiei: 

— X — 

Șase la început înseamnă: 

Trebuie înfrînat cu zăbală de bronz. 
Stăruinţa este izvor de reușită. 
Dacă este lăsat să plece, 

te paște nenorocul. 

Pînă și un porc slăbănog găsește 

în asta motiv să-și arate 

pretutindeni furia. 

Cînd o non-valoare a reușit să se infiltreze, trebuie 
să te opui ei promt și energic. Barîndu-i înaintarea cu 
consecvență vei putea să eviţi efectele supărătoare, pe 
cînd dacă o lași să-și urmeze cursul, vei ajunge în mod 
sigur la nenorocire. La început ceea ce se insinuează pare 
ceva insignifiant, ceva complet neglijabil, dar nu trebuie 
tratat ușuratic. Cît timp este vierul tînăr și slab, nu se 
poate lăsa pradă furiilor sale pe loc, oriunde, dar cînd s-a 
făcut mare și gras, firea lui adevărată izbucnește de parcă 
n-ar fi fost ținută în frîu nicicînd. 


—9— 


Nouă la al doilea loc înseamnă: 


Pește viu în prinsoare. 

Fără învinuiri. 

Nu este folositor pentru oaspeți. 

Aici, elementul inferior nu este învins prin forță, ci 
ținut cu blîndețe sub control. Nu este deci nimic de temut. 
Trebuie doar să veghezi să nu ajungă prea departe, 
fiindcă, lăsat în libertate, și-ar desfăşura de îndată evan- 
taiul defectelor sale caracteristice. 


Nouă la al treilea loc înseamnă: 


Nu-i piele pe coapse 
și drumul se dovedește tare anevoios. 
Dacă-ţi amintești de primejdie, 

nu vei face greșeli mari. 


Este o situație deosebit de periculoasă cînd ești 
tentat să intri în contact cu elementul rău care ţi se oferă. 
Din fericire, împrejurările te împiedică să faci acest pas. 
Tare ai mai dori-o, dar nu se poate! Aceasta determină o 
nehotărîre dureroasă cu privire la modul în care trebuie să 
acționezi. Dar dacă reușești să vezi limpede primejdia 
ascunsă în situația prezentă, vei evita cel puţin erorile 
grave. 


— D= 


Nouă la al patrulea loc înseamnă: 


Nu-i pește în prinsoare; 

nenoroc. 

Eşti nevoit să-i suporţi cu răbdare pe cei mărunți 
pentru a-ţi rămîne binevoitori și a-i putea folosi la nevoie. 
Altfel,dacă te îndepărtezi de ei în loc să-i întîmpini, se vor 
întoarce împotriva ta şi nu-i vei avea alături atunci cînd 
vei avea nevoie. Și atunci va trebui să te descurci singur. 


—2— 


Nouă la al cincilea loc înseamnă: 


Pepene acoperit cu frunze de salcie. 
Cerul îţi dă ceea ce este necesar. 


Pepenele este dulce, dar se strică ușor și de aceea se 
pătrează învelit în frunze de salcie. Este situaţia unui om 
puternic, superior, stăpîn pe sine, care îi rabdă cu înțelep- 
ciune pe cei inferiori lui, pe care îi are în grijă. El poartă în 
sine trăsăturile clare ale ordinii și frumuseţii, dar nu le 

scoate în evidenţă, nu-i deranjează cu strălucirea lui sau 
cu sfaturi, ci le lasă întreaga libertate și acordă încredere 
deplină puterii transformatoare care se află înlăuntrul 
personalităţii sale puternice și curate. Și iată că, soarta îi 
este favorabilă. Inferiorii se lasă influențați și cad ca 
fructele coapte. 


—>— 


Nouă sus înseamnă: 


Vine în întîmpinare 
cu coarnele înainte. 
Umilire. Fără reproșuri. 


Cînd un om s-a retras din lume, agitația ei profană 
este, pentru el, insuportabilă. De asemenea, sînt destui 
oameni care, dintr-o mîndrie plină de nobleţe, se țin 
departe de vulg și resping cu asprime pe cei care ar încerca 
să se apropie de ei. Astfel de oameni sînt considerați 
regretabil de duri și greu accesibili; dar, întrucît nu mai 
sînt legaţi de datoria de a acţiona în lume, aceasta nu are 
o prea mare importanţă. Ei știu să îndure în liniște 
ostilitatea celor mulţi. 

ADUNAREA" 


————— Deasupra pămîntului lacul: 
== Z= imagine a ADUNĂRII 


Reînnoiește-ţi armele, 
pentru a preîntîmpina neprevăzutul. 


Dacă apa se acumulează în lac pînă la punctul în 
care ajunge să se ridice deasupra pămîntului, apare peri- 
colul unei inundații, și de aceea, trebuie luate precauții 
împotriva unei asemenea eventualități. În mod asemănă- 
tor, conflictele apar ușor acolo unde se adună oamenii în 
număr mare; iar acolo unde sînt îngrămădite multe lucru- 
ri, apar curînd și hoţii. De aceea, în perioadele „de adu- 
nare“ trebuie să preîntîmpinăm cu grijă surprizele. Cel 
mai adesea, suferinţa vine pe pămînt în urma unor întîm- 
plări pentru care nu erai pregătit. Dacă te-ai fi pregătit, 
le-ai fi putut preveni. 


Situaţia în care te afli: 
ADUNAREA. Succes. 


*Lacul este locul în care se adună apele; de aici ideea de reunire, 
de adunare. 

Împăratul se apropie de templu. 
Este folositor să vezi omul de seamă; 
aceasta aduce succesul. 
Perseverenţa este avantajoasă. 
Jertfele aduse fac tot binele. 

Este avantajos să întreprinzi ceva. 


Adunarea oamenilor în comunităţi este, fie natu- 
rală cum este cea din interiorul unei familii, fie artificială 
ca aceea din interiorul unui stat. Menţinerea de-a lungul 
timpului a acestor grupări se realizează prin cultul stră- 
moşilor, cu ocazia căruia se reuneşte întreaga comunitate. 
Datorită pietății unanime a celor vii, strămoșii sînt atât de 
bine integrați în viața spirituală a urmașilor lor, încît 
aceasta nu se mai poate risipi. 

Dar, acolo unde se reunesc oamenii, puterea reli- 
gioasă și un conducător ca centru al adunării sînt absolut 
necesare. Ca să-i poată aduna pe ceilalţi, centrul de 
reunire, conducătorul, trebuie să fie mai întîi recules în el 
însuși, pentru că doar prin forța morală a reculegerii poate 
uni lumea. Astfel de epoci de unificare sînt şi întemeie- 
toare de mari opere. 


Transformările situaţiei: 

— X — 

Șase la început înseamnă: 

Dacă ești sincer, dar nu pînă la capăt, 
ba e adunare, ba e împrăștiere. 

Dacă vei chema, vei putea rîde 

din nou, după ce vei fi primit ajutor. 
Nu regreta. 
Nu ești de dojenit dacă pleci. 


Este vorba de o situaţie în care dorești o reunire în 
jurul unui conducător spre care își ridică toți ochii. Dar ești 
într-un grup de care te lași atît de influențat încît eziți să 
iei o hotărîre. Recunoaşte deschis această stare de con- 
fuzie și cheamă în ajutor conducătorul; va fi de ajuns ca el 
să intervină şi lucrurile se vor limpezi. De aceea, nu 
trebuie să te lași indus în eroare: este evident că e bine să 
te atașezi de el. 


— X — 
Şase la al doilea loc înseamnă: 


A te lăsa atras aduce noroc 
și absenţa învinuirilor. 
Dacă ești de bună credinţă, 
bine este să-ţi aduci darul, 
chiar dacă e mic. 


În epocile de reunire nu e bine să-ţi alegi arbitrar 
Calea. Forțe tainice lucrează spre a-i aduna la un loc pe cei 
care au înclinații asemănătoare. Trebuie deci să te laşi în 
voia acestei atracţii și nu vei greși. Acolo unde există o 
înrudire lăuntrică, nu sînt necesare pregătiri sau formali- 
tăţi deosebite. Oamenii se înțeleg imediat, așa cum și 
Divinitatea acceptă cu bunăvoință o ofrandă oricît de 
măruntă dacă ea pornește din inimă. 

— X — 
Sase la al treilea loc înseamnă: 


Adunare cu suspine. Nimic folositor. 

Nu ești de dojenit dacă pleci. 

Mică umilire. 

Simţi uneori o reală nevoie să stai alături de alții, 
dar toţi cei pe care-i cunoşti sînt deja grupați între ei, și-ţi 
dai seama că ești singur. Situaţia o suporţi greu, și de 
aceea, este important să te alături hotărît unui om care se 
află în centrul unei grupări, și care te poate introduce în 
interiorul ei. Nu este nici o greşeală, chiar dacă la început 
situaţia ta de singuratic te va pune într-o lumină oarecum 
umilitoare. 


—>— 


Nouă la al patrulea loc înseamnă: 


Mare noroc. Fără învinuiri. 


Îi aduni pe ceilalţi în jurul tău, în numele Învăţă- 
torului tău. Întrucît nu urmărești avantajul propriu, ci 
lucrezi dezinteresat, munca ta este încununată de succes 
şi totul este în ordine. 


Nouă la al cincilea loc înseamnă: 


Cînd ocupi locul cuvenit într-o 
adunare, nu-i prilej de învinuiri. 
Dar dacă acolo sînt | 
și oameni nesinceri, 

îți trebuie o perseverenţă 

extraordinară, 

și abia atunci se risipesc 

părerile de rău. 

Dacă oamenii se adună spontan în jurul tău, iar tu, 
devenind centru, nu ai căutat situaţia cu tot dinadinsul, 
este, fără îndoială, bine. Dobîndești astfel o mare influ- 
ență, care poate fi una dintre cele mai folositoare. Dar dacă 
oamenii se adună nu împinși de o încredere lăuntrică în 
tine, ci atrași de poziţia ta influentă, atunci este regreta- 
bil. În această situație, singurul mijloc de a câștiga încrede- 
rea este corectitudinea și statornicia. Abia atunci dispar 
ocaziile de regret. 


— X — 

Șase sus înseamnă: 

Jale și suspin, rîuri de lacrimi. 

Fără învinuiri. 

Se poate întîmpla să doreşti să te alături cuiva, dar 


intenția ta să nu fie înțeleasă. Atunci te umpli de tristeţe 
şi de lacrimi. Dar acesta este drumul bun. 

CREȘTEREA ÎN SUS: 


=— = În sînul pămîntului, crește lemnul: 
——— imaginea CREȘTERII ÎN SUS 


Avînd în firea ta renunţarea de sine, 

adună lucruri mici 

pentru a face din ele lucruri mari 

și înălțătoare. 

Lemnul crește din pămînt, fără grabă și fără nerăb- 
dare, în sus, ocolind cuminte obstacolele. Omul avînd ca 


trăsătură de caracter renunțarea de sine face la fel și 
înaintează fără răgaz. 


Situaţia în care te afli: 


CREȘTEREA ÎN SUS conduce 
la o reușită minunată. 
Trebuie văzut marele om. 


*Hexagrama este legată de ideea că lemnul, pornind din pămînt, 
crește în sus. Această „creștere în sus“ este legată de noțiunea de 
efort, așa cum plantele au nevoie de putere spre a crește din 
pămînt. 

Nu te teme. 

Plecarea spre miazăzi aduce noroc. 

Ridicării elementelor de valoare nu i se opune nici 
un obstacol și de aceea este însoțită de un mare succes. 
Atitudinea care face posibilă această creștere nu este una 
violentă, ci una modestă și conciliantă, care în condiţiile 
favorabile acestei perioade, reușește. Trebuie mers înainte 
și căutate persoanele care dețin autoritatea. Nu trebuie să 
te temi să faci aceasta, pentru că succesul este sigur. Pune- 
te pe treabă, pentru că activitatea (simbolizată prin „mia- 
zăzi“) este izvor de noroc. 


Transformările situației: 

— X — 

Șase la început înseamnă: 

Creșterea în sus întîmpinată cu 
încredere aduce mare noroc. 


Eşti la începutul ascensiunii. La fel cum din rădă- 
cini își trage copacul puterea prin care se înalță, forța 
necesară oricărui urcuș iradiază din acest loc: deși inferi- 
oară și necunoscută, există o înrudire lăuntrică cu forța 
Divinităţii, iar această înrudire face să se nască încrede- 
rea de care ai nevoie pentru a realiza așa ceva. 


Nouă la al doilea loc înseamnă: 


Cel sincer să-și aducă darul la altar; 
chiar dacă ofranda e mică, 

nu este loc pentru dojană. 


Este cazul cuiva puternic. Neadaptat la mediul în 
care trăiește, pentru că este bolovănos și lasă puţin loc 
formelor exterioare, el are o corectitudine interioară care-l 
face căutat de oameni. De aceea, această neglijare a 
formelor exterioare nu-i aduce nici un prejudiciu. 


—9— 


Nouă la al treilea loc înseamnă: 


Crești în sus ca-ntr-o cetate pustie. 


Toate piedicile care frînează progresul cad. Mergi 
înainte cu oremarcabilă ușurință și urmezi Calea fără nici 
o ezitare. Foloseşti promt împrejurările care te favorizea- 
ză şi obţii succes. 


— X — 
Şase la al patrulea loc înseamnă: 


Împăratul te prezintă zeului 

muntelui. Noroc. 

Fără învinuiri. 

Aliaţii mai însemnați erau prezentaţi zeului mun- 
telui din țara natală a împăratului și primeau un loc, 
alături de suveran, în sala strămoșilor lui. Prin analogie, 
aici este arătat stadiul în care, „creșterea în sus“ și-a atins 
scopul. Eşti glorificat în fața zeilor și a oamenilor și primit 
în rîndul celor pe care se bizuie viața spirituală a neamu- 
lui. Ţi-ai dobîndit deci o situaţie solidă, dincolo de vicisti- 
tudinile vremurilor. 

— X — 
Şase la al cincilea loc înseamnă: 


Stăruinţa aduce noroc. 

Crești în sus treptat, treptat. 

Cînd progresezi, este important să nu te lași amețit 
de succes. Tocmai cînd te bucuri de o mai mare reuşită, este 
cuminte să rămîi sobru, să nu cauţi să sari peste etapele 
firești, ci să înaintezi încet, pas cu pas, aproape ezitant. 
Acest progres domol, dar tontinuu, conduce spre țel. 


— X — 

Șase sus înseamnă: 

Creşti în sus, în beznă. 

Este avantajos să perseverezi. 


Cel ce crește orbește se rătăceşte lăuntric și se 
epuizează. În asemenea cazuri, este important să-ți amin- 
teşti că trebuie să rămii consecvent cu tine însuți. Doar așa 
vei fi ferit de o înaintare orbească, întotdeauna dăună- 
toare. 

ISTOVIREA 


În lac, nu-i apă: 
=== imaginea ISTOVIRII 


Îţi riști viața, 

pentru a-ţi urma voinţa. 

Cînd apa s-a scurs, lacul seacă și se usucă. Este 
imaginea unui destin potrivnic. În astfel de epoci, nu mai 
este nimic de făcut decît să-ți asumi soarta, și să rămîi 
consecvent cu tine însuţi, în stratul cel mai adînc al ființei 
tale, dincolo de orice formă exterioară. 


Situaţia în care te afli: 


ISTOVIREA. Succes, perseverenţă, 

mare noroc. Fără învinuiri. 

Dacă zici ceva, nu ești crezut. 

Un om tare rămîne senin și ferm în ciuda tuturor 
primejdiilor, iar această seninătate este temelia succesu- 
lui, pentru că seninătatea este o formă a fermităţii mai 
tare decît destinul. Cel ce se lasă sfărîmat în inima sa, cînd 
este sleit de puteri, în mod sigur nu va dobîndi biruința. 

Dar cel ce nu se lasă-ncovoiat de vitregia sorții ci-şi soarbe 
chiar din ea puterea de a lupta, fără-ndoială că va vedea, 
cu timpul, lumină răsărind asupra lui. Nici un om de rînd 
nu este în stare de asemenea purtare. Dar dacă ai 
într-adevăr sînge nobil în tine, te poți comporta astfel, și 
vei avea succes, rămînînd în același timp liber de orice fel 
de învinuiri. Este adevărat că deocamdată îţi este refuzată 
influența în exterior, iar vorbele tale rămîn fără efect, dar 
este mai important acum, în această perioadă potrivnică, 
să rămii lăuntric tare și cumpătat la vorbă. 


Transformările situaţiei: 
— X — 
Şase la început înseamnă: 


Ai ajuns într-o vale întunecoasă 

și stai pe loc, doborît, sub un copac 

uscat. Trei ani nu vezi nimic. 

Cînd ai de înfruntat vitregia vremurilor, cel mai 
important lucru este să te ţii tare și să birui în inima ta 
soarta potrivnică. De vei fi slăbănog, adversitatea te va 
înfrînge, şi în loc să-ţi urmezi calea, te vei așeza sub un 
copac uscat, prăbușindu-te în negurile întristării, şi 
ajungînd într-o stare tot mai disperată. O astfel depurtare 
se trage dintr-o orbire lăuntrică, pe care trebuie s-o birui 
cu orice preț. 


—9— 


Nouă la al doilea loc înseamnă: 


Te simți covîrșit de griji, cu mîncarea 


248 


Transformărilor 


și băutura alături. 

Iată că vine omul avînd genunchierii 

armurii de culoare stacojie. 

Este folositor să oferi o jertfă. 

Plecarea în grabă aduce nenoroc. 

Fără învinuiri. 

Aici este descrisă o stare de apăsare lăuntrică. Pe 
dinafară totul merge bine, ai și de mîncat și de băut. Dar 
te simţi epuizat de banalitatea vieții și nu vezi nici o ieșire. 
Apare însă un ajutor din sferele înalte: un prinț (în China 
antică prinții aveau privilegiul de a purta la armură 
genunchiere de culoare stacojie) tocmai își caută sfetnici 
de valoare. Totuşi, mai sînt piedici de înlăturat. De aceea 
se cuvine să înfrunţi aceste obstacole invizibile prin jertfe 
și rugăciuni. A pleca în grabă, fără pregătire, duce sigur 
spre nenoroc, chiar dacă pe plan moral nu ţi s-ar putea 
reproşa nimic. Răbdare, și vei birui împotrivirile soartei. 


— xX — 
Șase la al treilea loc înseamnă: 


Te lași împovărat de un pietroi 

și te sprijini pe spini și mărăcini. 

Te întorci acasă și nevasta nu-l. 

Nenoroc. 

Ai în faţă tabloul unui om neliniștit şi indecis, în 
ceas potrivnic. Întîi vrea să meargă înainte și dă de piedici; 
acestea devin o povară pentru că sînt abordate fără 
discernămînt. Altfel spus te sprijini pe lucruri care, prin 
natura lor, nu pot să-ţi ofere adăpost. Apoi, plin de îndoieli, 

omul nostru se întoarce acasă, dar, și aici numai pentru a 
înfrunta o nouă decepție: soția lipsește! 

Confucius spune despre acest subiect: «Dacă un om 
se lasă copleșit de ceva ce nu ar trebui să-l copleşească, în 
mod sigur numele său va fi acoperit de rușine. Dacă se 
sprijină pe ceva pe care nu ar trebui să se sprijine, în mod 
sigur viaţa îi va fi primejduită. Cel ce se află sub un val de 
ocări și primejdii vede cum i se apropie ceasul morţii. Cum 
ar putea să-și vadă femeia?» 


—O9— 


Nouă la al patrulea loc înseamnă: 


Vine-ncetișor, copleșit de povară, 

într-un car aurit. 

Deşi umilit, ajunge totuşi la timp. 

Un om vede nenorocirea căzută asupra celor situați 
mai jos decît el, și ar dori foarte mult să-i ajute. Totuşi, nu 
pornește rapid și energic la acţiune; temporizînd lucrurile 
se izbește de tot felul de piedici. Oameni puternici, cunos- 
cuți, îl atrag în cercul lor; trebuie să trateze cu ei și nu 
reușește. Drept urmare, se află în mare încurcătură. 
Totuși, situaţia potrivnică este trecătoare. Firescul lucruri- 
lor, prin forța sa, înlătură greșelile şi scopul este împlinit. 


Nouă la al cincilea loc înseamnă: 


Cu nasul și picioarele tăiate, 
copleșit de oameni purtînd la armură 
genunchiere purpurii, 

cît de blînd coboară bucuria... 

Este avantajos să aduci ofrande 

și să faci libaţii. 

Deşi ţii din inimă la semeni, ești chinuit și de sus și 
de jos, cu „nasul și picioarele tăiate“. Nu găsești ajutor nici 
măcar la cei care ar avea datoria să contribuie la opera de 
salvare (prinții purtau la armură genunchiere purpurii). 
Totuși, lucrurile evolueză treptat spre o ameliorare. Pînă 
atunci se cuvine să te înfățişezi înaintea lui Dumnezeu 
într-o stare de profundă reculegere interioară, să înalți 
rugăciuni și să faci sacrificii pentru binele comun. 


— X — 

Șase sus înseamnă: 

Năpădit de vrejuri, 

mergi clătinîndu-te și zicînd: 

„Mișcarea aduce păreri de rău.“ 

Dacă ai remușcări în această 

privinţă și pornești la drum, 

vel avea noroc.. 

Te-ai încurcat în legături uşor de rupt. Necazurile 
care te-au împovărat se apropie de sfîrșit. Eşti, totuși, încă 
influenţat de situaţia anterioară și te gîndești că, dacă 
acţionezi, vei avea de regretat. Dar, de îndată ce vei fi în 
stare să vezi limpede lucrurile, să lași în urmă această 
atitudine interioară și să iei o decizie fermă, vei reuși să 
scuturi povara. 

— Deasupra lemnului, apa: 
=== imaginea FÎNTÎNII 


Incurajează poporul la muncă, 
şi îndeamnă-l la ajutor reciproc. 


Lemnul trage apa în sus. Asemănător lui, să rîn- 


duiești societatea omenească, în așa fel încît membrii ei să 
coopereze spre binele ansamblului (așa cum se petrec 
lucrurile și cu părțile unei plante). 


Situaţia în care te afli: 


FÎNTÎNILE. Poţi:schimba cetatea, 
dar nu și fîntînile. 
Nici nu cresc, nici nu scad. 


*În China antică apa era scoasă din fîntîni cu găleata prinsă în 
vîrful unei prăjini din lemn. Lemnul nu închipuie deci găleţile, care 
erau făcute din lut, ci prăjinile, pentru că mișcarea lor aducea apa 
din fîntînă. imaginea se aplică și plantelor, care fac să urce apa din 
pămînt, prin tulpini. Fîntînile cu apă ar mai putea însemna și ideea 
hranei împărţită cu dărnicie, ca dintr-un sac fără fund. 

Se duc, vin și scot apa din fîntînă. 
Dacă ai ajuns aproape de apă, 

și fie funia nu este destul de întinsă, 
fie se sparge găleata, 

aceasta aduce nenoroc. 


Capitalele erau deseori schimbate în China antică, 
fie pentru că un alt loc părea mai favorabil, fie pentru că 
venea altă dinastie la putere. Stilul edificiilor s-a tot 
modificat de-a lungul vremii, dar fîntînile au rămas la fel, 
din cele mai vechi timpuri şi pînă în zilele noastre. Ele au 
devenit astfel o imagine a organizării sociale în ceea ce 
priveşte necesităţile elementare; această organizare este 
independentă de toate formele politice. Politica, națiunile 
chiar, se schimbă, dar viaţa oamenilor, cu exigenţele ei, 
rămîne veșnic aceeași. 

Totuși, o bună organizare politică și socială trebuie 
să coboare pînă la temeliile vieţii. Orice superficialitate în 
stabilirea modului de trai, care ar lăsa nesatisfăcute 
necesitățile vitale, este tot atît de rea ca și absența oricărei 
tentative de reformă. 

Hexagrama se poate aplica la fel de bine și indivi- 
zilor. Oricât de mare este diversitatea care domnește între 
oameni ca urmare a înclinațiilor și a educaţiei fiecăruia, 
natura omenească este în fond aceeași în toți. Și, orice om 
poate, în cursul formării sale, să soarbă din fîntîna naturii 
divine, natură ce constituie esența omului. Dar și aici 
pîndesc două primejdii: prima este aceea că omul s-ar 
putea să nu pătrundă, pe parcursul modelării lui, pînă la 
rădăcinile sale veritabile, ci să rămînă prins în convenții 
(o astfel de formare este tot atît de rea, ca absența 
completă a educației); a doua primejdie este aceea a unei 

prăbușiri bruște și a completei renunțări la dezvoltarea 
propriei ființe. 


Transformările situaţiei: 
— X — 
Șase la început înseamnă: 


Nimeni nu bea nămolul 
din fundul fîntînii, 

și nici un animal nu vine 
la o fîntînă veche. 


Dacă cineva rătăcește prin mlaștini, viaţa i se va 
scufunda în mocirlă. Un astfel de om nu mai înseamnă 
mare lucru pentru umanitate. Cel ce se disprețuiește pe 
sine, nu-i mai vede pe ceilalți apropiindu-se de el, şi în cele 
din urmă nimeni nu se mai sinchisește de un asemenea 
om. 


— X — 
Șase la al doilea loc înseamnă: 


În scobitura fîntînii, vînezi peștii. 
Găleata e spartă și curge. 


Fîntîna are apă limpede, dar nimeni nu o folosește. 
Și dacă totuși mai vine cîte cineva, vine doar ca să prindă 
peştii ce trăiesc acolo; dar găleata e spartă și nu-și poate 
pune prada în ea. 

Ni se descrie astfel situația unei persoane ce își 
neglijează calitățile bune cu care este înzestrată. Nimeni 
nu se interesează de ea și drept urmare omul acela decade 

lăuntric. Însoțindu-se cu oameni inferiori, nu va mai putea 
realiza ceva de valoare. 


—0— 


Nouă la al treilea loc înseamnă: 


Fîntîna e curată, 

dar nimeni nu bea din ea. 

Te doare inima, 

că apa ei e bună totuși! 

De s-ar lămuri împăratul, 

ar fi prilej de bucurie. 

Te afli în prezența unui om de valoare. E ca o 
fîntînă: s-ar putea bea din apa ei, dar fîntîna nu e folosită. 
Cei care-l cunosc sînt foarte întristaţi și ar dori ca îm- 


păratul să-și dea seama de situație, fiindcă ar fi un prilej 
de bucurie pentru toţi cei afectaţi. 


— X — 
Sase la al patrulea loc înseamnă: 
Fîntîna e zidită. Fără reproșuri. 


Cînd se zidește o fîntînă, în timpul lucrărilor apa ei 
nu se poate folosi. Dar nu-i degeaba strădania, pentru că 
apa va fi limpede de-acum încolo. Tot așa este si în viață: 
sînt răstimpuri în care trebuie să faci ordine în tine însuți. 
Fără îndoială că, în acele momente, nu poți face nimic 
pentru alţii, dar sînt momente de mare bogăţie, pentru 
că-ți mărești forțele dezvoltîndu-te lăuntric. 

— = 


Nouă la al cincilea loc înseamnă: 


Izvorul din fîntînă e limpede și rece, 
numai bun de băut. 


O fîntînă, cu izvor de apă proaspătă. Un om cu astfel 
de calităţi este născut să conducă și să elibereze semenii. 
Însă, esenţial pentru o fîntînă este să se scoată apă din ea. 
Cea mai bună apă rămîne doar o posibilitate pentru omul 
însetat, cît timp nu este scoasă din fîntînă. Așa stau 
lucrurile și pentru învățătorii omenirii: important este să 
bei de la izvorul lor, să prefaci cuvîntul lor în viață. 


— X — 
Șase sus înseamnă: 


Se scoate apa din fintînă 

fără nici o piedică. 

Lucru sigur. Noroc minunat. 

Fîntîna primește pe toată lumea. Nimeni și nimic 
nu împiedică oamenii să vină și să ia apă. Oricât de mulți 
ar fi, ajunge pentru toată lumea pentru că are izvor bun și 
nu seacă niciodată; este deci un adevărat noroc pentru tot 
ținutul. La fel și omul cu adevărat mare, care poartă în 
sineo inepuizabilă comoară de desăvîrșire lăuntrică: cu cît 
scoţi mai mult din ea, cu atît sporește mereu. 

REVOLUȚIA 


În tac, un foc: 
Z— imagine a REVOLUȚIEI 


Potrivește-ţi calendarul 
și află-ţi soroacele. 


Focul de deasupra și lacul de dedesubt se luptă și se 
distrug unul pe celălalt. Tot așa, scurgerea timpului 
prilejuiește, de-a lungul întregului an, lupta dintre forța 
luminoasă și forța întunecată, prin succesiunea anotim- 
purilor. Omul devine stăpîn pe schimbările din natură 
cînd sesizează regularitatea lor și împarte corespunzător 
cursul anului. Astfel sînt introduse ordinea și claritatea în 
aparența haotică a momentelor temporale și făcută posi- 
bilă adaptarea la exigenţele diferitelor epoci. 


*Sensul inițial al pictogramei ce desemnează hexagrama este 
pielea unui animal care se schimbă prin năpirlire în cursul anului. 
Plecînd de la această realitate, termenul este aplicat năpîrlirilor 
care se produc în viaţa statului, marile revoluții legate de o 
schimbare de regim. Forţele se luptă asemănător focului și apei, 
fiecare căutînd să o distrugă pe cealaltă. De aici, ideea de revoluție. 

Situaţia în care te afli: 


REVOLUȚIA. 

Cînd îţi va sosi ziua, 

vei întîlni credinţă. 
Succes minunat 

favorizat de perseverență. 
Remușcările se risipesc. 


Revoluţiile sînt un fapt excepţional de grav. Nu 
trebuie să fie declanșate decît în caz de extremă necesi- 
tate, cînd nu mai există nici o altă ieșire. Nu oricine are 
chemare pentru o astfel de acțiune, ci numai cel ce se 
bucură de încrederea poporului; iar el nu va intra în 
acțiune decît atunci cînd sînt coapte condiţiile. În astfel de 
treburi, trebuie lucrat corect, spre a evita excesele. 

În ceea ce te privește, trebuie să te ferești de orice 
scop egoist, și să fii de ajutor în mod real celor din jur sau 
neamului. Doar așa vei fi ferit de remușcări. Vremurile ca 
și anotimpurile se schimbă, și o dată cu ele dorințele. O 
primăvară și o toamnă a neamurilor și a popoarelor există 
și la nivel universal, și ele impun prefaceri sociale. 


Transformările situației: 


— = 


Nouă la început înseamnă: 


Infășurat în pielea unei vaci galbene. 


Nu trebuie să întreprinzi schimbări, decît atunci 
cînd nu mai există nici o altă posibilitate. De aceea, la 
început, este necesar să ai un maximum de rezervă. 

Trebuie să te întăreşti lăuntric, să-ți moderezi impulsurile 
(galbenul este culoarea căii de mijloc, iar vaca e simbolul 
docilităţii) şi, pentru început, să nu întreprinzi încă nimic. 
Orice ofensivă prematură are consecințe nefaste. 


— X — 

Sase la al doilea loc înseamnă: 

Cînd îți vine ziua, 

poți provoca o revoluţie. 

Plecarea aduce noroc. Fără învinuiri. 

Cînd ai încercat totul spre a realiza reforme, dar 
fără succes, se face simțită necesitatea unei revoluții. Dar 
o revoluţie radicală trebuie bine pregătită. E nevoie de un 
om înzestrat cu calităţi bine determinate și care se bucură 
de încrederea poporului. Aceasta aduce noroc. Lucrul cel 
mai important este atitudinea interioară față de noua 
ordine care se va instaura. Ca să zicem așa, trebuie să-i 
mergi în întîmpinare. Pe această cale se și realizează 
pregătirea ei. 


—9— 


Nouă la al treilea loc înseamnă: 


Plecarea aduce nenoroc. 
Perseverenţa aduce pericol. 

Dacă zvonurile despre o revoluție 
s-au perindat de trei ori, 

te poţi încrede în ele 

și vei găsi loialitate. 


Cînd schimbarea a ajuns necesară, trei defecte sînt 

de evitat. Primul este graba excesivă și lipsa de prevedere, 
care împinge la nenoroc. Apoi o excesivă ezitare, ceva tot 
atît de periculos. Și, în sfîrșit, nu trebuie ascultată orice 
vorbă invitînd la schimbări ale ordinii existente, dar nici 
să refuzi să pleci urechea la revendicări repetate și bine 
întemeiate. Atunci cînd cuvîntul revoluție a fost bine 
cîntărit, poți să-l iei în considerație și să acţionezi în 
consecință. 


—— 


Nouă la al patrulea loc înseamnă: 
Remușcările dispar și întîlnești 
fidelitate. 

A schimba ordinea în stat aduce 

noroc. 

Schimbările radicale cer imperios o autoritate cores- 
punzătoare. Este necesar să ai tărie de caracter și să ocupi 
un post influent. Dar ceea ce faci trebuie să corespundă 
unui adevăr superior și nu să emane din motive arbitrare 
sau meschine, pentru că numai așa dobîndești un mare 
noroc. Dacă de la temelia unei revoluţii lipsește un astfel 
de adevăr, aceasta este rea pentru că oamenii nu acordă 
sprijin decît acțiunilor a căror legitimitate o simt instinc- 
tiv. 


Nouă la al cincilea loc înseamnă: 


Cel cu adevărat mare schimbă 
și se schimbă ca un tigru. 

AEE A Re PLAI EESE 


Înainte chiar de a cere acest sfat, 

vei întîlni credință. 

Desenul de pe blana tigrului, cu dungile negre atît 
de vizibile pe fondul galben, se zărește ugor de departe. La 
fel stau lucrurile și cu revoluțiile realizate de un om de 
seamă. Apar atunci mari linii directoare, foarte clare, pe 
care le poate înțelege oricine. Iată de ce, omul cu adevărat 
mare nu are nevoie să-și înceapă acțiunea consultînd 
oracolele; poporul vine la el în mod spontan. 


— X — 
Șase sus înseamnă: 


Cel nobil schimbă, 

și amintește de panteră. 

Celui vulgar îi năpîrlește obrazul. 
Plecarea aduce nenoroc. 

A rămîne perseverent aduce noroc. 


După ce au fost rezolvate marile probleme funda- 
mentale, rămîn de înfăptuit detaliile și reglementările 
minore. Acestea pot fi comparate cu petele de pe blana 
panterei, tot atît de vizibile, dar mai mici. Ca urmare a 
situației au loc schimbări și la oamenii de rînd. Și ei 
năpiîrlesc, urmînd schimbarea generală. Dar nu este o 
năpirlire profundă și nici nu este cazul să te aștepți la mai 
mult. Trebuie să te mulțumești cu ceea ce se poate. Dacă 
dorești să mergi prea departe și să dobîndești prea multe, 
devii neliniștit, pradă nenorocului. Cele spre care trebuie 
să tindă o revoluție, sînt clare și precise, în stare să asigure 
o siguranță generală, în limitele posibilului la vremea 
respectivă. 

CEAUNUL” 


=== Deasupra lemnului, focul: 
=Z imaginea CEAUNULUI 


Zidește-ţi trainic destinul, 

îndreptîndu-ţi poziţia. 

Cît timp este lemn dedesubt, focul arde deasupra. 
La fel e și în viața omului atunci cînd un destin dăruiește 
vieții din puterea sa. Și cînd ajungi să acorzi vieții și sorții 
locurile ce li se cuvin, îți consolidezi destinul, punînd viața 
în acord intim cu el. Aceste precepte fac trimiteri la un 
anumit mod de a-ţi cultiva viața, la tehnici și sisteme care 
se transmit doar de la Învățător la discipol în cadrul 
Sistemului Yoga. 


* Ansamblul hexagramei oferă imaginea unui ceaun; jos sînt 
picioarele, apoi pîntecul oalei, urechile și, sus de tot, toarta cu 
mînerul de purtat. Imaginea ceaunului evocă deci ideea de hrănire. 
În antichitate, în temple și la marile ospeţe, ceaunul sau căldarea 
de bronz, era un vas în care se puneau mîncărurile fierte sau 
coapte. De acolo le scotea capul familiei și le servea oaspeților. 
Ca produs al unei civilizaţii rafinate, ceaunul evocă manierele și 
alimentele rezervate oamenilor de valoare. Hexagrama reprezintă, 
în același timp și flacăra aprinsă și întreținută de foc și vînt, care 
evocă din nou ideea pregătirii mîncării. 

Transformărilor Ceaunul 


Situaţia în care te afli: 


CEAUNUL. Noroc suprem. Succes. 


Ceaunul serveşte ca vas pentru jertfe rituale. Ceea 
ce este mai înalt în planul pămîntesc se cuvine să fie oferit 
Divinităţii. Dar ceea ce este cu adevărat dumnezeiesc nu 
se manifestă separat de omenesc. Manifestarea supremă 
a lui Dumnezeu o afli în proroci și în sfinţi. A-i cinsti pe 
aceștia este adevărata venerare a lui Dumnezeu. Voința 
lui Dumnezeu care se revelează prin ei trebuie să fie 
primită cu umilinţă. Atunci se produce o iluminare interi- 
oară și o veritabilă înțelegere a universului, acestea con- 
ducându-te spre un mare noroc și spre un mare succes. 


Transformările situaţiei: 
— X — 
Şase la început înseamnă: 


Un ceaun răsturnat este bun 

pentru a scoate resturile. 

Concubina e luată din dragoste 

pentru fiul ei. 

Fără învinuiri. 

Cînd răstorni ceaunul înainte de a-l folosi este o 
treabă bună; vor cădea resturile. De asemenea, o concu- 
bină care are un fiu seva bucura de onoruri; altfel ar ocupa 
un loc inferior. Aceste două comparații exprimă ideea că, 
în epocile dominate de o civilizație superioară, cum sînt 
cele evocate de hexagrama de față, într-un fel sau altul, 
orice ființă bine intenționată poate reuși în viață. Oricât de 

modestă ar fi poziția pe care o ocupă, succesul îi este 
asigurat dacă este gata să se autopurifice. Se atinge un 
stadiu în care te poți dedica cu rezultate fructuoase anu- 
mitor activități și îţi vezi şi eforturile recunoscute. 


—9—_= 


Nouă la al doilea loc înseamnă: 


E mîncare în ceaun. 

Tovarășii tăi te pizmuiesc, 

dar nu pot face nimic împotriva ta. 

Noroc. 

În epocile de civilizație superioară este important 
să poți realiza ceva deosebit. Dacă te vei concentra efectiv 
numai asupra unor astfel de acțiuni, ceilalți te vor invidia 
poate, dar nu va fi nici o primejdie; cu cît te vei concentra 
mai mult la țelurile tale cu atît mai puțină influență vor 
avea asupra ta cei care te invidiază. 


—>— 


Nouă la al treilea loc înseamnă: 


Urechile ceaunului s-au rupt, 
și te jenează în comportament. 
Grăsimea fazanului rămîne 
nemâîncată. 

Dar cum începe să cadă ploaia, 
părerile de rău se risipesc, 

iar la sfîrșit se arată și norocul. 


Ca să miști un ceaun fierbinte, trebuie să-l apuci de 

urechi. Dacă acestea s-au rupt, vasul nu mai poate fi săltat 
şi nici nu te mai poți bucura de mîncarea din el. 

În toate acestea, este vorba de un om care, într-o 
perioadă de înaltă civilizație, se află într-un post în care 
nimeni nu-i dă atenție. Toate calitățile lui bune și toate 
darurile lui spirituale se risipesc astfel fără nici un folos. 

Totuşi, nu trebuie decît atît: să vegheze și să-și 
păstreze valorile veritabile din lăuntrul său. Fără îndo- 
ială, va veni momentul cînd piedicile vor dispare și totul va 
merge bine; acest moment este reprezentat prin căderea 
ploii. 


—2— 


Nouă la al patrulea loc înseamnă: 


Se rup picioarele ceaunului. 
Prinţul cade pe jos, 

și el însuși se trezește împroșcat. 
Nenoroc. 


Trebuie să faci față unei sarcini grele și pline de 
responsabilităţi, și nu te simţi în stare să o duci pînă la 
capăt. Mai mult, nici nu îi consacri toate forțele, și te și 
compromiți însoțindu-te de oameni de rînd; consecințele 
sînt eșecul, insultele și umilințele. 

Despre acest subiect Confucius spune: «Caracter 
slab în loc de frunte, știință puţină și planuri vaste, forță 
șovăitoare și responsabilități grele, arareori scapă de 
nenorocire». 


— X — 
Şase la al cincilea loc înseamnă: 

__ Ceaunul Cartea 


Ceaunul are o toartă galbenă 

și inele de aur. 

Statornicia este avantajoasă. 

Un om aflat într-un post de autoritate, abordabil și 
modest reușește să-şi găsească ajutoare robuste și în- 
demînatice care îl completează și-l sprijină. În această 
situație se impune o constantă abnegaţie lăuntrică, și 
menţinerea cu fermitate în această atitudine. 


—6O— 


Nouă sus înseamnă: 


Ceaunul are inele de jad. 

Nimic ce ar putea fi dezavantajos. 

Jadul reuneşte duritatea cu strălucirea blîndă. 
Aceasta sugerează că, ceea ce faci este plăcut oamenilor și 
găsește încuviințare în ochii Divinităţii. lată de ce se 
orînduiesc toate atît de bine. 

CEL CARE TREZEȘTE 


Tunet neîntrerupt: 
imagine a CELUI CARE TREZEȘTE 


Între frică și cutremurare 

cercetează-te 

și îndreaptă-ţi viața! 

'Punetul continuu, prin emoția puternică pe care o 
provoacă, aduce cu sine și frică și cutremurare. Aceasta 
duce întotdeauna la o atitudine de respect în fața mani- 
festării Divinităţii. Așadar, pune-ţi în ordine viaţa proprie 
şi cercetează-ți inima pentru a vedea dacă acolo, ceva se 
împotrivește în secret voinței divine. Temerea de Dumne- 
zeu este temelia adevăratei arte de a trăi. 


Situaţia în care te afli: 


CEL CARE TREZEȘTE aduce 
succesul. 

CEL CARE TREZEȘTE vine: vai! vai! 
Vorbe vesele: ha! ha! 

CEL CARE TREZEȘTE seamănă 

ie Nae 


spaima pe o sută de kilometri 

jur împrejur. 

El nu lasă să-i cadă pe jos lingurita 
și potirul sfînt. 


Cutremurarea produsă de manifestarea Divinităţii 
face să se nască în om frica ce îl conduce la cercetare 
lăuntrică. Dacă dobîndești această cunoaștere a fricii, 
ajungi invulnerabil la şocurile exterioare. Chiar de bubuie 
tunetul, semănînd groaza pe o sută de kilometri jur 
împrejur, tu vei rămîne lăuntric atît de liniștit şi de plin de 
venerație, încât nu vei întrerupe rînduiala sacrificiului. O 
astfel de gravitate profundă şi intimă, care înlătură orice 
teamă, este starea, plină de spiritualitate, pe care o au 
Învăţătorii oamenilor și ai suveranilor. 


Transformările situației: 


— >= 


Nouă la început înseamnă: 


Cel care trezește vine: vai! vai! 

Vorbe vesele îl urmează: ha! ha! 

Noroc. 

Frica și cutremurarea au la început un astfel de 
efect, încît te vezi pus într-o situaţie dezavantajoasă față 
de alții. Dar este ceva trecător. După ce ai îndurat atîtea 
greutăţi, vei simți o ușurare. Chiar fiorul de frică, pe care-l 
găsești atît de amar la început, îți aduce noroc. 

— X — 
Șase la al doilea loc înseamnă: 


Cel care trezește vine 

aducînd primejdia. 

Pierzi de o sută de mii de ori 

comoara ta 

şi trebuie să urci pe cele nouă coline. 

Nu alerga după ea: 

La capătul a șapte zile 

o vei redobîndi. 

Ai suferit o mare pierdere, dar condiţiile sînt de așa 
natură, încît rezistența ar fi contrară direcţiei generale a 
mișcării și deci, infructuoasă. De aceea, mulțumește-te să 
te retragi pe înălțimi inaccesibile pericolului ce te ame- 
nință. Împacă-te cu pierderile suferite şi nu te întrista 
peste măsură, pentru că, fără să alergi după bunurile tale, 


le vei recupera foarte ușor de îndată ce va trece perioada 
de timp care ţi le-a răpit. 


x 
Șase la al treilea loc înseamnă: 
Vine cel care trezește 
și rămîne omul năuc. 
Dacă intri în acţiune 
vei fi ferit de nenorocire. 


Într-un moment de puternică emoție interioară îți 
pierzi prea uşor prezența de spirit; iată de ce nu cunoști 
toate posibilităţile de acțiune și privești împietrit cursul 

aspru al vieții. Dar dacă lași zguduirile vieții să se prefacă 
în mișcare a inimii, vei depăși fără prea multă suferință 
loviturile destinului. 


— = 


Nouă la al patrulea loc înseamnă: 


Cel care trezește se împotmolește. 


Succesul unei mișcări interioare depinde, în parte, 
şi de circumstanțele exterioare. Cît nu întîmpini nici o 
rezistență pe care să o poţi combate energic, nici o capitu- 
lare care să-ţi aducă victoria prin luptă deschisă, ci totul 
se face vîscos și moale ca o mocirlă, mișcarea este parali- 
zată. 


— X — 

Șase la al cincilea loc înseamnă: 

Cînd încolo, cînd încoace: primejdie. 
Și totuși nu pierzi absolut nimic, 
doar că sînt atîtea de făcut! 


Nu mai e vorba de ceva izolat, ci de o succesiune de 
zguduituri, că nu mai apuci nici să-ţi tragi sufletul. Dacă 
însă vei avea grijă să rămii în centrul mișcării și să te 
ferești de a te trezi azvîrlit de soartă încoace și încolo, fără 
apărare, atunci această succesiune de zguduituri nu-ţi va 
produce nici o pagubă. 


— X — 
Şase sus înseamnă: 


Cel care trezeşte aduce ruină 

și spaima se citește în privirile 
pe care le azvîrli de jur împrejur. 
A merge înainte aduce nenoroc. 
Dacă toate acestea nu te-au atins 
încă, ci au început prin a-l lovi 
pe vecinul tău, 

nu e nimic de învinuit. 

Prietenii vor avea ce să-și 
povestească. 


Cînd zbuciumul interior a ajuns la culme, el îl 
lipseşte pe om de facultatea sa reflexivă, și-i tulbură 
limpezimea privirii. Cînd eşti stăpînit de astfel de emoții 
puternice, firește că nu este posibil să acționezi cumpătat. 
Purtarea potrivită în acest caz este să contenești cu toate, 
şi să te odihnești pînă ce-ţi redobîndești calmul și limpe- 
zimea. Dar, acestea se pot realiza doar dacă nu te lași din 
nou cuprins de tulburare, ale cărei efecte supărătoare se 
pot deja observa printre cei din jurul tău. Dacă te retragi 
la timp, vei scăpa de greșeli și de tot felul de pierderi. Dar 
să fii sigur de un lucru: tovarășii tăi, prinși în acest vîrtej, 
nu-ți vor mai accepta avertismentele, și vor fi nemulțumiți 
de purtarea ta. Mărginește-te să nu iei în seamă o astfel 
de atitudine! ` 

ÎNCREMENIREA' 


Munţii îngemănați: 
imagine a ÎNCREMENIRII 


Înțeleptul nu-și lasă gîndurile să 

meargă dincolo de hotarul clipei. 

Inima dorește fără încetare. E ceva ce nu poți 
schimba. Dar pornirile inimii trebuie să se mărginească la 


situația prezentă. Toate visările și speculațiile care merg 
dincolo de aceasta nu fac decît să rănească inima. 


Situaţia în care te afli: 

ÎNCREMENIREA spinării. 

Nici nu-ți mai simți restul trupului. 
Intri în propria curte 

și nu-ți mai vezi oamenii. 

Fără învinuiri. 


“Aplicată omului, hexagrama tratează despre problema păcii 
inimii, pace ce trebuie să fie dobîndită și de aceea, este posibil ca 
acest text să cuprindă de fapt aluzii la anumite practici yoga. 

Adevărata odihnă este cea a omului care se oprește 
cînd a sosit vremea stării pe loc și merge atunci cînd a sosit 
vremea umblatului. Astfel, repausul și mișcarea sînt în 
armonie cu exigenţele momentului, și vezi cum se nasc 
lumina și viața. 

Hexagrama simbolizează începutul și sfîrșitul ori- 
cărei mișcări. Se vorbește despre spinare pentru că acolo, 
în coloană, se află sediul tuturor traiectelor care transmit 
mișcarea. Reușind să oprești impulsurile vehiculate pe 
aceste traiecte, neliniștea parcă dispare, și ajungi la o 
astfel de pace lăuntrică, încît poţi să te întorci și spre lumea 
exterioară. Acum nu mai percepi în tine lupta și 
frămîntările tumultoase ale ființelor, ci înţelegi marile 
legi ale fenomenelor universului și te supui lor. Cel ce 
acţionează din perspectiva acestei profunzimi nu va săvîrşi 
greșeli. 


Transformărilor 


Transformările situaţiei: 
— X — 
Sase la început înseamnă: 


Încremenirea degetelor mari 

de la picioare. 

Fără învinuiri. 

Perseverenţa de lungă durată 

este avantajoasă. 

A-ţi ţine degetele de la picioare nemișcate, înseam- 
nă a sta drept, fără să te clintești înainte de a începe 


mișcarea. Începutul este momentul cînd se comit cele mai 
puține greșeli; atunci mai ești încă în armonie cu inocența 


273 


52 


originară. Vezi lucrurile intuitiv, așa cum sînt, fără să fii 
înfluențat de întunecarea produsă de interes sau dorinţă. 
Cel ce se menţine imobil la început şi nu a părăsit încă 
adevărul găsește direcția cea bună. Trebuie doar o fermi- 
tate constantă, pentru a nu te lăsa împins de parcă ai fi 
lipsit de voinţă. 


Încremenirea Cartea 


— X — 
Şase la al doilea loc înseamnă: 


Incremenirea gambelor. 

Nu-l poți elibera 

pe cel pe care-l urmezi, 

și inima ta nu-i veselă. 

Piciorul nu se poate deplasa independent, mișcarea 
lui este legată de a întregului corp. Cînd corpul este 
angajat într-o mișcare rapidă, iar piciorul este oprit brusc, 
mișcarea corpului continuă, și căderea este inevitabilă. 

La fel se întîmplă și cu cel ce face parte din suita 
unui om înzestrat cu o personalitate puternică. Este 
antrenat în mișcare o dată cu tot grupul. Dacă aceasta are 
loc într-o direcţie neconvenabilă, şi vrea să se oprească, pe 
ceilalți nu-i poate opri. Cînd stăpînul se repede înainte, 
slujitorul nu se poate feri să nu fie tras și el, oricât de bune 
i-ar fi intențiile. 


Nouă la al treilea loc înseamnă: 


Incremenirea coapselor. 
Incordare în osul sacrum. 

Primejdie. Inima se sufocă. 


E vorba de un repaus obținut prin constrîngere. 
Inima, neliniștită, trebuie să fie foarte bine strunită, dar 
focul pe care-l înăbușă lasă un fum ce se întinde repede, 
sufocant. 

De aceea, nue cuminte să te supui unei constrîngeri 
violente atunci cînd vrei să practici concentrarea și medi- 
taţia. Pacea trebuie să se nască și să se reverse într-un 
mod firesc, pornind dintr-o stare de reculegere lăuntrică. 
Dacă vrei să realizezi pacea cu de-a sila, printr-origidizare 
artificială a ființei, meditaţia va aduce cu sine efecte 
deosebit de supărătoare, chiar grave. 


— X — 
Șase la al patrulea loc înseamnă: 


Incremenirea trunchiului. 

Fără învinuiri. 

A sta calm, cu spatele nemișcat, înseamnă a uita de 
propriuleu. Este nivelul suprem al liniștii. Dar aici nu este 
încă atins acest stadiu. Fără îndoială, eşti deja în stare 
să-ţi imobilizezi eul, cu gîndurile și emoţiile lui, dar nu 
te-ai eliberat de tirania lui în întregime. Însă tot atât de 
adevărat este și faptul că liniștirea inimii este o stare 
importantă, ce conduce cu timpul la eliminarea completă 
a impulsurilor egoiste. Chiar dacă ești încă liber de toate 
îndoielile și neliniștile, această dispoziție interioară, care 
pregătește terenul pentru o alta, mai înaltă, nu este o 
greșeală. 

— X — 
Șase la al cincilea loc înseamnă: 


Încremenirea fălcilor. 

Vorbele trebuie să aibă rost. 

Așa se risipesc remușcările. 

Într-o împrejurare primejdioasă, adică atunci cînd 
nu te afli la înălțimea îndatoririlor tale, te lași purtat, cu 
prea multă ușurință de vorbe și glume pline de mîndrie. 
Dar astfel de vorbe necugetate te împing repede spre 
situaţii în care vei avea multe deregretat. De aceea, numai 
reținerea dă vorbirii tale o ținută fermă și risipește re- 
mușcările de mai tîrziu. 


—B— 

Nouă sus înseamnă: 

Incremenire plină de măreție. 
Noroc. 


Efortul îndreptat spre liniștire s-a împlinit. 
Printr-un act de supremă renunțare ești în pace cu toți și 
cu toate și în toate faptele te însoțește norocul. 

PROGRESUL TREPTAT" 


——— Pe munte, un copac: 
== == imaginea a PROGRESULUI TREPTAT : 


Fă-ţi casă din demnitate și virtute, 
spre a-ţi îmbunătăţi purtarea. 


Copacul de pe munte se vede de departe, iar crește- 
rea lui schimbă priveliștea întregului ținut. El nu ţîșnește 
ca o buruiană în mlaștină, ci se înalță încet-încet. Tot așa, 
acţiunea asupra oamenilor nu poate fi decît graduală. Nici 
o influență, nici o trezire bruscă nu sînt durabile. Progre- 
sul trebuie să se facă gradat. Și pentru a-l realiza, în 
mentalitatea și moravurile publice este absolut necesar ca 
personalitatea să cîştige influenţă și greutate. Acestea se 
îndeplinesc printr-o muncă minuțioasă și stăruitoare 
tinzînd spre dezvoltarea de sine. 


Situaţia în care te afli: 


*Un copac aflat pe munte se dezvoltă încet, urmînd ordinea 
firească: mai întîi își înfige bine rădăcinile în pămînt și apoi se 
înalță. De aici și ideea dezvoltării, printr-o înaintare gradată, pas cu 
pas. 

PROGRESUL TREPTAT. Fata se 
mărită. Noroc. 
Perseverenţa este avantajoasă. 


Încetineala ezitantă este caracteristica succesiunii 
de evenimente la capătul căreia tînara își urmează soțul 
în casa acestuia. Trebuie împlinite diverse formalități 
pentru ca mariajul să fie încheiat. Această desfășurare 
treptată se poate aplica și altor situații şi, mai ales, 
domeniului relaţiilor corecte din cadrul unei munci în 
comun. Trebuie să procedezi treptat. Graba nu conduce la 
nimic bun. La fel este și atunci cînd vrei să-ți exerciţi 
influența asupra altora. Pentru că și în acest caz armonia 
este calea potrivită pentru formarea personalităţii. Orice 
influență bazată pe agitație nu va fi decît de scurtă durată. 

Chiar și înlăuntrul tău, evoluția trebuie să meargă 
pe același drum dacă dorești să ajungi la rezultate dura- 
bile. Blîndețea care se adaptează, dar exercită totuși o 
presiune, este exteriorizarea care purcede din pacea lăun- 
trică. Tocmai caracterul treptat al dezvoltării face nece- 
sară perseverența. Doar prin ea progresul lent nu se 
pierde în nisip. 


Transformările situaţiei: 

— xX — 

Șase la început înseamnă: 

Gîsca sălbatică se îndreaptă, 
pas cu pas, spre malul fluviului. 
Fetișcana e în primejdie. 
Trăncăneli. Fără învinuiri. 

Gîsca sălbatică este simbolul fidelității conjugale. 
Se spune că, dacă tovarășul ei de viață moare, ea nu se mai 
însoțește niciodată cu altă pasăre. 

Prima etapă, este atunci cînd această pasăre acva- 
tică zboară de pe apă pe cer și ajunge la malul rîului. Este 
situaţia unui tînăr singuratic atunci cînd vrea să-și cro- 
iască un drum în viață. Cum nu are pe nimeni care să-i 
vină în întîmpinare, primii lui pași sînt înceți și șovători și 
este împresurat de primejdii. Bineînțeles că are de îndurat 
frecvente critici. Dar tocmai greutăţile îl fac să se ferească 
deograbă prea mare și astfel progresul său va fi încununat 
de succes. 


— xX — 
Șase la al doilea loc înseamnă: 


Gîsca sălbatică se îndreaptă, 
pas cu pas, spre faleză. 
Mănîncă și bea în pace 

și în bună înţelegere. 

Noroc. 


Faleza este un loc unde se poate sta în siguranţă pe 
malul fluviului. Se spune că gîsca sălbatică cînd se află 
într-un astfel de loc, și găsește și de mîncare, își cheamă și 
însoțitorii pentru a împărți astfel bucuria. Este imaginea 
păcii, a bunei înțelegeri, a fericirii împărţite cu alții. 

În ceea ce te privește, ai depășit incertitudinea 
inițială şi ai găsit o poziţie sigură, asemănătoare unei 
faleze. Acest prim succes îţi deschide calea spreo activitate 
care curge liniștit spre viitor. 

—>— 


Nouă la al treilea loc înseamnă: 


Gîsca sălbatică se îndreaptă, 

pas cu pas, spre podiș. 

Bărbatul înaintează și nu revine. 
Femeia poartă un copil dar nu-l 
poate naște. 

Nenoroc.. 

Este bine să te aperi de hoți. 

Uscăciunea nu este făcută pentru gîsca sălbatică. 


Dacă nimerește pe un astfel de podiș înseamnă că a mers 
prea departe și s-a rătăcit. 


La fel și în viața omului. Dacă nu laşi lucrurile să 


evolueze spontan, ci te lansezi cu de la tine putere într-o 
luptă prematură, va urma o nenorocire. Îţi riști viaţa și, în 
afară de aceasta, aduci și ruina asupra familiei. Dar nu e 
ceva inevitabil: este doar consecința directă a încălcării 
legii dezvoltării naturale. Dacă nu cauţi înfruntări, ci te 
mărginești să-ți menţii hotărît poziţia și să te aperi împo- 
triva atacurilor nedrepte, totul va decurge bine. 

Șase la al patrulea loc înseamnă: 


Gîsca sălbatică se îndreaptă treptat 
spre un copac. 

Va găsi poate, o creangă netedă 

și dreaptă. 

Fără învinuiri. 


Transformărilor 


Nici arborele nu e un loc convenabil pentru o gîscă 
sălbatică. Dar dacă pasărea se pricepe, va ști să-și gă- 
sească o ramură dreaptă şi netedă pe care să se poată 
așeza. 

La fel se întîmplă, adesea, și în viața omului: 
dezvoltarea sa poate pune pe cineva într-o situație care 
nu-i convine și în care cu greu se poate menţine în afara 
pericolului. Este important să fii atunci în cunoștință de 
cauză și deosebit de flexibil; vei găsi astfel, chiar în 
mijlocul pericolelor, un loc sigur unde poți supraviețui. 


—0—_ 


Nouă la al cincilea loc înseamnă: 


Gîsca sălbatică se îndreaptă 

spre vîrf. 

Timp de trei ani femeia nu are copii. 
La sfîrșit, nimic nu-i poate împiedica. 
Noroc. 


Vîrful e un loc înalt, și dacă te afli într-o astfel de 
poziţie, cu ușurință te vei trezi izolat. Eşti neînțeles, sau 
rău apreciat tocmai de aceia de carete-ai atașat: tovarășul 
de viață, persoanele cu care lucrezi etc. Această situaţie 
este provocată de ipocriziile care au reușit să se insinueze 
între tine și ceilalți. Drept urmare, relațiile rămîn inefi- 
ciente și nu obţii nici un rezultat. Dar legea creşterii, 
poartă în sine promisiunea că astfel de neînțelegeri se 
rezolvă, și, în cele din urmă, unirea se realizează în pofida 
tuturor greutăților. 

—0— 


Nouă sus înseamnă: 


Gîsca sălbatică se îndreaptă treptat 
spre înălțimi. 

Penele ei sînt bune pentru 

dansul sacru. 

Noroc. 


Viaţa și-a atins culmea; opera este împlinită. Dru- 
mul urmat se înalță sus, spre cer, precum zborul gîștelor 
sălbatice, lăsînd pămîntul departe, în urmă. Iar ele săgetea- 
ză mereu mai sus, păzindu-și rîndurile din stolul ce se 
desenează în linii strînse pe cer. Și de cade vreo pană pe jos, 
ea se poate folosi drept podoabă la dansurile rituale sacre. 
Tot așa, viața unui om care a ajuns la desăvîrșire este o 
lumină limpede pentru ființele pămîntești care-şi înalță 
ochii spre el. 

Transformărilor Mireasa 


MIREASA* 


== —— Deasupra lacului, tunetul: 
———— imagine a MIRESEI 


Cunoaște pe cele trecătoare, 

în lumina eternității. 

Tunetul răscolește apa din lac, care răspunde 
chemării sale cu valuri sclipitoare. Este imaginea tinerei 
fete care urmează bărbatul ales. Totuși, orice uniune a doi 
oameni implică și primejdia infiltrării unor elemente ce 
pot conduce la neînțelegeri. De aceea, nu trebuie să pierzi 
din vedere capătul drumului. Dacă cedezi pasiunilor, te vei 
uni și te vei despărți sub impulsul inspirației de moment. 
Dar, dacă ai în vedere sfîrşitul, vei reuși să eviți stîncile 
care răsar inevitabil de sub apa legăturilor omenești. 


*Soţul merge înainte, iar fata îl urmează, voioasă. Hexagrama 

descrie astfel intrarea miresei în casa mirelui. 
În China, regula generală era monogamia. Fiecare bă;bat nu avea 
decît o singură soție oficială. Această uniune matrimonială, care 
privea mai puțin pe cei doi contractanți și mai mult instituția familiei, 
era încheiată respectîndu-se cu mare strictețe toate formalitățile. 
> 

Situatia în care te afli: 


MIREASA. 

Inițiativele aduc nenoroc. 

Nimic ce ar putea fi avantajos. 

O tînără primită într-o familie, fără să fie prima, 
trebuie să se poarte foarte prevenitor și rezervat. Să nu 
vrea să ia locul stăpînei casei, pentru că ar semăna 
dezordine, iar situația ar deveni intolerabilă. Cele de mai 
sus se aplică tuturor relațiilor libere între oameni. În timp 
ce relațiile strict reglementate traduc o uniune de drept și 
datorie, relațiile omenești se sprijină pe o rezervă plină de 
tact. Aceasta este de o extremă importanță, pentru că așa 
cum existența întregii naturi stă pe uniunea dintre cer și 
pămînt, și la oameni, afecțiunea constituie alfa și omega. 


Transformările situaţiei: 


—0— 


Nouă la început înseamnă: 


Mireasa ca o concubină. 
Un șchiop în stare să meargă. 


Bărbatul putea însă să mai aibă relaţii și cu o altă femeie, pe care 
o putea aduce în casă - lucru neobișnuit în Europa -, drept 
concubină. Datoria soției era de a-i oferi nou venitei tot concursul 
în astfel de împrejurări. Relaţia care se stabilea era astfel clară și 
elegantă. Tînăra care, aleasă fiind de un bărbat, intra într-o familie, 
se supunea cu modestie stăpînei casei, ca unei surori mai în vîrstă. 
Bineînţeles că acestea erau probleme delicate, care cereau mult 
tact și de o parte și de alta. 

Transformărilor 


Iniţiativele aduc noroc. 


Prinții din vechime ierarhizau foarte strict doam- 
nele de la curte care erau subordonate reginei ca surorile 
mai mici, celei mai mari. Mai mult, ele aparțineau adesea 
familiei reginei, iar aceasta le prezenta ea însăși soțului. 
Sensul este că, tînăra care, în bună înțelegere, își face 
intrarea într-o familie, nu trebuie să revendice egalitate 
de rang cu stăpîna casei, ci să se poarte cu modestie față 
de ea. 

Aceeași interpretare și pentru raporturile dintre 
stăpîni și servitori. Se poate întîmpla ca un prinț să aibă 
în anturajul său un om căruia îi arată prietenie și încre- 
dere. Acel om trebuie să respecte convenienţele și să se 
poarte cu modestie în fața puternicului zilei. Deși o astfel 
desituaţie îl ţine împiedicat de parcă ar fi șchiop, el nu este 
mai puţin în stare de a înfăptui ceva de seamă. 


—9— 


Nouă la al doilea loc înseamnă: 


Un chior în stare să vadă. 

Perseverența unei ființe solitare 

este avantajoasă. 

Bărbatul şi femeia trebuie să fie împreună în viață, 
ca cei doi ochi. Dar aici, femeia este singură; deşi unul 


dintre ochi s-a stins, rămîne devotată chiar și în sin- 
gurătatea sa. 


— X — 
Șase la al treilea loc înseamnă: 

Mireasa ca o roabă; 
Se mărită ca o concubină. 


O tînără pusă într-o situație umilă, și care nu şi-a 
aflat un soț, ar mai putea, în anumite circumstanțe, să-și 
găsească refugiu în poziţia de concubină. 

Situaţia descrisă este cea a unei persoane care 
dorește intens satisfacţii imposibil de obținut în mod 
normal. De aceea, acceptă un loc greu de împăcat cu stima 
pe care și-o poartă. Din această situaţie fiecare poată să-și 
tragă singur concluziile necesare. 


— = 


Nouă la al patrulea loc înseamnă: 


Fata de măritat amînă sorocul. 

O căsătorie tîrzie vine 

totuși la timpul său. 

O tînără fată virtuoasă, care vrea să se ferească de 
vreo cădere, lasă să treacă vremea firească pentru măritiș. 


Dar asta nu-i aduce nici un prejudiciu şi, în cele din urmă, 
în ciuda întîrzierii, își găsește soţul care-i era sortit. 


— X —— 

Șase la al cincilea loc înseamnă: 

Suveranul și-a dat fiica în căsătorie, 
și veșmintele ei brodate 

nu sînt tot atît de strălucitoare 


ca ale celor din alai. 
Luna aproape plină aduce noroc. 

Suveranul a hotărît că prințesele imperiale, chiar și 
ele, sînt supuse soților lor; din această cauză, nu așteaptă 
ca fiica lui să fie cerută în căsătorie, ci o mărită în 
momentul pe care-l consideră potrivit. Altfel spus, o tînără 
de familie bună, care are parte de o căsătorie modestă, știe 
să se adapteze cu eleganță la noua ei situaţie. Fără 
vanități inspirate din ornamentele exterioare, ea își uită 
rangul prin căsătorie şi se supune soțului ei, ca luna care 
nu este încă plină și nu se așează drept în fața soarelui. 


Transformărilor Mireasa 


— X — 
Șase sus înseamnă: 


Femeia întinde coșul, 

dar în el nu sînt fructe. 

Bărbatul străpunge oaia, 

dar sîngele nu curge. 

Nimic folositor. 

Atunci cînd se săvîrșeau jertfele pentru strămoși, 
femeia trebuia să aducă ofranda de fructe într-un coș, iar 
bărbatul să înjunghie victima. Dar aici formele rituale nu 
sînt respectate decît superficial. Femeia poartă un coș gol, 
iar omul taie o oaie deja moartă, totul doar pentru a salva 


aparențele. Această purtare ușuratică nu prevestește 
nimic bun pentru ei. 

ABUNDENȚA' 


=_= Tunet şi fulger deodată: 
— —— imagine a ABUNDENȚEI 


Astfel, cel nobil încheie procesul 
și aplică pedepsele. 


Limpezimea face posibil un studiu exact al faptelor, 


iar zguduitura veghează la executarea riguroasă a pedep- 
sei. În acest fel, legile, deja emise, sînt aplicate cu riguro- 


zitate. 


Situaţia în care te afli: 

ABUNDENȚA are succes. 
Împăratul atinge deplinătatea. 
Nu fi trist: fii ca soarele la amiază. 


A instaura o eră de măreție și de maxim belșug, nu 


este un destin rezervat oricărui muritor. Fiinţa în stare să 
realizeze o astfel de operă este un om născut spre a-i 


*Hexagrama reprezintă o operă de înaltă civilizație. Totuși, faptul 
că e vorba de o culme sugerează și ideea că această stare de 
extraordinară abundență nu se va putea menţine la infinit. 

guverna pe ceilalți, pentru că voinţa se îndreaptă spre ceea 
ce este mare. Cel mai adesea, răstimpul unei astfel de 
plenitudini este scurt. Iată de ce înțeleptul, pe drept 
cuvînt, s-ar putea întrista în faţa perspectivei declinului ce 
va urma. Totuși, nu i se potriveşte tocmai lui o astfel de 
întristare. Doar acela care este lăuntric liber de griji și de 
tristeți este în stare să instaureze o eră de abundență. El 
trebuie să fie ca soarele la amiază atunci cînd luminează 
și bucură toate ființele de sub cer. 


Transformările situaţiei: 


—>— 


Nouă la început înseamnă: 


Cînd un om întilnește 

Învățătorul căruia îi este menit, 

poate rămîne împreună cu El 

și zece zile și tot nu e nimic 

de învinuit în aceasta. 

Dacă mergi înainte, 

găsești încredere. 

Pentru a instaura o eră a belșugului, trebuie să 
unești claritatea cu mișcarea energică. Doi oameni, care 
reunesc aceste calități, se potrivesc unul cu celălalt, şi 
chiar dacă rămîn împreună pe timpul abundenței, pe toată 


durata ciclului, aceasta nu înseamnă ceva excesiv. De 
aceea drumul este deschis acțiunii. 


— Xx — 


Șase la al doilea loc înseamnă: 

Perdeaua este atît de groasă, 

încît se vede Steaua Polară 

în plină zi. 

Mergînd înainte dai de neîncredere 
și ură; dar dacă păstrezi arma 
adevărului, vine norocul. 


Se întîmplă adesea ca între suveranul doritor de 
măreție și omul care ar putea realiza așa ceva, să se 
insinueze intrigi și cabale aducătoare de întuneric, aseme- 
nea unei eclipse de soare. Atunci, pe cer, în locul Soarelui, 
se vede Steaua Polară. 

Esti împins în umbră de un grup care a acaparat 
puterea. Dacă ai vrea să întreprinzi ceva într-un aseme- 
nea moment, te-ai izbi inevitabil de o neîncredere și o 
invidie care ţi-ar face imposibilă orice mișcare. În acest 
caz, este important să-ți păstrezi forța interioară, cea a 
adevărului, care este atît de puternică încît influențează 
pe neștiute suveranul, și totul se aranjează spre bine. 


—O— 


Nouă la al treilea loc înseamnă: 


Atît de des este hățişul, 

încît stelele se văd în plină amiază. 

İşi rupe braţul drept. Fără învinuiri. 

Aici este descris tabloul unei crescînde întunecări a 
soarelui. În acest moment, eclipsa a ajuns totală și se pot 
vedea chiar și cele mai mărunte stele la amiază. 


Aplicată relațiilor sociale, aceasta se referă la situa- 
ţia în care suveranul este atît de copleșit de tenebre, încît 

chiar și cei mai neînsemnaţi oameni reușesc să se propul- 
seze în față; iar pentru un om de valoare, care ar putea fi 
mîna dreaptă a lui, devine imposibilă orice acţiune. Este 
ca şi cum şi-ar fi rupt brațul drept. Dar nu este vina lui că 
este împiedicat să acționeze. 


—0— 


Nouă la al patrulea loc înseamnă: 


Transformărilor  Abundența 


Perdeaua e atît de groasă, 

încît se vede Steaua Polară la amiază. 

Îl întîlnești pe cel care 

are aceeași fire ca tine. 

Noroc. 

Întunericul începe deja să scadă, de aceea, elemen- 
tele care au afinitate între ele se reîntîinesc. Trebuie să-ți 


găsești omul care te completează: în aceasta constă ne- 
prețuita înțelepciune. Atunci totul va merge bine. 


— X — 

Șase la al cincilea loc înseamnă: 
Binecuvîntarea și slava se apropie. 
Noroc. 


Omul aflat la putere este modest, deci deschis 
sfaturilor persoanelor competente. Prin urmare, în preaj- 
ma lui se vor aduna oameni care îl vor face să vadă cele ce 
trebuie urmate. Așa își atrage binecuvîntarea, gloria și 
norocul pentru el și pentru toți cei pe care-i conduce. 

— X — 
Şase sus Înseamnă: 


Casa lui este scăldată în belșug. 

Își ascunde familia. 

Pîndește la ușă și nu mai bagă 

de seamă la nimeni altcineva. 

Trei ani nu vede nimic. Nenoroc. 

Este descris un om care, datorită aroganței și 
încăpățînării sale, ajunge exact în partea opusă ţelurilor 
lui. Caută belșug și lux pentru propria-i casă; vrea să fie 
stăpîn absolut. Așa își îndepărtează familia și, în cele din 
urmă, se trezeşte cu totul izolat. 


292 


Transformărilor Călătorul 5 6 


CĂLĂTORUL 


= _—- Deasupra muntelui, focul: 
= == imagine a CĂLĂTORULUI 


Să ai cugetul limpede și să fii 
chibzuit atunci cînd împartți pedepse; 
și nu îngădui zăbavă peste zăbavă în 
judecarea neînțelegerilor. 

Cînd arde iarba pe un munte se vede bine străluci- 
rea focului. Dar focul nu stă pe loc, ci înaintează mereu 
după o nouă hrană. El nu este decît o apariţie fugară. Se 
cuvine ca, asemănător, să se petreacă lucrurile şi cu 
procesele și pedepsele. Ele trebuie să fie o apariţie repede 
risipită, să nu se tărăgăneze la nesfirșit. Temniţele trebuie 
să-i primească pe oameni doar în trecere, ca pe niște 
musafiri și nu să devină locuințe stabile. 


Situaţia în care te afli: 


CĂLĂTORUL. Succes prin micime. 
Pentru călător, perseverenţa este 
avantajoasă. 

Cînd eşti călător și străin, nu trebuie să te porți cu 
asprime sau să țintești prea sus. Fără să te bucuri de un 
cerc larg de cunoștințe, nu poți ieși în evidență. Rămii 
prudent și rezervat și vei fi ferit de necazuri, iar dacă vei 
fi îndatoritor cu ceilalți, vei avea succes. Călătorul nu are 
un loc al său, drumul e căminul lui. De aceea, să vegheze 
să rămînă drept și hotărît în sinea sa, să nu poposească 
decît în locuri potrivite și să nu se amestece decît cu oameni 
de treabă. Atunci își va putea urma drumul netulburat. 


Transformările situaţiei: 
— X — 
Şase la început înseamnă: 


Cînd călătorul se ocupă 

de lucruri mărunte, 

își atrage nenorocul asupra sa. 

Un călător nu trebuie să se înjosească şi să se 
preocupe în calea sa de lucruri neînsemnate. Dimpotrivă, 
cu cît e mai sărac și mai dezarmat exterior, cu atît trebuie 
să-și apere mai energic demnitatea interioară. Într-adevăr, 
dacă un străin își închipuie că va fi primit amical, coborîn- 
du-se la nivelul unor glume proaste şi umilindu-se în 
bufonerii, se înșeală amarnic. Nu va culege decît dispreț și 
înjurături. 

— xX — 

Șase la al doilea loc înseamnă: 


Călătorul ajunge la han 
purtîndu-și averea cu sine 

și dobîndind astfel statornicia unui 

slujitor tînăr. 

Călătorul este aici modest și rezervat. Nepierzîn- 
du-și legătura cu esența sa lăuntrică, își găseşte întot- 
deauna un loc de odihnă. De asemenea, păstrînd o atitu- 
dine de continuă bunăvoință față de oameni, aceștia îi 
dăruiesc multe bunuri. În plus, dobîndește un slujitor 
credincios și sigur, comoară de nepreţuit pentru orice 
călător. 


—0— 


Nouă la al treilea loc înseamnă: 


Hanul călătorului arde. 

Pierde statornicia tînărului servitor. 

Primejdie. 

Un străin care nu știe cum să se poarte, care se 
amestecă în afaceri și certuri care nu-l privesc, își pierde 
locul de odihnă. Iar dacă se poartă distant şi arogant faţă 
de servitor, pierde și încrederea acestuia. Fiind străin, nu 
se mai poate bizui pe nimeni, și iată-l într-o situaţie 
deosebit de primejdioasă. 


—0— 
Nouă la al patrulea loc înseamnă: 


Călătorul se odihnește la adăpost. 
Obține bunurile sale și o bardă. 
Nu-i este inima voioasă. 


Un călător care, deși știe să se arate cumpătat în 
cele din afară, este tare doritor înlăuntrul său de a răzbi 

în față, poate să-și găsească pentru un timp, adăpost. 
Dobîndind însă bunuri și bunuri acestea nu vor fi în 
siguranță, mereu va trebui să stea la pîndă și să le apere 
cu arma în mînă. Fără să se simtă deci în largul lui, își va 
da seama, încet-încet, că este străin în țară străină. 


Călătorul Cartea 


— X — 
Șase la al cincilea loc înseamnă: 


Ţintește un fazan care cade 

de la prima săgeată. 

În cele din urmă aceasta îi aduce 

laude și o însărcinare. 

Oamenii de stat, aflaţi în călătorie, aveau obiceiul 
să se prezinte în fața prinților oferindu-le un fazan. Aici, 
un călător vrea să intre în serviciul unui prinţ. În acest 
scop vînează un fazan doborîndu-l de la prima săgeată. Își 
găseşte astfel prieteni care să-l laude, să-l recomande și să 
fie primit, în cele din urmă, în slujba unui prinț. 

Adesea apar împrejurări care pot să împingă un om 
să-și caute rostul printre străini. Dacă înțelege cum să 
abordeze situaţia și se poartă așa cum se cuvine, își va 
putea dobîndi un cerc de prieteni și un domeniu de acțiune, 
chiar şi într-o ţară care nu este a lui. 


—0— 

Nouă sus înseamnă: 

Arde cuibul păsăruicii. 

Ride drumeţul la-nceput, 

dar va plînge și se va tîngui apoi. 

Pierde vaca, zăpăcitul! Nenoroc. 


Parabola păsării căreia îi arde cuibul înseamnă 
pierderea locului de odihnă. Dacă pasărea a fost neatentă 
atunci cînd și-a clădit cuibul, o poate lovi o asemenea 
nenorocire. La fel este şi pentru călător. Dacă îşi uită 
condiția se va căi mai tîrziu, cu gemete și cu lacrimi. Dacă 
îţi pierzi prostește vaca (adică puterea de adaptare) rezul- 
tatele vor fi rele. 

Cel blind Cartea 


CEL BLÎND* 


————  Vîntși iar vînt: 
=—— imaginea CEEA CE PĂTRUNDE 
 ÎNCETIȘOR 


Trimite-ţi poruncile pretutindeni 

şi împlinește-ţi lucrarea. 

Însuşirea de a fi pătrunzător o are vîntul, datorită 
caracterului său continuu. Prin aceasta devine puternic. 
În acest fel trebuie să penetreze gîndirea celui care con- 
duce, sufletul celor conduși. Aceasta impune o acțiune de 
durată în ceea ce privește ordinele și explicațiile. Doar 
atunci cînd poruncile au trecut în sufletul neamului, este 
cu putință fapta. O acțiune nepregătită provoacă doar 
teamă şi repulsie. 


*Este una dintre hexagramele duble. Principiul întunecos, rigid și 
imobil, este risipit prin penetrarea sa de către principiul luminos, 
care îl supune cu blîndețe. În natură, vîntul este cel ce împrăștie 
norii și readuce senina limpezime a cerului. În viața omului, 
pătrunzătoarea judecată este cea care spulberă gîndurile întunecate. 
in viaţa socială, influenţa unei personalități marcante este cea care 
demască și risipește toate intrigile tesute în umbră. 

Transformărilor , Cel blînd 


Situaţia în care te afli: 


CEL BLÎND. Reușită prin ceea ce 
este mic. 

Este avantajos să ai unde te duce 
și cu folos să-l vezi pe cel de seamă. 


Pătrunderea operează efecte treptate și invizibile. 
De aceea, nu trebuie realizată cu mijloace violente, ci 
printr-o influențare neîntreruptă. Aceste efecte impresio- 
nează mai puţin decît cele obținute prin surpriză, dar sînt 
mai trainice. Pentru a putea acționa în acest fel trebuie să 
ai un scop bine precizat, deoarece numai exercitînd o 
influență penetrantă, mereu în aceeași direcție, ajungi la 
rezultat. O forță de slabă intensitate nu poate realiza 
efectul dorit, decît atunci cînd se pune sub autoritatea 
unui om superior, care are darul de a crea ordine. 


Transformările situaţiei: 
— X — 
Șase la început înseamnă: 


Fie că înaintezi, fie că te retragi, 
bine e să ai perseverenţa 
războinicului. 


Ofireblîndă te împinge adesea pe panta nehotăririi. 
Nu te simţi în stare să mergi decis înainte; răsar mii de 
îndoieli. Dar nu ai nici dorinţa de a bate în retragere, așa 
că oscilezi încurcat încolo şi-ncoace. În acest caz, o hotărîre 
milităroasă este cea mai bună atitudine; să îndeplinești 
decis cele ce-ţi sînt impuse de buna orînduială a lucrurilor. 

O disciplină fermă este mult mai potrivită decît nehotări- 
rea. 


— >= 


Nouă la al doilea loc înseamnă: 


Pătrundere sub pat. 

E nevoie de preoți 

şi de magicieni în mare număr. 
Noroc. Fără învinuiri. 


Ai de-a face cu vrăjmași ascunși și de aceea ești 
supus unor influențe greu de descoperit. Influențe care se 
adăpostesc în cele mai întunecate colțuri, de unde își 
exercită sugestiile. În asemenea cazuri, este necesar să le 
urmărești pînă în ungherele cele mai tainice, ca să stabi- 
lești despre ce influență este vorba - rolul preoților -, și 
pentru a le înlătura - rolul magicienilor. Tocmai datorită 
caracterului lor anonim, aceste ameninţări cer un efort 
continuu, dar care merită să fie depus. Pentru că, de 
îndată ce astfel de influenţe nefaste au fost scoase la 
lumină și stigmatizate, ele își pierd puterea asupra oame- 
nilor. 


—9— 
Nouă la al treilea loc înseamnă: 
Pătrundere repetată. Umilire. 


O analiză pătrunzătoare nu trebuie să fie împinsă 
prea departe, pentru că ar jena capacitatea de decizie. 
Dacă o problemă oarecare a fost analizată temeinic, im- 
portant este, după aceea, de a lua o decizie şi de a acţiona 

în consecință. Altfel apare inevitabil îndoiala și, în urma 
ei, umilirea, deoarece te-ai dovedit incapabil de acţiune. 


— X — 
Șase la al patrulea loc înseamnă: 


Se risipesc părerile de rău. 

La vînătoare, prinzi trei soiuri de 

vînat. 

Atunci cînd responsabilitatea pe care o ai și expe- 
riența acumulată, te fac să îmbini modestia înnăscută cu 
activitatea energică, vei obține, cu siguranță, un mare 
succes simbolizat prin cele trei soiuri de vînat; acestea 
serveau drept ofrande pentru zei, daruri din partea 
oaspeţilor către gazde sau hrană obișnuită. Dacă vînatul 
era prins în unul dintre aceste trei scopuri, vînătoarea era 
considerată deosebit de bună. 


—2— 


Nouă la al cincilea loc înseamnă: 


Perseverenţa aduce noroc. 

Umilirea se risipește. 

Nimic ce nu ar fi avantajos. 

Început nu, doar un sfîrșit. 

Înainte de schimbare, trei zile; după 

schimbare, trei zile. Noroc. 

Aici este vorba doar de o simplă reformă. Începutul 
nu era bun, dar ai ajuns într-un loc din care poţi lua o altă 


direcție. Se impune deci schimbarea, dar aceasta trebuie 
operată respectînd o atitudine corectă; atunci urmează 

succesul, iar remușcările dispar. Fii însă atent: astfel de 
îmbunătăţiri reclamă multă chibzuinţă. Înainte de a 
săvîrși o schimbare este necesar să meditezi îndelung 
asupra ei, iar atunci cînd schimbarea s-a înfăptuit, un 
timp oarecare trebuie să mai cercetezi cu grijă felul în care 
setraduce ea în realitate. O astfel de lucrare, înfăptuită cu 
grijă, va fi însoţită de noroc. 


— >= 


Nouă sus înseamnă: 


Pătrundere sub pat; 

îți pierzi avuţia și barda. 

Stăruinţa aduce nenoroc. 

Cunoașterea situației este suficient de pătrunză- 
toare. Urmărești influenţele pînă în refugiile lor cele mai 
secrete, dar nu mai ai forța necesară de a le combate 
decisiv. În acest caz, orice tentativă de a pătrunde în 


imperiul obscurității nu ar avea decît consecințe neplă- 
cute. 

CEL VOIOS’ 


Lacuri unul peste celălalt: 
imagine a CELUI VOIOS 


Intîlnește-te cu prieteni, discută 

şi sporește-ți prin aceasta dibăcia. 

Un lac, atunci cînd este izolat, se evaporă şi, în- 
cet-încet seacă. Dar dacă două lacuri sînt legate între ele 
nu se epuizează așa de ușor, pentru că se îmbogățesc unul 
pe celălalt. La fel este și în domeniul cunoașterii. Cunoaş- 
terea trebuie să fie o putere dătătoare de viață. Ea nu poate 
ajunge astfel decît prin relaţii cordiale cu prieteni avînd 
aceleași înclinații, prieteni prin care te verifici fie dis- 
cutînd, fie aplicînd adevărurile vitale. Pe această cale 
cunoașterea devine bucurie, în timp ce știința autodi- 
dactului are întotdeauna ceva unilateral, greoi, apăsător. 


Situaţia în care te afli: 


CEL VOIOS. Succes. Perseverenţa 


“Imaginea asociată hexagramei este lacul surizător și însușirea 
lui, bucuria; aceasta provine din fermitatea și din puterea interioară 
ce se exteriorizează sub o formă tandră și blîndă. 

este avantajoasă. 


Voioşia este comunicativă, de aceea aduce succesul. 
Dar bucuriei îi trebuie temelia fermității spre a nu dege- 
nera în veselie necontrolată. În inimă trebuie să sălășlu- 
iască adevărul şi puterea, iar în purtarea față de semeni 
blîndețea. În acest fel, te vei afla așa cum se cuvine în fața 
oamenilor și în fața lui Dumnezeu. Deși uneori se pot 
obţine efecte prin simplă intimidare, fără urmă de blîndețe, 
așa ceva nu durează. Dacă, dimpotrivă, cîştigi inimile 
oamenilor, ei vor accepta de bună voie lucruri împovără- 
toare și nu se vor teme nici măcar de moarte. Într-atît de 
mare e puterea bucuriei asupra oamenilor! 


Transformările situației: 


—O— 


Nouă la început înseamnă: 


Seninătate mulțumită. Noroc. 


Obucurie liniștită, nerostită, reculeasă în ea însăși, 
care nu rîvneşte nimic de la exterior și se arată mulțumită 
de toate, rămîne ferită de orice împătimire și de orice 
repulsii egoiste. Într-o astfel de libertate rezidă norocul, 
pentru că ea adăpostește liniștita siguranță a unei inimi 
întărită în ea însăși. 


Nouă la al doilea loc înseamnă: 


Seninătate sinceră. Noroc. 
Se risipesc părerile de rău. 

Uneori se întîmplă să fii împreună cu personaje 
alături de care ești asaltat de tentaţii nedemne de un om 
superior. Dînd curs acestor tentaţii, deschizi în mod sigur 
calea pentru remușcări, fiindcă un om cu adevărat supe- 
rior nu poate găsi mulțumire în tovărășia unor ființe 
inferioare. Dar dacă, cunoscînd foarte bine toate acestea, 
nu te lași derutat și refuzi să-ți găsești plăceri în astfel de 
purtări, nici măcar un anturaj îndoielnic nu va putea să-ți 
ofere satisfacţii vulgare, și orice ocazii pentru viitoare 
regrete vor fi înlăturate. 


— X — 
Şase la al treilea loc înseamnă: 


Bucurie ce vine. Nenoroc. 


Adevărata bucurie trebuie să izvorască dinăuntru. 
Dar dacă acest lăuntru al tău e gol și te risipești în lumea 
din afară, bucuriile îți vor veni din exterior. Este ceea ce 
mulțimea numește distracţie. Fiinţele care, urmare a 
inconsistenței lor interioare, încearcă nevoia de divertis- 
ment, vor avea mereu nevoie de distracţii, atrăgând către 
ele noi și noi plăceri exterioare. Se pierd astfel tot mai 
mult, ceea ce, firește, are consecințe dezastruoase. 


—O— 
Nouă la al patrulea loc înseamnă: 


Seninătatea cu îndoială 

nu aduce liniște. 

După ce te-ai scuturat de greșeli, 
încerci bucurie. 

Adesea stai nehotărît: oare ce fel de bucurii să 
rîvnești? Cît timp nu te decizi dacă să alegi o bucurie 
înaltă ori una inferioară, vei rămîne lăuntric neliniștit. 
Dar atunci cînd ai înțeles cu deplină limpezime, că pati- 
mile aduc suferințe, reușești să te desparți de ceea ce este 
josnic sau vulgar și să cauţi bucuriile superioare. O dată 
pecetluită hotărîrea, găsești în tine însuţi adevărata seni- 
nătate și adevărata odihnă, iar împotrivirea lăuntrică 
este biruită. 


— = 


Nouă la al cincilea loc înseamnă: 


Sinceritatea față de cei care distrug 
este primejdioasă. 


Elementele periculoase se apropie chiar şi de cei 
buni. Dacă intri în relații cu astfel de oameni, influenţa lor 
demolatoare îți va atrage tot soiul de primejdii. Dar dacă 
îți dai seama de situație, și observi la timp pericolul, vei şti 
să te păzești de necazuri. 


— X — 
Șase sus înseamnă: 


Veselie seducătoare. 


Dacă nu ai tărie interioară, plăcerile exterioare de 
care nu te-ai ferit devin într-atît de seducătoare încît, în 
cele din urmă, te lași antrenat de ele. Aici nu-i vorba de 
primejdie, de noroc sau de ghinion. Ai lăsat să-ți scape 
cîrma propriei tale vieţi și ce se va alege din ea depinde, 
de-acum încolo, numai de hazard și de influenţe din 
exterior. 

DISPERSAREA'" 


————  Vintul rătăcește deasupra apelor: 
imaginea DISPERSĂRII 


Impăraţii de demult aduceau jertfe 

Divinităţii și înălțau temple. 

Toamna și iarna, apa încremenește și îngheaţă. 
Dar cînd vin dulcile adieri ale primăverii, înțepeneala 
acesteia încetează, şi toate cele risipite în gheţuri se 
reunesc. La fel este și sufletul poporului. Asprimea și 
egoismul fac inima neînduplecată, și această rigiditate o 
separă detot restul. lată de ceinima trebuie să fie cuprinsă 
de emoție divină. Ea trebuie să se fărîme, răpită fiind de 
un fior sacru în fața veșniciei, stăpînită de emoție în fața 
prezenţei ziditorului și să trăiască experiența directă a 
comuniunii, în timpul adorării Divinităţii. 


Situaţia în care te afli: 


DISPERSAREA. Succes. 
Impăratul se apropie de templu. 


*Hexagrama sugerează ideea că, dacă forţa vitală se acumulează 
în mod primejdios în om, ea va fi din nou risipită cu puterea biîndeții. 

Este avantajos să traversezi 
marile ape. 
Stăruinţa este avantajoasă. 


Pentru a birui egoismul care separă, omul are 
nevoie de forță religioasă. Oferirea în comun a jertfelor 
solemne și a serviciilor divine, exprimînd coeziunea și 
structura socială a familiei și a statului, era mijlocul folosit 
de marii suverani, pentru a face inimile să intre în comu- 
niune prin aceleași emoții, grație muzicii sacre și a ceremo- 
niilor fastuoase. Zidurile despărțitoare cădeau, rigiditățile 
înțepenite se înmuiau. O altă cale era munca în comun, în 
mari acțiuni ale unei colectivități întregi, acțiuni ce aveau 
un țel deosebit; concentrarea spre același obiectiv făcea să 
cadă tot ceea ce separa, la fel cum se întîmplă pe corabia 
ce traversează un mare fluviu, atunci cînd toți călătorii se 
unesc spre aceeași muncă. 

Cu toate acestea, numai acela care este capabil 
să-și topească duritatea egoismului, poate rămîne în drep- 
tate și tărie. 


Transformările situației: 

— X —— 

Șase la început înseamnă: 

Noroc. Vine în ajutor o putere 
de armăsar. 


Pentru a evita separarea, trebuie înlăturate prime- 
le ei semne, așa cum, pentru a îndepărta ploaia trebuie ca 
norii să se risipească înainte de prăvălirea furtunii. În 
astfel de clipe, cînd divergenţele de opinii încep să se facă 

simţite, cu neînțelegerile ce le urmează, trebuie acționat 
cu promtitudine și rigoare pentru a le risipi o dată cu 
neîncrederea reciprocă. 


—0— 


Nouă la al doilea loc înseamnă: 


În momentul despărțirii, 


dă fuga la sprijinul tău. 
Părerile de rău dispar. 


Cînd descoperi în tine însuți că începi să te depăr- 
tezi de ceilalți, că încerci sentimente de mizantropie și 
proastă dispoziție, caută să-ţi regăsești echilibrul și spri- 
jinul. Dar un astfel de sprijin nu-l găsești niciodată în ură, 
ci totdeauna în judecata măsurată și dreaptă asupra 
semenilor, unită cu bunăvoința. Dacă-ţi regăseşti privirea 
senină, întreaga proastă dispoziție și posomoreală au 
dispărut, și o dată cu ele și orice ocazie de regret. 


— X — 
Sase la al treilea loc înseamnă: 


Îţi dispersezi propriul ego. 

Fără păreri de rău. 

Sînt unele împrejurări în care munca este atît de 
împovărătoare, încît nu te mai poți gîndi deloc la tine 
însuți. Şi atunci trebuie să dai la o parte propria persoană, 
şisă alungitot ceea ce eul vroia să adune în jurul lui pentru 
a forma o barieră împotriva celorlalţi. Doar printr-o totală 
lepădare de sine se poate dobîndi forța necesară marilor 
îndatoriri. Statornicindu-ţi țelul în afara ta, într-un mare 
ideal, vei putea să-ți însușești acest mod de a fi. 

— X — 
Șase la al patrulea loc înseamnă: 


Te desparţi de grupul tău. 

Minunat noroc. 

De la dispersare treci la adunare. 

Tocmai la aceasta nu se gîndesc 

oamenii obișnuiți. 

Cînd lucrezi la o operă importantă pentru întreaga 
comunitate, trebuie să dai la o parte toate prieteniile 
personale. Doar atunci cînd te menţii deasupra tuturor 
grupărilor realizezi ceva decisiv. Cel ce poate renunţa în 
acest fel la ceea ce îi este apropiat, va cîştiga ceea ce este 
îndepărtat. Totuși, pentru a putea înțelege această mani- 
eră de a aborda lucrurile, este necesar să ai o privire de 
ansamblu a tuturor aspectelor vieții şi a conexiunilor lor, 
lucru de care sînt în stare doar oamenii cu adevărat mari. 


— = 


Nouă la al cincilea loc înseamnă: 


Strigătele lui mari spală ca sudoarea. 

Dispersare. 

Locuiești împărătește; fără învinuiri. 

În epocile de împrăștiere și despărțire, o idee mare 
poate furniza germenele din care va răsări vindecarea. 
După cum transpirația marchează faza critică a unei boli, 
tot așa, în momentele în care apar pretutindeni obstacole, 
gîndurile ziditoare constituie o adevărată descătușare. 
Oamenii capătă un punct în jurul căruia se pot reuni: un 
om într-o poziție de comandă, în stare să risipească 

neînțelegerile. 


—2— 


Nouă sus înseamnă: 

Își risipește sîngele. 

A pleca, a se ţine la distanţă, a ieși, 

nu sînt de învinuit. 

A risipi sîngele înseamnă a evita primejdia. Dar 
gîndul exprimat aici nu vrea să spună că eviți dificultățile 
în ceea ce te privește pe tine însuți, ci că eliberezi ființele 
ce-ţi sînt dragi, ajutîndu-le să plece înainte ca primejdia să 
apară, să se țină la distanţă de un pericol deja prezent sau 


să iasă dintr-unul care îi asaltează. O astfel de acţiune este 
corectă. 

LIMITAREA 


Deasupra lacului este apa: 
imagine a LIMITĂRII 


Statornicește număr și măsură 
și află virtutea și dreapta purtare. 


Lacul este ceva finit, și din nesfirşirea de ape nu 
poate conţine decît o anume cantitate. Tot așa, numai cînd 
se stabilesc foarte clar limitele, dobîndești semnificația 
drumului tău în viață. Chiar și pentru a deveni puternic 
ai nevoie de limite stabilite în mod liber, care să constituie, 
ceea ce în mod curent se cheamă, datorie. Și răspunzînd 
datoriei poţi dobîndi propria-ți semnificație. 


Situaţia în care te afli: 


LIMITAREA. Succes. 
Nu stărui într-o limitare amară. 


Limitările sînt dureroase, dar conduc la reușită. 
Cînd economisești zi de zi, te pregătești pentru a înfrunta 
lipsurile; cînd te retragi la timp, scapi de umiliri. Și 
armoniei îi sînt necesare limitările, astfel că, natura are 
hotare precise pentru vară și pentru iarnă, pentru zi și 

pentru noapte și aceste hotare dau sens vieții omului. La 
fel și purtarea cumpătată, te fereşte de încurcături. 

Dar, în fixarea limitelor, nu trebuie să depășești 
măsura. Dacă vrei să impui limite prea severe propriei tale 
firi, ea va avea de suferit, iar dacă încerci să împingi prea 
departe limitările impuse altora, ei se vor revolta. Iată de 
ce, chiar și în punerea limitelor, sînt necesare anumite 
limite. 


Transformările situaţiei: 


—0— 


Nouă la început înseamnă: 

Nu ieși din curte 

și vei fi ferit de învinuiri. 

Se întîmplă adesea să dorești să întreprinzi ceva, 
dar să te găseşti în fața unor limitări insurmontabile. În 
această situaţie este important să descoperi punctul în 
care trebuie să te oprești. Dacă înţelegi bine acest lucru și 
nu ieși din limitele care-ţi sînt impuse, acumulezi în tine 
suficientă forța pentru atunci cînd va sosi momentul 
potrivit. Dar în pregătirea acțiunilor importante discreția 
este de o maximă importanță. 

Confucius spunea referitor la acest subiect: «Cînd 
se naşte dezordinea, vorbele sînt treptele care ne-au 
condus într-acolo. Dacă prințul nu este discret, el își pierde 
slujitorul. Dacă slujitorul nu este discret, el își pierde 
viaţa. Dacă lucrurile aflate încă în germene sînt tratate 
fără discreţie, aceasta va dăuna împlinirii lor. Iată de ce 
trebuie să veghezi și să rămîi rezervat». 


313 


Limitarea Cartea 


—9— 


Nouă la al doilea loc înseamnă: 


A nu ieşi din curte aduce insucces. 


Atunci cînd a sosit momentul acțiunii el trebuie 
folosit cu promtitudine. Mai întîi apa se adună în lac fără 
a se scurge din el, dar cînd lacul s-a umplut, își va croi în 
mod sigur o ieșire. La fel și în viața omului. Este bine să 
eziți cît timp clipa faptei n-a sosit încă, dar nu peste acel 
termen. Cînd obstacolele au fost înlăturate și acţiunea a 
devenit posibilă, ezitarea temătoare este o eroare care-ţi 
aduce în mod sigur nenoroc, pentru că scapi ocazia. 


— X — 

Șase la al treilea loc înseamnă: 

Cel fără de măsură 

curînd se va tîngui. 

Fără învinuiri. 

Dacă nu te gîndești decît la plăceri și la distracţii, 
ușor pierzi măsura. Dar să nu arunci vina pe alții! Doar 
cercetîndu-ţi propriile slăbiciuni ajungi să te ferești de 
greșeli. 

— X — 

Şase la al patrulea loc înseamnă: 

Limitare respectată. Succes. 


Orice limitare își are valoarea sa. Dar cînd impune 
un efort continuu este legată de o prea mare risipă de - 
energie. Dacă, dimpotrivă, limita este ceva firesc, așa cum 
este faptul că apa curge în jos, ea te conduce în mod sigur 

la succes, pentru că respectarea ei înseamnă o economisire 
a forțelor. Energia care altfel s-ar epuiza într-o luptă 
zadarnică, se foloseşte de obiectul acțiunii sale și deci este 
imposibil să nu conducă la succes. 


— = 


Nouă la al cincilea loc înseamnă: 


Transformărilor 


Limitarea blîndă aduce noroc. 
A pleca aduce stimă. 


Pentru ca o limitare să fie eficace, ea trebuie reali- 
zată într-un mod convenabil. Dacă te mulțumești să impui 
altora îngrădiri pe care tu însuți le ocolești, acestea vor fi 
resimţite cu amărăciune și, în final, vor da naștere la 
opoziţie. Dacă, dimpotrivă, aflat într-un post cu autori- 
tate, începi prin a-ţi impune limite ție însuți, și a obține 
rezultate bune cu mijloace modeste, norocul te va însoți. 
Acolo unde lucrează puterea unui exemplu se naște și 
certitudinea că tot ceea ce se întreprinde trebuie să reu- 
şească. 


— xX — 
Șase sus înseamnă: 
Limitare amară; 


perseverența aduce nenoroc. 

Remușcările se risipesc. 

Cu cît sînt impuse limitări mai aspre, cu atît sînt 
îndurate mai greu, şi cu cît este aplicată mai consecvent o 
astfel de severitate, cu atît este mai rea, fiindcă, pe termen 
lung, reacţia este inevitabilă. Dar, deși această severitate 

inflexibilă nu poate fi aplicată în condiții normale prea 
mult timp, pot fi și situaţii în care ea constituie unicul 
mijloc prin care te poți feri de greșeli și de remușcări 
ulterioare. Sînt deci și împrejurări în care lipsa de orice 
milă faţă de tine însuţi rămîne singurul mijloc de a-ţi 
mîntui sufletul care, fără această neînduplecare, s-ar 
prăbuși în nehotărtîre şi ispite. 

ADEVĂRUL INTERIOR‘ 


Deasupra lacului, vîntul: 
imagine a ADEVĂRULUI INTERIOR 


Cercetează amănunţit învinuirile 
spre a întîrzia pedepsele. 


Vîntul poate mişca apa deoarece reușește să 
pătrundă în ea. Tot așa, cînd judeci greșelile oamenilor, 
caută să pătrunzi cu multă înțelegere sensul interior și 
să-ți formezi o apreciere plină de simpatie asupra împre- 
jurărilor. În vechea Chină, împărțirea dreptăţii era în 
întregime întemeiată pe acest principiu. Suprema justiție 
era considerată înțelegerea desăvîrșită care știe să ierte. 
O astfel de atitudine, care nu venea din slăbiciune, ci 
dintr-o limpezime superioară, urmărea să influențeze 


*Vîntul bate pe munte și învolburează oglinda apei. Astfel se 
arată aspectele văzute ale celor nevăzute. Dacă o inimă este liberă 
de prejudecăţi, ea este în stare să primească Adevărul. Imaginea 
hexagramei este cea a unei ghiare de pasăre deasupra puiului din 
cuib; de unde și ideea clocitului. Principiul luminos acționează din 
exterior, dar pentru a trezi viața este nevoie ca un germene să 
existe deja la interior. 

hotărîtor moralitatea publică, încît un abuz față de această 
bunătate pornită din inimă să nu fie posibil. 


Situaţia în care te afli: 


ADEVĂRUL INTERIOR. 

Porc și pește. Noroc. 

Este avantajos să traversezi 
marile ape. 

Perseverenţa este avantajoasă. 


Porcul şi peștele sînt animalele cel mai puţin spiri- 
tuale și deci, cele mai greu de influențat. Forța adevărului 
interior trebuie să fi atins un nivel foarte înalt pentru a-și 
putea extinde acțiunea la fiinţe de acest gen. 

Cînd te afli în fața unor oameni recalcitranți și 
dificil de influenţat, tot secretul constă în a găsi calea ce 
duce spre ei. Trebuie început prin a-ţi cîştiga o desăvîrșită 
libertate interioară față de propriile prejudecăți. Într-o 
oarecare măsură e nevoie să lași psihicul celuilalt să 
acționeze asupra ta; în acest fel, te apropii lăuntric de 
interlocutor, îl înţelegi și dobîndești putere asupra lui. De 
acum nu vei mai întîlni nici un obstacol de neînvins şi vei 
putea trece chiar la acțiuni primejdioase, aşa cum ar fi 
străbaterea marilor ape. 

Dar acceptarea adevărului interior nu este o simplă 
intimitate sau ceva în genul unei solidarități secrete. O 
astfel de legătură puternică poate exista și între hoți. Fără 
îndoială că și atunci ea reprezintă o forță, dar nu aduce 
noroc, fiindcă nu este de nezdruncinat. Toate alianțele 
întemeiate pe interese comune sînt viabile doar pînă la un 
anumit punct. Dincolo de acest punct alianța se sfărîmă și 

adesea, cea mai mare intimitate se metamorfozează în 
ură. Dar acolo unde la temelie stau probitatea și fermi- 
tatea, legătura este destul de trainică pentru a birui 
forțele potrivnice. 


Transformările situației: 


—>— 


Nouă la început înseamnă: 


Fii gata și vei avea noroc. 

Dar dacă ai gînduri ascunse, 

aceasta-ţi va aduce neliniști. 

Te afli în situaţia în care purtarea potrivită este 
aceea de a fi hotărît și pregătit în tine însuți să faci față 
situaţiilor exterioare. Dacă vrei să faci altfel și să cultivi 
relaţii particulare secrete, aceasta te va priva de autono- 
mia ta interioară. Sentimentul sprijinului în ceilalţi îţi va 
aduce multe neliniști și griji și vei pierde atît libertatea 
interioară, cît și forța adevărului lăuntric. 


— = 


Nouă la al doilea loc înseamnă: 


Un cocor dă strigăt în întuneric. 
Puișorul îi răspunde. 

Am un ulcior strașnic. 

O să-l împart cu tine. 

Este vorba aici despre influența pe care o exercită 


natura interioară a unei persoane asupra ființelor care 
nutresc aceleași sentimente. Cocorul nu trebuie să se 

arate sus pe deal; e destul dacă țipătul i se aude. Chiar 
dacă stă ascuns, micuțul lui îl va recunoaște și-i va 
răspunde. Rădăcina oricărei înrîuriri se află în interiorul 
ființei. Cînd aceasta se traduce în cuvinte și fapte, sincere 
şi ferme, atunci influența este mare. Dar orice încercare 
deliberată dea influenţa pe cineva nu va duce la nimic bun. 

Confucius spune despre aceasta: «Cel nobil rămîne 
în camera sa. Dacă rostește cuvinte potrivite, acel cuvînt 
este primit și la mii de kilometri depărtare. Dar dacă nu 
rostește cum se cuvine vorbele sale, va întîmpina împotri- 
vire și în apropierea lui. Cuvintele pornesc din esența 
ființei și-și exercită înrîurirea asupra oamenilor. Lucru- 
rile se nasc în imediata apropiere și devin vizibile în 
depărtare. Cu ajutorul cuvintelor și faptelor, cel nobil 
mișcă cerul și pămîntul. Nu se cuvine oare să fii cu băgare 
de seamă?» 


— X — 
Şase la al treilea loc înseamnă: 


Intîlnești un tovarăș. 

Ba dai cu sete-n tobă, ba te oprești. 

Ba plîngi în hohote, ba cînţi. 

Aici, sursa puterii nu se află în esența ființei tale, 
ci în relaţiile cu ceilalți. Oricât de aproape te-ai simţi de ei, 
dacă centrul tău de greutate depinde de alții, mereu vei 
oscila între bucurie și tristeţe. Este ceva inevitabil. Co- 
mentariul te pune față în față cu o lege. Doar atît! A ști 
dacă această stare este resimțită ca penibilă sau ca fericire 
este lăsat la latitudinea ta. 

— X — 
Șase la al patrulea loc înseamnă: 


E aproape lună plină. 

Calul din ham se tot duce, haihui. 

Nici o dojană. 

Pentru a mări forța adevărului interior, trebuie să 
te îndrepți spre înălțimi, acolo de unde poţi primi Ilumi- 
narea. Dar, pentru a face aceasta îţi trebuie umilința 
asemănătoare lunii care încă nu a ajuns lună plină. Așa 
cum trebuie să fii plin de umilință față de izvorul de 
lumină, tot așa trebuie să renunți și la clanuri, la grupările 
închise de interese. Doar atunci cînd îţi urmezi propriul 
drum, ca un cal ce galopează fără să arunce nici o privire 
măcar tovarăşului său de dincolo de oiște, doar atunci 
dispui de adevărata libertate interioară pentru a merge 
înainte. 


—O— 


Nouă la al cincilea loc înseamnă: 


Ai adevărul care reunește. 

Fără învinuiri. 

Datorită însușirilor tale înnăscute, aduni în jurul 
tău pe toți. Dar eşti cel care trebuie să fii numai atunci cînd 
ai forța să-i și influenţezi pe aceștia. Fără această forță, 


orice unire exterioară rămîne doar o părere și se sparge 
tocmai în momentul decisiv. 


— D= 


Nouă sus înseamnă: 

Cîntatul de cocoș urcă la cer. 

Perseverența aduce nenoroc. 

Te poţi bizui pe cocoș în ceea ce privește siguranța 
cîntatului în zori, dar nu și în a zborului pînă la cer. El se 
va mulțumi deci să-și trîmbiţeze strigătul spre înalt. Dar 
dacă persiști pe această cale, urmările vor fi supărătoare. 

PREPONDERENȚA CELUI MIC 


— — Tunet pe munte: 
— = imagine a PREPONDERENȚEI CELUI MIC 

În purtările tale, 

acordă întîietate respectului; 

în doliu dă întîietate întristării, 

iar în cheltuieli, economiei. 

Pe munte, tunetul este diferit de ceea ce este la 
cîmpie. În munți e mult mai aproape, în timp ce în afara 
regiunilor muntoase, îl auzi mai puţin impresionant. Din 
această imagine trebuie să înţelegi exigența de a avea 
datoria mereu prezentă în fața ochilor, mai direct decît 
omul obișnuit, deşi privit din afară, poți apărea, din 
această cauză, ca meschin. Trebuie să fii precis în ceea ce 
faci. Spre exemplu, dacă e vorba de un doliu, adevărata 
compasiune este mult mai de preț decît tot felul de forme 
exterioare, iar dacă este vorba de ceva legat de propria-ți 
persoană, acel lucru trebuie să fie extrem de simplu și 


"Semnificaţia hexagramei poate fi următoarea: dacă deții un rol 
de conducere pe care, prin însăși natura ta, nu eşti în măsură să 
ţi-l asumi, atunci, o prudenţă excepțională este absolut necsară. 

lipsit de pretenţii. Toate acestea vor face să treci drept un 
fenomen ciudat în ochii oamenilor de rînd, pentru că ei 
judecă după aparențele exterioare, și se alătură, de obicei, 
de ceea ce este mediocru. 


ența celui mic Cartea 


Situaţia în care te afli: 


PREPONDEREȚA CELUI MIC. 
Succes. 

Perseverenţa este folositoare. 
Reușesc lucrurile mici, cele mari nu. 
Pasărea în zbor aduce o solie: 

Nu-i bine să te silești să urci, 

mai bine rămîi jos. Mare noroc. 


O modestie și o delicateţe ieșite din comun, ca 
trăsături de caracter, vor fi fără îndoială recompensate de 
succes. Este important însă, ca o astfel de atitudine să nu 
fie un formalism găunos și să nu emane din servilism, ci să 
fie întotdeauna legată de o demnitate ce înlătură înjosi- 
rile. De asemenea, ca să descoperi cum se pot îndrepta 
aspectele dăunătoare ale unei epoci, este necesar să înțe- 
legi exigenţele momentului respectiv. În orice caz, nu ai 
voie să te lași legănat de iluzia unei mari reușite, pentru 
că forța necesară în acest scop lipseşte și de aceea, dă 
importanța cuvenită sfatului care te îndeamnă să nu 
rîvnești spre cine știe ce înălțimi ameţitoare. 


Transformările situației: 

— X — 
Șase la început înseamnă: 


Zburînd, păsăruica dă de necaz. 


Pasărea trebuie să stea în cuib pînă ce-i cresc 
penele. Dacă vrea să se avînte prea devreme, își va atrage 
asupra sa tot felul de necazuri. La fel și tu: măsuri 
excepționale nu trebuie să iei decît atunci cînd toate 
celelalte posibilități au fost epuizate. Se cuvine să începi 
prin a te supune cît mai mult timp posibil regulilor deja 
încetățenite, altfel te uzezi prematur, şi-ţi risipești ener- 
gia fără să ajungi la vreun rezultat. 


— X — 
Şase la al doilea loc înseamnă: 


Ea trece pe dinaintea străbunului și 

o întîlnește pe bunică. 

Nu ajunge la prinţ, întilnește un 

funcţionar. 

Fără învinuiri. 

Aici sînt menţionate două cazuri excepționale: în 
templul strămoșilor, unde stau rînduite generaţiile una 
după alta, nepotul se află alături de bunici, pentru că 
tocmai de aceștia a fost cel mai legat, iar soția nepotului, 
în timpul ritualului jertfei, pășește dincolo de bunic și se 
îndreaptă spre bunică. O astfel de purtare, neobișnuită, 
este de fapt expresia modestiei: îndrăznește să se prezinte 
mai curînd în fața bunicii, de care se simte mai apropiată, 
fiind tot femeie. lată de ce această abatere de la regulă nu 
este o greșeală. 

Celălalt este slujitorul care cere mai întîi audiență 
la suveran, conform etichetei. Totuși, dacă nu o obţine î își 
împlinește corect și conștiincios îndatoririle, în rînd cu 
ceilalți. Și aici, această extraordinară reținere (justificată 
prin împrejurările extraordinare) nu este o greșeală, deși 
regula cere ca orice funcționar să fie mai întîi primit în 
audienţă de suveranul care l-a angajat. 


—O— 


Nouă la al treilea loc înseamnă: 


Dacă nu ești extrem de prudent, 
careva s-ar putea furișa pe la spate 
să te lovească. 

Nenoroc. 

Sînt momente în care o prudență excepţională este 
absolut indispensabilă. Dar tocmai în asemenea situații 
personalităţile deschise și puternice refuză cu dispret să- -și 
ia măsuri de precauţie, considerînd o astfel de atitudine 
drept meschină. Acești oameni preferă să- -şi urmeze dru- 
mul, mîndri și nepăsători. În aceste momente însă încre- 
derea excesivă în sine este sursă de decepții. Sînt primejdii 
care se apropie, pîndind pe la spate şi pe care nu le poți 
evita decît dacă înţelegi natura momentului. 


—O9— 

Nouă la al patrulea loc înseamnă: 

Fără învinuiri. Fără să-i treacă prin 
faţă, îl întîlnește. 

A intra aduce primejdia. 

Trebuie să fii cu ochii în patru. 
Să nu faci nimic. 
Fii mereu perseverent. 


Duritatea caracterului este temperată de maleabi- 
litatea poziției, astfel încît nu se fac greşeli. Te găseşti 
într-o situație în care se cuvine să fii extrem de rezervat. 
Nu trebuie să întreprinzi nimic cu de la tine putere pentru 
că, dacă vrei să-ți atingi țelul cu forța, te expui pericolelor 
de tot felul; de aceea e bine să fii prudent, să nu intri în 
acțiune, ci să-ți păstrezi perseverența lăuntrică. 


— xX — 

Șase la al cincilea loc înseamnă: 

Nori groși, 

dar nu-i ploaie pe pămînturile 
noastre de la asfințit. 

Prinţul trage și-l atinge 

pe cel din peșteră. 


Pentru că aici este vorba de o poziţie înaltă, imagi- 
nea păsării care zboară trece în cea a norilor plutind. Dar 
oricât de groși ar fi norii, ei nu lasă ploaia să cadă. Tot așa, 
în vremurile excepționale, poate Exista o ființă cu vocația 
de a instaura ordinea în lume și totuși să rămînă fără 
putere, pentru că e singur şi nu-și găsește ajutoare. 

În astfel de momente este necesar să-ți găsești 
însoțitorii cu care să-ți poți împlini opera. Dar aceștia 
trebuie căutați cu umilință și cu convingerea că nu repu- 
taţia sau renumele lor contează, ci eficiența, realizările 
concrete. Graţie unei astfel de modestii vei găsi omul 

potrivit și vei putea duce la bun sfîrșit excepționala operă, 
în ciuda tuturor dificultăților. 


Cartea 


— X — 
Şase sus înseamnă: 


Trece de el fără să-l întîlnească. 
Pasărea care zboară îl părăsește. 
Nenoroc. 

Aceasta înseamnă nenorocire 

și pagubă. 

Dacă ochești pe deasupra țintei, nu o vei lovi. Dacă 
pasărea nu vrea să se întoarcă la cuib, ci zboară tot mai 
sus, va ajunge în cele din urmă în plasa vînătorului. Cel 
care, în epoci excepționale, în care cele mărunte sînt 
predominante, nu știe să se abţină ci, agitat, vrea să 
meargă mereu mai departe, își va atrage nenorocirea 
asupra sa, atît din partea zeilor, cît și a oamenilor, fiindcă 
se îndepărtează de ordinea firească. 

DUPĂ ÎMPLINIRE:* 


= Apa deasupra focului: 
= Imaginea situaţiei DUPĂ ÎMPLINIRE 


Gîndește-te la necazuri 
și înarmează-te din timp 
împotriva lor. 


Cînd oala cu apă stă deasupra focului, cele două 
elemente, în legătură unul cu altul, produc energie. Dar, 
tensiunea care apare cere vigilență. Dacă apa dă în foc, 
acesta se stinge și energia lui se pierde, iar dacă e căldură 
prea mare, apa se evaporă. Elementele aflate aici în 
contact sînt vrăjmașe unul altuia și doar prudența previne 
pagubele. Așa este și în viață: se ivesc anumite conjuncturi 
în care toate forțele se echilibrează reciproc și împrejurări 
în care totul pare a fi în perfectă ordine. În astfel de 
situaţii, doar cel înțelept este în stare să sesizeze momen- 


“Trecerea de la dezordine la ordine s-a realizat, acum totul este 
la locul său, pînă în cele mai mici detalii. Este o situaţie deosebit de 
favorabilă care trebuie, totuși, să îţi dea de gîndit. Cînd s-a atins 
echilibrul perfect orice nouă mișcare poate provoca începutul 
declinului; un apogeu care impune totuși o extremă prudență. 

tele care ascund primejdii și va ști să le înlăture, cu 
precauție, din timp. 


Situaţia în care te afli: 


DUPĂ ÎMPLINIRE. Succes. 

În lucrurile mici perseverenţa este 

avantajoasă. 

La început noroc, pe urmă tulburări. 

Trecerea de la era veche la cea nouă este fapt 
împlinit. În principiu, totul a fost deja pus în ordine și doar 
în detalii mai trebuie făcut ceva, astfel că aceasta te poate 
face să te relaxezi, să-ţi adormi vigilența. Dar această 
indiferență este rădăcina tuturor relelor. Ea va provoca în 
mod inevitabil apariția simptomelor de decadență. Așa 
este legea după care se desfășoară de obicei istoria. Cel ce 
o înțelege poate să-i evite efectele, datorită unei perseve- 
renţe și unei prudenţe fără greș. 


Transformările situaţiei: 


— = 

Nouă la început înseamnă: 

Își pune frînă la roţi. 

Işi pune coada-n apă. 

Fără învinuiri. 

În vremea de după o mare transformare, totul 
împinge înainte, în direcția progresului. Dar această pre- 
siune spre înainte, care lovește dincolo de țintă, nu este 
sănătoasă şi conduce în mod sigur la pierzanie. Iată de ce 

un caracter ferm nu se lasă antrenat în vîltoarea ce i-a 
cuprins pe toți, ci își înfrînează la timp elanul. Fără 
îndoială că nu va putea evita în totalitate de a fi și el atins 
de urmările neplăcute ale presiunii generale, dar acestea 
nu-l vor afecta decît periferic, ca pe o vulpe care a trecut 
deja prin rîu şi doar coada îi mai atîrnă acum în apă. 
Presiunea evenimentelor nu-i poate aduce daune serioase, 
fiindcă el a adoptat deja atitudinea potrivită. 


— X — 
Șase la al doilea loc înseamnă: 


Femeia pierde perdeluța 

de la trăsură. 

Nu alerga după ea! 

De acum în șapte zile, o vei primi. 


Cînd o femeie călătorea cu trăsura, avea o perdea 
care o ferea de ochii curioșilor. Dacă această perdea se 
pierdea cumva, continuarea drumului trăsurii era consi- 
derată drept o violare de proprietate. Aplicate la viața 
publică, acestea se referă la situația unui om careintențio- 
nează să realizeze ceva, dar nu primește din partea celor 
puternici încrederea necesară protecţiei sale. Rezultatul 
direct este o rapidă încolţire a tot felul de ambiţii. Atunci 
cînd un om nu găsește înțelegere la superiorii săi, el începe 
să caute căi și mijloace spre a o dobîndi și a se pune în 
valoare, dar o astfel de purtare este nepotrivită. Nu te 
precipita spre lumea exterioară, ci așteaptă liniștit cul- 
tivîndu-ţi propria ta valoare. Vremurile se schimbă. Cali- 
tățile unui om nu se pot pierde fără speranţă. Trebuie doar 
să ştii să aştepţi. 

—>— 


Nouă la al treilea loc înseamnă: 


Ilustrul strămoș pedepsește ținutul 
răului. 

La capătul a trei ani, 

biruie asupra lui. 

Nu trebuie să te folosești 

de oameni de rînd. 


Este indicată situaţia în care, după împlinirea unei 
acțiuni, atunci cînd s-a instaurat o putere nouă și totul este 
în ordine la interior, ceva impune cu necesitate, expansi- 
“unea. Deoarece, într-o astfel de întreprindere sînt de 
prevăzut lupte îndelungate, este deosebit de importantă o 
politică colonială bine cîntărită. Teritoriile cucerite cu 
greu, nu trebuie să fie considerate ca locuri potrivite 
pentru colonizarea cu oameni care s-au făcut, într-un fel 
sau altul, de nedorit chiar la ei acasă și de aceea sînt 
consideraţi buni de trimis în colonii. O astfel de atitudine 
înlătură, de la bun început, orice șansă de succes. Lucrul 
este valabil și în mic și în mare, pentru că nu numai statele 
în ascensiune duc o politică colonială. Orice acţiune sau 
întreprindere ambițioasă comportă o componentă îndrep- 
tată spre expansiune, cu toate primejdiile legate de ea. 


— X — 
Sase la al patrulea loc înseamnă: 


Chiar și cele mai frumoase veșminte 
devin zdrențe. 
Fii cu ochii în patru zi de zi. 

În epocile de înflorire ale unei civilizaţii, adesea se 
produc zguduiri care descoperă răni sociale ascunse ce 
provoacă în primul moment o emoție generală. Dar situa- 
ţia globală fiind favorabilă, astfel de răni pot fi ușor cusute 
la loc și dispar din ochii mulţimii. Amintirea lor se șterge 
cu totul și o pace nepăsătoare pare să domnească din nou. 
Dar pentru omul cu experiență astfel de incidente sînt 
grave semne prevestitoare care nu pot fi neglijate. 


—D— 


Nouă la al cincilea loc înseamnă: 


Vecinul de la răsărit care sacrifică 
un bou, nu ajunge la o fericire 

tot atît de adevărată 

precum vecinul de la răsărit 

cu mica lui ofrandă. 


În epocile care urmează împlinirilor, chiar și atitu- 
dinea religioasă este influențată de dispozițiile sufletești. 
Simplitatea formelor antice este înlocuită, în cultul divin, 
cu ritualuri tot mai elaborate, însoțite de un ceremonial 
exterior tot mai fastuos. Dar această desfășurare pom- 
poasă este lipsită de seriozitate lăuntrică. Capriciul ome- 
nesc ia locul ascultării conștiincioase a voinţei divine. În 
timp ce omul vede doar ce i se oferă ochilor, Dumnezeu 
privește în adîncul inimilor. lată de ce o jertfă simplă, 
oferită cu pietate, este izvor de mult mai mari binecu- 
vîntări, decît un cult mai somptuos, dar rece. 


— X — 


Sase sus înseamnă: 

Își bagă capul în apă. Pericol. 


ă împlinire Cartea 


În chip de concluzie, se atrage aici atenţia asupra 
unui fapt: după ce ai trecut un rîu, doar dacă faci impru- 
denţa să te întorci mai poți cădea cu capul în apă. Dar dacă 
mergi înainte și nu te uiţi înapoi, ești ferit de un asemenea 
necaz. Există însă ceva fascinant în a sta pe loc și a privi 
lung la primejdia de care ai scăpat. O atitudine atît de 
ușuratică nu aduce nimic bun; dacă nu te hotărăști să 
mergi ferm înainte, ajungi pînă la urmă victima pericolu- 
lui de care tocmai ai scăpat. 

ÎNAINTE DE ÎMPLINIRE" 


=Z = Focul deasupra apei: 


———— imagine a ÎNAINTE DE ÎMPLINIRE 


Fii precaut atunci cînd socotești 
rostul lucrurilor, 
încît fiecare să fie la locul potrivit. 


Focul are tendința naturală de a se îndrepta în sus, 
iar apa în jos; deci focul se află deasupra apei, acțiunile lor 
merg în sensuri diferite și cele două elemente nu intră în 
relație. Dacă unei probleme dorești să-i dai de capăt, 
începe prin a examina natura forțelor ce trebuie luate în 
considerare și locul ce li se cuvine. Orînduind bine forțele, 
ele vor produce efectul dorit, și-ți vei realiza scopul. Dar, 
pentru a putea dirija așa cum trebuie forțele exterioare, 
este necesar ca tu însuți să fi adoptat un punct de vedere 
corect. Doar din acel moment vei putea acționa bine. 


“Deși transformarea este deja pregătită această hexagramă 
indică un moment în care trecerea de la dezordine la ordine nu s-a 
împlinit încă. Este asemănătoare primăverii care conduce de la 
stagnarea iernii la rodnicia verii. Tocmai cu această perspectivă 
plină de speranțe se încheie Cartea 7ransformăritor. 

Situaţia în care te afli: 


ÎNAINTE DE ÎMPLINIRE. Succes. 
Dar dacă micul vulpoi, 

tocmai cînd aproape a răzbit la 
celălalt mal, 

își înmoaie coada în apă, 

nimic nu e avantajos. 


Condiţiile sînt dificile. Sarcina e mare și plină de 
responsabilități. Este vorba, nici mai mult nici mai puţin, 
decît de a aduce lumea de la dezordine la ordine. Totuşi 
succesul poate fi prezis, pentru că există ceva care permite 
unirea forțelor divergente. Trebuie, însă, să ai grijă! La 
început înaintează cîntărind fiecare pas, asemenea unui 
vulpoi bătrîn care merge pe gheaţă. Prudenţa sa în acest 
caz este proverbială în China: mereu cu urechile ciulite, 
ascultă trozniturile de dedesubt și caută cu grijă locurile 
cele mai sigure. O vulpe tînără care încă nu a învățat acest 
comportament prudent, se duce înainte cu îndrăzneală și 
se poate întîmpla să cadă în apă, tocmai cînd aproape 
terminase de traversat rîul; așa că, toată osteneala ce și-a 
dat-o, s-a dovedit zadarnică. 

La fel, în momentele ce preced împlinirea unei 
acțiuni, chibzuința și precauţia sînt condiţiile fundamen- 
tale pentru succes. 


Transformările situaţiei: 
— X — 


Şase la început înseamnă: 


336 


64 


Transformărilor Înainte de împlinire 


Își înmoaie coada în apă. 

Sursă de umilințe. 

În momentele de dezordine ești tentat să te grăbești 
din răsputeri să realizezi ceva palpabil. Dar acest entuzi- 
asm nu aduce decît insuccese și umiliri cît timp nu a sosit 
ceasul potrivit pentru acţiune. În astfel de vremuri este 
mai înţelept ca, printr-o atitudine rezervată, să te ferești 
de umilința unui eșec. 


—2— 


Nouă la al doilea loc înseamnă: 


Pune frînă la roţi. 

Perseverența aduce noroc. 

Nu a sosit momentul acțiunii, dar atît de necesara 
răbdare nu este o aşteptare leneșă, care trăiește de pe o zi 
pe alta. O astfel de purtare, pe termen lung, nu duce la nici 
o reușită. Trebuie să dezvolți în tine însuți forțele care te 
fac în stare să mergi înainte. Deoarece răbdarea este o 
forță stăpînită, nu ațipi deci, și nu-ţi pierde țelul din 
vedere! Rămînînd puternic şi ferm în hotărîrea ta, pînă la 
urmă totul va fi bine. 


— X — 

Șase la al treilea loc înseamnă: 

Inainte de împlinire, 

atacul aduce nenoroc. 

Este folositor să străbați marile ape. 


A sosit vremea pentru traversare, dar nu ai puterea 
necesară pentru a o împlini. Dacă forțezi lucrurile, eșecul 

este sigur, iar prăbușirea inevitabilă. Atunci ce-ar trebui 
să faci? Să creezi o nouă situaţie: să-ți iei ajutoare price- 
pute și să faci împreună cu ele pasul decisiv, traversarea 
marilor ape. Astfel devine posibilă împlinirea. 


—0— 


Nouă la al patrulea loc înseamnă: 


Perseverenţa aduce succes. 

Dispar părerile de rău. 

Un cutremur spre a fi pedepsit 

sălașul răului. 

LI 

Timp de trei ani, 

ținuturi întinse sînt recompensa. 

Acum e ceasul luptei. Marea trecere trebuie reali- 
zată. Întăreşte- te în hotărîrea luată și aceasta îţi va aduce 
succes. Înlătură orice îndoieli care se ivesc în astfel de 
momente grave. Este vorba de o luptă aprigă pentru a 
zdruncina și a pedepsi sălașul răului, forțele decadenței. 
Dar lupta aduce cununa de slavă. Acum este vremea 
potrivită de a pune temeliile puterii și autorităţii cîrmui- 
toare pentru viitor. 


— X panan 

Şase la al cincilea loc înseamnă: 
Perseverenţa aduce noroc. 

Fără remușcări. 

Lumina celui nobil este întru adevăr. 
Noroc. 


Victoria a fost dobîndită. Puterea fermității n-a 

putut fi înfrîntă. Îndoielile au fost depășite, iar succesul 
justifică acţiunea întreprinsă. Strălucește din nou lumina 
unei personalități superioare și influenţa ei se face simțită 
asupra oamenilor care cred în ea și se adună în jurul ei. A 
început o eră nouă plină de noroc și împliniri. Și la fel cum 
strălucește soarele după ploaie sau cum înverzește pădu- 
rea după foc, tot aşa crește și strălucirea noilor vremuri 
prin contrast cu ruinele epocii depășite. 


—O— 


Nouă sus înseamnă: 


Plin de încredere bei vin. 

Fără învinuiri, dar dacă îţi înmoi 

capul, adevăr îți spun, îl vei și pierde. 

Înainte de împlinire, pe pragul unui nou răstimp, te 
găsești plin de încredere alături de cei apropiați ţie și, în 
așteptare, îți petreci timpul bînd cu veselie. Nu ești de 
învinuit, pentru că vremurile noi bat la ușă. Dar să nu 
pierzi cumva dreapta măsură! De te vei lăsa cumva tîrît în 
beţie, vei pierde tot ceea ce-ţi este favorabil prin situația 
creată. 


Orice sfîrşit poartă în sine germenele unui nou 
început, şi orice început este o speranță de mai bine. 

CÎTEVA RECOMANDĂRI 


e Consultă Cartea Transformărilor doar atunci 
cînd ai într-adevăr nevoie de îndrumare, cînd situa- 
ţia impune în mod rea! acest lucru. 


e Încearcă să te aduni asupra a ceea ce ai de 
întrebat. Nu trata dialogul ca o distracție sau ca un 
moft. 


e Nu pune întrebări unele după altele, la întîm- 
plare. Observă-le mai întîi. S-ar putea ca răspunsul 
unora să fie cuprins în celelalte. 


* Întreabă doar ceea ce te frămîntă cu adevărat, 
ceea ce este vital pentru înțelegerea trecerii tale 
prin lume și pentru pașii pe care-i ai de făcut. 

* Nu folosi Cartea des. 

e Dacă nu înţelegi imediat răspunsul, nu te repezi 
cu altă întrebare. Cugetă mai întîi, recitește cu 
atenţie textul, roagă-te! 

* Însușește-ţi în timp modalitatea de gîndire suge- 
rată de Carte; fii cu băgare de seamă la imaginile 


şi analogiile prezentate, zăbovește asupra sfatu- 
rilor, cată cu grijă semnele. 

METODE DE CONSULTARE 


Dintre toate metodele folosite în China antică pen- 
tru consultarea Cărţii Transformărilor, două au rămas în 
uz pînă astăzi: una folosind monede din bronz, iar cealaltă 
bețișoare din tulpini de coada șoricelului*. 


Cu ajutorul monedelor 


Cea mai rapidă, adaptată omului modern, deci și cea 
mai simplă, presupune folosirea a trei monede identice 
(atît ca diametru, cît şi ca grosime) și uniforme (fără 
defecte sau proeminențe), confecționate din bronz**. Un- 
eia dintre feţe îi este atribuită cifra trei, celeilalte feţe cifra 
doi (atribuirea se face înainte de a se începe consultarea și 
nu se mai schimbă). 

Așează-te, reculege-te interior și aruncă de șase ori, 
simultan cele trei monede. Pentru fiecare dintre aruncări 
poate rezulta una dintre următoarele combinaţii: 


3+3+3=9 

sau 2+2+2=6 

sau 3+3+2=8 

sau 3+2+2=7 
Fiecare dintre aceste combinaţii este reprezentată 


printr-o linie. 


“Lat. Achillea millefolium. 
**În vechea Chină monedele folosite erau găurite la mijloc și 
aveau una dintre fețe gravate. 

şapte ———— numit yang 

nouă —O— numit yang maxim 
opt — — numit yin 

şase — x — numit yin maxim. 


Şapte şi opt sînt considerate stabile, deci statice, iar 
nouă și șase, instabile, dinamice deoarece unul dintre cele 
două principii cosmice, yang și yin - regăsite în fiecare 
element al Creaţiei -, și-au atins maximul şi deci, trebuie 
să se transforme în principiul contrar lui (yang-ul în yin și 
reciproc). 

Repetă aruncarea pînă cînd obţii șase linii. Dese- 
nează figura începînd cu prima linie dejos, a doua peste ea, 
a treia la fel, şi așa mai departe, pînă la linia de sus, care 
este a șasea. Obţii astfel una dintre cele 64 de hexagrame 
reprezentate î în această carte, fiecare cu cîte un nume și o 
simbolistică atașată ei. 

Pentru o mai ușoară identificare a hexagramei, 
observă că primul grup de trei linii, numărînd dejos în sus, 
formează o trigramă numită inferioară”, iar al doilea grup 
de trei linii, situat deasupra primului, formează o altă 
trigramă, numită superioară”* 

Localizînd cele două trigrame pe tabelul de la pagina 
349, la intersecţia direcțiilor date de cele două trigrame vei 
găsi cifra care dă numărul hexagramei căutate. De exem- 


plu, hexagrama == = este compusă din trigrama infe- 


rioară =——— și trigrama superioară 


*În unele analize este numită interioară. 
“*În unele analize este numită exterioară. 

În tabel, direcţiile lor se intersectează la numărul 61. 

Caută hexagrama fie răsfoind paginile cărţii şi iden- 
tificînd numărul în partea de sus a paginii, fie consultînd 
cuprinsul cărții. ; 

La hexagrama găsită, în acest caz ADEVARUL 
INTERIOR, citeşte începutul care dă imaginea asupra a 
ceea ce ai întrebat, sau a ceea ce te frămîntă, împreună cu 
îndemnul corespunzător ei, apoi treci la Situația în care te 
afli. Aceasta este, de fapt, situația din momentul în care ai 
purces la consultarea Cărții. 

Dacă hexagrama conține linii care reprezintă un 


maximum, adică nouă —©— sau șase — X —, vei citi și 
cuvintele și comentariul atașat acestora. 
Dar, întrucît aceste linii nu sînt stabile și se trans- 


formă, în astfel de cazuri trebuie consultată și hexagrama 
care rezultă din transformare; de exemplu: 


` —>— 
la hexagrama 61, ADEVARUL INTERIOR 2| Z 


citește de la începutul ei, pag. 317, pînă la pag. 319 sus, 
acolo unde încep Transformările situației. Considerînd că a 
cincea linie formată este un nouă, vei citi și cele scrise la 
paragraful Nouă la al cincilea loc (evident, în cadrul 
aceleiași hexagrame). În plus, linia nefiind stabilă, se 
transformă în contrariul ei, astfel că hexagrama 61 se 
transformă în hexagrama 41, DIMINUAREA, unde vei 
citi numai de la început pînă la Transformările situaţiei. 

Evident, în cadrul unei hexagrame pot fi mai multe 
linii care se transformă (nouă seva transforma întotdeau- 
na în opt, iar șase în șapte). 

Cu ajutorul beţișoarelor 


În mod asemănător se procedează și în cazul folosirii 
bețișoarelor de coada șoricelului, deși metoda este mult 
mai elaborată și impune, implicit, un anumit grad de 
dificultate. 

Astfel: 


Faza I 


1. Se iau cincizeci de bețișoare; unul se dă deoparte 
și nu mai intră deloc în calculele care urmează. 


2. Cele patruzeci și nouă de beţișoare se împart în 
două grămăjoare. 


3. Seia un bețișor din grămada din dreapta şi se ține 
între degetul mic și inelarul mîlinii stîngi. 


4. Se ia în mîna stîngă întreaga grămadă din stînga 
și, cu mîna dreaptă tragem din ea grupe de cîte 4 beţișoare, 
pînă mai rămîn în mîna stîngă maximum 4. 

5. Acest rest de maximum 4 beţișoare se prinde între 
inelar și degetul mijlociu al mîinii stîngi. 


6. Se procedează la fel cu grămăjoara din dreapta, iar 
restul se așează între degetul mijlociu şi arătătorul mîinii 
stîngi. 

7. Numărul total de bețişoare care se poate afla între 
degetele mîinii stîngi este de 9 sau de 5. 


8. Deoarece primul bețișor pe care-l ţinem între 
degetul mic şi inelar nu va intra în calcul, atunci 9 devine 
8, iar 5 devine 4. 

9. Se gîndește astfel: numărul 4 este o grupă (uni- 
tate) completă și i se atribuie valoarea 3, iar numărul 8 
este o grupă (unitate) dublă și i se atribuie valoarea 2. 

Deci: dacă la prima numărătoare rămîn 9 beţişoare, 
lor li se atribuie valoarea 2, iar dacă rămîn 5 bețișoare, 
valoarea 3. 


10. Se dau deoparte, pentru moment, cele 9 (sau 5) 
beţișoare. 
Faza II 


1. Se reunesc bețișoarele rămase după operaţiile de 
mai sus (cu excepția primului bețișor dat deoparte, care nu 
va intra deloc în calcule, și a celor date pentru moment 
deoparte). 


2. Se împart bețișoarele astfel reunite, în două 
grămăjoare. 
3-4-5-6 identice ca la prima fază. 


7. Numărul total de bețișoare care se poate afla acum 
între degetele mîinii stîngi este de 8 sau de 4. 


8. În cazul în care au rămas 8 beţișoare, lui 8 i se 
atribuie valoarea 2, iar dacă au rămas 4, lui 4 valoarea 3 
(ca mai sus). 


9. Se dau deoparte, pentru moment, cele 8 (sau 4) 
beţișoare. 
Faza III 


1. Se reunesc bețișoarele rămase după operaţiile de 
mai sus (cu excepția primului bețişor dat deoparte care nu 

va intra deloc în calcule, și a celor date pentru moment 
deoparte la faza I și ID. 


2-3-4-5-6-7-8 identice ca la faza II. 


Faza IV 


Suma valorii atribuite celor trei resturi, rezultate 
din cele trei faze, determină formarea unei linii. 


Se pot obține următoarele variante: 


5>3 
423 
4253 


3+3+3=9, yang maxim —O— 


sau 
9-52 
852 
852 
2+2+2=6, yin maxim — X — 

sau 
9-52 553 9-52 
852 852 453 
453 852 852 
2+2+3=7  3+2+2=7 2+3+2=7, yang 

sau 
9-52 553 523 
453 453 8252 
4253 852 4253 
2+3+3=8 3+3+2=8  3+2+3=8, yin — — 
Faza V 


Se repetă procesul descris de 6 ori, construind astfel 
figura cu 6 linii, numită hexagramă, care va fi regăsită în 
text după tabelul alăturat. 


Pentru găsirea hexagramelor, folosește acest tabel. 
Numărul hexagramei căutate este la intersecția 
direcției trigramelor care o compun. 

Trigramele superioare 

CATALOGUL 


SERIILOR 


Documente spirituale 
Introducere în Yoga Mahămudră 
La originile sacrului 


1993 


Seriile 


Documente spirituale, 
Introducere în Yoga Mahămudră, 
La originile sacrului 


au fost realizate de 
Titi Tudorancea. 


Documente 
spirituale 


. 
SPETUALE 


Fapta este mai bună decît 
nefăptuirea; n-ai reuși să-ți păstrezi Bhagavad-gītā 
nici trupul lipsindu-te de faptă. 
Săvirseşte deci fapta ce trebuie 
făcută mereu desprins de ea, căci 
omul care făptuieşte desprins 
ajunge la culme. 


BHAGAVAD-GITA 


Text inițiatic de o valoare excepțională 
cuprins în marea epopee indiană Mahābhārata, 
Bhagavad-gītā conține optsprezece capitole 
cunoscute sub numele de cărți, 
între care Yoga faptei, Yoga cunoașterii, 
Yoga concentrării, Yoga salvării în Brahman, 
Yoga tainei regeşti, Viziunea celui cu multe forme, 
Yoga dăruirii de sine, Yoga discriminării 
Spiritului Suprem, Yoga deosebirii celor trei tendinţe, 
Yoga renunțării și a eliberării. 
Ediţia a doua a cărții, 
completînd prima ediţie apărută în 1992, 
» cuprinde textul sanskrit cu caractere devanăgari 
și traducerea românească 
aparținînd marelui indianist Sergiu Al-George. 


Documente 
spirituale 


Mersul în sus este prin virtute; 
mersul în jos este prin nevirtute; 
Eliberarea se dobîndește prin 
Cunoaștere, iar înlănțuirea prin 
ceea ce-i opus. 


SÂMKHYA-KARIKA 


Sârhkhya-kărikă este o carte fundamentală pentru 
înțelegerea Principiilor care stau la originea Lumii, 
a relaţiilor între Spirit și Natură. 

Faima sa se datorează nu numai faptului că 

este cel mai vechi text inițiatic al Școlii Sămkhya, 
dar și faptului că este una dintre 

rarele lucrări care oferă 

o bază solidă Cunoașterii Yoga. 

Sârnkhya este, poate, cel mai original sistem de gîndire 
fără de care abordarea practică 

a tehnicilor Kundalini-Yoga este un salt în abis. 
Traducerea textului din sanskrită în limba română, 
comentariul și notele explicative 

aparțin marelui indianist român Sergiu Al-George. 


Documente 
spirituale 
PATARIALI 
[Prin sarmhyama] asupra luminii din YOGA 
creștetul capului [se obține] vederea SUTRA 


celor desăviîrșiți, sau a tuturor 
lucrurilor, prin intuiţie. 


Patañjali 
YOGA-SUTRA 


Yoga-stitra este singurul tratat clasic de răja-yoga. 
Este atît de important încît 

nu există lucrare în domeniu, 

indiferent dacă abordează răja, haţha, tantra 
sau altă formă de yoga, 

care să nu facă referire la el. 

Volumul sistematizează întregul sistem Yoga, 
de la definirea acestuia 

la atingerea puterilor supranormale 

şi, respectiv, a Eliberării. 

Versiunea românească cuprinde 

textul sanskrit cu caractere devanăgari, 
traducerea cuvînt cu cuvînt, traducerea sutrei, 
ample comentarii şi note la text. 


Documente 
spirituale 


Desăvîrșește-ți caracterul, 
fiind profund în ceea ce faci! 


YI KING 
Cartea Transformărilor 


Divinitatea nu se exprimă niciodată direct 

asupra destinului oamenilor. 

Între Cer şi Pămînt 

ceea ce a fost și ceea ce te așteaptă 

apar mai întîi la nivelul semnelor. 

Pentru cel care înțelege acest limbaj 

nimic nu mai poate fi secret. 

El cunoaște cele ce-au fost 

şi cele ce vor veni, și-și înțelege Rostul. 
nțelegîndu-și Rostul, își înțelege drumul 

pe care mergînd, oriunde îl va ajunge sfîrşitul, 

îl va găsi împăcat cu sine însuși. 

Aceasta este suprema înțelepciune, 

şi aceasta învață Cartea Transformărilor. 

Dharmakăya minţii voastre 
veți vedea, și văzînd Aceasta 
ați văzut Totul, Roata Nașterii și 
Morţii, Viziunea infinită, MILAREPA 

și Starea de Libertate. maree von tibatan 


MILAREPA, 
marele yoghin tibetan 


Cuprinde viaţa lui Milarepa, cum a ajuns 
la inițierea în Yoga Mahămudră, cea mai înaltă 
Învățătură Yoga, modul în care a fost inițiat în 
Profundele Adevăruri Mistice de către gurul său Marpa, 
practicile sale Yoga în sihăstriile Munţilor Himalaya, 
atingerea puterilor supraumane Şi, 

în final, a Iluminării, Nirvâna. 

Sînt date explicaţii asupra stărilor de conștiință atinse 
prin practicile Yoga Mahămudră (Marea învăţătură) 

și a învățăturilor complementare: Doctrina Căldurii 
Vitale, Doctrina Iluziei Corpului, Doctrina Stării de Vis, 
Doctrina Luminii Clare, Doctrina Stării Intermediare 
(dintre moarte şi renaștere) şi 

Doctrina Transferului Principiului de Conștiinţă. 

MARPA 
VRAD CATORUIL 


p "a Asemenea unui curcubeu este 
trupul; dacă nu recunoști acest 
t | adevăr, privind ca un orb, cum poti 
înțelege Realitatea? 
a. À 


MARPA TRADUCĂTORUL 


Marpa, cunoscut sub numele de Traducătorul, este 
fondatorul celei mai puternice școli tibetane de yoga. 
Sînt prezentate călătoriile sale în India, 

modul în care a obținut Învățăturile Yoga 

de la marii maeștri indieni, 

precum și practicile sale spirituale. 

Versiunea românească a vieţii lui Marpa Traducătorul 
este rezultatul unei duble sinteze: 

pe de o parte informative, 

latură prin care cititorul își poate forma o imagine 
asupra faptelor petrecute înaintea celor descrise 

în Milarepa, marele yoghin tibetan, 

iar pe de altă parte formative, 

prin care potenţialul devot poate căpăta 

elementele de legătură necesare parcurgerii Căii. 

Tm TUDORAMCIA 


Practici de Yoga 


Doamne, Tu ești singurul Făptuitor, 
Inchinare Ție, 
Cunoscător al Neclintitei Taine! 


Titi Tudorancea 
PRACTICI DE YOGA 


O carte clară, accesibilă și mai ales aplicabilă în 
practică, asupra a ceea ce trebuie făcut 

și ceea ce nu trebuie făcut. 

Cuprinde: Preliminarii, referitor la 

ceea ce trebuie să aibă în vedere aspirantul 

la început de drum: timpul potrivit, locul potrivit, 
atitudinea și conținutul mental etc. 

Practici de hațha-yoga, cuprinzînd descrierea, 
însoțită de fotografii a poziţiilor de bază, precum și 
legătura dintre aceste practici și alte forme de yoga. 
Kundalini yoga. Elemente de fiziologie ocultă. 
Această ultimă parte pregătește aspirantul pentru 
abordarea unor practici de yoga avansate. 


[9] 


Introducere 
în 
Yoga Mahămudră 


Titi Tudorancea 
PRACTICA MEDITAȚIEI 


Este una dintre rarele cărți 
care tratează sistematic 


practicarea meditaţiei, 
atît pentru începători, cât și pentru avansați. 


Cuprinde: 


Preliminarii 

Practica concentrării 
Practica meditaţiei 
Tipuri de meditație 
Obstacole în meditaţie 
Efecte 

Viziuni și apariții etc. 

Marea Învățătură 
PROBLEMELE 


Pentru fiecare palmă de drum 
către Tine, 
Plătim cu sîngele; 
Pentru fiecare pas, 
Cu o sfișiere. 


MAREA ÎNVĂȚĂTURĂ 
Problemele uceniciei 


Publicaţie destinată dialogului direct, dificultăților 
încercate în parcurgerea unei Căi spirituale. 


Cuprinde: OQ experienţe concrete în domeniu 

și informaţii specifice destinate devoților. 

ū elemente de sanskrită și tibetană 

necesare aprofundării unor tehnici yoga. 

Q suplimentul YOGA. Buletin informativ, 
conținînd prezentarea celor mai bune apariții 
editoriale în domeniu. 

YOGA. Buletin informativ, numerele 1 - 6, 

a apărut în perioada 1992 - 1993 ca periodic de sine stătător; 


începînd cu numărul 7/1993 a devenit 
supliment al publicației Problemele uceniciei. 


Apare în fiecare lună. Este finanțată din donaţii. 


La 
originile 
sacrului 


Le Piri mei 


NIRVÂNA 
"Tehnici da meditație 


A încerca să schimbi pe alţii 
în loc să te schimbi pe tine 
este o gravă greșeală. 


NIRVÂNA 
Tehnici de meditație 


O mare sinteză asupra buddhismului, 
prima și singura în limba română. 

O lucrare de excepţie care, 

pe lîngă viaţa lui Buddha, 

prezintă bazele buddhismului 

și tehnicile sale de meditaţie: 

Hinayâna, Mahâyâna, Vajrayâna și Zen. 
Tehnicile, așa cum sînt descrise, 

sînt aplicate și astăzi 

în India, Nepal, Tibet, China și Japonia. 


Prezentul catalog cuprinde numai prezentarea 
apariţiilor editoriale destinate pregătirii aspirantului 
la parcurgerea unei Căi spirituale. 


Pentru a comanda cărțile prezentate 
şi pentru a obține gratuit 
buletinul informativ 
completaţi talonul volant introdus în această carte 
(în absenţa lui puteţi trimite și o scrisoare) 
şi expediaţi-l pe adresa: 


DI Societatea INFORMAȚIA, 
Căsuţa poștală 66-27, 
București. 


Buletinul informativ cuprinde 
o documentare la zi în domeniul 
spiritualităţii, al teoriei și practicii yoga, 
precum și modalități de comandă prin poștă, 
date de apariție, preţuri etc. 


Imprimat în 1994 
la 
„Arta Grafică“ SA, București 


